
edeatumo ix realumo 
j e o A f e „ 
Plurimi pertransibunt 
et multiplex erit scientia. 
[Daugelis ją tyrinės, 
ir žinojimo padaugės.]! 
Dan 12,4 


O artašias teisėtai laikomas naujosios filo- 
sofijos tėvu pirmiausia ir apskritai todėl, kad iš- 
mokė protą stovėti ant savo paties kojų, mokyda- 
mas žmones mąstyti savo pačių galvomis, nes iki 
tol už jas tą funkciją atliko Biblija ir Aristotelis; 
kalbant siauresne prasme, svarbu, kad Descar- 
tes'ui tai pavyko dėl to, jog jis pirmas įsisąmonino 
problemą, kuri nuo to laiko iš esmės sudaro bet 
kokio filosofavimo branduolį, — idealumo ir realu- 
mo problemą, t. y. klausimą, kas mūsų pažinime 
yra objektyvu ir kas jame subjektyvu, kitaip ta- 
riant, ką šiame procese reikia priskirti skirtin- 
giems nuo mūsų daiktams, o ką - mums patiems. 
Mūsų galvose kaip tik iškyla vaizdai ne dėl vidi- 

nės, sakysim, savivale arba minčių sąsajomis pa- 
remtos, taigi išorinės, dingsties. Vien tik šitie vaiz- 
dai yra tai, ką mes tiesiogiai pažįstame, kas yra 
duota. Koks gi mūsų santykis su daiktais, kurie 
egzistuoja visiškai skyrium, nepriklausomai nuo 
mūsų, bet kažkaip tampa tų vaizdų priežastimi? 
Ar mes garantuoti, kad išvis tokių daiktų esama? 
Ir ar šiuo atveju vaizdai pasako mums ką nors 
apie tų daiktų savybes? Tai ir yra problema, ir jau 
du šimtai metų, kai filosofai stengiasi aiškiai nu- 
brėžti teisingą liniją tarp idealumo, t. y. kas pri- 
klauso vien tik mūsų patirčiai, ir realumo, t. y. 
kas egzistuoja nepriklausomai nuo patirties, ir ši- 
taip nustatyti jų tarpusavio santykį. 

Iš tikrųjų, kaip atrodo, nei senovės filosofai, 
nei scholastai nepriėjo prie aiškaus šios be galo 
senos filosofijos problemos sprendimo; tam tikrą 
jos pėdsaką — idealizmą, taip pat laiko idealybės 
teoriją — aptinkame Plotino traktatuose, jų rinki- 
nyje „Eneados“ (3, lib. 7, cap. 10), kur jis aiškina, 
kad pasaulį sukūrusi siela, kai iš amžinybės įžen- 
gė į laiką. Ten, pavyzdžiui, sakoma: Où y&p 16 
GUVTOV trove TOV TAVTOG TOTOG I Luzn. (Neque 
datur alius huius universi locus quam anima.) [Nes 
šis pasaulis neturi kitos vietos kaip siela.], taip 
pat: Aer 68 oùx EE096V thg pvuynç Aaupáveiv tov 
{POVOV WOTED OV6E TOL BIOVA EXET ELW TOÛ OVTOG. 
(Oportet autem nequaquam extra animam tempus 
accipere quemadmodum neque aeternitatem ibi ex- 
tra id, quod ens appellatur.) [Tačiau negalima ma- 
nyti laiką esant ne sieloje, kaip ir amžinybę ana- 
pus — ne tame, kas egzistuoja.] — tuo iš tikrųjų jau 

nusakomas Kanto laiko idealumas. O kitame sky- 
riuje skaitome: O0roc ó Bioc trov ypovov YEVVA 
ŠIO XAL EIDNTAI ĞUQ T0OE TØ mavti YEYOVĖVAI, OTI 
UX QÙTOV HETA TOUÔE TOÛ TAVTOC EYEVVNOEV. 
(Haec vita nostra tempus gignit, quamobrem dic- 
tum est tempus simul cum hoc universo factum 
esse, quia anima tempus una cum hoc universo 
progenuit.) [Šis mūsų gyvenimas gimdo laiką, to- 
dėl ir galima sakyti, kad laikas yra atsiradęs kar- 
tu su pasauliu, kad siela jį pagimdė kartu su šiuo 
pasauliu.] Vis dėlto toji aiškiau suvokta ir nedvip- 
rasmiškai suformuluota problema lieka būdinga 
naujosios filosofijos tema, o šiuo atveju svarbi ypa- 
tybė pirmam toptelėjo į galvą Descartes'ui, ir jį 
sužavėjo tiesa, jog mus pirmiausia riboja mūsų 
pačių sąmonė, o pasaulis mums duotas tik kaip 
vaizdinys: savo žinomu posakiu dubito, cogito, er- 
go sum [abejoju, t. y. mąstau, vadinasi, esu; „Prin- 
cipia philosophiae“, 1, 7] jis norėjo pabrėžti tai, 
kas subjektyviajai sąmonei yra vienintelis tikras 
dalykas, priešingai visam kam, kas problemiška, 
ir pasakyti didžią tiesą, jog viena vienintelė ir be- 
sąlygiška duotybė yra savimonė. Atidžiai pasižiū- 
rėję pamatysime, kad jo garsusis posakis absoliu- 
čiai atitinka mano pamatinę mintį, jog pasaulis 
yra mano vaizdinys. Skirtumas tik tas, kad Des- 
cartes'o mintis akcentuoja subjekto tiesiogiškumą, 
o manoji — objekto netiesiogiškumą. Abu teiginiai 
apibūdina dalyką iš dviejų pusių, yra nelyginant 
dvi medalio pusės, vadinasi, tarp jų egzistuoja toks 
pat santykis, kaip tarp tvermės dėsnio ir priežas- 
tingumo, apie kuriuos rašiau savo „Etikos“ pra- 


tarmėje, p. XXIV?. Kaip žinome, nuo to laiko Des- 
cartes'o tezė buvo nepaliaujamai kartojama jau- 
čiant jos svarbą, bet neturint aiškaus supratimo 
apie jos tikrąją prasmę ir tikslą (žr. Cartesius, 
„Meditationes [de prima philosophia]“, meditatio 2, 
p. 15). Taigi jis atskleidė prarają, kuri žiojėja tarp 
subjektyvumo, arba idealumo, ir objektyvumo, ar- 
ba realumo. Šį savo supratimą jis įvilko į abejonės 
dėl išorinio pasaulio egzistavimo drabužį: jau tuo, 
kad iš tos keblios padėties pasiūlė nekokią išeitį — 
kad Dievas mus tikriausiai neapgausiąs — jis pa- 
rodė, kokia toji problema gili ir kaip ji sunkiai 
sprendžiama. Ši jo išsakyta abejonė atėjo į filoso- 
fiją ir be paliovos kelia nerimą, kol susilauks es- 
minio sprendimo. Suvokimas, kad į minėtą skir- 
tumą kaip reikiant neįsigilinus ir jo neišaiškinus 
neįmanoma jokia patikima ir patenkinama siste- 
ma, dabar ėmė gyvuoti, ir į tą klausimą nebebuvo 
galima numoti ranka. 

Ieškodamas į jį atsakymo, Malebranche'as su- 
galvojo atsitiktinių priežasčių sistemą. Pačią pro- 
blemą kaip visumą jis suvokė aiškiau, rimčiau ir 
giliau už Descartes'ą („Recherches de la vėritė“, 
livre 3, seconde partie). Pastarasis pasaulio realu- 
mą grindė Dievo kreditu; žinoma, atrodo keista, 
kad tuo metu, kai filosofai teistai stengėsi įrodyti 
Dievo buvimą, remdamiesi pasaulio buvimu, Des- 
cartes'as daro priešingai: remdamasis Dievo buvi- 
mu ir tikrumu, jis įrodinėja pasaulio buvimą - tai 
išvirkščias kosmologinis įrodinėjimas. Taip pat ir 
čia žengdamas žingsnį toliau Malebranche'as aiš- 
kina, kad visus daiktus mes regime tiesiogiai Die- 

ve. Tai reiškia ne ką kita, kaip vieną nežinoma 
aiškinti kitu, dar labiau nežinomu. Negana to, pa- 
gal Malebranche'ą išeina, kad visus daiktus mes 
ne tik regime Dieve, bet šis yra ir vienintelis, ku- 
ris juose veikia, tad fizinės priežastys tėra tiktai 
tariamos, grynos causes occasionnelles [atsitikti- 
nės priežastys] („Recherches de la vérité“, livre 6, 
seconde partie, chap. 3). Taigi čia iš esmės jau 
turime Spinozos panteizmą; atrodo, kad Spinoza 
bus daugiau pasimokęs iš Malebranche'o negu iš 
Descartes'o. 

Apskritai reikia tik stebėtis, kad dar XVII a. 
panteizmas nešventė galutinės pergalės prieš teiz- 
mą, nes visi jo originaliausi, gražiausi ir esmin- 
giausi Europoje sukurti aiškinimai (o palyginti su 
vedų upanišadomis, visa tai yra niekis) išplaukė į 
dienos šviesą anuo laikotarpiu: turima galvoje Bru- 
no, Malebranche'as, Spinoza ir Škotas Eriugena, 
iš kurių pastarasis, daugelį šimtmečių pamirštas ir 
dingęs, vėl buvo atrastas Oksforde, ir 1681 m., tai 
yra praėjus ketveriems metams po Spinozos mir- 
ties, pirmą kartą jo darbai buvo išspausdinti. Šis 
atvejis, ko gera, rodo, kad pavienių mąstytojų sam- 
pratos negali būti pripažintos tol, kol laiko dvasia 
nėra subrendusi jų priimti, kaip, sakysim, mūsų 
dienomis regime priešingą dalyką: panteizmas, ku- 
rį atgaivinęs eklektiškai ir painiai pateikia Schel- 
lingas, pasidarė vyraujančia mokslininkų ir net 
išsilavinusių sluoksnių mąstysena, nes Kantas pir- 
ma buvo įveikęs teistinį dogmatizmą ir panteiz- 
mui parengęs dirvą — šitaip laiko dvasia, nelygi- 
nant suartas laukas sėjai, jam buvo parengta. Tuo 


tarpu XVII a. filosofija vėl pasuko iš ano kelio ir 
prisikapstė, pirma, prie Locke'o, kurio naudai jau 
buvo pasidarbavę Baconas ir Hobbes'as, kita ver- 
tus, per Leibnizą — prie Wolffo: pastarieji abu ta- 
da viešpatavo XVIII a. daugiausia Vokietijoje, pa- 
galiau vien joje ir tik tiek, kiek buvo įtraukti į 
sinkretinį eklektizmą. 

Tačiau gilios Malebranche'o mintys davė tiesio- 
ginę dingstį Leibnizo Aarmonia praestabilita [iš 
anksto nustatytos harmonijos] sistemai, kurios ati- 
tinkamu laiku paplitusi šlovė ir didis autoritetas 
patvirtina tai, jog geriausiai pasaulyje sekasi ab- 
surdui. Nors negaliu pasigirti turįs aiškų suprati- 
mą apie Leibnizo monadas, kurios yra kartu ir 
matematiniai taškai, ir kūniški atomai, ir sielos, 
bet man atrodo, jog bent tai nekelia abejonės, kad 
tokia prielaida, jeigu ji jau vieną kartą suformu- 
luota, gali padėti susilaikyti nuo visų kitų hipote- 
zių aiškinant idealumo ir realumo sąsają ir klau- 
simo atsisakyti todėl, jog ir viena, ir kita monado- 
se yra absoliučiai identifikuota (štai kodėl ir mū- 
sų dienomis Schellingas, kaip tapatumo sistemos 
autorius, tuo vėl buvo labai patenkintas). Vis dėl- 
to garsiajam filosofuojančiam matematikui, dau- 
glažiniui ir politikui nepatiko jų tam reikalui pa- 
naudoti, ir jis galiausiai pats suformulavo iš anksto 
nustatytą harmoniją. Šioji pateikia mums du vi- 
sai skirtingus pasaulius, iš kurių nė vienas negali 
veikti kito („Principia philosophiae“, $ 84 ir „Exa- 
men du sentiment du P. Malebranche“ — „Œuvres 
de Leibniz“, publiės par Raspe, p. 500 ir kt.). Abu 
jie yra visai vienas kito nereikalingi dubletai, ta- 

čiau ir tas, ir anas, jei jau sukurti, turi egzistuoti, 
tiksliai skrieti greta ir plauko tikslumu laikytis 
spartos; todėl jų abiejų kūrėjas jau iš pat pradžių 
nustatė tarp jų tiksliausią harmoniją, kurioje da- 
bar vienas šalia kito puikiausiai skrieja toliau. 
Tarp kitko, harmonia praestabilita galbūt geriau- 
siai galima suvokti, kai ją palygini su scena, kur 
labai dažnai influxus physicus [fizinė įtaka] tik 
tariamai egzistuoja, ir priežastį bei padarinį su- 
sieja tik režisieriaus iš anksto nustatyta harmoni- 
ja, pvz., kai vienas šauna, o kitas a tempo [iškart] 
griūva. Itin akivaizdžiai ir trumpai Leibnizas siau- 
bingą to dalyko absurdiškumą išdėstė savo „Te- 
odicėjos“ 62 ir 63 paragrafuose. Ir vis tiek dėl viso 
to dogmatizmo jis nenusipelnė būti vadinamas ori- 
ginaliu, nes jau Spinoza harmonia praestabilita 
ganėtinai aiškiai nusakė antroje savo „Etikos“ da- 
lyje, būtent šeštoje ir septintoje teoremose, šalia 
jų priedų, ir dar penktoje dalyje (1 teoremoje), kai 
antros dalies penktoje teoremoje savitai apibūdi- 
no tą taip artimą Malebranche'o teoriją, kad viską 
regime Dieve“. Vadinasi, viso šito samprotavimo, 


* Ethica“, pars 2, prop. 7: Ordo et connexio idearum idem est ac 
ordo et connexio rerum. [Idėjų tvarka ir sąryšis yra tokie patys kaip 
daiktų tvarka ir sąryšis.|; pars 5, prop. 1: Prout cogitationes rerum- 
gue ideae ordinantur et concatenantur in mente ita corporis affectio- 
nes seu rerum imagines ad amussim ordinantur et concatenantur in 
corpore, et sic porro. [Kūno būsenos arba daiktų vaizdai išsidėsto 
kūne ta pačia tvarka ir sąryšiu, kuriuo sieloje išsidėsto mintys apie 
daiktus ir daiktų idėjos, ir taip toliau.]; pars 2, prop. 5: Esse formale 
idearum Deum, quatenus tantum ut res cogitans consideratur, pro 
causa agnoscit, et non quatenus alio attributo explicatur. Hoc est, tam 
Dei attrıibutorum, quam rerum singularium ideae, non ipsa ideata 
sive res perceptas pro causa efficiente agnoscunt, sed ipsum Deum, 
quatenus est res cogitans. [Idėjų formalios būties priežastimi Dievas 

kuriuo ir Spinoza, ir Leibnizas savaip pasinaudo- 
jo ir jį savaip sudėliojo, pradininkas yra tik Ma- 
lebranche'as. Leibnizas, kaip man atrodo, galėjo 
be to dalyko išsiversti, nes jis čia jau pasitraukė 
nuo problemą sudarančio gryno fakto, jog pasau- 
lis mums tiesiogiai duotas tik kaip mūsų vaizdi- 
nys; jis pasitraukė siekdamas pasaulį pakeisti dog- 
ma apie kūnų pasaulį ir dvasių pasaulį, tarp ku- 
rių neįmanomas joks tiltas, ir čia jis klausimą apie 
vaizdinių santykį su daiktais pačiais savaime su- 
plaka su klausimu apie žmogaus kūno judėjimo 
galimybę valios pastangomis, o paskui abu pasau- 
lius ištirpdo savąja Aarmonia praestabilita (žr. 
„Systėme nuoveau de la nature in Leibniz, „Ope- 
ra“, editio Erdmann, p. 125; Brucker, „Historia 
philosophiae“, tom. 4, pars 2, p. 425). Siaubingą 
šios prielaidos absurdiškumą prikišamai atsklei- 
dė jau kai kurie jo amžininkai, ypač Bayle'is, pa- 
rodydami su ja susijusius padarinius (žr. Leibnizo 
smulkiųjų raštų, kuriuos 1740 m. išvertė Huthas, 
pastabą 79 puslapyje, kur Leibnizas pats laiko bū- 
tina išdėstyti pasipiktinimą keliančius savo teigi- 
nio padarinius). Tačiau kaip tik šios prielaidos ab- 
surdiškumas, prie kurio privedė mąstytoją apta- 
riamoji problema, rodo jos svarbumą, sunkumą, 
sudėtingumą ir tai, kaip nelengva ją išspręsti vien 


pripažįstamas tik tiek, kiek jis laikomas mąstančiu daiktu, o ne kiek 
jis atskleidžiamas kuriuo nors kitu atributu. Vadinasi, tiek Dievo 
atributų idėjų, tiek atskirų daiktų idėjų veikiančioji priežastis - ne 
patys jų objektai, arba suvokti daiktai, bet pats Dievas, kiek jis yra 
mąstantis daiktas.) 

neigimais bei išsiginimais, kaip mūsų laikais buvo 
drįstama daryti, ir šitaip perkirsti mazgą. 
Spinoza vėl tiesiogiai remiasi Descartes'u, to- 
dėl iš pradžių, būdamas Descartes'o šalininku, jis 
išlaikė net savo mokytojo dualizmą, postuluodamas 
substantia cogitans ir substantia extensa [mąstan- 
čią ir tįsią substancijas; plg. t. 2, p. 828]3: pirma- 
ją — kaip pažinimo subjektą, antrąją — kaip jo ob- 
jektą. Po kurio laiko, jau savarankiškai stovėda- 
mas ant kojų, Spinoza suprato, kad ir viena, ir 
antra sudaro visai tą pačią substanciją, tik mato- 
mą iš skirtingų pusių, taigi vieną kartą ji suvo- 
kiama kaip substantia extensa, o kitą — kaip sub- 
stantia cogitans. Tai iš tikrųjų reiškia, kad skirti 
tai, kas mąsto, ir tai, kas yra tisu, arba skirti 
dvasią ir kūną, nėra pamato, vadinasi, neleistina; 
todėl atrodytų, jog toliau apie tai nebebus kalba- 
ma. Tačiau Spinoza tos pažiūros vis dar laikosi ta 
prasme, kad nepaliaudamas kartoja, jog ir viena, 
ir antra esą tas pats. Prie to jis grįžta dar tik 
sakydamas sic etiam [taip pat ir], kad modus ex- 
tensionis et idea illius modi una eademque est res 
[tįsumo modusas ir šio moduso idėja yra vienas ir 
tas pats daiktas] („Ethica“, pars 2, prop. 7, schol.) — 
ir čia turima galvoje tai, kad kūnų vaizdiniai ir 
patys kūnai esą vieno galo dalykai. Bet žodžiai sic 
etiam šiuo atveju yra nepakankamas perėjimas, 
nes tai, kad skirtumas tarp dvasios ir kūno arba 
tarp įsivaizduojančiojo ir to, kas tįsu, yra nepa- 
matuotas, jokiu būdu nerodo, jog skirtumas tarp 
mūsų vaizdinio ir nuo jo nepriklausomai egzistuo- 

jančio objektyvumo ir realybės — seniai Descar- 
tes'o iškelta problema! - taip pat yra nepagrįstas. 
Tai, kas įsivaizduoja, ir tai, kas įsivaizduojama, 
vis dėlto gali būti vienoda; tačiau vis tiek lieka 
klausimas, ar iš vaizdinių mano galvoje galima 
daryti garantuotas išvadas, kad egzistuoja skir- 
tingi negu aš, t. y. nuo manęs nepriklausomi, esi- 
niai. Painiava, kurią pirmiausia Leibnizas (pvz., 
„Theodicėe“ [pars IĮ, $. 59) norėtų sukelti, yra ne 
ta, kad tarp tariamų sielų ir kūnų pasaulio, kaip 
dviejų visai heterogeniškų substancijos rūšių, ne- 
gali būti jokios sąveikos bei bendrumo, — todėl jis 
ir neigė fizinę įtaką, nes ši painiava — tai tik ra- 
cionalistinės psichologijos padarinys; taigi, kaip ir 
daro Spinoza, į ją, kaip fikciją, tereikią numoti 
ranka: ir iš viso to prieš šios painiavos skelbėjus 
kaip argumentum ad hominem [argumentu, tai- 
komu žmogui] siekiama įtvirtinti savo dogmą, kad 
tik Dievas, kuris ir esąs dvasia, sukūręs kūnų pa- 
saulį ir be paliovos valdąs, vadinasi, dvasia galin- 
ti tiesiogiai veikti kūnus. Kitaip sakant, ta pai- 
niava yra ir lieka Descartes'o painiava — kad pa- 
saulis, kuris duotas mums tik tiesiogiai, yra abso- 
liučiai idealus, t. y. sudarytas vien iš vaizdinių 
mūsų galvoje; nepaisant to, apie jį mes imamės 
spręsti kaip apie realų, t. y. nuo mūsų vaizdinių 
nepriklausomai egzistuojantį pasaulį. Vadinasi, pa- 
šalindamas skirtumą tarp substantia cogitans ir 
substantia extensa, Spinoza tos problemos dar ne- 
išprendžia, tik dabar, iškilus reikalui, jai vėl pa- 
daro galimą fizinę įtaką. Tačiau tai nepadeda iš- 

vengti painiavos, nes priežastingumo dėsnis, kaip 
įrodyta, yra subjektyvios prigimties; bet jeigu, prie- 
šingai, jis ir būtų atsiradęs iš išorinės patirties, 
priklausytų kaip tik anam abejotinam, tik mums 
idealiai duotam pasauliui; taigi jokiu būdu negali 
nebūti tilto tarp absoliučiai objektyvaus ir subjek- 
tyvaus, tiksliau sakant, jis yra tik reiškinius su- 
siejantis saitas žr. „Pasaulis kaip valia ir vaizdi- 
nys“ [„Welt als Wille und Vorstellung“|). 
Norėdamas geriau apibūdinti minėtąjį tįsumo 
ir jo vaizdinio tapatumą, Spinoza vis dėlto išsako 
tai, kas glūdi drauge ir Malebranche'o, ir Leibnizo 
sampratose. Visiškai taip pat, kaip mano Maleb- 
ranche'as, visus daiktus mes regime Dieve: Re- 
rum singularium ideae non ipsa ideata, sive res 
perceptas, pro causa efficiente agnoscunt, sed ip- 
sum Deum, quatenus est res cogitans („Ethica“, 
pars 2, prop. 5) — ir šis Dievas yra juose kartu ir 
realybė, ir veikiantis pradas, lygiai kaip sako Ma- 
lebranche’as. O kadangi Spinoza „Dievo“ vardu va- 
dina pasaulį, ta teorema galiausiai nieko nepaaiš- 
kina. Kaip ir Leibnizo sampratoje, čia drauge esa- 
ma tikslaus paralelizmo tarp tįsiojo ir įsivaizduo- 
jamojo pasaulio: Ordo et connexio idearum idem 
est ac ordo et connexio rerum (pars 2, prop./). Ga- 
lima pateikti ir daug kitų panašių vietų. Štai to- 
kia yra Leibnizo harmonia praestabilita, tiktai čia, 
ne taip, kaip mano Malebranche'as, įsivaizduoja- 
mas ir objektyviai egzistuojantis pasauliai, atitik- 
dami vienas antrą tik dėl iš anksto ir iš išorės 
reguliuojančios harmonia, lieka ne visiškai atskirti, 
o yra iš tikrųjų vienas ir tas pats. Taigi pirmiau- 

sia čia turime absoliutų realizmą, nes daiktų bū- 
tis visiškai atitinka jų vaizdinį mumyse - juk abu 
niekuo nesiskiria vienas nuo kito*; tokiu būdu at- 
pažįstame daiktus pačius savaime — jie patys sa- 
vaime yra extensa, o kadangi iškyla kaip cogita, 
t. y. reiškiasi mūsų vaizdinyje, jie negali nebūti 
extensa. (Tarp kitko, čia glūdi Schellingo realumo 
ir idealumo sampratos tapatybė.) Tačiau visa tai 
išties grindžiama vien tik žodžiais. Be kita ko, jau 
pats aiškinimas darosi neaiškus dėl visai neįpras- 
ta reikšme vartojamo žodžio Deus dviprasmišku- 
mo, todėl tas Deus paskęsta tamsoje, kai galiau- 
siai pareiškiama: Nec impraesentiarum haec cla- 
rius possum explicare [Šiuo metu aš negaliu šito 
išdėstyti aiškiau; „Ethica“, pars 2, prop. 7, schol.]. 
Tačiau aiškinimo neaiškumas visados atsiranda 
dėl savo paties sampratos ir filosofemų apmąsty- 
mo neaiškumo. Labai taikliai yra pasakęs Vauve- 
nargues: La clartė est la bonne foi des philosophes. 
[Aiškumas yra filosofų akredityvas; žr. „Revue des 
deux mondes“, 1853, 15 aoūt, p. 635.] Tai, kas 
muzikoje yra „švari frazė“, filosofijoje yra absoliu- 
tus aiškumas — kol jis yra conditio sine qua non 
[būtina sąlyga], kurios nesilaikant viskas praran- 
da savo vertę, ir mes priversti pasakyti: Quod- 
cumque ostendis mihi sic, incredulus odi. [Visko, 
ką tu man taip rodai, aš, būdamas nepatiklus, 
neapkenčiu; Horaz, „De arte poetica“, 188.] Jeigu 

* Veikale „Tractatus de emendatione intellectus...“, p. 414—425 
[editio prima, p. 366] Spinoza aiškių aiškiausiai atskleidžia realizmą 
būtent taip, kad idea vera est diversum quid a suo ideato; etc. [tikra 


idėja nuo savo objekto šiek tiek skiriasi; ir t. t.]. Bet šitas traktatas 
yra truputį senesnis už jo „Etiką“. 

net įprastinio, praktinio gyvenimo reikaluose, sie- 
kiant aiškumo, reikia rūpestingai vengti galimų 
nesusipratimų, tai kaipgi įmanoma nagrinėjant 
kebliausius, painiausius, vos suvokiamus mąsty- 
mo objektus ir filosofijos uždavinius kalbėti ne- 
apibrėžtai, netgi mįslingai? Peikiamojo Spinozos 
teorijos neaiškumo šaltinis yra tas, kad jis šališ- 
kai traktavo daiktų prigimtį, neįžvelgė jos tokios, 
kokia ji yra, o rėmėsi Descartes'u ir įvairiomis iš 
jo perimtomis sąvokomis, tokiomis kaip Deus, sub- 
stantia, perfectio [Dievas, substancija, tobulumas| 
etc., kurias stengėsi aplinkiniais keliais suderinti 
su savo tiesa. Geriausias savo mintis, ypač antro- 
je „Etikos“ dalyje, jis išdėsto dažnai tik netiesio- 
giai, kalbėdamas visą laiką per ambages [užuo- 
lankomis] ir beveik alegoriškai. Antra vertus, Spi- 
noza vėlei rodo akivaizdų transcendentalinį idea- 
lizmą, t. y. Locke'o ir ypač Kanto aiškiai išdėstytų 
tiesų, tegu tik ir bendrą, suvokimą, taigi jis tikrai 
skiria daikto paties savaime reiškimąsi ir pripa- 
žįsta, kad vien tik anas mums yra prieinamas. 
Siūlau pasižiūrėti: „Ethica“, pars 2, prop. 16 su 
antruoju papildymu; prop. 17, schol.; prop. 18, 
schol.; prop. 19; prop. 23, kur nukrypstama į sa- 
vęs pažinimą; prop. 25, kur tai aiškiai pasakyta, 
ir pagaliau atkreipti dėmesį į prop. 29 papildymą 
kaip išvadą, kur nedviprasmiškai teigiama, kad 
mes nepažįstame nei pačių savęs, nei daiktų to- 
kių, kokie jie yra patys savaime, o tik tokius, ko- 
kie jie rodosi. Prop. 27, pars 3 įrodinėjimas jau 
pačioje přadžiote RUO aiškiausiai atskleidžia daly- 
ko esme. Dėl Spinozos ır Descartes'o teorijų san- 

tykio aš čia norėčiau skaitytojo dėmesį nukreipti 
į savo veikalą „Pasaulis kaip valia ir vaizdinys“, 
t. 2, p. 639 ir pakviesti prisiminti, ką apie tai ten 
esu sakęs*. Kadangi, kaip minėta, buvo perimtos 
Descartes'o filosofijos sąvokos, į Spinozos aiškini- 
mą plūstelėjo ne tik daug miglos ir buvo pasėta jo 
nesupratimo sėkla, bet dėl to radosi ir daugybė 
klaikių paradoksų, akivaizdžių nesusipratimų, net 
absurdo ir prieštaravimų, o tai vėlgi lėmė, kad 
daug teisingų ir puikių jo teorijos dalykų įgijo itin 
nemalonių, absoliučiai nesuvirškinamų priemai- 
šų, o skaitytojas pasijuto stumdomas tarp nuosta- 
bos ir apmaudo. Tačiau čia nagrinėjamu atžvilgiu 
nereikia išleisti iš akių Spinozos esminės klaidos, 
kad skiriamąją liniją tarp idealumo ir realumo, 
arba tarp subjektyviojo ir objektyviojo pasaulio, 
jis nubrėžė remdamasis neteisingu požiūriu. Tįsu- 
mas jokiu būdu neprieštarauja vaizdiniui — jis vi- 
sas yra jame. Daiktus mes vaizduojamės tįsius, o 
kadangi jie yra tįsūs, jie yra mūsų vaizdiniai: bet 
ar nepriklausomai nuo mūsų vaizdavimosi esama 
ko nors tįsaus, net ar išvis kas nors egzistuoja, — 
štai koks klausimas ir pirminė problema. Tą pro- 
blemą vėliau neginčijamai teisingai išsprendė Kan- 
tas ta prasme, kad tįsumą arba erdviškumą manė 
esant vien tik vaizdinyje, tai yra siejamą su juo, 
o visa erdvė sudaro vien pastarojo formą; todėl 
nepriklausomai nuo mūsų vaizdinio negali būti 
jokio tįsumo ir, be abejo, jo nėra. Taigi Spinozos 
skiriamoji linija atsidūrė kaip tik idealumo pusė- 
je, ir jis sustojo ties įsivaizduojamuoju pasauliu: 
tad šį pasaulį, apibūdinamą tįsumo forma, Spinoza 

laiko realiu, vadinasi, nepriklausomu nuo reikalo 
jį įsivaizduoti, kitaip sakant, jį laiko savaime eg- 
zistuojančiu. Tada Spinoza, žinoma, turi teisę sa- 
kyti, jog tai, kas tįsu, ir tai, kas įsivaizduojama, 
t. y. mūsų vaizdiniai apie kūnus ir patys kūnai, 
yra vienas ir tas pats (pars 2, prop. 7, schol.). Juk, 
aišku, daiktai yra tįsūs tik tada, kai jie įsivaiz- 
duoti ir galimi įsivaizduoti tik kaip tįsūs: pasaulis 
kaip vaizdinys ir pasaulis erdvėje yra una eadem- 
que res [kartu vienas ir tas pats dalykas] - tam 
mes galime visiškai pritarti. Jeigu, sakysim, tįsu- 
mas būtų daiktų pačių savaime savybė, mūsų žiū- 
ra būtų daiktų pačių savaime pažinimas: Spinoza 
irgi taip mano, ir tai sudaro jo realizmą. Bet ka- 
dangi jis to nepagrindžia, neįrodo, kad toks erdvi- 
nis pasaulis, kokį mes jį matome, atitinka nuo 
mūsų žiūros nepriklausomą erdvinį pasaulį, pa- 
grindinė problema lieka neišspręsta. O priežastis 
kaip tik ta, kad skiriamoji linija tarp realumo ir 
idealumo, tarp objektyvumo ir subjektyvumo, tarp 
daikto savaime ir reiškinio nubrėžta neteisingai: 
kaip sakyta, ji pjauna per patį idealiosios, subjek- 
tyviosios, pasirodančiosios pasaulio pusės vidurį, 
taigi pasaulį kaip vaizdinį suskaido į tįsumą arba 
erdviškumą. Taip pat ji suskaido ir mūsų vaizdinį 
apie jį, ir tada jau labai stengiamasi parodyti, jog 
abu yra vienas ir tas pats, t. y. kokie jie iš tikrųjų 
ir yra. Kaip tik todėl, kad Spinoza lieka grynai 
idealiojoje pasaulio pusėje, nes manė jai priklau- 
sančiame tįsume jau radęs realumą, ir kadangi 
jam dėl to regimasis pasaulis yra vienintelis rea- 
lus dalykas ne mumyse, o tai, ką pažįstame 

(cogitans), — vienintelis realus dalykas mumyse, 
tai jis vienintelį tikrai realų dalyką, valią, nukelia 
į idealumą, suteikdamas jam galimybę būti tik 
modus cogitandi [mąstymo būdu), net sutapatin- 
damas su juo sprendimą. Pažvelkime į įrodymus, 
pateikiamus „Ethica“ 2, prop. 48 ir 49, kur sako- 
ma: Per voluntatem intellego affirmandi et ne- 
gandi facultatem [Valią aš suprantu kaip gebėji- 
mą teigti arba neigti); ir toliau: Concipiamus itaque 
singularem aliquam volitionem, nempe modum 
cogitandi, quo mens affirmat, tres angulos trian- 
guli aequales esse duobus rectis [Tad imkime kokį 
nors atskirą valios aktą, pavyzdžiui mąstymo mo- 
dusą, kuriuo siela teigia, kad trys trikampio kam- 
pai yra lygūs dviem statiesiems], o po to eina iš- 
vada: Voluntas et intellectus unum et idem sunt. 
[Valia ir intelektas yra viena ir tas pat.] Apskritai 
Spinoza daro didžiulę klaidą, nes sąmoningai pik- 
tnaudžiauja žodžiais, norėdamas pažymėti sąvo- 
kas, kurios visame pasaulyje turi kitus pavadini- 
mus, ir priešingai — iš jų atima tas reikšmes, ku- 
rias jie visur turi, pavyzdžiui, „Dievu“ jis vadina 
tai, kas įprasta vadinti „pasauliu“; „teisingumu“ 
vadina tai, kas įprasta vadinti „prievarta“, „va- 
lia“ — tai, kas įprasta vadinti „sprendimu“. Visai 
teisėtai čia ateina į galvą kazokų hetmonas iš Kot- 
zebue „Benovskio“?. 

Berkeley's vėliau ir jau susipažinęs su Locke'u 
nuosekliai ėjo dekartininkų keliu ir dėl to tapo 
tikrojo idealizmo pradininku, t. y. tos sampratos, 
kad viskas, kas yra ištįsę erdvėje ir ją pripildo, 
taigi apskritai regimasis pasaulis, savo būtį kaip 

pačią savaime gali turėti absoliučiai tik mūsų vaiz- 
dinyje ir kad yra absurdiška, net prieštaringa pri- 
skirti jam dar būtį už vaizdinio ribų ir nepriklau- 
somą nuo pažįstančiojo subjekto ir tuo remiantis 
pripažinti savaime egzistuojančią materiją“. Tai 
yra labai teisinga ir gili įžvalga - joje glūdi visa 
Berkeley'o filosofija. Tai, kas idealu, jis tiksliai 
pastebėjo ir puikiai atskyrė, tačiau tai, kas realu, 
nemokėjo surasti, tiesą sakant, nelabai čia ir sten- 
gėsi — apie tai pasisako tik tada, kai išeina iš 
kalbos, probėgšmais ir neišsamiai. Dievo valia ir 
visagalybė jam yra tiesiogiai visų regimojo pasau- 
lio reiškinių, t. y. visų mūsų vaizdinių, priežastis. 
Tikrą būtį turi tik pažįstančios ir norinčios būty- 
bės, o tokios esame mes: šios būtybės šalia Dievo 
yra realios. Jos yra protingos, t. y. norinčios ir 
pažįstančios būtybės, nes valią ir pažinimą ir jis 
laiko absoliučiai neatskiriamais dalykais. Su pirm- 
takais jį sieja tai, kad Dievas jam atrodo labiau 
pažįstamas nei regimasis pasaulis, todėl pastaro- 
jo kildinimą iš jo laiko jo paaiškinimu. Apskritai 
dvasininko, net vyskupo luomas uždėjo jam per 
sunkius antrankius ir įspraudė į siaurą minčių 
ratą, kurio niekur negalėjo peržengti, todėl jis, nie- 
ko daugiau neįstengdamas padaryti, turėjo moky- 

* Filosofams diletantams, prie kurių priklauso daug jos daktarų, 
žodį „idealizmas“ reikėtų visai išplėšti iš rankų, nes jie, nežinodami, 
ką jis reiškia, krečia su juo visokias išdaigas: idealizmas jiems kai 
kada yra spiritualizmas, kai kada - kažkas panašaus į filisteriškumo 
priešingybę, ir šiai jų pažiūrai pritaria bei ją remia vulgarieji litera- 
tai. Žodžiai „idealizmas“ ir „realizmas“ nėra benamiai klajūnai - jie 
turi savo aiškias filosofines reikšmes; jei kas mano ką nors kitka, 
tevartoja kitą žodį. Idealizmo ir realizmo priešprieša apibūdina tai, 
kas pažinta, objektą, o spiritualizmo ir materializmo priešprieša - 


tą, kuris pažįsta, subjektą. (Nieko neišmanantys šių laikų postrin- 
gautojai idealizmą ir spiritualizmą tiesiog painioja.) 

tis savo galvoje derinti, pakęsti, kiek įmanoma, 
tai, kas teisinga ir klaidinga. Tai, kas čia pasaky- 
ta, būdinga visiems minėtiems filosofams, išsky- 
rus Spinozą: juos visus gadina tas niekaip nepa- 
tikrinamas, niekaip neištiriamas, išties vien kaip 
idėe fixe pasireiškiantis žydiškas teizmas, gulan- 
tis kiekviename žingsnyje tiesai skersai kelio, ir 
toji žala, kurią jis daro čia, teoriniuose dalykuose, 
yra ne kas kita, kaip tąsa ano juodo darbo, kurį 
jis su kalaviju rankose dirbo ištisą tūkstantį metų 
praktiniame gyvenime, — čia turiu galvoje religi- 
nius karus, tikėjimo tribunolus ir tautų vertimą į 
„tikrąjį“ tikėjimą. 

Malebranche'as, Spinoza ir Berkeley's vienas 
kitam labai artimi ir panašūs — to negalima nepa- 
stebėti. Be to, jie visi trys remiasi Descartes'u, kai 
nagrinėja ir mėgina spręsti jo pateiktą abejonė- 
mis pagrįstą svarbiausią išorinio pasaulio egzista- 
vimo problemą, stengdamiesi tirti idealaus, sub- 
jektyvaus, t. y. tik mūsų vaizdinyje duoto, ir rea- 
laus, objektyvaus ir nuo vaizdinio nepriklausomo, 
taigi paties savaime esančio, pasaulio atskyrimo 
ir jų santykio dalykus. Ši problema, kaip sakyta, 
yra ašis, aplink kurią sukasi visa naujųjų laikų 
filosofija. 

Locke'as nuo anų filosofų skiriasi tuo, kad jis, 
galimas daiktas, veikiamas Hobbes'o ir Bacono 
kiek įmanydamas šliejasi arčiau patirties ir ben- 
drojo proto, visaip vengdamas hiperboliškų hipo- 
tezių. Realia jis laiko materiją, todėl, nekreipda- 
mas per daug dėmesio į kategorišką Leibnizo tei- 
ginį apie tai, kad neįmanomas priežastinis ryšys 

tarp nematerialios, mąstančios ir materialios, tį- 
sios substancijos, mano, jog tarp materijos ir pa- 
žįstančiojo subjekto yra kone fizinė sąsaja. Tačiau 
čia jis pavydėtinai apdairiai ir sąžiningai nueina 
taip toli, kad sutinka, jog pats pažįstantysis ir 
mąstantysis galbūt irgi gali būti materija („On hu- 
man understanding“, lib. 4, cap. 3, $ 6); tuo jis 
vėliau nusipelnė didžiojo Voltaire'o ne kartą išsa- 
kytų pagyrimų, o kai dar buvo gyvas, užsitraukė 
sukto anglikonų dvasininko, Vusterio vyskupo, pa- 
giežingų išpuolių*. Locke'o filosofijoje realumas, 
t. y. materija ją pažįstančiajame „impulsu“, t. y. 


* Nėra kitos bažnyčios, kuri labiau bijotų šviesos, negu angliko- 
nų bažnyčia, nes jokia kita neturi tokių didelių piniginių interesų 
kaip šitoji: jos pajamas sudaro penki milijonai svarų sterlingų, o tai 
yra 40 000 svarų sterlingų daugiau už viso kito abiejų Žemės pusru- 
tulių krikščionių klero pajamas kartu sudėjus. Antra vertus, nerasi 
kitos tautos, išskyrus anglų, į kurią žiūrint tiesiog gniaužia širdį, 
kad degraduojantis aklas tikėjimas ją metodiškai kvailina, nors pro- 
tu ji pranoksta visas kitas. Blogybės šaknis yra ta, kad Anglija ne- 
turi valstybinės švietimo ministerijos, todėl mokymo reikalai iki šiol 
tebėra vien klero rankose, o kleras taip rūpinosi švietimu, kad du 
tautos trečdaliai nemoka nei skaityti, nei rašyti, o kai kada net taip 
tos mokslus. Todėl kiekvieno žmogaus pareiga yra visais įmanomais 
būdais į Angliją gabenti kontrabanda šviesą, švietimą ir mokslą, kad 
tos labiausiai iš visų nutukusios ilgaskvernijos niekšybei pagaliau 
būtų padarytas galas. Kai žemyne gyvenantys anglai atvirai demonst- 
ruoja savo žydiškus šabo prietarus ir šventeiviškumą, reikia juos kuo 
atviriausiai traukti per dantį — until they be shamed into common 
sense [kol juos sugėdins jų pačių sveikas protas]. O juk tai Europos 
masto skandalas, ir jo negalima ilgiau kęsti. Todėl nedera niekur, 
net kasdieniame gyvenime, anglikonų bažnyčios prietarams daryti 
kad ir menkiausių nuolaidų, priešingai — visur, kur tik jie reiškiasi, 
tučtuojau kirsti iš peties, nes jokia arogancija neprilygsta anglų baž- 
nytininkų arogancijai, tad žemyne ją reikia taip lenkti prie žemės, 
jog dalį to suniekinimo parsivežtų namo, ten, kur jo nėra. Anglikonų 
bažnyčios ilgaskvernių ir jų pataikūnų akiplėšiškumas iki šiol yra 
tiesiog neįtikėtinas, todėl tegu jis lieka įkalintas jų saloje, na, o jeigu 
jie drįstų pasirodyti žemyne, būtina tuojau pat priversti daryti tai, 
ką dieną daro pelėdos. 

postūmiu, kuria vaizdinius, kitaip sakant, tai, kas 
idealu (ibidem, lib. I, cap. 8, § 11). Taigi čia turi- 
me tikrai aiškų realizmą, kuris, sukeldamas prieš- 
taravimą kaip tik savo perlenkimu, pažadino Ber- 
keley'o idealizmą, kurį pagimdė galbūt tai, ką Loc- 
ke'as aiškiai ne visai neapdairiai sukuria savo ant- 
ros knygos 21 skyriaus antrojo paragrafo pabaigo- 
je. Tarp kitko, jis ten sako: Solidity, extension, 
figure, motion, and rest would be really in the 
world, as they are, whether there were any sensible 
being to perceive them or not. [Tankis, tįsumas, 
forma, judėjimas ir rimtis tikrai egzistuotų pa- 
saulyje tokie, kokie yra, nesvarbu, ar egzistuoja 
kokia nors juos suvokianti, juslinė būtybė ar ne.| 
Kai tik pradedi apie tai mąstyti, turi tą mintį pri- 
pažinti esant klaidingą, o tada ateina į galvą Ber- 
keley'o idealizmas, ir jis neginčijamas. Beje, ir Loc- 
ke'as neapeina šios pagrindinės problemos, prara- 
jos tarp vaizdinių mumyse ir nepriklausomai nuo 
mūsų egzistuojančių daiktų, taigi idealumo ir re- 
alumo skirtumo, tačiau susidoroja su ja sveiko, 
bet šiurkštaus proto argumentais ir kreipimusi į 
tai, kad praktiniame gyvenime daiktų pažinimas 
mums yra pakankamas (ibidem, lib. 4, cap. 4 et 9); 
šis teiginys nepaliečia reikalo esmės, o tik rodo, 
kaip giliai toje problemoje yra įsišaknijęs empiriz- 
mas. Kaip tik realizmas verčia jį apriboti tai, kas 
mūsų pažinime atitinka realumą daiktų, kokie jie 
yra patys savaime, inherentinėmis savybėmis ir 
jas skirti nuo savybių, kurios priklauso mūsų pa- 
žinimui, taigi vien idealumui; tuo remdamasis, jis 
pastarąsias vadina antrinėmis, o anas — pirminė- 

mis savybėmis. Štai iš kur kilęs tas vėliau Kanto 
filosofijoje tokią nepaprastą svarbą įgijęs daikto 
paties savaime ir reiškinio skirtumas. Taigi čia 
glūdi tikroji Kanto teorijos genetinė sąsaja su anks- 
tesniąja filosofija, būtent su Locke'u. Dirvą Kanto 
teorijai rengė ir jai rastis palankesnes sąlygas su- 
darė Hume'o skeptiškos replikos, nukreiptos prieš 
Locke'o filosofiją, o jų santykis su Leibnizo-Wolffo 
filosofija tėra tik poleminis. 

Kaip minėjome, pirminės savybės, kurios esą 
turi būti vien tiktai daiktų pačių savaime atribu- 
tai, vadinasi, ir egzistuoti ne mūsų vaizdiniuose ir 
nepriklausomai nuo jų, pasirodo esančios vien to- 
kios, kurių negalima nuo jų atskirti, t. y. tįsumas, 
tankis, forma, judėjimas arba rimtis ir skaičius. 
Visos kitos savybės laikomos antrinėmis, tiksliau 
sakant, anų pirminių poveikio mūsų juslių orga- 
nams rezultatu, vadinasi, grynomis juslėmis, sa- 
kysim, spalvos, garsai, skonis, kvapai, kietumas, 
minkštumas, lygumas, šiurkštumas ir t. t. Vadi- 
nasi, šios savybės nė iš tolo nepanašios į jas suke- 
liančias daiktuose pačiuose savaime esančias sa- 
vybes, o kildintinos iš anų pirminių savybių, ku- 
rios yra jų priežastys, ir vien tik jos yra absoliu- 
čiai objektyvios ir tikrai egzistuoja daiktuose (ibi- 
dem, lib. I, cap. 8, $ 7 segą.). Todėl jų vaizdiniai 
mumyse yra absoliučiai tikros kopijos, tiksliai at- 
spindinčios tas savybes, kurios daiktuose pačiuo- 
se savaime neabejotinai egzistuoja (loco citato, 
S 15. Linkiu sėkmės skaitytojui, kuris tikrai jau- 
čia, kaip realizmas čia darosi juokingas). Taigi ma- 
tome, kad Locke'as atskiria nuo daiktų pačių sa- 

vaime kokybės, kurios vaizdinius gauname iš iš- 
orės, tai, kas yra juslių organų nervų funkcija — 
tai lengvas, suprantamas, nenuginčijamas sam- 
protavimas. Šia linkme Kantas vėliau žengė kur 
kas didesnį žingsnį, taip pat atskirdamas tai, kas 
sudaro mūsų smegenų (tos kur kas didesnės ner- 
vų masės) funkciją; dėl to visos tariamos pirminės 
savybės sumenksta iki antrinių, o menami daik- 
tai patys savaime pasidaro gryni reiškiniai, ta- 
čiau tikrasis daiktas pats savaime, dabar irgi ne- 
tekęs visų minėtųjų savybių, lieka visai nepažįs- 
tamas dydis, vien X. Suprantama, tai reikalauja 
sunkesnės ir gilesnės analizės, kurią reikės ilgai 
ginti nuo nesusipratimų ir nesupratimo užmačių. 

Locke'as nededukuoja daiktų pirminių savybių, 
taip pat ir nemotyvuoja, kodėl kaip tik šitos, o ne 
kitos yra tikrai objektyvios, tik pamini, kad jos 
yra nesunaikinamos. Jei mes patys imame tirti, 
kodėl jis tas daiktų savybes, kurios visai tiesiogiai 
veikia jusles, vadinasi, ateina tiesiai iš išorės, skel- 
bia ne objektyviai egzistuojančiomis, o kitoms, ku- 
rios (kaip nuo tada buvo suprasta) kyla iš savųjų 
mūsų intelekto funkcijų, tą egzistenciją pripažįs- 
ta, tada suvokiame, kad to priežastis yra ta, jog 
objektyviai stebinti sąmonė (kitų daiktų sąmonė) 
būtinai turi turėti sudėtingą aparatą, kuris tas 
funkcijas sukeltų, vadinasi, jo svarbiausi esminiai 
atributai jau yra vidujai nustatyti, todėl bendra 
forma, t. y. žiūros būdas, iš kurio gali atsirasti 
tai, kas vien a priori pažįstama, iškyla kaip pa- 
grindinis matomo pasaulio audinys, todėl reiškia- 
si kaip tai, kas tiesiog būtina, neturi išimčių ir 

niekaip negali būti pašalinama, taigi jau iš anks- 
to yra nustatyta kaip viso kito ir jo begalinės įvai- 
rovės sąlyga. Kaip žinome, pirmiausia yra laikas 
ir erdvė ir visa, kas iš jų kyla ir tik per juos yra 
įmanoma. Šiaip laikas ir erdvė yra tušti: jei kas 
nors į juos pretenduoja patekti, privalo reikštis 
kaip materija, kaip tai, kas daro poveikį, vadina- 
si, kaip priežastingumas, nes materija yra grynų 
gryniausias priežastingumas — jos būtį sudaro vei- 
kimas ir priešingai: ji yra tik objektyviai suvokta 
paties priežastingumo supratimo forma („Apie ket- 
veriopą pakankamo pagrindo dėsnio šaknį“ [„Uber 
die vierfache Wurzel des Satzes vom Grunde“], 
2 leidimas, p. 77 [t. 3, p. 104], taip pat „Pasaulis 
kaip valia ir vaizdinys“, t. 1, p. 9 [t. 1, p. 38], ir 
t. 2, p. 48 ir 49 [t. 2, p. 63)). Štai kodėl Locke'o 
pirminės savybės yra vien tokios, kurių negalima 
įsivaizduoti nesant, o tai ganėtinai aiškiai rodo jų 
subjektyvią kilmę, nes jos tiesiogiai susijusios su 
paties stebėjimo aparato pobūdžiu, taigi Locke'as 
laiko grynu objektyvumu kaip tik tai, kas, reikš- 
damasis kaip smegenų funkcija, yra dar daug sub- 
jektyvesnis dalykas už tiesiogiai išorės sukeltą ar- 
ba bent jos tiksliau determinuotą juslinį suvokimą. 

Na, o šiaip yra gražu matyti, kaip visos tos 
įvairios sampratos ir aiškinimai Descartes'o iškel- 
tą idealumo ir realumo santykio problemą toliau 
rutulioja ir nušviečia, taigi padeda siekti tiesos. 
Vis dėlto reikia pabrėžti, jog tai vyko gana palan- 
kiomis laiko arba, teisingiau sakant, gamtos sąly- 
gomis, kuriomis per trumpą dviejų šimtmečių lai- 
kotarpį Europoje gimė ir subrendo pustuzinis mąs- 

lių galvų, be to, ir likimo būta prielankaus, kad 
šitie žmonės, gyvendami tik naudos ir malonumų 
siekiančiame pasaulyje, galėjo dirbti savo kilnų 
darbą, nekreipdami dėmesio į kunigijos bambėji- 
mą ir filosofijos profesorių tuščias kalbas arba ty- 
čia keliamą triukšmą. 

Locke'as, nuoseklus empiristas, priežastingumo 
santykį mums aiškino, remdamasis vien patirti- 
mi, o Hume'as neneigė, nors ir reikėjo, tos klai- 
dingos prielaidos, bet jis tuoj pat šovė pro šalį, pro 
paties priežastingumo santykio realybę, pridurda- 
mas šiaip jau teisingą pastabą, jog patirtis nieka- 
da negali jusliškai ir tiesiogiai duoti daugiau už 
gryną daiktų seką, o ne tikrą priežastingumą, bū- 
tiną jų sąsają. Visiems žinoma, kaip ši skeptiška 
Hume'o replika Kantui davė pretekstą imtis ne- 
palyginti gilesnių to dalyko tyrimų, atvedusių prie 
išvados, kad priežastingumą, taip pat dar erdvę 
bei laiką, mes pažįstame a priori, t. y. kad jie 
glūdi mumyse dar nė neturint jokios patirties, to- 
dėl priklauso prie subjektyviosios pažinimo dalies; 
iš to daroma išvada, kad visos anos pirminės, t. y. 
absoliutinės, Locke'o nustatytos daiktų savybės, 
būdamos visos sudarytos iš grynų laiko, erdvės ir 
priežastingumo atributų, negali priklausyti daik- 
tams patiems savaime, o yra būdingos tam būdui, 
kuriuo mes juos pažįstame, vadinasi, jos priskir- 
tinos ne realumui, o idealumui; galiausiai tai ro- 
do, jog daiktų mes nepažįstame tokių, kokie jie 
yra patys savaime, o vien tiktai tokius, kokie jie 
mums rodosi. Vadinasi, galime teigti, kad realu- 

mas, t. y. daiktai patys savaime, yra visiškos ne- 
žinomybės, grynas X, ir visas regimas pasaulis 
priklauso idealumui kaip grynas vaizdinys, reiš- 
kinys, kuris pats savaime turi kaip nors atitikti 
realumą, daiktą patį savaime. 

Remdamasis tuo, aš galiausiai žengiau dar vie- 
ną žingsnį ir manau, kad jis bus pats svarbiau- 
sias, nes problemą, apie kurią nuo Descartes'o lai- 
kų sukasi visa filosofija, išsprendžiau būtį ir pa- 
žinimą kildindamas iš abiejų mūsų savimonės ele- 
mentų, taigi iš to, kas nebegali daugiau turėti jo- 
kio aiškinimo principo, nes šis principas yra la- 
biausiai tiesioginis ir galutinis. Aš sumąsčiau, kad, 
kaip rodo čia išdėstyti visų mano pirmtakų tyri- 
mai, absoliutus realumas, arba daiktas pats sa- 
vaime, niekada negali būti mums duotas iš išorės 
tiesiogiai kaip grynas vaizdinys, nes pati esmė ne- 
išvengiamai teikia vien tik tai, kas idealu, prie- 
šingai, kadangi mes patys juk neginčijamai esame 
realūs, realumo pažinimo kažkaip turime semtis 
iš mūsų pačių esmės vidaus. Iš tikrųjų realumas 
tiesiogiai įeina į sąmonę ne kaip kitaip, o kaip 
valia. Todėl skiriamoji linija tarp realumo ir ide- 
alumo man brėžiasi taip, kad visas regimasis ir 
objektyviai prieš mus iškylantis pasaulis kartu su 
kiekvieno iš mūsų nuosavu kūnu, taip pat erdve, 
laiku ir priežastingumu, kartu su Spinozos tįsu- 
mu ir Locke'o materija, kaip vaizdinys priklauso 
idealumui, o reali tėra tik valia, kurią visi mano 
pirmtakai nepagalvoję ir neapdairiai kaip gryną 
vaizdinio rezultatą priskyrė idealumui, valia, kurią 

Descartes'as ir Spinoza identifikuoja net su spren- 
dimu*. Todėl ir etiką aš visai tiesiogiai ir nepaly- 
ginti tvirčiau sieju su metafizika, negu tai yra 
padaryta kokioje nors kitoje sistemoje, todėl pa- 
saulio ir būties moralinė reikšmė mano filosofijoje 
stovi ant tvirtesnio pamato nei kur nors kitur. 
Valia ir vaizdinys iš esmės yra skirtingi dalykai, 
nes visuose pasaulio daiktuose jie sudaro vienin- 
telę fundamentalią priešingybę ir nieko daugiau 
nepalieka. Įsivaizduotas daiktas ir jo vaizdinys yra 
vienas ir tas pats, tačiau tik įsivaizduotas daik- 
tas, o ne daiktas pats savaime: šis visuomet yra 
valia, nesvarbu, kokiu pavidalu jis iškyla vaiz- 
duotėje. 


P »redas 


Skaitytojai, susipažinę su tuo, kas šiame šimt- 
metyje Vokietijoje buvo laikoma filosofija, galbūt 
nustebs, kad laikotarpiu tarp Kanto ir manęs ne- 
randa paminėtų nei Fichte's idealizmo, nei abso- 
liutaus realumo ir idealumo tapatumo sistemos, 
nors ir atrodo, jog tie dalykai tikrai turi priklau- 
syti mūsų temai. Aš negalėjau jų minėti todėl, 
kad, mano nuomone, Fichte, Schellingas ir Hege- 
lis nėra filosofai, nes jiems trūksta svarbiausio 
filosofui keliamo reikalavimo — tyrimo rimtumo ir 
sąžiningumo. Jie yra gryni sofistai: jie nori atro- 
dyti, o ne būti, ir pasaulyje ieškojo ne tiesos, bet 
siekė savo pačių gerovės bei karjeros. Vyriausybi- 


* Spinoza, loc. cit. — Cartesius in „Meditationibus de prima phi- 
losophia“, meditatio 4, p. 28. 

nės tarnybos, honorarai iš studentų ir knygų pre- 
kiautojų ir, kaip būdas šiems tikslams įgyvendin- 
ti, noras savo tariama filosofija įgyti kuo daugiau 
garbės ir kelti kuo didesnį triukšmą - štai tų tei- 
sybės tarnų kelrodės žvaigždės ir genialumas. To- 
dėl jie neišlaiko priimamojo patikrinimo ir negali 
būti įsileisti į garbingą žmonių giminės mąstytojų 
draugiją. 

Vis dėlto vienu atveju jie sublizgėjo, būtent me- 
ne dumti publikai akis ir rodytis tokie, kokie ne- 
buvo; ir tam, be abejonės, reikia talento, bet ne 
filosofo talento. O kad jie filosofijoje nepajėgė nie- 
ko tikra padaryti, priežastis galiausiai yra ta, jog 
jų intelektas nepasidarė laisvas, bet liko tarnauti 
valiai: jai ir jos tikslams jie gali nuveikti nepa- 
prastai daug, tačiau filosofijai, kaip ir menui, — 
nieko, nes ir viena, ir kita kelia pačią pirmučiau- 
sią sąlygą, kad protas veiktų tik savo paties varo- 
mas ir, kol jis taip veikia, turi liautis tarnavęs 
valiai, t. y. kėlęs sau asmeninius tikslus. Tačiau 
jis pats, veikdamas savo paties paskatomis, iš pri- 
gimties neturi jokio kito tikslo, išskyrus vien tie- 
są. Taigi norint būti filosofu, t. y. išminties (kuri 
yra ne kas kita kaip tiesa) mylėtojų, neužtenka 
mylėti tiesą tokią, kuri suderinama su savo paties 
interesais arba viršininkų norais, arba Bažnyčios 
nuostatomis, arba bendraamžių skoniu: kol šito 
neatsikratai, esi tik gi4auroc, o ne giAdoogpoç [savo 
paties draugas, o ne tiesos bičiulis], nes šitas gar- 
bės vardas yra kaip tik dėl to taip gražiai ir 1š- 
mintingai sugalvotas, kad bylotų, jog tiesą tu myli 

rimtai ir iš visos širdies, taigi besąlygiškai, be iš- 
lygų, už viską labiausiai, jei reikia, tai ir nepai- 
sant nieko. Tai ir yra tas motyvas, kodėl anksčiau 
teigiau, kad intelektas pasidaro laisvas tada, kai 
bet kokioje būsenoje jam nežinomas ir nesupran- 
tamas joks kitas interesas, "išskyrus tiesą: o to 
padarinys yra tai, kad imi beatodairiškai neap- 
kęsti bet kokio melo, nesvarbu, kokiais drabužiais 
jis dangstosi. Su tokia pažiūra pasaulyje, žinoma, 
ne ką tenuveiksi, bet užtat laimėsi filosofijoje. Ir 
priešingai: filosofijai yra blogas ženklas, jei, taria- 
mai norėdamas tirti, kas yra tiesa, pradėsi nuo to, 
kad atsisveikinsi su nuoširdumu, sąžine ir dora ir 
rūpinsies vaizduoti save tuo, kas nesi. Tokiu atve- 
ju, trokšdamas imponuoti, kaip ir anie trys sofis- 
tai, turėsi vieną kartą griebtis netikro patoso, ki- 
tą kartą — dirbtinai atrodyti nepaprastai rimtas, 
trečią — nutaisyti be galo galvoto žmogaus veido 
išraišką ir, žinodamas, kad neturi vilties įtikinti, 
rašyti neapgalvotai, nes, rašydamas tik dėl rašy- 
mo jau anksčiau. esi išjungęs protą, todėl dabar 
mėginsi akivaizdžius sofizmus kontrabanda pra- 
kišti kaip įrodymus, tuščią ir beprasmį žodžių 
šlamštą — skelbti esant giliomis mintimis, ape- 
liuoti į intelektinę žiūrą arba į absoliutinį mąsty- 
mą ir sąvokų savaiminį judėjimą, su panieka at- 
mesti „refleksijos“, t. y. protingos nuovokos, neša- 
liško apmąstymo ir sąžiningo išdėstymo poziciją, 
taigi išvis tikrą, normalų naudojimąsi protu, na, o 
tada bus deklaruojama begalinė panieka „reflek- 
sijos filosofijai“, kurios vardu vadinamas rišlus, 
argumentuotas išvadas darantis mąstymas — viso 

ankstesnio filosofavimo esmė ir turinys — ir, jei 
turi užtektinai epochos skurdo keliamo įžūlumo, 
tuo pagrindu gali apie tai pareikšti: „Nesunku su- 
vokti, kad maniera iškelti kokį nors teiginį, pa- 
teikti jam argumentus už jį ir lygiai taip pat, re- 
miantis argumentais, paneigti priešingą teiginį, 
nėra toji forma, kuria gali pasireikšti tiesa. Tiesa 
yra jos pačios savaime judėjimas“ ir t. t. (Hegelio 
„Dvasios fenomenologijos“ [„Phinomenologie des 
Geistes“] pratarmė, p. LVII, „Pilnas raštų rinki- 
nys“, p. 36). Manau, kad tas, kuris tokį dalyką 
parašo pratarmėje, yra gėdos neturintis šarlata- 
nas, norintis apkvailinti mulkius ir tariantis, kad 
XIX a. vokiečiai tam reikalui yra patys tinka- 
miausi. 

Tad jeigu tariamai skubant tiesos šventovės link 
vadelės perduodamos savajam interesui, dairoma- 
si į šalis ir ieškoma visai kitų kelrodžių žvaigž- 
džių, sakysim, amžininkų skonio ir silpnybių, ša- 
lies religijos, ypač valdančiųjų sluoksnių ketinimų 
ir užuominų, — kaip tuomet pasiekti ant aukštų, 
stačių, nuogų uolų stūksančią tiesos šventovę?! 
Galbūt tuomet galima šalia savęs sutelkti būrį 
išties vilčių teikiančių, t. y. protekcijos ir tarnybų 
siekiančių mokinių, kurie dėl akių sudaro sektą, o 
iš tikrųjų — grupuotę, ir savo rėksmingais balsais 
visam pasauliui skelbia tave kaip niekam nepri- 
lygstamą išminčių: asmeninis interesas patenkin- 
tas, tiesa išduota. 

Visa tai paaiškina tą slogų jausmą, kuris tave 
pagauna, kai, išstudijavęs anksčiau aptartų tikrų 
mąstytojų darbus, imiesi Fichte's ir Schellingo ra- 

šinių ar net su begaliniu, tačiau teisėtu pasitikėji- 
mu vokiečių kvailybe įžūliai papeizotų Hegelio ne- 
sąmonių*. Gilindamasis į anų filosofų darbus, vi- 
sada matai, kaip jie sąžiningai ieško tiesos ir ly- 
giai taip pat sąžiningai stengiasi savo mintis per- 
teikti kitiems. Todėl kiekvienas, kas skaito Kan- 
tą, Locke'ą, Hume'ą, Malebranche'ą, Spinozą, Des- 
cartes'ą, jaučia pakilumą ir džiaugsmą, o tai vi- 
suomenę veikia kaip tauri dvasia, turinti ir ke- 
lianti minčių, pati mąstanti ir kitus verčianti mąs- 
tyti. Priešingi dalykai darosi, kai skaitai minėtus 
tris vokiečių sofistus. Nešališkas žmogus, atsiver- 
tes kurią nors jų knygą ima klausinėti, ar tai mąs- 
tytojo, norinčio pamokyti, ar šarlatano, siekiančio 
apdumti akis, kalba, jau po penkių minučių nebe- 
turės jokių abejonių: čia viskas taip nesąžininga. 
Ramų tyrėjo toną, būdingą visai ligšiolinei filoso- 
fijai, čia pakeičia nepajudinamas tikrumas, o tai 
visada liudija visokio plauko šarlatanystę, tačiau 
čia jis paremtas esą tiesiogine, intelektine žiūra 
arba absoliučiu, t. y. nuo subjekto, vadinasi, ir 
nuo jo galimybės klysti, nepriklausomu mąstymu. 


* Hegelio tariama išmintis - tai nelyginant tos girnos „Fauste“ 
vaizduojamo mokinio galvoje“. Jei nori jauną žmogų padaryti kvailu, 
visai nesugebančiu mąstyti, nerasi patikimesnio būdo už kruopštų 
Hegelio originaliųjų veikalų studijavimą, nes tos monstriškos vienas 
kitą naikinančių ir vienas kitam prieštaraujančių žodžių virtinės, 
kurias skaitant bergždžiai kankinasi protas, stengdamasis ką nors 
suprasti, iš lėto taip galutinai verčia niekais gebėjimą mąstyti, kad 
tuščias, bevaises banalybes jis ima laikyti mintimis. Prie to dar pri- 
sideda visų gerbiamų žmonių žodžiais ir pavyzdžiais įkalta regimy- 
bė, jog tas žodžių šlamštas esąs tikra didžioji išmintis! Jei kada 
tektų kam nors tapti globėju, o jo globotinis globėjo planų atžvilgiu 
pasidarytų per daug gudrus, stropiomis Hegelio filosofijos studijomis 
galima būtų šios nelaimės išvengti. 

Kiekviena eilutė, kiekvienas puslapis čia dvelkia 
pastangomis žavėti skaitytoją, mulkinti jį, stebin- 
ti 1mprovizacijomis, stulbinti nesuprantamomis 
frazėmis, net grynomis nesąmonėmis, gluminti for- 
muluočių įžūlumu, vienu žodžiu, pūsti miglą į akis 
ir kaip įmanoma jį mistifikuoti. Todėl jausmą, ku- 
ris kyla pereinant, kaip minėjau, prie teorinių da- 
lykų, galima palyginti su išgyvenimų, patiriamu 
praktinių dalykų atžvilgiu, su dvasine būsena žmo- 
gaus, kuris, grįždamas iš garbingos draugijos, stai- 
ga patenka į sukčių ir apgavikų buveinę. Koks vis 
dėlto garbingas yra Christianas Wolffas palyginti 
su anais trimis jį taip menkinančiais ir išjuokian- 
čiais sofistais! Wolffas turėjo ir išsakė tikrų min- 
čių, o iš šių sofistų plūdo vien žodžių konstrukci- 
jos ir frazės, skirtos akims dumti. Todėl visos tos 
vadinamosios pokantinės filosofijos mokyklos tik- 
rasis, skiriamasis bruožas yra nesąžiningumas, jos 
stichija — pilka migla, o asmeniniai interesai — 
pagrindinis tikslas. Jos korifėjai nėrėsi iš kailio, 
norėdami atrodyti, bet ne būti, dėl to jie — sofistai, 
o ne filosofai. Ateinančių kartų patyčios, taikomos 
ir jų gerbėjams, paskui — užmarštis, — štai kas jų 
laukia. Tarp kitko, su akla šiems žmonėms būdin- 
ga tendencija susijęs ir vaidingas, koneveikiantis 
tonas, kuris kaip neatskiriamas elementas per- 
smelkia visus Schellingo rašinius. Jei viso to, kaip 
sakau, nebūtų, jei, užuot siekus imponuoti ir viso- 
kių vėjavaikiškumų, būtų sąžiningai imtasi dar- 
bo, galėtų Schellingas, iš visos trijulės, be abejo, 
pats gabiausias, filosofijoje vis dėlto eiti pagalbi- 
nes, tuo tarpu naudingas eklektiko pareigas, nes 

iš Plotino, Spinozos, Jakobo Bėhme's, Kanto teori- 
jų ir naujųjų laikų gamtos mokslų jis pagamino 
amalgamą, gebėjusią kol kas užpildyti didžią tuš- 
tumą, kurią atvėrė neigiami Kanto filosofijos pa- 
dariniai, kol kada nors rasis išties nauja, aną rei- 
kalaujamą pasitenkinimą teikianti filosofija. Jis 
panaudojo mūsų šimtmečio gamtos mokslą Spino- 
zos abstrakčiajam panteizmui atgaivinti. Kaip tik 
Spinoza, nieko nenutuokdamas apie gamtą, rem- 
damasis vien abstrakčiomis sąvokomis, postringa- 
vo filosofinius niekus ir iš jų, pats kaip reikiant 
nepažindamas daiktų, surentė savo teorijos stati- 
nį. Tai, kad šį braškantį skeletą Schellingas apau- 
gino mėsa ir suteikė spalvą, kad, naudodamasis — 
nors dažnai ir klaidingai — per tą laiką prinokusiu 
gamtos mokslu, kiek galėdamas įkvėpė jam gyvy- 
bės ir judesio, — štai tas nepaneigiamas jo gamtos 
filosofijos, kuri tarp įvairiausių jo mėginimų ir nau- 
Jų užmojų yra pati geriausia, nuopelnas. 

Kaip vaikai žaidžia su suaugusiųjų rimtiems 
tikslams skirtais ginklais ar kitais įtaisais, taip 
elgėsi ir trys minėti sofistai su dalyku, apie kurio 
nagrinėjimą čia pasakoju, kai jie varginantiems, 
du šimtus metų trukusiems galvą laužusių filoso- 
fų tyrimams pateikė komišką priešybę. Kai bū- 
tent Kantas didžiąją to, kas savaime egzistuoja, ir 
mūsų vaizdinių santykio problemą kaip niekada 
suaktualino ir tuo gerokai priartino jos sprendi- 
mą, Fichte pareiškė, kad už vaizdinių nieko dau- 
giau neslypi; jie esą ne kas kita, kaip pažįstančio- 
jo subjekto, arba Aš, produktas. Šitaip siekdamas 
pranokti Kantą ir vis laikydamasis anų trijų pseu- 

dofilosofų jau išgarbinto metodo, jis visai panaiki- 
no realumą, palikdamas vien tik idealumą; šitaip 
jis Kanto filosofiją pavertė gryna karikatūra. Ta- 
da pasirodė Schellingas, savo realumo ir idealumo 
absoliutaus tapatumo sistemoje minėtą skirtumą 
paskelbęs neegzistuojančiu, teigdamas, kad idea- 
lumas ir realumas — ir viena, ir kita — esą tas 
pats. Vadinasi, tai, kas didelėmis pastangomis ir 
žingsnis po žingsnio besiplėtojančio mąslaus ap- 
dairumo buvo atskirta, Schellingas lyg koks lau- 
kinis stengėsi sujaukti ir supainioti (Schelling, 
„Apie gamtos filosofijos santykį su Fichte's filoso- 
fija“, [„Vom Verhaltnis der Naturphilosophie zur 
Fichteschen“|, p. 14—21). Mėgdžiojant ką tik mano 
supeiktas Spinozos klaidas, idealumo ir realumo 
skirtumas įžūliai paneigiamas. Vėl buvo ištrauk- 
tos, iškilmingai pašlovintos ir pasitelktos net Leib- 
nizo Monados, šita dviejų nesąmonių, tai yra ato- 
mų ir nedalomų, pirminio ir esminio pažinimo sie- 
kiančių individų, vadinamų sielomis, monstriška 
identifikacija (Schelling, „Gamtos filosofijos idė- 
jos“ [„Ideen zur Naturphilosophie“], 2 leid., p. 38 
ir 82). Schellingo gamtos filosofija todėl vadinama 
tapatumo filosofija, kad ji, eidama Spinozos pėdo- 
mis, taip pat panaikina tris skirtumus, kuriuos 
buvo pašalinęs Spinoza, būtent Dievo ir pasaulio, 
kūno ir sielos ir galiausiai idealumo ir realumo 
regimajame pasaulyje skirtumą. Pastarasis skir- 
tumas visai nepriklauso, kaip minėta nagrinėjant 
Spinozos pažiūras, nuo anų dviejų, o jeigu tą pri- 
klausomybę ir galima įžvelgti, tai ji tokia menka, 
kad juo labiau tas skirtumas buvo pabrėžiamas, 

tuo daugiau abejonių kildavo dėl anų dviejų, nes 
jie remiasi dogmatiškais įrodymais (kuriuos su- 
griovė Kantas), o aptariamasis — vienu paprastu 
sąmonės aktu. Dėl to Schellingas ir suplakė meta- 
fiziką su fizika, o tai savo ruožtu jam davė pagrin- 
dą grynai fizikos ir chemijos diatribei suteikti 
skambų pavadinimą — „Apie pasaulio sielą“. Visas 
tikras metafizines problemas, kurios be paliovos 
smelkiasi į žmogaus sąmonę, reikią numaldyti ka- 
tegoriškais teiginiais įžūliai skelbiant, kad jų nė- 
ra. Gamta čia yra kaip tik todėl, kad ji yra iš 
savęs ir pačia savimi, mes jai suteikiame Dievo 
vardą — ir su ja baigtas kriukis, o jei kas geidžia 
daugiau, yra kvailys; skirtumas tarp subjektyvu- 
mo ir objektyvumo tėra vien mokyklinė paikystė, 
kaip ir visa Kanto filosofija, kurios nubrėžta ski- 
riamoji linija tarp a priori ir a posteriori — nieko 
verta: mūsų empirinė žiūra teikia visai tikrus daik- 
tus pačius savaime ir t. t. Atsiverskite Schellingo 
„Apie gamtos filosofijos santykį su Fichte's filoso- 
fija“ (p. 51 ir 67), kur (p. 61) atvirai tyčiojamasi iš 
tų, „kurie ne juokais nustemba, kad esama ne nie- 
ko, ir negali atsistebėti, jog iš tikrųjų kažkas eg- 
zistuoja“. Taigi ponui von Schellingui viskas atro- 
do itin savaime suprantama. Tačiau iš tikrųjų to- 
kios kalbos tėra vien gražiais žodžiais apvilktas 
apeliavimas į vadinamąjį sveiką, kitaip sakant, 
neišlavintą protą. Tarp kitko, skaitytojui čia pri- 
menu tik tai, ką esu sakęs pačioje savo pagrindi- 
nio veikalo antrojo tomo 17 skyriaus pradžioje [t. 2, 
p. 206]. Mūsų aptariamam dalykui būdinga ir net 
naivi yra dar ši minėtos Schellingo knygos vieta 

69 p.: „Jei empirika visiškai pasiektų savo tikslą, 
tai jos prieštara filosofijai, o kartu su ja ir pati 
filosofija kaip savarankiška mokslo sritis arba rū- 
šis dingtų: visos abstrakcijos virstų tiesiogine 
„draugiška“ žiūra, svarbiausia būtų malonumo ir 
tuštybės žaismas, tai, kas sunkiausia, — lengva, 
kas beprasmiškiausia — prasminga, ir žmogus ga- 
lėtų patenkintas laisvai skaityti gamtos knygą“. 
Tai, be abejo, būtų labai malonu! Bet su mumis — 
kita kalba: proto šitaip neišgrūsi pro duris. Tas 
rimtas senas sfinksas su savo mįsle tiso nejudė- 
damas ir neketina pulti nuo uolos, jei pavadinsite 
jį baidykle. O kai Schellingas vėliau suprato, jog 
metafizinių problemų neįmanoma atsikratyti įsa- 
kinėjimais, pats mėgino ieškoti sprendimo metafi- 
zikoje ir parašė veikalą „Apie laisvę“ („Uber die 
Freiheit“), kuris, deja, tėra vien gryna fantazija, 
conte bleu [pilka migla]; todėl visais tais atvejais, 
kai jame prabylama aiškinamuoju tonu (pvz., 
453 p. ir kt.), juokingiau ir būti negali. 
Kurdamas realumo ir idealumo tapatumo te- 
oriją, Schellingas, kaip matome, susidūrė su pro- 
blema, kurią nuo to laiko, kai Descartes'as ją iš- 
kėlė, gvildeno visi didieji mąstytojai ir kuriai ga- 
liausiai nepaprastą dėmesį skyrė Kantas, taigi 
Schellingas mėgino ją spręsti perkirsdamas jos 
mazgą tuo paneigdamas jųdviejų priešpriešą. Nors 
jis vaizdavo, kad remiasi Kantu, iš tikrųjų dėl to 
jis pasidarė jo tiesioginiu priešininku. Tačiau nė- 
ra to blogio, kuris neišeitų į gera: jis bent užfiksa- 
vo pirminę ir tikrąją šios problemos prasmę, susi- 
jusią su santykiu tarp mūsų žiūros ir būties bei 

esmės pačios savaime, kurioje reiškiasi daiktai, 
bet kadangi peno savo teorijai jis sėmėsi daugiau- 
sia iš Spinozos, netruko iš jo perimti ir tokius 
sakymus, kaip mąstymas ir būtis, kurie labai men- 
kai tinka gvildenamai problemai ir vėliau davė 
pretekstą rastis idiotiškiausiems monstrams. Spi- 
noza, aiškindamas, kad substantia cogitans et sub- 
stantia extensa una eademgue est substantia, guae 
iam sub hoc, iam sub illo attributo comprehendi- 
tur [mąstanti substancija ir tįsi substancija yra 
viena ir ta pati substancija, suprantama to ar kito 
atributo požiūriu] ([„Ethica“|, pars 2, prop. 7, 
schol.), arba scilicet mens et corpus una eademgue 
res Sit, quae iam sub cogitationis, iam sub exten- 
tionis attributo concipitur [kad siela ir kūnas yra 
vienas ir tas pats daiktas, kuris suvokiamas ir 
kaip mąstymo, ir kaip tisumo atributai] (pars 3, 
prop. 2, schol.), norėjo panaikinti Descartes'o pa- 
brėžtą skirtumą tarp kūno ir sielos, matyt, supra- 
tęs, kad empirinis objektas nesiskiria nuo mūsų 
susidaryto jo vaizdinio. Taigi Schellingas perėmė 
iš jo sakymus mąstymas ir būtis, kuriuos paleng- 
va pakeitė žiūra arba, tiksliau sakant, tuo, į ką 
žiūrima, ir daiktu pačiu savaime („Naujasis spe- 
kuliatyviosios fizikos žurnalas“ [„Neue Zeitschrift 
fūr spekulative Physik“] pirmo tomo pirmas 
straipsnis „Tolesni samprotavimai“ [„Fernere Dars- 
tellungen“] ir t. t.). Mat mūsų daiktų žiūros san- 
tykis su būtimi ir esme pačia savaime ir yra ta 
didžiulė problema, kurios vieną kitą istorijos bruo- 
žą čia stengiuosi iškelti, tačiau visai nekalbu apie 
mūsų minčių problemą, t. y. sąvokas, nes šios yra 

vien stebėjimu pažintų dalykų abstrakcijos, atsi- 
radusios bet kaip atmetant vienas savybes ir pa- 
liekant kitas; tuo suabejoti neateitų į galvą nė 
vienam protingam žmogui“. Todėl tos sąvokos ir 
mintys, sudarančios nežiūrinių vaizdinių klasę, nie- 
kada nesisieja su esme ir būtimi pačia savaime 
tiesiogiai, o visada tik netiesiogiai, būtent per žiū- 
rą: ne kas kitas, o jinai, pirma, duoda joms me- 
džiagos, antra vertus, sieja su daiktais pačiais sa- 
vaime, t. y. su nežinoma, žiūroje visada objekty- 
vuojančia tikrąja daiktų esme. 

Iš Spinozos perimti netikslūs Schellingo saky- 
mai vėliau davė Hegeliui, tam dvasios skurdžiui 
ir skonio neturinčiam šarlatanui, atlikusiam šiuo 
atžvilgiu Schellingo juokdario vaidmenį, preteks- 
tą viską pasukti taip, kad ėmė teigti, jog pats mąs- 
tymas, o iš tikrųjų sąvokos, esą turinčios sutapti 
su daiktų pačių savaime esme, vadinasi, tai, kas 
abstrakčiai ir tiesiogiai mąstoma, turi sudaryti vie- 
novę su tuo, kas pats savaime objektyviai egzis- 
tuoja; tada ir logika turėtų būti tikroji metafizika; 
taigi norint sužinoti, kaip absoliučiai tiksliai su- 
darytas tenai lauke esantis pasaulis, užtektų pa- 
leisti į darbą mąstymą arba duoti valią sąvokoms. 
Jei taip būtų, visa, kas tik pasivaidena kieno nors 
smegeninėje, iškart virstų realybe. Kadangi to lai- 
kotarpio filosofuotojų šūkis buvo „Juo kvailiau, juo 
geriau“, šis absurdas buvo sutvirtintas dar ir tuo: 
girdi, mąstome ne mes — minčių procesą vykdan- 
čios pačios sąvokos be mūsų įsikišimo, todėl vė- 


* Über die vierfache Wurzel des Satzes vom Grunde“, zweite 
Auflage, į 26 [Bd. 3, S. 120]. 

liau tas procesas buvo pavadintas dialektine sąvo- 
kos savijuda, turėjusia dabar tapti visų daiktų at- 
sivėrimu in et extra naturam [gamtoje ir ne gam- 
toje]. Tačiau šią baidyklę iš tikrųjų formavo kita, 
kuri irgi buvo paremta žongliravimu žodžiais, bet 
apie kurią niekada nebuvo aiškiai kalbama, nors, 
be abejonės už jos slypėjo. Schellingas Spinozos 
metodu pasaulį pavadino Dievu. Hegelis tai su- 
prato pažodžiui. O kadangi žodis reiškia išties as- 
menišką esmę, kuri tarp kitų su pasauliu absoliu- 
čiai nesuderinamų savybių turi ir tokią, kaip visa- 
žinystė, tai ir šią jis priskyrė pasauliui; žinoma, ji 
negalėjo būti apgyvendinta niekur kitur, o tik bu- 
kos žmogaus galvos kiauše; tada, norint atskleisti 
visas dangaus ir žemės paslaptis, būtent grynoje 
Hegelio dialektikos paistalynėje, tereikia duoti sa- 
vo mintims laisvę (dialektinė savijuda). Ką jau 
ką, bet vieną meną tasai Hegelis tikrai išmanė — 
vedžioti vokiečius už nosies. Tačiau tas menas ne 
toks jau didis. Mes juk matome, kokiais pokštais 
Hegelis galėjo trisdešimt metų priversti vokiečių 
mokslininkų pasaulį rodyti sau pagarbą. Tai, kad 
filosofijos profesoriai šiuos tris sofistus tebelaiko 
vertais dėmesio ir ne juokais stengiasi rasti jiems 
vietą filosofijos istorijoje, paaiškinama vien tuo, 
kad tai yra jų gagnepain [amatas], nes iš to jie 
semiasi medžiagos savo pranešimams ir straips- 
niams apie vadinamąją pokantinę filosofijos isto- 
riją, kur išsamiai dėstomos ir rimtai svarstomos 
šitų sofistų moksliškos nuomonės. Iš tikrųjų būtų 
kur kas protingiau numoti ranka į visa, ką tie 
žmonės, norėdami kuo nors išsiskirti, išmetė į rin- 

ką; betrūksta, kad Hegelio rašliava būtų pripažin- 
ta farmakologine priemone ir nuolat laikoma vais- 
tinėse kaip psichiką veikiantis vomityvas', kurio 
sukeliamas šleikštulys tikrai yra specifinis. Ta- 
čiau užteks aušinti burną apie tuos išvedžiojimus 
ir jų autorių — tegu jį verčiau gerbia Danijos Moks- 
lų akademija, įžvelgusi jame, kaip jai atrodo, sum- 
mus philosophus [didžiausią filosofą] ir todėl rei- 
kalaujanti jam pagarbos savo vertinime, amžinam 
prisiminimui pridurmai išspausdintame prie ma- 
no „Konkursinio darbo apie moralės pamatą“ 
(„Preisschrift über das Fundament der Moral')[t. 3, 
p. 814] vertinimo, nusipelniusiame irgi būti ap- 
saugotam nuo užmaršties tiek dėl įžvalgumo, tiek 
dėl abejotino sąžiningumo, taip pat ir dėl to, kad 
tai yra puikus gana gražaus Labruyėre posakio 
paliudijimas: Du mėme fonds, dont on nėglige un 
homme de mėrite, Von sait encore admirer un sot. 
[Dėl tos pačios priežasties, dėl kurios pradedama 
nebekreipti dėmesio į nusipelniusį žmogų, įmano- 
ma gėrėtis ir kvailiu; „Les caractères“, chap. „Des 
jugements“, editio Didot, p. 291.) 

[Atsitiktinumo nėra gyvenime — 
jame viešpatauja tik harmonija ir tvarka.) 
Plotinos, „Enneades“, 4, lib. 4, cap. 35 


ahos mintys, kurias ketinu čia išdėstyti, nėra 
tvirtos išvados, net, ko gera, jos gali būti pavadin- 
tos vien metafizine fantazija, vis dėlto nesiryžau 
jų palikti užmarščiai manydamas, kad ne vienam, 
mąstančiam apie tą patį, jos galbūt pravers paly- 
ginimui su savomis. Juk verta prisiminti ir tokį 
dalyką, kur viskas neaišku — ne tik sprendimas, 
bet dargi pati problema. Todėl čia nederėtų tikėtis 
kokių nors ryžtingų išaiškinimų, o veikiau tik pri- 
silietimo prie labai tamsaus aspekto, su kuriuo 
žmogus savo gyvenime arba jį apžvelgdamas ne- 
retai yra susidūręs. Gal mūsų samprotavimai bus 

ne kas daugiau, kaip grabaliojimas tamsoje jau- 
čiant, kad kažkas čia yra, bet tiksliai nežinant, 
kur ir kas. Jei kartais imčiau kalbėti teigiančiu ar 
net dogminiu tonu, noriu iš anksto tiesiai pasaky- 
ti, jog tai tik dėl to, kad nereikėtų be galo ir kraš- 
to kartoti abejones ir spėliones keliančių daugia- 
žodžių formuluočių, tad nereikia visko imti už gry- 
ną pinigą. 

"Tikėti tam tikra Apvaizda arba šiaip antgam- 
tišku individo gyvenimo įvykių vairavimu visais 
laikais buvo populiaru, ir net mąstančiose, jokių 
prietarų nepripažįstančiose galvose tas tikėjimas 
iki šiol tebėra tvirtai įsišaknijęs, ir netgi be jokių 
sąsajų su kokiomis nors dogmomis. Pirmiausia į 
tai būtų galima atsakyti, kad šis tikėjimas pagal 
visus tikėjimo Dievu principus išties yra atsiradęs 
ne iš pažinimo, o iš valios, taigi pirmiausia jis yra 
mūsų menkystės vaisius, nes duomenis, kuriuos 
šiuo atveju būtų teikęs tiktai pažinimas, ko gera, 
būtų galima paaiškinti tuo, kad atsitiktinumas, 
krečiantis mums aibę piktų ir tarsi tyčia sumany- 
tų klastingų pokštų, retsykiais pasirodo esąs ne- 
paprastai palankus ir tiesiogiai mumis labai rūpi- 
nasi. Visais tokiais atvejais jame atpažįstame Ap- 
vaizdos ranką, o ryškiausiai tada, kai jis, priešin- 
gai nei patys tikėjomės, tik jam žinomais, mūsų 
neapkenčiamais būdais padėjo mums laimingai pa- 
siekti tikslą; ir tuomet sakome: Tunc bene naviga- 
vi, cum naufragium feci [Tada laimingai nuplau- 
kiau, kai patyriau laivo katastrofą], ir priešprieša 
tarp pasirinkimo ir valdymo pasidaro visai neaiš- 
ki, bet jausmas linkęs atiduoti pirmenybę valdy- 

mo galimybei. Kaip tik todėl, kai atsitiktinumai 
nepalankūs, guodžiamės daug kartų pasiteisinu- 
siu posakiu: „Kas žino, kam dėl to geriau“, ši min- 
tis, gimusi iš suvokimo, kad, nors pasaulį valdo 
atsitiktinumas, jo bendravaldis yra klydimas, o ka- 
dangi vienodai paklūstame ir vienam, ir antram, 
galbūt laimė kaip tik yra tai, kas dabar atrodo 
nelaimė. Taip sprunkame nuo vieno pasaulio tiro- 
no prie kito, apeliuodami ne į atsitiktinumą, o į 
klaidos galimybę. 

Tačiau nepaisant to, paprastam, grynam, aki- 
vaizdžiam atsitiktinumui priskirti ketinimą — tai 
mintis, kuriai pagal drąsą ieškotina ir kita jai ly- 
giavertė mintis. Vis dėlto tikiu, kad kiekvienam 
žmogui bent vieną kartą gyvenime anoji yra aiš- 
kiai atėjusi į galvą. Ji aptinkama visose tautose ir 
gyvuoja greta visų tikėjimų, bet labiausiai įsitvir- 
tinusi mahometonų kraštuose. Tai mintis, kuri — 
nelygu kaip suprasi — gali būti pati absurdiškiau- 
sia arba pati prasmingiausia. Bet visiems tiems 
pavyzdžiams, kurie ją turėtų įrodyti, kad ir kokie 
stulbinantys jie būtų, galima pateikti vieną ir tą 
patį prieštaravimą, jog tai būtų pats didžiausias 
stebuklas, jei atsitiktinumas niekada mūsų reika- 
lams nebūtų gerai pasitarnavęs, net kur kas ge- 
riau už mūsų protą ar nuovoką. 

Viskas, kas vyksta, atsitinka veikiant neper- 
maldaujamai būtinybei — tai yra apriorinė, vadi- 
nasi, nenuneigiama tiesa: pavadinsiu čia ją de- 
monstratyviuoju fatalizmu. Savo konkursiniame 
veikale „Apie valios laisvę“ („Uber die Freiheit des 
Willens“, p. 62, [t. 3, p. 581]) priėjau prie tos išva- 

dos kaip visų iki tol mano atliktų tyrimų rezulta- 
to. Sitą tiesą empiriškai ir a posteriori patvirtina 
abejonių nebekeliantis faktas, jog ateitį tiesiogiai 
ir tiksliai iš anksto nusako magnetiniai nakvišos, 
aiškiaregystės gebėjimu apdovanoti žmonės ir net 
kartais įprastinio miego sapnai". Akivaizdžiausiai 
mano teoriją apie visko, kas vyksta, nepermal- 
daujamą neišvengiamumą, patvirtina aiškiaregys- 
tė, nes jos dažnai iš anksto skelbiamus dalykus 
išvystame labai tiksliai su visomis šalutinėmis ap- 
linkybėmis, tokius, kokie jie buvo pranašauti, net 
tada, kai sąmoningai ir visais būdais buvo sten- 
giamasi jiems sukliudyti arba padaryti taip, kad 
jie bent nukryptų nuo vizijos nurodyto vyksmo į 
kokį nors neesminį atvejį, bet tai nuolat nueidavo 
per nieką, nes kaip tik tai, kas turėdavo prana- 
šystę sužlugdyti, visados padėdavo jai išsipildyti, 
lygiai kaip antikos laikų tragedijose ir istorijos 
liudijimuose, kur orakulų arba sapnuose regėti 
sprendimai išsipildydavo būtent dėl to, kad prieš 
juos būdavo imamasi atsargumo priemonių. Iš dau- 
gelio paminėsiu tik karaliaus Edipo pavyzdį ir pui- 
kiąją istoriją apie Kroisą su Adrastu pirmoje He- 

* 1852 m. gruodžio 2 d. laikraštyje „Times“ buvo paskelbta tokia 
teismo žinutė: „Glosteršyro grafystėje Niuvente smurtinių ir įtartinų 
mirčių tyrėjas misteris Lovegrove'as atliko teisminę analizę, aiškin- 
damasis vandenyje rasto skenduolio Marco Lane'so žuvimo aplinky- 
bes. Skenduolio brolis kitą dieną per apklausą po brolio žūties iškart 
pareiškė, kad jis nuskendo, nes naktį sapnavęs, jog stovi giliai van- 
denyje ir stengiasi jį ištraukti. Kitą naktį jam dar kelis kartus pri- 
sisapnavę, kad jo brolis nuskendęs netoli Oksenholo šliuzo ir kad 
šalia jo plaukiojęs upėtakis. Išaušus su kitu broliu jis nuėjo prie 
minėto šliuzo ir ten vandenyje pamatė upėtakį. Jam išsyk pasidarę 
aišku, kad brolis turįs būti čia, ir iš tikrųjų lavonas buvo rastas toje 


vietoje“. Taigi toks akimirksnio dalykas kaip upėtakio pasirodymas, 
praėjus nemaža valandų buvo numatytas sekundės tikslumu! 

rodoto knygoje ([„Historiae“], cap. 35 iki 48). Šiuos 
atvejus atitinkantį aiškiaregystės pavyzdį, apie ku- 
rį praneša itin sąžiningas žmogus Bende Bendse- 
nas, randame Kieserio žurnalo „Gyvulių magne- 
tizmo archyvas“ („Archiv für tierischen Magnetis- 
mus“) aštunto tomo trečiame sąsiuvinyje (ypač 4, 
12, 14 ir 16 pavyzdžiai) ir dar vieną - Jungo Stil- 
lingo veikalo „Dvasių mokslo teorija“ („Theorie der 
Geisterkunde“) $ 155. Jei aiškiaregystės gebėji- 
mas būtų toks dažnas, koks jis yra retas, begalė 
išpranašautų atvejų tiksliai išsipildytų, ir kiek- 
vieno įvykio nepermaldaujamo būtinumo nepanei- 
giami faktiniai įrodymai būtų visiems prieinami, 
visiems žinomi. Tada niekas nebeabejotų dėl to, 
kad nors įvykių tėkmė ir atrodo grynai atsitikti- 
nė, iš esmės tokia nėra, o priešingai, kad patys tie 
atsitiktinumai, 12 eix pepoueva [tai, kas atsitik- 
tinai vyksta] paklūsta giliai paslėptai būtinybei 
(eiuapusvų [iš tiesų — lemčiai]), kurios rankose jie 
patys tėra vien įnagiai. Į ją žvilgtelėti — tai sena 
mantikos svajonė. Prisiminę mantiką, iš jos gali- 
me daryti išvadą, kad ne tik visi įvykiai vyksta 
pagal griežtą būtinybę, bet jie kažkaip yra jau iš 
anksto nulemti ir objektyviai nustatyti, nes prieš 
regėtojo akis jie iškyla kaip dabarties dalykai - jų 
pasirodymą būtų galima taip pat aiškinti kaip gry- 
ną priežasčių grandine paremtą būtinybę. Tačiau 
kad ir kaip būtų, supratimas arba, tiksliau sa- 
kant, pažiūra, jog bet kokio vyksmo būtinybė ne- 
santi akla, tikėjimą planinga ir būtina įvykių gran- 
dine mūsų gyvenime daro ne kuo kitu, kaip aukš- 
tesnio laipsnio fatalizmu, kurio, kaip paprastojo, 

neįmanoma pademonstruoti, bet kuriam vis dėlto 
galbūt kiekvienas anksčiau ar vėliau vieną kartą 
pakliūva į nagus ir priklausomai nuo to, kokia 
žmogaus mąstysena, tam tikrą laiką arba paskui 
visuomet žmogus jos laikosi. Kad šį fatalizmą at- 
skirtume nuo paprastojo, demonstruojamojo, pa- 
vadinkime jį transcendentiniu. Jis nėra pagrįstas 
nei grynai teorinėmis išvadomis, nei šioms išva- 
doms padaryti būtinais tyrimais — jis palengva 
išsikristalizuoja iš žmogaus asmeninio gyvenimo 
patirties. Gyvendamas kiekvienas pastebi tam tik- 
rus įvykius, kurie, pirma, dėl savo ypatingo ir di- 
delio tikslingumo žmogui yra aiškiai paženklinti 
moralinės arba dvasinės būtinybės antspaudu, ta- 
čiau, antra vertus, jam būdingi visi išoriniai atsi- 
tiktinumo požymiai. Kai dažniau jie kartojasi, iš 
lėto padeda formuoti pažiūrą, neretai tampančią 
įsitikinimu, jog individo gyvenimas, nors, atrody- 
tų, ir nepaprastai painus bei pinklus, yra vidinę 
darną, tam tikrą tendenciją ir pamokomą prasmę 
turinti visuma, primenanti puikiausiai sukompo- 
nuotą epą*. Gyvenimo patirties suteiktos pamo- 
kos atrodo esančios susijusios tik su žmogaus in- 
dividualia valia, bet šioji galiausiai yra ne kas 
kita, kaip jo individuali klaida, nes ne pasaulio 
istorijoje, kaip byloja profesorių galvose gimusi fi- 
losofija, glūdi planas ir visuma, o individo gyveni- 
me. Tautos juk egzistuoja tik in abstracto - realūs 
yra individai. Todėl pasaulio istorija neturi tiesio- 


* Kai mes tiksliai apmąstome kai kuriuos savo praeities etapus, 
viskas ten pasirodo taip tinkamai sudėliota, tarsi kokiame gerai su- 
planuotame romane. 

ginės metafizinės reikšmės — iš tikrųjų ji tėra vien 
atsitiktinė konfigūracija; čia primenu tai, ką esu 
sakes savo veikalo „Pasaulis kaip valia ir vaizdi- 
nys“ I tome, $ 35. Taigi individualaus likimo at- 
žvilgiu daugelyje žmonių gimsta ir susiformuoja 
anas transcendentinis fatalizmas, kuriam rastis 
atidus asmeninio gyvenimo, kurio siūlas yra jau 
gerą galą nusidriekęs, perkratymas duoda preteks- 
tą galbūt kiekvienam iš mūsų; negana to, kai žmo- 
gus permąsto savo gyvenimo detales, transcenden- 
tinis fatalizmas kai kada gali jam iškilti taip, jog 
ims atrodyti, tarsi viskas čia slaptai sureguliuota, 
o sutiktieji žmonės panašūs į aktorius. Šitame fa- 
talizme glūdi ne tik daug paguodos, bet galbūt ir 
nemaža tiesos, todėl visais laikais jis būdavo pa- 
verčiamas dogma“. Visiškai objektyviai verta čia 
pateikti vieno patyrusio dvariškio ir diduomenės 
žmogaus, sulaukusio nestoriško amžiaus, liudiji- 
mą; turiu galvoje devyniasdešimt metų išgyvenu- 
si Knebelį?, kuris viename laiške rašo: „Atidžiau 
įsižiūrėjus galima nustatyti, kad daugelio žmonių 
gyvenime esama tam tikro plano, kuris iš pačios 
prigimties arba dėl aplinkybių, per kurias žmogus 
vedamas, yra tarsi iš anksto nubrėžtas. Nors jų 
gyvenimo sąlygos itin nepanašios ir įvairios, galų 


* Nei mūsų veikla, nei mūsų gyenimas nėra mūsų nuopelnas, ir 
viena, ir kita iš tikrųjų yra tai, kuo niekas to nelaiko - mūsų esmė 
ir būtis. Nes jų ir dėl tvirtų priežastinių sąsajų atsirandančių aplin- 
kybių bei išorinių įvykių pagrindu mes veikiame ir gyvename tiks- 
liai, kaip reikalauja būtinumas.Vadinasi, žmogui gimstant visas jo 
gyvenimas yra iki smulkmenų ir nepakeičiamai nulemtas, todėl ko- 
kia nors nepaprastai pajėgi pranašė galėtų jį tiksliai numatyti. Nag- 
rinėdami ir vertindami savo gyvenimą, savo darbus ir kančias, neiš- 
leiskime iš akių šios didelės ir tikros tiesos. 

gale vis tiek išryškėja visuma, kur galima paste- 
bėti tam tikrų sutapimų... Nematomo likimo ran- 
ka, kad ir kaip slėpiningai ji veiktų, vis tiek tiks- 
liai jaučiama, nesvarbu, ar ji reiškiasi išoriškai, 
ar dvasiniu jauduliu — net prieštaringos priežas- 
tys neretai juda jos nurodyta kryptimi. Ir sujauk- 
čiausiame vyksme visuomet prasimuša priežastis 
ir kryptis“ („Literatūrinis Knebelio palikimas“ 
[„Knebels literarischer Nachla8“], antras leidimas, 
1840, t. 3, p. 452). 

Šį čia nusakytą planingumą kiekvieno žmogaus 
gyvenime galima paaiškinti, tiesa, tik iš dalies, 
įgimto charakterio nekintamumu ir pastoviu nuo- 
iseklumu — savybėmis, kurios žmogų visuomet su- 
| ąžina į tas pačias vėžes. Tai, kas šitam charak- 

riui yra tinkamiausia, žmogus atpažįsta taip tie- 
siogiai ir tiksliai, kad tie dalykai paprastai net 
nepatenka į aiškią, atspindimąją sąmonę, ir žmo- 
Igus veikia pagal juos iš karto ir tarsi instinkty- 
viai. Ši atpažinimą, kai jis, nepakliuvęs į aiškią 
sąmonę, pereina į veiksmą, galima palyginti su 
Marshallo Hallo reflex actions [refleksų judėji- 
mais]?. Dėl jų kiekvienas, jei tik nėra prievartau- 
jamas išorinių ar savo paties klaidingų nuostatų 
arba prietarų, pasirenka tai, kas jam asmeniškai 
tinkamiausia, negalėdamas sau to nei paaiškinti, 
nei motyvuoti, - maždaug kaip tas smėlyje saulės 
šilumos išperintas ir iš kiaušinio išsiritęs vėžliu- 
kas, kuris, neturėdamas galimybių pamatyti van- 
dens, tiesiai pasuka jo kryptimi. Tai yra vidinis 
kompasas, slaptoji jėga, kuri kiekvieną neklysda- 
ma nukreipia tuo keliu, kuris tik jam yra tinka- 

mas ir kurio pastovią kryptį jis tiktai tada suvo- 
kia, kai jau yra juo nužingsniavęs. Tačiau šitas 
aiškinimas, turint galvoje, kokios galingos yra iš- 
orinės aplinkybės ir kokią didžiulę įtaką jos gali 
daryti, neatrodo pakankamas; be to, nelabai tikė- 
tina, kad tai, kas pasaulyje svarbiausia, žmogaus 
gyvenimas, už kurį sumokėta nesuskaičiuojamais 
darbais, vargais ir kančiomis, kitą savo vairavimo 
pusę, tai yra iš išorės ateinančią dalį, taip papras- 
tai ir tiesiai gautų iš tikrai aklo, paties savaime 
niekuo nesančio, jokios tvarkomosios galios netu- 
rinčio atsitiktinumo. Priešingai, esama pagundos 
manyti, kad, kaip rodo kai kurie paveikslai, vadi- 
nami anamorfozėmis (Pouillet!?. [„Elėments de 
physique expérimentale et de mėtėorologie“], 2, 
171), kurie, žiūrint vien plika akimi, rodo iškrai- 
pytus ir išdarkytus žmogaus atvaizdus, o sferinia- 
me veidrodyje rodo taisyklingus yra grynai empi- 
rinis įvykių eigos suvokimas tolygus anam žiūrė- 
jimui į paveikslą plika akimi, o lemties ketinimų 
sekimas — žiūrėjimui į sferinį veidrodį, kuris visa, 
kas tenai išskaidyta, sujungia ir sutvarko. Tačiau 
šiai pažiūrai vis dar galima priešpriešinti kitą pa- 
žiūrą, pagal kurią planingas ryšys, kurį manome 
pastebį savo gyvenimo įvykiuose, yra vien tik ne- 
sąmoningas mūsų tvarkančios ir scheminančios 
fantazijos veikimas, panašus į tą, kurio dėka ant 
dėmėtos sienos regime ryškias ir gražias žmonių 
bei jų grupių figūras dėl to, kad planingai susie- 
jame dėmes, kurias išbarstė aklų akliausias atsi- 
tiktinumas. Tuo tarpu juk galima numanyti, kad 
tai, kas tiesiogine ir tikriausia prasme mums yra 

tinkama ir palanku, negali būti, kas buvo tik pro- 
jektuojama, bet niekada nebuvo įgyvendinta, ki- 
taip sakant, kas niekur kitur neegzistavo, o vien 
tik mūsų mintyse, kaip sako Ariosto: Vani diseg- 
ni, che non han’ mai loco [Kvaili planai, kurie 
niekada nėra tikri|]!! ir kurių žlugimą dėl atsitik- 
tinumo mums paskui iki karsto lentos reikėtų ap- 
raudoti; priešingai, tai, kas didžiajame tikrovės 
paveiksle realiai išryškėja, ir mes, pažinę jo tiks- 
lingumą, su įsitikinimu pareiškiame: sic erat in 
fatis, taip turėjo įvykti [Ovidius, „Fasti“, I, 481]. 
Štai dėl kokio tikslingumo įgyvendinimo turėtų 
būti kažkokiu būdu pasirūpinta, sakysim, per gi- 
liausioje daiktų gelmėje glūdinčią atsitiktinumo 
ir tikslingumo vienovę. Dėl jos vidinė būtinybė, 
iškylanti kaip instinktą primenantis veržimasis, 
paskui protingi apmąstymai ir galiausiai išorinis 
aplinkybių poveikis žmogaus gyvenime turėtų taip 
tarpusavyje susiderinti, kad gyvenimas, kai jis jau 
visas praėjęs, pasirodytų kaip gerai užbaigtas, to- 
bulas meno kūrinys, nors iš pradžių, kai viskas 
dar tebebuvo radimosi stadijoje, kaip būna su kiek- 
vienu ką tik pradėtu meno kūriniu, nebuvo maty- 
ti nei plano, nei tikslo. Jei kas nors jam pasibai- 
gus prieitų ir į jį atidžiai įsižiūrėtų, turėtų tokiu 
gyvenimu stebėtis kaip puikiausiai apmąstyto nu- 
matymo, išminties ir atkaklumo kūriniu. Tačiau 
kiek tas kūrinys apskritai reikšmingas, priklauso 
nuo to, ar jo subjektas buvo paprastas ar nepa- 
prastas žmogus. Šiuo požiūriu būtų galima sufor- 
muluoti labai transcendentišką mintį, jog to mun- 
dus phaenomenon [reiškinių pasaulio], kuriame 


1 


Transcendentinė spekuliacija apie tikslingumą 


viešpatauja atsitiktinumas, pamatą visur ir visa- 
da sudaro mundus intellegibilis [nuovokus pasau- 
lis], valdantis patį atsitiktinumą. Gamta, žinoma, 
viską daro rūšiai, bet nieko — individui, nes rūšis 
jai — viskas, o individas — niekas. Tačiau tai, ką 
mes čia spėjame esant veiksminga, būtų ne gam- 
ta, o anapus gamtos esantis metafiziškumas, eg- 
zistuojantis kiekviename individe kaip nedaloma 
visuma, todėl visa tai individui ir galioja. 

Kad galėtume tuos dalykus išnarplioti, pirmiau- 
sia reikėtų atsakyti į šiuos klausimus: ar įmano- 
ma, kad tarp žmogaus charakterio ir likimo nebū- 
tų absoliučiai nieko bendra, ar iš esmės kiekvie- 
nas likimas tinka kiekvienam charakteriui, ar pa- 
galiau iš tikrųjų paslaptinga, nesuvokiama būti- 
nybė tuos du dalykus, kaip klausia vienos trage- 
dijos poetas, visuomet tinkamai suderina? Kaip 
tik šitai mums ir neaišku. 

"Tuo tarpu tikime, kad kiekvieną akimirką savo 
veiksmus tvarkome taip, kaip norime. Tačiau, ap- 
žvelgę nueitą savo gyvenimo kelią ir ypač atkrei- 
pę dėmesį į nevykusius, tam tikrų padarinių turė- 
jusius žingsnius, dažnai nesuprantame, kaip galė- 
jome daryti viena, o nedaryti kita? Todėl ir ima 
rodytis, tarsi mūsų žingsnius lėmė svetima galia. 
Ne veltui Shakespeare'as sako: 


Fate, show thy force: ourselves we do not owe; 
What is decreed must be, and be this so! 


[Bejėgiai esame. Tad spręsk, likime, 
Man teks priimti tavaji sprendimą!) 
„Dvyliktoji naktis“, I veiksmas, 5 scena 


Senovės graikai ir romėnai nesiliauja kalbėję 
eilėmis ir proza apie likimo visagalybę vis pabrėž- 
dami, koks prieš jį bejėgis yra žmogus. Visur ma- 
tyti, kad šis įsitikinimas juos yra persmelkęs nuo 
galvos iki kojų, bet jaučiama, jog jie numano esant 
paslaptingos ir giliau glūdinčios daiktų sąsajos ne- 
gu aiški empirika (žr. Lukiano „Mirusiųjų pašne- 
kesiai“, 19 ir 30; Herodot, [„Historiae“], lib. I, cap. 91 
ir [lib.] 9, cap. 16). Tuo paaiškinama tokia to da- 
lyko pavadinimų graikų kalboje gausa: /Jonuoc, 
QOQ, EIUGPUEVA, TETPOLE VI), uompa, AdpaoTeia ir 
galbūt dar kiti. Žodis ZPOVOLA [numatymas], pa- 
vyzdžiui, iškreipia dalyko esmę, nes remiasi vovç 
[dvasia], antriniu reiškiniu, tiesa, tai daro sąvoką 
aiškią ir suprantamą, bet ir paviršutinišką bei klai- 
dingą*. Ir Goethe savo istorinėje dramoje „Gecas 
fon Berlichingenas“ („Götz von Berlichingen“) 
(V veiksmas) sako: „Mes, žmonės, irgi nevadovau- 
jame patys sau: piktos dvasios turi mums valią, 
kad savo pokštais mus pražudytų“. Panašiai pasa- 
kyta ir „Egmonte“ (V veiksmas, paskutinė scena): 
„Žmogus mano, kad jis pats tvarko savo gyvenimą 
ir pats sau vadovauja, tačiau jo dvasia nepermal- 
daujamai paklūsta lemčiai“. Jau pranašas Jere- 
mijas yra kalbėjęs: „Aš žinau, Viešpatie, kad ne 


* Reikia tiesiog stebėtis, kaip visavaldžio likimo (ciuapuevn, fa- 
tum) sąvoka buvo įsišaknijusi senovės graikų ir romėnų protuose; 
apie tai byloja ne vien poetai, ypač jų tragedijos, bet ir filosofai bei 
istorikai. Krikščionybės laikais ši sąvoka pasitraukė iš apyvartos ir 
nebuvo taip peršama, nes ją išstūmė Apvaizdos (zxpovoix) sąvoka, 
kuri yra intelektinės kilmės, nes susijusi su asmens būtybe, todėl 
nėra tokia sustingusi ir nekintama, taip pat ne tokia gili ir paslap- 
tinga, taigi ji negali anos pakeisti, priešingai — ji padarė ją netikėji- 
mo priekaištu. 


žmogus sau kelią lemia. Žmogus negali nei pasi- 
rinkti gyvenimo kelio, nei savo žingsnius gyveni- 
me pakreipti“ (Jer 10, 25). Vadinasi, mūsų elgse- 
na yra būtinas dviejų veiksnių rezultatas, iš ku- 
rių vienas, mūsų charakteris, yra nekintamas, ir 
mes jį pažįstame tik a posteriori, t. y. laipsniškai; 
kitą sudaro motyvai: jie yra išorėje, juos neišven- 
giamai teikia mums gyvenimo įvykiai ir jie lemia 
duotąjį charakterį, nepaveikdami jo pastovumo ly- 
giai taip pat neišvengiamai, kaip tai būdinga me- 
chanikai. Apie taip vykstančius įvykius spren- 
džiantis Aš tėra tik pažinimo subjektas, todėl pats 
savaime minėtiems abiem veiksniams yra sveti- 
mas, vien kritiškas jų vyksmo stebėtojas. Tad su- 
prantama, kad retkarčiais jis ima stebėtis. 
Jeigu jau suvokei to transcendentinio fataliz- 
mo veikimo principą ir paskui jo požiūriu imi žvelg- 
ti į vieno ar kito individo gyvenimą, neretai prieš 
akis atsiveria nuostabiausias spektaklis, suside- 
dantis iš kontrasto tarp akivaizdaus įvykių fizinio 
atsitiktinumo ir jų moralinės-metafizinės būtiny- 
bės, kurios niekada neįmanoma parodyti, bet kuri 
visuomet gali būti tik įsivaizduojama. Kad geriau 
suprastume, paimkime visiems žinomą gana ryš- 
kų pavyzdį, kuris čia gerai tinka, — Schillerio ba- 
ladę „Ejimas į geležies liejyklą“ („Der Gang nach 
dem Eisenhammer“)!?. Čia matome, kaip Fridoli- 
nas visiškai atsitiktiniai sugaišta dėl to, kad jam 
prireikė patarnauti mišioms, o tai savo ruožtu jam 
yra itin svarbu ir lemtinga. Galbūt kiekvienas iš 
mūsų gerai pagalvojęs ras savo gyvenime pana- 
šių, nors ir ne tokių svarbių ir lemtingų atvejų. 

Kai kas iš to darys prielaidą, kad paslaptinga ir 
nepaaiškinama jėga vairuoja mus visuose gyveni- 
mo vingiuose ir posūkiuose, tiesa, labai dažnai 
veikdama prieš mūsų laikinus ketinimus, tačiau 
taip, kaip tinkamiausia objektyviai gyvenimo vi- 
sumai ir subjektyviam tikslingumui, taigi taip, 
kaip reikalinga mūsų pačių labui; todėl neretai 
paskui įžvelgiame savo turėtų priešingų norų kvai- 
lumą. Ducunt volentem fata, nolentem trahunt [Pa- 
klusnų likimas veda, nepaklusnų — tempia] (Se- 
neca, „Epistulae“, 107 [11]). Ši jėga, nematomu 
siūlu persmelkianti visus dalykus taip pat ir tuos, 
kurie atsiduria šalia priežasčių grandinės, turėtų 
taip susieti, kad atitinkamą akimirką jie susitik- 
tų. Tokiu atveju jinai tikrojo gyvenimo įvykius lai- 
kytų savo rankose panašiai kaip tragedijos auto- 
rius: atsitiktinumai ir paklydimai, kurie iš pra- 
džių į normalią, priežastiniais saitais motyvuotą 
įvykių tėkmę kišasi kliudydami, tada pasidarytų 
grynais jos nematomos rankos įnagiais. Daugiau 
negu bet kas verčia mus daryti drąsią prielaidą, 
jog tokia jėga egzistuoja, jei atsižvelgsime į tai, 
kad iš kažkur giliai glūdinčios būtinumo ir atsi- 
tiktinumo vienovės šaknies išauga nepaaiškinama 
galia, verčianti manyti, kad tokia nepakartojama 
ir savita fizinė, moralinė ir intelektinė kiekvieno 
žmogaus individualybė, kuri jam yra absoliučiai 
viskas, turi būti atsiradusi iš pačios aukščiausios 
būtinybės, kita vertus (kaip esu parodęs savo pa- 
grindinio veikalo II t. 43 sk. [t. 2, p. 660—678)), 
toji individualybė yra tėvo moralinio charakterio, 
motinos intelektinio gebėjimo ir abiejų kūnišku- 

mo būtinas rezultatas, o šitų dviejų tėvų susivie- 
nijimą nulėmė, kaip dažniausiai būna, akivaizdžiai 
atsitiktinės aplinkybės. Taigi čia mums primygti- 
nai peršasi mintis arba metafizinis-moralinis pos- 
tulatas apie neišardomą būtinumo ir atsitiktinu- 
mo vienovę. Tačiau iš šios bendros šaknies išgauti 
aiškią sąvoką, kaip man atrodo, neįmanoma: ga- 
lima pasakyti tik tiek, kad ta bendra šaknis būtų 
tai, ką senovės graikai ir romėnai vadino likimu 
(eapuevn, TETPOUEVI, fatum), tai, ką jie laikė kiek- 
vieną žmogų per gyvenimą lydinčiu genijumi, pa- 
našiai kaip krikščionys garbina Apvaizdą (xpo0vo- 
10). Tiesa, toje trijulėje esama skirtumo: fatumas 
įsivaizduojamas kaip aklas, o pirmieji du — kaip 
matantys, bet šis antropomorfinis skirtumas at- 
krenta ir netenka jokios reikšmės, kai pažvelgia- 
me į gilesnę vidinę metafizinę dalykų esmę, ku- 
rioje tik ir reikia ieškoti minėtos nepaaiškinamos 
atsitiktinumo ir būtinumo vienovės šaknies, išky- 
lančios kaip paslaptinga visų žmogaus reikalų lė- 
mėja. 

Įsivaizdavimas, kad kiekvienam žmogui yra pri- 
skirtas ir jo gyvenimui vadovauja genijus, mano- 
ma, yra kilęs iš Etrurijos, o paskui visuotinai pa- 
plito senovės pasaulyje. To dalyko esmė nusakyta 
šiose Menandro eilutėse, kurias mums išsaugojo 
Plutarchas („De tranguillitate animi“, cap. 15 
[p. 474 B], taip pat Stobajas, „Eclogae [physicae 
et] ethicae“, lib. I, cap. 6, $ 4 ir Klemensas Alek- 
sandrietis, „Stromata“, lib. 5, cap. 14): 

Azaviu aov avôpi OUUTOPAOTATEL 
EV90C YEVOUEVOV, uvoraywyoç troù Biov 
Amago. 

(Hominem unumquemque, simul in lucem est 
editus, sectatur Genius, vitae qui auspicium facit, 
bonus nimirum.) [Kiekvienam žmogui gimstant 
priskiriamas gerasis Genijus, ir jis lydi jį į gyve- 
nimo paslaptis.) 

Platonas „Valstybės“ pabaigoje (lib. 10, p. 336 
[p. 620 D|) aprašo, kaip kiekviena siela, prieš gim- 
dama iš naujo, renkasi gyvenimo likimą ir jį ati- 
tinkančią asmenybę; paskui autorius priduria: 
Ensei 6 ov 140046 taç JuUxAG tOVG piovç 
nonoSai, ØOTNEP LAAYOV, EV TÉČEL TPOGIEVAI APOG 
TNV AQYEOLV, ExXEÍVNV 6 EXAOT®@, OV ElAETO GAILIOVA, 
trotov púàaxa EuuTgUTEIV TOV BioL xai ATO- 
TAnpPOTNV tøv aipESEvrov. [Kai visos sielos pasi- 
rinkusios gyvenimus, tada jos iš eilės, kaip buvo 
ištraukusios burtus, ėjusios pas Lachesę. Ši kiek- 
vienai sielai davusi demoną, kurį ta buvo pasirin- 
kusi; jis turėjęs būti jos sargu per visą gyvenimą 
ir įvykdyti visa, ką siela buvo pasirinkusi.| Apie 
šitą vietą Porfirijas pateikė labai vertingą komen- 
tarą, kurį Stobajas mums išsaugojo savo „Eclogae 
[physicae et] ethicae“, lib. 2, cap. 8, $ 37 (vol. 3, p. 
368 są., ypač 376). Tačiau Platonas savo knygoje 
jau anksčiau (p. 330 [p. 617 EJ) apie tai yra pasa- 
kęs štai ką: Ody 0446 daiuov Ančerai, KAA“ OUEIG 
daiuova aipjocole npõrtroç 6£ O Aazov (likimas, 
kuris nustato tik pasirinkimo tvarką) zp0roc 
aipsio90 Biov, © ovveorai EE aváyznç. [Ne jus 

demonas burtais ištrauks, bet jūs pasirinksite de- 
moną. Kas pirmas ištrauks burtą, tas tegul pir- 
mas pasirenka gyvenimą, kurį jam neišvengiamai 
teks gyventi.] Labai gražiai apie tai kalba Horaci- 
jus: 


Scit Genius, natale comes gui temperat astrum, 

Naturae deus humanae mortalis, in unum 

Quodquae caput vultu mutabilis, albus et ater. 

[Žino tik Genijus, jis likimo žvaigždę palydi, 

Žmogiška jo prigimtis, kartu ir mirtinga, jo veidas 

Grẹęžias pirmyn ir atgal, jis būna ir baltas, ir juodas.] 
„Epistulae“, II, 2, 187 [iki 189] 


Dėmesio vertą vietą aptinkame Apulėjaus „De 
deo Socratis“ (p. 236, 238, editio Bipontini). Trum- 
pą, bet reikšmingą skyrių apie tai yra parašęs 
Jamblichas traktate „De mysteriis Aegyptiorum“, 
sectio 9, cap. 6: „De proprio daemone“. Tačiau dar 
nuostabesnė vieta yra Proklo komentare Platono 
„Alkibiadui“ (p. 77, editio Creuzer): O yap naocav 
NUOV TNV CONV I9VVOV XAL TAC TE AIDEOEIG NUV 
GTOTA npo V TAC npo TNG YEVEOCEWÇ XAL TAÇ rne 
EIUOpUENĘ ÔOOEIC XXI TØV UOIDNYEVETOV EOV, ETI 
ÕE TAC EX TNG po volas Eldydeis ZOPNYOV XXI 
zapauetpõv, OVTOC O 6aiuov ori x. T. A. [Mat 
tas, kuris vadovauja visam mūsų gyvenimui, rea- 
lizuoja iki mūsų gimimo padarytą pasirinkimą, 
teikia likimo ir jo pagimdytų dievų dovanas bei 
duoda ir atseikėja apvaizdos saulės šviesą, tai yra 
demonas, ir t. t.| Nepaprastai giliai tą pačią mintį 
suvokė Teofrastas Paracelsas, sakydamas: „Kad 
Fatum būtų aiškiai suprastas, reikia pripažinti, 

jog kiekvienas žmogus turi dvasią, kuri gyvena ne 
jame, o sėdi tolimuose žvaigždynuose. Ji naudoja- 
si savo meistro kyšuliais*: jinai yra ta, kuri žmo- 
gui teikia praesagia!?, kurios lieka tokios, kaip jos 
nurodyta. Šitos dvasios vadinasi Fatum (Theoph- 
rast, „Werke“, Straßburg, 1603, Folio[-Ausgabe], 
Bd. 2. S. 36). Įsidėmėtina, kad kaip tik ši mintis 
aptinkama jau Plutarcho raštuose, kur jis sako, 
jog be tos sielos dalies, kuri panardinta žemiška- 
jame kūne, kita, grynesnioji, dalis lieka kyboti virš 
žmogaus galvos kaip žvaigždė ir teisėtai vadina- 
ma jo demonu, genijum, kuris jam vadovauja ir 
kuriam išmintingesnis žmogus klusniai eina iš pas- 
kos. Ta vieta per ilga, kad būtų galima ją pacituo- 
ti, ji yra skyriuje „De genio Socratis“, cap. 22 Ip. 
591 E]. Svarbiausia frazė yra tokia: TO HEV oÙv 
DTOBPUZIOV EV TO O0UGATI VEPOUEVOV Vuyn AE- 
ÆTL TO ÔE põopaç Acipĝev oi nooi Noùv 
XaAOUVTES EVIOC elvat vouIGovotV aVrOV Ol ÔE 
opac UTOVOODVTEC wç EXTOC Ovta ABIUOVA npo- 
oayopevovoi. [Tai, kas kūno gelmėje srovena, va- 
dinama siela; tačiau tai, kas amžina, daugelis va- 
dina dvasia ir mano ją esant jų viduje, bet tie, 
kurie laikosi teisingos nuomonės, spėja, jog jinai 
yra ne žmoguje ir vadina ją demonu.] Pridursiu, 
kad krikščionybė, kuri, kaip žinome, visų pagonių 
dievus ir dvasias mielai pavertė šėtonu, iš šito 
senovės laikų Genijaus, atrodo, padarė mokslinin- 
kų ir magikų spiritus familiaris [patikimą dva- 
sią]. Krikščionių dieviškosios Apvaizdos samprata 


* Tipais, kyšuliais, išgaubomis (iš italų kalbos bozza, abbozzare, 
abbozzo) iš čia vok. Bossieren, prancūzų bosse. 

yra pernelyg žinomas dalykas, kad reikėtų čia apie 
ją kalbėti. Tačiau visa tai tėra tik vaizdingi, ale- 
goriški samprotavimai; apskritai mes neturime ki- 
to būdo didžiausias ir slapčiausias tiesas suvokti 
kitaip negu vaizdais ir alegorijomis. 

Iš tiesų ir anoji slėpininga ir net išorines įta- 
kas vairuojanti jėga gali glūdėti ne kur kitur, o 
mūsų pačių paslaptingame viduje, nes juk visos 
būties alfa ir omega tūno galiausiai mumyse pa- 
čiuose. Net ir į pačią galimybę, kad taip galėtų 
būti, sėkmingiausiu atveju mes įstengsime šiek 
tiek žvilgtelėti vėlgi tik per analogijas ir alegori- 
jas ir labai iš tolo. 

Arčiausią analogiją anos jėgos viešpatavimui at- 
skleidžia gamtos teleologija, pasak kurios, tikslin- 
gumas reiškiasi be tikslo pažinimo, ypač tada, kai 
iškyla išorinis, t. y. tarp įvairių, dargi skirtingų 
rūšių būtybių ir net neorganinėje gamtoje glūdin- 
tis tikslingumas; puikus tos rūšies pavyzdys yra 
plukdomasis miškas, kuriuo jūra gausiai aprūpi- 
nami šios augmenijos neturintys poliariniai kraš- 
tai; ir kitas pavyzdys — ta aplinkybė, kad mūsų 
planetos sausuma yra smarkiai pastūmėta prie 
Šiaurės ašigalio, kur žiema dėl astronominių prie- 
žasčių yra aštuoniomis dienomis trumpesnė, todėl 
ir daug švelnesnė už Pietų ašigalio žiemą. Taip 
pat ir vidinis, savarankiškame organizme nedvip- 
rasmiškai pasireiškiantis tikslingumas, toji tarpi- 
ninkaujanti, mus stulbinanti gamtos technikos der- 
mė su jos grynu mechanizmu, arba nexus!* finalis 
[galutinės priežasties] dermė su nexus effectivus 
[veikiančiąja priežastimi] (smulkiau apie tai žr. 

mano pagrindinio veikalo II tomo 26 skyriuje, 334— 
339 p. [t. 3, p. 423—442|), leidžia įžvelgti analogi- 
ją, kaip iš įvairių, net smarkiai vienas nuo kito 
nutolusių taškų išplaukiantys, kaip mums atrodo, 
svetimi dalykai, vis tiek galiausiai deramai susi- 
eina ir susitinka galutiniame tiksle, tačiau ne dėl 
to, kad prie to vestų pažinimas, o dėl už pažinimą 
pirmesnio aukštesnės rūšies būtinumo. Be to, jei 
prisiminsime Kanto ir vėliau Laplace'o sukurtą 
labai įtikimą teoriją apie mūsų planetų sistemos 
atsiradimą ir imsime samprotauti, kaip mėginau 
daryti savo pagrindinio veikalo II tomo 25 skyriu- 
je, 324 p. [t. 2, p. 418], kitaip sakant, jei apmąs- 
tysime, kaip iš aklų, nekintamų dėsnių išplau- 
kiančių gamtos jėgų žaismo galiausiai turėjo atsi- 
rasti šitas puikiai sutvarkytas, susižavėjimą ke- 
liantis planetų pasaulis, ir čia matysime analogi- 
ją, leidžiančią apskritai ir iš tolo numatyti gali- 
mybę, kad net individualų žmogaus gyvenimą vis 
dėlto vairuoja įvykiai, esantys dažnai itin kapri- 
zingo aklo atsitiktinumo padarinys, tarsi pagal pla- 
ną taip, kaip asmeniui yra tinkamiausia*. Prita- 
rus tai minčiai, galima būtų manyti, kad dogma 
apie Apvaizdą kaip grynai antropomorfišką, nors 
ir netiesiogiai, ir ne sensu proprio [tikrąja pras- 
me], yra teisinga, na, o netiesioginė, alegorinė ir 
mitinė tiesos raiška, kaip ir visi religiniai mitai, 
; Avrouata YAP TA APAYAT’ ETI TO OVUQEPOV 
Pei, xav XA9EVĖNG, Į ndłiv tavavtría. 


[I gera pusę patys klostos reikalai. 
Jei ir miegi. ar vėl išeina priešingai.) 
Menandras  Stobajas. „Florilegium“. 
vol. I. p. 363 

praktiniam tikslui bei subjektyviam nusiramini- 
mui būtų visiškai pakankama ta prasme, kaip, 
pavyzdžiui, Kanto moralės teorija, kuri juk irgi 
tėra tik orientavimo schema, turi būti supranta- 
ma alegoriškai, taigi, trumpai kalbant, tai būtų 
nors ir ne tiesa, bet beveik kaip ir tiesa. Kaip 
anose neaiškiose ir aklose pirminėse gamtos jėgo- 
se, iš kurių tarpusavio sąveikos radosi planetų 
sistema, valia gyventi, kuri vėliau iškyla tobuliau- 
siuose pasaulio reiškiniuose, jau yra tai, kas vidu- 
je veikia ir vairuoja, ir jau ten griežtais gamtos 
dėsniais siekdama savo tikslų kloja pamatą pa- 
saulio statybai bei jo tvarkai, kur, pavyzdžiui, at- 
sitiktiniausias postūmis ar spustelėjimas visam 
laikui nulemia ekliptikos pasvirimą ir sukimosi 
greitį ir viso to galutinis rezultatas turi sudaryti 
visos jos esmės vaizdą, taip ir visus žmogaus veiks- 
mus lemiantys įvykiai šalia juos sukeliančių prie- 
žastinių sąsajų yra ne kas kita, kaip vien objekty- 
vacija tos pačios valios, kuri reiškiasi ir šitame 
žmoguje, o čia, nors ir kaip migloje, galima paste- 
bėti, kad tie įvykiai turi tikti ir derėti net specia- 
liausiems ano žmogaus tikslams, ir šia prasme jie 
paskui sudaro tą slaptingą galią, kuri vairuoja pa- 
vienio žmogaus likimą ir yra alegorizuojama kaip 
Genijus arba Apvaizda. Tačiau, pasižiūrėjus visai 
objektyviai, čia yra ir lieka viską apimantys, jokių 
išimčių nepripažįstantys priežastiniai ryšiai — vis- 
kas, kas vyksta, būtinai ir neišvengiamai turi įvyk- 
ti, — tie ryšiai atstoja grynai mistinį pasaulio val- 
dymą, jie net turi teisę vadintis tuo vardu. 

Kad būtų aiškiau, pamėginkime pasamprotau- 
ti. „Atsitiktinis“ yra įvykis laike, neturintis prie- 
žastinių sąsajų. Tačiau nėra absoliučiai atsitikti- 
nių dalykų: net atsitiktiniausias reiškinys yra tik 
ilgesniais keliais atėjusi būtinybė; tikrosios, toli 
priežasčių grandinėje glūdinčios priežastys jau se- 
niai yra nulėmusios, kad kas nors įvyktų kaip tik 
dabar ir su kuo nors vienu metu. Taigi kiekvienas 
įvykis yra pavienis laike vykstančių priežasčių ir 
poveikių grandinės elementas. O kadangi egzis- 
tuoja erdvė, tokių grandinių yra begalė. Tačiau 
jos nėra viena kitai visai svetimos ir tarp savęs 
nesusijusios, priešingai — jos įvairiopai susipynu- 
sios, pavyzdžiui, daugybė dabar vienu metu vei- 
kiančių priežasčių, iš kurių kiekviena sukelia kitą 
poveikį, yra kilusios iš gerokai ankstesnės ben- 
dros priežasties ir todėl giminiškos, kaip, saky- 
sim, protėvio vaikaičiai; kita vertus, dabar vei- 
kiantis pavienis vyksmas dažnai reikalingas dau- 
gybės įvairių priežasčių, kurios kiekviena ateina 
iš praeities kaip savosios grandies elementas. Taigi 
visos tos laiko kryptimi besiplėtojančios priežas- 
čių grandinės sudaro didžiulį bendrą, labai susi- 
pynusį tinklą, kuris irgi visu frontu juda laiko 
kryptimi ir yra pasaulinis vyksmas. Jei dabar šias 
pavienes priežasčių grandines įsivaizduosime kaip 
meridianus, nubrėžtus laiko kryptimi, tai tuo pa- 
čiu metu vykstančius ir dėl to tiesiogiai priežasti- 
niais ryšiais nesusijusius dalykus galima sujungti 
lygiagrečiais apskritimais. Nors tai, kas yra po 
tuo pačiu lygiagrečiu apskritimu, tiesiogiai nepri- 
klauso nuo jo, vis tiek dėl viso tinklo susipynimo 

arba visų priežasčių bei vyksmo visumos judėjimo 
laiko kryptimi tie dalykai tam tikru būdu netie- 
siogiai, gal ir tolimais saitais, yra susiję, todėl jų 
vienalaikiškumas yra būtinas. Štai kuo remiasi 
visų šia sudėtingesne prasme būtino įvykio sąly- 
gų atsitiktinis susidūrimas — kad įvyktų tai, ko 
likimas yra panorėjęs. Šitaip galima paaiškinti, 
pavyzdžiui, ir tai, kad dėl tautų kraustymosi Eu- 
ropą užliejus barbarybės tvanui, tuojau, nelygi- 
nant teatro scenai nusileidus, dingo nuostabiausi 
graikų skulptūros kūriniai, tokie kaip „Laokonas“, 
Vatikano „Apolonas“ ir kt., patekdami žemės prie- 
globstin, kad ten tūkstantį metų sveikutėliai pa- 
lauktų švelnesnių, tauresnių, geriau meną supran- 
tančių ir vertinančių laikų, o jiems pagaliau at- 
ėjus, XV a. pabaigoje [ir XVI a. pradžioje], valdant 
popiežiui Julijui II, vėl kaip gerai išsilaikę meno 
ir tikri žmogaus atvaizdai išvystų dienos šviesą. 
Lygiai taip pat pavienio žmogaus gyvenime ati- 
tinkamu laiku atsiranda jam svarbios ir lemia- 
mos dingstys bei priežastys, galiausiai ir omina 
[pranašingi ženklai], kuriais tiki tokia daugybė 
žmonių, ir taip tvirtai, kad net ir šviesiausių pro- 
tų tas tikėjimas retai teaplenkia. Kadangi nėra 
nieko absoliučiai atsitiktina, o priešingai — viskas 
būtinai įvyksta, ir net pats vienalaikiškumas to, 
kas neturi priežastinių ryšių ir vadinama atsitik- 
tinumu, yra būtinas, nes juk dabartinis vienalai- 
kiškumas pats savaime jau yra nulemtas tolimos 
praeities priežasčių, tad viskas viskame atsispin- 
di, viskas viskame ataidi, todėl daiktų ir reiškinių 
visuotinumui apibūdinti tinka ana žinoma, orga- 

nizmo sąveikas nusakanti Hipokrato mintis („De 
alimento“ [„Opera“, editio Kühn, tom 2], p. 20): 
EZóppoia uia, OUUTVOIG uia, návra OUUTA 9Ea. 
[Yra vien tekėjimas, dvelkimas, viskas — dermė- 
je.] Atkaklus žmogaus noras paisyti omina, jo ex- 
tispicia [būrimai iš gyvulių vidurių] ir 0pv:900— 
xoma [paukščių stebėjimas], Biblijos skaitinėji- 
mai, kortų dėlionės, švino lydimas, kavos tirščių 
apžiūrinėjimai ir panašūs dalykai rodo, kad jis 
ignoruoja proto prielaidas, jog esama šiokių tokių 
galimybių iš dabarties, iš to, kas akivaizdu ir ką 
laikas ir erdvė yra paslėpę, t. y. kas buvo praeity- 
je, atpažinti, kas bus ateityje; taigi iš anų dalykų 
žmogus galėtų išskaityti ateitį, jei tik turėtų tin- 
kamą slaptaraščio raktą. 

Dar viena analogija, galinti visai kitu aspektu 
padėti suvokti nagrinėjamąjį transcendentinį fa- 
talizmą, yra sapnai, su kuriais gyvenimas išvis 
turi seniai pripažintą ir gana dažnai išsakomą pa- 
našumą — ir dar tokį didelį, kad net Kanto trans- 
cendentalinis idealizmas gali būti laikomas aiš- 
kiausiu tos mūsų į sapną panašios sąmoningos 
būties savybės išdėstymu; tai mintis, kurią išsa- 
kiau savo „Kanto filosofijos kritikoje“ [t. 1, p. 567]. 
Kaip tik šita analogija įgalina mus pamatyti, nors 
irgi tik per miglotą tolumą, kaip ta slėpininga ga- 
lia, valdanti ir vairuojanti su mumis susijusius ir 
savo tikslų siekiančius išorinius procesus, vis dėl- 
to galėtų turėti šaknis mūsų neišaiškinamos es- 
mės gelmėje. Taip pat ir sapne susiduria aplinky- 
bės, kurios čia pat tampa mūsų veiksmų moty- 
vais, kaip išoriniai ir nuo mūsų nepriklausomi, 

net mūsų niekinami kaip grynai atsitiktiniai da- 
lykai, tačiau vis dėlto tarp jų esama paslaptingų 
ir tikslingų sąsajų, kur slapta galia, kuriai sapne 
paklūsta visi atsitikimai, vienintelė pati tvarko ir 
vairuoja mūsų atžvilgiu tas aplinkybes. Bet keis- 
čiausia čia tai, kad ši galia negali būti niekas kita 
kaip mūsų pačių valia, tačiau taip, kad ji nepa- 
tenka į mūsų sapnuojančią sąmonę; tuo paaiški- 
nama, kodėl sapnų įvykiai taip dažnai klostosi vi- 
sai prieš mūsų valią — stebina, erzina, netgi gąs- 
dina ir įvaro siaubą, o likimas, kurį mes juk slap- 
ta patys vairuojame, nešoka mūsų gelbėti; tai pa- 
našu į situaciją, kai primygtinai ko nors klausia- 
me ir gauname atsakymą, kuris mus nustebina; 
arba vėlgi — esame patys klausinėjami nelyginant 
per egzaminą, bet nepajėgiame rasti atsakymo, 
tuo tarpu kitas mūsų gėdai atsako puikiausiai; o 
juk abiem atvejais atsakymas gali ateiti vien iš 
mūsų pačių. Šitam paslaptingam, tik iš mūsų pa- 
čių kylančiam sapno įvykių reguliavimui dar la- 
biau paryškinti ir tam būdui, kaip viskas vyksta, 
kur kas suprantamiau atskleisti yra dar vienas, 
jokiu kitu nepakeičiamas paaiškinimas, bet nepri- 
klausantis prie padoriųjų, todėl tikiuosi, kad skai- 
tytojai, kurie verti to, kad jiems kalbėčiau, tuo 
dalyku nei piktintųsi, nei jį laikytų juokingu. Kaip 
žinome, esama sapnų, kuriais gamta pasinaudoja 
visai materialiems tikslams — perpildytoms sėkli- 
dėms ištuštinti. Tos rūšies sapnai, žinoma, susiję 
su intymiais epizodais, tačiau tokių pat epizodų 
būna ir kituose sapnuose, kurie to tikslo visai ne- 
turi ir nesiekia. Čia atsiskleidžia toks skirtumas: 

pirmojo atvejo sapnuose netrukus atsiranda ir gra- 
žuolės, ir tinkama proga — gamta pasiekia savo 
tikslą; antruoju atveju — priešingai: mūsų didžiau- 
siam troškimui nuolat iškyla naujos kliūtys, ku- 
rias bergždžiai stengiamės įveikti, bet tikslo ga- 
liausiai vis tiek nepasiekiame. Tai, kas kuria šias 
kliūtis ir smūgis po smūgio sužlugdo mūsų didį 
geismą, yra ne kas kita, kaip vien mūsų pačių 
valia; tačiau ji kyla iš srities, esančios toli nuo 
vaizdus sapne kuriančios sąmonės, ir todėl čia pa- 
sireiškia kaip nenumaldomas likimas. Tad ar liki- 
mas tikrovėje ir planingumas, kurį galbūt kiek- 
vienas žmogus pastebi savo paties gyvenime, ne- 
gali būti susiję su aplinkybėmis, analogiškomis 
toms, kurias atskleidėme sapnuose?* Kai kada pa- 
sitaiko, kad sukuriame planą ir entuziastingai grie- 
biamės jį vykdyti, bet vėliau paaiškėja, jog jis vi- 
sai neatitiko mūsų tikrosios gerovės; stengėmės, 
plušome, o patyrėme tarsi prieš mus nukreiptą 
likimo suokalbį — atrodo, jis darė viską, kad mūsų 
planą sužlugdytų; taip jis mus paskui galiausiai 
prieš mūsų valią grąžino į tikrai deramą kelią. 
Tokiais atvejais, kai likimas lyg tyčia priešinasi, 
kai kas linkę sakyti: „Pastebiu, kad taip neturi 
būti“; kiti tai vadina nelaimę pranašaujančiu da- 
lyku, dar kiti — Dievo pirštu, bet visi pritaria nuo- 
monei, kad jei likimas prieš kokį nors planą taip 

ta būtinybė, nes visi jo veiksmai yra tokie pat neišvengiami, kaip ir 
mašinos judesiai, o išoriniai įvykiai ištinka jį nulemti priežasčių gran- 
dinės, kurios elementai susiję griežtos būtinybės saitais. Tai suvokus 
mes neturėtume labai stebėtis, jei žmogaus gyvenimas susiklosto 
taip, tarsi jis būtų suplanuotas, suderintas su tokiu planu. 

aiškiai ir atkakliai stoja piestu, turime jo atsisa- 
kyti, nes, neatitikdamas mūsų nesuvoktos dalios, 
jis vis dėlto nebus įgyvendintas, ir mes, buka- 
protiškai siekdami jį žūtbūt realizuoti, susilauksi- 
me tik dar skaudesnių likimo smūgių, kol paga- 
liau vėl atsidursime tikrajame kelyje, o jei tą pla- 
ną pavyktų forsuoti, tik užsitrauktume bėdų ir 
negandų. Čia visiškai pasitvirtina jau minėta Se- 
nekos mintis: Ducunt volentem fata, nolentem tra- 
hunt. [Paklusnų likimas veda, nepaklusnų — tem- 
pia.| Kai kada paskui tikrai pasidaro aišku, kad 
tokio plano sužlugdymas mums buvo kur kas nau- 
dingesnis dalykas; tai tiktų ir tais atvejais, kai 
mes to nežinome, ypač kai savo tikruoju gėriu lai- 
kome metafizinius-moralinius dalykus. Jei dabar 
atsigręšime į pagrindinį visos mano filosofijos re- 
zultatą, bylojantį, kad tai, kas sudaro pasaulio fe- 
nomeną, yra ne kas kita kaip valia, gyvenanti ir 
gyvuojanti kiekviename žmoguje, ir jei kartu pri- 
siminsime tą visuotinai pripažintą gyvenimo pa- 
našumą į sapnus, reziumuodami galėsime viską, 
ką iki šiol aptarėme, bendriausiais bruožais ma- 
nyti esant įmanoma, jog, panašiai kaip kiekvienas 
yra savo sapnų slaptasis teatro direktorius, taip 
ir anas likimas, valdantis tikrąjį mūsų gyvenimą, 
kažkaip galiausiai kyla iš minėtosios valios, pri- 
klausančios mums patiems, bet čia, kur ji reiškia- 
si kaip likimas, veikiančios iš toli nuo mūsų įsi- 
vaizduojamosios individualios sąmonės esančios 
srities, o toji sąmonė kaip tik teikia motyvus, ku- 
rie vadovauja mūsų empiriškai pažiniai individu- 
aliai valiai, todėl dažnai turinčiai nuožmiai kovoti 

su ana kaip mūsų likimas iškylančia valia, mus 
vairuojančiu Genijumi, mūsų „dvasia, gyvenančia 
ne mumyse, o sėdinčia tolimuose žvaigždynuose“, 
toli savo žvilgsniu aprėpiančia mūsų individualią 
sąmonę ir todėl nepermaldaujamai prieš ją kaip 
išorinė prievarta darančia ir nustatančia tai, ką ji 
nenori jai leisti sužinoti ir pasiryžusi vykdyti. 
Nemalonų, net perdėtą, šios drąsios minties 
įspūdį gali sušvelninti pirmiausia viena vieta iš 
Škoto Eriugenos, primenanti, kad jo „Dievas“, ku- 
ris neturi žinojimo ir iš kurio negalima atimti lai- 
ko ir erdvės, taip pat dešimties Aristotelio katego- 
rijų, kuriam iš viso lieka tik vienas predikatas — 
valia, aiškiai yra ne kas kita, kaip mano filosofi- 
joje valia gyventi: Est etiam alia species ignoran- 
tiae in Deo, guando ea, guae praescivit et praedes- 
tinavit, ignorare dicitur, dum ad huc in rerum 
factarum cursibus experimento non apparuerint 
[Yra dar kita nežinojimo Dieve rūšis, kai sakoma, 
kad jis nežinąs to, ką iš anksto žino ir yra nusta- 
tes, kol tatai tikrais faktais dar nėra pasirodę pa- 
tirtyje] („De divisione naturae“, p. 83, editio Oxo- 
niensis). Ir šiek tiek toliau teigiama: Tertia spe- 
cies divinae ignorantiae est, per quam Deus dici- 
tur ignorare ea, quae nondum experimento actio- 
nis et operationis in effectibus manifeste apparent, 
quorum tamen invisibiles rationes in se ipso a se 
ipso creates et sibi ipsi cognitas passidet. [Trečią 
dieviškojo nežinojimo rūšį sudaro tai, kad apie Die- 
vą sakoma, jog jis nežinąs to, kas veiksmo ir vyk- 
dymo patirtimi dar nepasireiškė efektais, nors 
nematomų priežasčių, kurias pats sukūrė ir ku- 

rios pačiam yra žinomos, turi savyje; ibidem, 
p. 84.] 

Kadangi, norėdami kiek paryškinti dėstomąją 
pažiūrą, pasitelkėme pripažintą individualaus gy- 
venimo panašumą į sapnus, dabar reikia atkreipti 
dėmesį ir į skirtumą, jog tikrajame sapne santy- 
kis yra vienpusis, kad čia tik vienas Aš tikrai gei- 
džia ir jaučia, o kiti yra vien fantomai; tuo tarpu 
didžiajame gyvenimo sapne veikia tarpusavio san- 
tykis, kai ne tik vienas reiškiasi kito sapne, kaip 
tą akimirką yra reikalinga, bet ir šis — ano sapne, 
taigi dėl tikros harmonia praestabilita kiekvienas 
sapnuoja tik tai, kas atitinka, dera jam pačiam, jo 
paties metafiziniam valdymui, ir visi gyvenimo 
sapnai tarpusavyje yra taip meistriškai susipynę, 
kad kiekvienas patiria tai, kas jam naudinga, ir 
kartu daro tai, kas būtina kitiems; taip didysis 
pasaulio vyksmas iš daugybės tūkstančių likimų 
prisitaiko individualiai prie kiekvieno. Taigi visi 
įvykiai žmogaus gyvenime priklauso nuo dviejų iš 
esmės skirtingų sąsajų: pirma, nuo objektyvių, 
priežastinių sąsajų su gamtos procesu, antra, nuo 
subjektyvių sąsajų, egzistuojančių tik jas patirian- 
čio individo atžvilgiu ir pasižyminčių tokiu sub- 
jektyvumu, kaip jo paties sapnai, tačiau tų sąsajų 
seka ir turinys yra taip pat būtinai nustatyti pa- 
našiu principu, kaip tragedijos scenų seką yra nu- 
lėmęs poeto planas. Tai, kad šios dvi sąsajų rūšys 
egzistuoja vienu metu ir koks nors konkretus įvy- 
kis kaip dviejų visai skirtingų grandinių elemen- 
tas vis tiek tiksliai įsiterpia į abi kitas ir todėl 
kiekvieną kartą vieno likimas dera su kito likimu 

ir kiekvienas yra ir savo paties dramos herojus, ir 
kartu figūruoja svetimoje dramoje, - iš tikrųjų yra 
dalykas, pralenkiantis mūsų nuovokos galias ir 
tik dėl nuostabiausios harmonia praestabilita gali 
būti mąstomas kaip galimas. Antra vertus, ar ne- 
būtų ribota ir silpnadvasiška laikyti neįmanoma 
pažiūrą, kad visų žmonių susipynę gyvenimai gali 
turėti tiek pat concentus [darnos] ir harmonijos, 
kiek kompozitorius jos sugeba suteikti savo dau- 
gybei, atrodytų, netvarkingai siaučiančių simfoni- 
jos garsų? Mūsų drovumas anos didingos minties 
atžvilgiu irgi sumažėtų, jei prisimintume, kad di- 
džiojo gyvenimo sapno subjektas tam tikra pras- 
me tėra vien valia gyventi ir kad begalę reiškinių 
riboja laikas ir erdvė. Tai yra didžiulis sapnas, 
kurį sapnuoja ana viena esybė, bet taip, kad visi 
jos asmenys jį sapnuoja drauge. Todėl viskas tar- 
pusavyje susipynę ir viskas prie visko prisiderinę. 
Jei ta pažiūra priimtina, jei tariame esant aną 
visų įvykių dvejopą grandinę, dėl kurios kiekvie- 
na būtybė, viena vertus, egzistuoja sau pačiai, vei- 
kia pagal savo prigimtį paklusdama būtinumui ir 
eina savo keliu, antra vertus, yra skirta ir tinka- 
ma suvokti taip pat svetimą būtybę bei jai daro- 
mą poveikį kaip jos sapnų paveikslus, tai šiuos 
dalykus reikės išplėsti visai gamtai, vadinasi, ir 
gyvūnijai bei žinojimo neturinčioms būtybėms. Ta- 
da vėl atsivers omina, praesagia ir portenta [pra- 
našingų ženklų, nuojautų ir stebuklingų požymių| 
galimybės perspektyva taip, kad tai, kas pagal 
gamtos procesą būtinai įvyksta, antra vertus, vėl- 
gi gali būti laikoma grynu vaizdu man ir mano 

gyvenimo sapno fonu, tuo, kas egzistuoja ir darosi 
mano atžvilgiu arba ir vien tik mano veiklos ir 
išgyvenimų atspindžiu; tada įvykio natūralumas 
ir įrodomas priežastinis būtinumas jokiu būdu ne- 
panaikintų jo ominoziškumo, o šis — įvykio. Todėl 
akivaizdžiai klysta tie, kurie įvykio ominozišku- 
mą mėgina pašalinti tuo, kad jo pasireiškimo ne- 
išvengiamumą gan aiškiai ir, jei tai yra gamtos 
reiškinys, mokslingu veidu įrodinėja, atskleisda- 
mi natūralias ir būtinai veikiančias įvykio prie- 
žastis kaip fizikinį dalyką. O juk tuo neabejoja 
joks protingas žmogus, ir pranašingų ženklų nie- 
kas nežada laikyti stebuklu, priešingai — kaip tik 
iš to, kad iki begalybės nusidriekianti priežasčių 
ir vyksmų grandinė šito įvykio pasireiškimą tokią 
reikšmingą akimirką neišvengiamai nustatė su jai 
būdingu būtinumu ir nenuspėjama lemtimi, atsi- 
randa jo ominoziškumas, todėl tiems gudragal- 
viams, ypač kai jie sufizikėja, pirmiausia reikia 
šūktelėti: There are more things in heaven and 
earth, than are dreamt of in your philosophy [Ir 
danguje, Horacijau, ir žemėj daugiau dalykų pa- 
slėpta yra, negu sapnavo jūsų išmintis] („Hamle- 
tas“, I veiksmas, 5 scena). Antra vertus, tikėdami 
pranašingų ženklų buvimu, vėl atveriame duris 
astrologijai, nes mažiausio ominoziškumo įvykis, 
sakysim, paukščio skrydis, žmogaus sutikimas ir 
panašūs dalykai yra sukelti tokios pat be galo il- 
gos ir tokios pat griežtai būtinos priežasčių gran- 
dinės, kaip ir tam tikru laiku apskaičiuojama 
žvaigždynų padėtis. Tiktai konsteliacija susidaro 

taip aukštai, kad ją iškart mato pusė Žemės gy- 
ventojų, 0 omenas pasirodo pavienio žmogaus ap- 
linkoje. Beje, jei kas norėtų pranašingų ženklų 
galimybę įprasminti įvaizdžiu, žmogų, kuris prieš 
lemtingą gyvenimo žingsnį, kurio padarinius dar 
slepia ateitis, išvysta gerą ar blogą ženklą ir tuo 
yra įspėjamas ar paskatinamas, galima būtų pa- 
lyginti su styga, kuri pajudinta savęs negirdi, bet 
dėl jos virpėjimo kartu skambanti kita styga — 
girdi. 

Kanto daikto paties savaime ir jo raiškos sky- 
rimas bei mano pirmojo kildinimas iš valios, o 
antrojo — iš vaizdinio, įgalina, nors ir netobulai, ir 
žvelgiant tik iš tolo, suderinti tris prieštaras. Jos 
yra tokios: 

1. Prieštara tarp valios pačios savaime laisvės 
ir visuotinio visų individų veiksmų būtinu- 
mo. 

2. Prieštara tarp gamtos mechanizmo ir techni- 
kos arba tarp nexus effectivus ir nexus fina- 
lis arba tarp grynai priežastinio ir teleologi- 
nio gamtos produktų paaiškinamumo (apie 
tai žr. Kanto „Sprendimo galios kritikos“ $ 78 
ir mano pagrindinio veikalo II t. 26 sk. [t. 2, 
p. 430—435]). 

3. Prieštara tarp akivaizdaus visų individo gy- 
venimo įvykių atsitiktinumo ir jo moralinio 
būtinumo gyvenimo realizacijai pagal trans- 
cendentinį individui skirtą tikslingumą, ar- 
ba, populiariai sakant, tarp gamtos vyksmo 
ir Apvaizdos. 

Mūsų išvados apie kiekvienos iš šitų trijų prieš- 
tarų suderinamumą aiškumas nė vienu atveju ne- 
pasižymi tobulumu, bet vis dėlto yra daugiau ver- 
tas pirmuoju negu antruoju atvejų, o menkiau- 
sias — trečiuoju. Kad ir netobulas tas kiekvienos 
iš šitų prieštarų suderinamumo supratimas, jis 
visados praskaidrina kitas dvi, nes jis yra jų at- 
vaizdas ir alegorija. 

Kaip visą tą čia nagrinėjamą paslaptingą indi- 
vido gyvenimo vairavimą iš tikrųjų įmanoma nu- 
spėti, galima nusakyti tik labai bendrais bruožais. 
Žvelgiant į pavienius atvejus dažnai susidaro įspū- 
dis, kad jisai mato tik mūsų laikiną, praeinantį 
gėrį. Tačiau šis dėl savo mažareikšmiškumo, ne- 
tobulumo, menkumo ir trumpalaikiškumo negali 
būti jo rimtas tikslas, vadinasi, tikslo reikia ieš- 
koti mūsų amžinoje, už individualaus gyvenimo 
išeinančioje būtyje. Ir čia galima tik apskritai pa- 
sakyti: anuo vairavimu mūsų gyvenimas yra taip 
reguliuojamas, kad apie jo visumą, kaupiantis be- 
gyvenant mūsų pažinimui, metafiziškai tikslin- 
giausias įspūdis randasi per valią, kuri yra žmo- 
gaus branduolys ir esmė pati savaime. Nors valia 
gyventi atsakymą gauna apskritai pasaulio tėk- 
mėje kaip savo siekio apraiškoje, kiekvienas žmo- 
gus čia yra anoji valia gyventi visai individualiu 
ir unikaliu būdu, tarsi tos valios individualizuo- 
tas aktas, todėl ir pakankamas atsakymas į jį gali 
būti tik visai specifinis pasaulio tėkmės formavi- 
mas, duotas žmogui per jo savitus išgyvenimus. 
Kadangi iš mano rimties filosofijos rezultatų (prie- 
šingai grynai profesorių ir juokdarių filosofijai) va- 

lios nusigręžimą nuo gyvenimo pažinome kaip di- 
džiausią laikinosios būties tikslą, turime daryti 
prielaidą, kad į ten kiekvienas yra nuolat vairuo- 
jamas visai individualiu, jam prideramu būdu, tai- 
gi dažnai ir tolimais aplinkkeliais. Na o dėl to, 
kad laimė ir pasitenkinimas šiam tikslui iš tikrų- 
jų priešinasi, matome, jog kiekvieno žmogaus gy- 
venime neišvengiamai yra įpinta nelaimių ir kan- 
čių, nors ir labai nevienodai ir retai kada perlen- 
kiant lazdą, kai viskas baigiasi tragiškai; tada at- 
rodo, tarsi valia tam tikros jėgos yra verčiama 
nusigręžti nuo gyvenimo ir tarsi po Cezario pjūvio 
vėl turėtų gimti iš naujo. 

Taigi anas nematomas ir tik neaiškiai pasireiš- 
kiantis vairavimas lydi mus iki mirties, to tikrojo 
gyvenimo rezultato ir šia prasme - tikslo. Tą va- 
landą visos paslaptingosios (nors glūdinčios mu- 
myse pačiuose) jėgos, visą laiką lemiančios žmo- 
gaus likimą, suplūsta krūvon ir ima veikti. Iš jų 
konflikto atsiveria kelias, kuriuo dabar žmogus 
turi eiti, pasirengiama jo palingenezei!? su visa ją 
lydinčia palaima ir visais skausmais, ir nuo tos 
akimirkos ji yra galutinai nulemta. Štai kodėl mir- 
ties valanda tokia nepaprastai rimta, iškilminga 
ir baisi. Tai tikrų tikriausia krizė — paskutinis 
teismas. 


PTS 

ašis ant kurio stūkso visas mūsų pažini- 
mas ir mokslas, sudaro tai, kas nepaaiškinta. To- 
dėl kiekvienas aiškinimas, einantis per daugiau 
ar Mažiau grandžių, yra nukreiptas ton pusėn, 
panašiai kaip jūros gylio matavimas lotu: vienur 
jis nugrimsta giliau, kitur — ne tiek, bet dugną 
visur turi pasiekti. Šitas nepaaiškintumas tenka 
metafizikai. 

Beveik visi žmonės nuolat pagalvoja, kad kiek- 
vienas iš jų yra štai toks ir toks žmogus (ri; dv9- 
poxoc) kad iš to kyla štai tokie dalykai, tačiau 
tai, kad jie išvis yra žmonės (0 dv9pozxoc) ir kas 
iš to išeina, vargu ar susimąsto, o tai vis dėlto yra 
svarbiausia. Nedaugelis iš tų, kurie labiau atitin- 
ka antrąjį nei pirmąjį atvejį, yra filosofai. Anų 
mąstymo krypties ištaka ta, kad jie apskritai daik- 
tuose regi tik vienumą ir individualumą, o ne ben- 

drybę. Tiktai gabesnieji, destis koks jų eminenci- 
jos laipsnis, pavieniuose daiktuose įžvelgia vis dau- 
giau ir daugiau juose glūdinčio bendrumo. Šis svar- 
bus skirtumas taip persmelkia visą gebėjimą pa- 
žinti, kad ima reikštis net požiūryje į kasdienius 
daiktus; todėl jau šitas matymas eminentiškoje 
galvoje yra kitoks nei paprastoje. Šis bendrybės 
suvokimas kiekvieną kartą besireiškiančioje atski- 
rybėje sutampa taip pat su tuo, ką esu pavadinęs 
grynuoju, nevalinguoju pažinimo subjektu ir lai- 
kau Platono idėjos subjektyviu koreliatu, nes pa- 
žinimas, jei jis nukreiptas į bendrybę, gali likti 
nevalingas, na, o pavieniai daiktai — tai noro ob- 
jektai, todėl gyvulių pažinimas apsiriboja vien pa- 
vieniais objektais, o jų intelektas tėra tik jų valios 
vykdytojas. Tuo tarpu minėtasis dvasios polinkis 
į bendrybę sudaro būtiną sąlygą tikriems filosofi- 
jos, poezijos ir apskritai menų bei mokslų laimė- 
jimams. 

Valiai tarnaujančiam intelektui, vadinasi, prak- 
tinėje jo panaudos srityje, tėra tik pavieniai daik- 
tai; intelektui, kuriančiam mokslą ir meną, vadi- 
nasi, kuris veikia sau pačiam, yra tik bendrybės, 
ištisos daiktų rūšys, porūšiai, klasės, idėjos, nes 
menininkas per individą siekia pavaizduoti idėją, 
kitaip sakant, rūšį. Taip yra todėl, kad tiesiogiai 
valia yra nukreipta tik į pavienius daiktus: jie yra 
jos tikrieji objektai, nes tik jie turi empirinę rea- 
lybę. Tačiau sąvokos, klasės, rūšys gali tapti jo 
objektais tik labai sąlygiškai. Todėl neišsilavinęs 
žmogus apie bendrąsias tiesas nieko nenutuokia, 
o genijus į individualius dalykus nežiūm, nekrei- 

pia į juos dėmesio: prievartinis darbas su atskiry- 
bėmis, tokiomis, kurios sudaro praktinio gyveni- 
mo medžiagą, jam yra sunkus lažas. 


$3 


Filosofui būtina laikytis šių dviejų reikalavi- 
mų: pirma, turėti drąsos nenutylėti nė vieno klau- 
simo ir, antra, gerai įsisąmoninti, kad į visa, kas 
savaime aišku, verta žvelgti kaip į problemą. Pa- 
galiau norint iš tikrųjų filosofuoti, reikia, kad dva- 
sia būtų tikrai laisva nuo visokių darbų: ji neturi 
turėti jokių tikslų, taigi neturi būti vadovaujama 
valios — jai reikia besąlygiškai klausyti tų pamo- 
kymų, kuriuos teikia regimasis pasaulis ir sava 
sąmonė. O filosofijos profesoriai rūpinasi savo as- 
menine nauda ir pranašumais bei tuo, kas šitai 
teikia — štai kas sudaro jų rimtybę. Todėl jie visai 
nemato tiek daug reikšmingų dalykų ir nė karte- 
lio neprisimena pačių filosofijos problemų. 


$ 4 


Poetas kuria gyvenimo vaizdus, žmonių charak- 
terius ir situacijas, paleidžia visa tai veikti, duo- 
damas kiekvienam galimybę gilintis į tuos vaiz- 
dus tiek, kiek pajėgia jo asmenybė. Šitaip jis gali 
patenkinti įvairiausių sugebėjimų žmones, ir kvai- 
lius, ir išminčius. O filosofas nepateikia šitaip pa- 
ties gyvenimo, jis siūlo gatavas, iš jo abstrahuotas 
mintis ir reikalauja, kad skaitytojas mąstytų taip 
pat ir vienodai plačiai, kaip ir jis pats. Todėl filo- 
sofo publika nepaprastai sumažėja. Šiuo atžvilgiu 

poetą galima lyginti su žmogumi, kuris atneša gė- 
lių puokštę, o filosofą, — kuris pateikia jų kvinte- 
senciją. 

Kitas didžiulis pranašumas, kurį turi poetinės 
kūrybos vaisiai filosofijos atžvilgiu, yra tas, kad 
poetiniai kūriniai gyvena vienas šalia kito visai 
nekliudydami vienas antram, netgi patys skirtin- 
giausi iš jų gali teikti malonumą vienam ir tam 
pačiam žmogui, gali būti jo puikiausiai vertinami, 
tačiau filosofinės sistemos, vos tik gimusios, jau 
siekia pražudyti visas savo seseris nelyginant koks 
valdyti pradedantis Azijos sultonas. Kaip viena- 
me avilyje tegali būti tik viena motinėlė, taip da- 
bartyje tegali egzistuoti tik viena filosofija. Jos 
sistemos yra tokios nedraugiškos kaip vorai: kiek- 
vienas sėdi savo tinkle ir žiūri, kiek musių į jį 
paklius, bet jei tik priartėtų kitas voras, tuoj įsi- 
liepsnotų kova. Taigi poetiniai kūriniai kaip ėriu- 
kai ganosi sau ramiausiai, o filosofijos veikalai — 
apsigimę plėšrūnai: savo plėšrumu jie prilygsta 
net skorpionams, vorams ir kai kurių vabzdžių 
lervoms, padermėms, naikinančiomis net savo gen- 
tainius. Filosofijos kūriniai pasaulyje reiškiasi lyg 
tie iš Jasono!? pasėtų slibino dantų išaugę karei- 
viai; ligi šiol jie visi, kaip ir tie kareiviai, vienas 
kitą naikina. Tos kautynės tęsiasi jau per du tūks- 
tančius metų: ar pasieks kas galutinę pergalę ir 
ar įsiviešpataus ilgalaikė taika? 

Dėl tokios aiškios filosofinių sistemų poleminės 
prigimties, to bellum omnium contra omnes |karo 
visų su visais] filosofui yra nepalyginti sunkiau 
įgyti pripažinimą negu rašytojui. Juk grožinės li- 

teratūros kūrinys iš skaitytojo nereikalauja nieko 
daugiau, — tik pasinerti į malonumą teikiančius 
arba nuotaiką keliančius raštus, praleidžiant taip 
vieną kitą valandą. Filosofo veikalas, priešingai, 
pretenduoja apversti aukštyn kojomis visą jo mąs- 
tyseną, iš skaitytojo jis reikalauja, kad tai, ką tas 
iki šiol šioje srityje buvo išmokęs ir kuo tikėjo, 
paskelbtų buvus klaidinga, pripažintų laiką bei 
pastangas nuėjus perniek ir viską pradėtų iš nau- 
jo: geriausiu atveju filosofas palieka vieną kitą 
dalykėlį, kad turėtų nuo ko pradėti. Negana to, 
kiekvienas jau esančios sistemos mokytojas ex of- 
ficio tampa jo priešininku, kai kada net valstybė 
ima globoti jai patinkančią filosofijos sistemą ir 
savo fizine galia užkerta kelią rastis bet kuriai 
kitai. Dar pridurkime, kad filosofija ir poezija be- 
sidominčios publikos gausumo santykis yra toks, 
kaip skaičius žmonių, norinčių būti pamokyti, ir 
tų, kurie skaitydami geidžia patirti tik malonu- 
mą, ir bus galima susidaryti vaizdą, quibus aus- 
piciis [kokios perspektyvos] laukia filosofo. Antra 
vertus, akivaizdu, kad žavimasi mąstytojais, ku- 
rie tapo išrinkti per ilgus amžius ir iš visų kraštų, 
neatsižvelgiant į tautybę, ir tai filosofui teikia pa- 
guodos: žmonės palengva išmoksta gerbti jo vardą 
ir autorystę. Dėl tos priežasties ir todėl, kad filo- 
sofijos procesas yra lėtas, tačiau darantis didžiulį 
poveikį visos žmonijos raidai, jau ištisi tūkstant- 
mečiai filosofų istorija eina greta su karalių isto- 
rija, tik filosofų vardų — šimtąkart mažiau nei ka- 
ralių; tad yra didelis dalykas savo vardui čia rasti 
nuolatine vietą. 

Filosofas yra vedlys, o skaitytojas — keliaunin- 
kas. Jeigu jie nori drauge pasiekti tikslą, pirmiau- 
sia turi drauge ir išeiti, t. y. autorius turi savo 
skaitytojui pasiūlyti pažiūrą, kuri tikriausiai abiem 
yra bendra, o toji negali būti jokia kita, o tik toji, 
kurią mums visiems teikia bendra empirinė są- 
monė. Tad čia tegu filosofas paima skaitytoją tvir- 
tai už rankos ir paskui žiūri, kaip aukštai virš 
debesų, eidamas siauru kalnų taku, žingsnis po 
žingsnio su juo galės pakilti. Taip darė jau ir Kan- 
tas: jis pradeda nuo labai bendro tiek savo paties, 
tiek ir kitų daiktų suvokimo. Tačiau kaip klysta- 
ma, kai norima pradėti remiantis tariama inte- 
lektinės hiperfizinių santykių ar net procesų žiū- 
ros pozicija arba nejuslumą suvokiančiu ar abso- 
liučiu, save patį mąstančiu protu, nes visa tai reiš- 
kia pradėti ne nuo tiesiogiai įgyjamo patyrimo; ir 
tada jau iš pat pradžių skaitytojas nežino, ar jis 
stovi šalia savo autoriaus, ar nutolęs nuo jo per 
mylią. 

Tarp mūsų pačių rimtos meditacijos bei nuošir- 
daus daiktų apmąstymo ir pokalbio apie juos su 
kitu yra toks pat santykis kaip tarp mašinos ir 
gyvo organizmo. Mat tiktai pirmuoju atveju vis- 
kas yra tarsi iš vieno daikto išpjaustyta arba lyg 
iš vieno molio gabalo nulipdyta, todėl čia gali būti 
pasiektas visiškas aiškumas, suprantamumas ir 

atskleistos tikros sąsajos, netgi vienovė, tačiau 
antruoju atveju sugretinami labai skirtingos pri- 
gimties heterogeniniai dalykai, o tam tikra judė- 
jimo vienovė pasiekiama per prievartą, todėl tas 
judėjimas dažnai netikėtai nutrūksta. Tiktai save 
patį supranti iki galo, kitus — tik perpus, nes dau- 
giausia, ką gali padaryti, tai suderinti sąvokas, 
bet ne jų pamatą sudarančius požiūrius. Štai ko- 
dėl didžios filosofinės tiesos, ko gera, niekada ne- 
gimsta kolektyvinio mąstymo, dialogo metu. 
Suprantama, visa tai nepaprastai naudinga pa- 
rengiamajai treniruotei, problemoms iškelti, joms 
atsijoti, o paskui — pasiūlytus sprendimus tikrin- 
ti, peržiūrėti ir kritikuoti. Šia prasme buvo sukur- 
ti ir Platono pokalbiai, tad nenuostabu, kad iš jo 
mokyklos radosi antroji ir trečioji akademijos, pa- 
sižymėjusios vis didesniu skepticizmu. Rašytinis 
dialogas kaip filosofinių minčių pateikimo forma 
tikslingas tik tada, kai objektas įgalina būti dviem 
ar didesniam skaičiui skirtingų, net priešingų po- 
žiūrių, apie kuriuos spręsti norima patikėti skai- 
tytojui, arba jie, kartu paėmus, prisideda prie kom- 
pleksiškos ir teisingos dalyko sampratos: pirmam 
atvejui priklauso ir pareikštų priekaištų paneigi- 
mas. Jei dialogo forma pasirenkama tokiu tikslu 
1r jei skirtingi požiūriai yra esminiai ir gerai mo- 
tyvuoti, nešvengiamas tikras dramatiškas susikir- 
timas — tada išties reikia kalbėti dviese. Neturint 
šitokio tikslo, dialogas tėra beprasmis žaidimas, o 
taip dažniausiai ir būna. 

Lyginant ir aptariant kitų išsakytas mintis, ne- 
pagausinamos kiek daugiau nei mūsų žinios, nei 
mūsų samprata, nes visuomet tai panašu į van- 
dens pilstymą iš vieno indo į kitą. Tikrai pratur- 
tinti savo išmanymą ir žinias galima tik pačiam 
stebint ir gilinantis į daiktų esmę: tik šis būdas 
yra nuolat plačiai atviras ir visada netoliese esan- 
tis gyvas šaltinis. Todėl keista matyti, kaip tie, 
kurie nori būti filosofais, visą laiką skuba, plūkia- 
si pirmuoju keliu ir, atrodo, visai nenutuokia, kad 
yra antras kelias; jie nuolat nagrinėja tai, ką pa- 
sakė tas, ką turėjo galvoje anas; jie tarsi be per- 
stojo vartalioja senus indus, norėdami pamatyti, 
ar neužsiliko juose koks lašelis, tuo tarpu gyvasis 
šaltinis teka apleistas ties jų kojomis. Niekas taip 
neišduoda jų bejėgiškumo ir neatskleidžia jų vei- 
de melo svarbos, giliamintiškumo ir originalumo, 
kaip šitas darbas. 

Visi, kurie tikisi tapti filosofais studijuodami 
filosofijos istoriją, verčiau turėtų iš jos pasidaryti 
išvadą, kad filosofais, kaip ir poetais, tik gimsta- 
ma, ir kur kas rečiau. 

Keistas ir žeminantis filosofijos apibrėžimas, ku- 
rį pateikia netgi Kantas, yra tas, kad ji esanti 
mokslas, susidedantis iš grynų sąvokų. O juk vi- 
sas tas sąvokų lobynas yra ne kas kita, kaip tai, 

kas į jas įdėta po to, kai tai buvo paskolinta ir 
iškaulyta iš stebimojo pažinimo, to tikrojo neiš- 
senkamo visos įžvalgos šaltinio. Todėl tikros filo- 
sofijos neįmanoma išfantazuoti iš grynai abstrak- 
čių sąvokų — ji turi būti pagrįsta stebėjimu ir 
patirtimi, tiek vidine, tiek išorine. Nieko gero fi- 
losofijoje nepasieksi ir sąvokų kombinacijomis, ku- 
rios taip dažnai buvo sudarinėjamos, ypač mūsų 
laikų sofistų, taigi Fichte's ir Schellingo, o dar 
šlykščiau — Hegelio, moralės srityje — Schleierma- 
cherio. Kaip ir meno bei poezijos šaltinis, jos turi 
būti regimasis pasaulio suvokimas; nors čia labai 
svarbu nepamesti galvos, bet negalima elgtis ir 
taip šaltakraujiškai, kad žmogus sukiltų visa šir- 
dimi ir protu ir būtų sukrėstas iki kaulų smege- 
nų. Ne veltui Vauvenargues yra pasakęs: Les gran- 
des pensėes viennent du coeur [Didelės mintys eina 
iš širdies] („Rėflexions et maximes“, Nr. 127). 


$ 10 

Apskritai į visų laikų filosofiją galima žiūrėti 
kaip į švytuoklę, svyruojančią tarp racionalizmo 
ir tliuminizmo, t. y. tarp naudojimosi objektyviu 
ir subjektyviu pažinimo šaltiniu. 

Racionalizmas, kurio priemonė savo kilme yra 
vien valiai skirtas ir todėl į išorę nukreiptas inte- 
lektas, pirmiausia pasireiškia kaip dogmatizmas, 
ir tame vaidmenyje jis elgiasi itin objektyviai. Ta- 
da jį pakeičia skepticizmas, ir dėl to jis galiausiai 
virsta kriticizmu, kuris mėgina ginčą išspręsti at- 
sižvelgdamas į subjektą, t. y. jis tampa transcen- 

dentaline filosofija. Ją suprantu kaip kiekvieną 
filosofiją, kuri remiasi tuo, kad savo artimiausiu 
ir tiesioginiu objektu laiko ne daiktus, o tik tai, 
kaip žmogus daiktus įsisąmonina, todėl to daiktų 
įsisąmoninimo niekada nereikėtų išleisti iš akių 
ir palikti be dėmesio. Prancūzai šią filosofiją vadi- 
na gana netiksliai — méthode psychologique [psi- 
chologiniu metodu] kaip priešpriešą mėthode pu- 
rement logigue [grynai loginiam metodui], šitaip 
suprasdami filosofiją, kuri nešališkai remiasi daik- 
tais arba objektyviai mąstomomis sąvokomis, o tai 
yra dogmatizmas. Čia racionalizmas daro išvadą, 
kad intelektu suvokia tik reiškinį, bet ne daiktų 
pagrindinę, vidinę ir jiems savitą esmę. 

Visose racionalizmo raidos pakopose, tačiau šio- 
je labiausiai prieš jį ima veikti iliuminizmas, ku- 
ris, būdamas iš esmės nukreiptas į vidų, naudoja- 
si tokiomis priemonėmis kaip vidinis nušvitimas, 
intelektinė žiūra, aukštesnioji sąmonė, tiesiogiai 
pažįstantis protas, Dievo suvokimas, unifikacija 
ir pan., ir jį nuvertina iki „gamtos šviesos“. Kai jis 
savo pamatus paremia kokia nors religija, tampa 
misticizmu. Svarbiausia iliuminizmo yda yra ta, 
kad jo pažinimo rezultatų neįmanoma perteikti iš 
dalies todėl, kad vidiniam suvokimui nėra įvairių 
subjektų objekto tapatumo kriterijaus, iš dalies ir 
dėl to, kad tokio pažinimo rezultatus vis dėlto rei- 
kėtų perteikti kalba, o ji, atsiradusi prireikus per- 
duoti intelekto išorėn nukreiptus pažinimo rezul- 
tatus abstrakcijomis, visai netinka nusakyti iš 
esmės skirtingoms vidinėms būsenoms, kurios 

sudaro iliuminizmo medžiagą, tad jam tektų susi- 
kurti savą kalbą, o tai vėlgi dėl pirmosios priežas- 
ties neįmanoma. Na, o toks pažinimas, kurio ne- 
galima perteikti, yra ir neįrodomas; tad, įsikibęs 
skepticizmo rankos, į areną vėl išeina racionaliz- 
mas. Iliuminizmas vietomis jaučiamas jau Plato- 
no veikaluose; tačiau kur kas ryžtingiau jis reiš- 
kiasi neoplatonikų, gnostikų, Dionisijo Areopagito 
bei Skoto Eriugenos filosofijoje; tarp mahometonų 
jis plito kaip sufizmas; Indijoje viešpatauja vedan- 
toje ir mimansoje; akivaizdžiausiai jam priklauso 
Jakobas Böhme ir visi krikščionių mistikai. Iliu- 
minizmas visuomet išnyra tada, kai racionalizmas, 
nepasiekęs tikslo, yra įveikęs bent vieną pakopą: 
štai jis pasirodė scholastinės filosofijos pabaigoje, 
konfrontuodamas su ja kaip mistika, ypač vokie- 
čių, Taulerio ir „vokiečių teologijos“ kūrėjo bei ki- 
tų veikaluose, o naujaisiais laikais kaip Kanto fi- 
losofijos priešingybė — Jacobi'o ir Schellingo bei 
paskutiniojo Fichte's kūrybos laikotarpio darbuo- 
se. Tačiau filosofija privalo būti netiesioginis paži- 
nimas, taigi racionalizmas. Atsižvelgdamas į tai, 
savojoje filosofijoje aš, nors pabaigoje ir nurodžiau 
iliuminizmo sritį kaip egzistuojančią, stengiausi 
neįkelti į ją kojos nė per pėdą, todėl ir nemėginau 
duoti naujausių paaiškinimų apie pasaulio būtį — 
ta kryptimi pasistūmėjau tik tiek, kiek objekty- 
viai įmanoma einant racionalizmo keliu. Iliumi- 
nizmui palikau jo erdvę, kur tegu mena sau kaip 
tinkamas visas mįsles nei man stodamas skersai 
kelio, nei jausdamas reikalą su manimi polemi- 
zuoti. 


1. Apie filosofiją ir jos metodą 


O šiaip gana dažnai racionalizme įsitaiso slap- 
tas iliuminizmas, į kurį paskui filosofas nukreipia 
akis kaip į paslėptą kompasą, tuo tarpu savo ke- 
lią orientuoja tik pagal žvaigždes, t. y. išorinius ir 
aiškiai matomus objektus, vien juos įtraukdamas 
į savo skaičiavimus. Taip elgtis leistina, nes filo- 
sofas nemėgina perteikti tiesioginio pažinimo, jo 
sakymai lieka visiškai objektyvūs ir racionalūs. 
Panašiai, matyt, elgėsi Platonas, Spinoza, Maleb- 
ranche'as ir kai kurie kiti: tai niekieno reikalas, 
nes tie dalykai — jų širdies paslaptys. Tačiau vie- 
šai remtis intelektine žiūra ir įžūliai pasakoti jos 
turinį pretenduojant į objektyvumą, kaip tai daro 
Fichte ir Schellingas, yra begėdiška ir atmestina. 

Beje, pats savaime iliuminizmas yra natūralus 
ir todėl pateisinamas mėginimas nustatyti tiesą, 
nes juk išorėn nukreiptas intelektas kaip gryna 
priemonė valios tikslams realizuoti, vadinasi, kaip 
vien antrinis dalykas, tėra tik mūsų visos žmogiš- 
kosios esmės dalis: jis priklauso reiškiniui, ir jo 
pažinimas atitinka vien tik jį, nes jis egzistuoja 
tik tam reikalui. Taigi, kas gali būti natūraliau, 
kaip, nieko neišėjus su objektyviai pažįstančiu in- 
telektu, paleisti dabar į žaidimą visą likusią mū- 
sų esmės dalį, kuri juk irgi turi būti daiktas pats 
savaime, t. y. priklausyti tikrajai pasaulio esmei 
ir todėl kaip nors turėti savyje visų mįslių įmini- 
mą, kad per ją būtų galima gelbėtis, kaip gelbėda- 
vosi tie senovės vokiečiai, kurie pralošę viską už- 
statydavo save pačius. Tačiau vienintelis teisingas 
ir objektyvus būdas visa tai įgyvendinti yra su- 
vokti mūsų viduje besireiškiančios, sakyčiau, to 

vidaus vienintelę esme sudarančios valios empiri- 
nį faktą ir jį panaudoti objektyviam išoriniam pa- 
žinimui aiškinti, kaip aš atitinkamai ir esu pada- 
res. Na, o iliuminizmo kelias dėl ką tik išdėstytų 
priežasčių neveda prie tikslo. 


$ 11 


Gudrumas padeda tapti skeptiku, bet ne filoso- 
fu. Skepticizmas filosofijoje, kaip ir opozicija par- 
lamente, taip pat yra naudingas, net būtinas. Vi- 
sada jis remiasi tuo, kad filosofija nepajėgia būti 
tokia akivaizdi, kaip, sakysim, matematika, arba 
kaip gyvuliams būdingi žmogaus sugebėjimai, ku- 
rie irgi jiems duoti a priori. Todėl skepticizmas 
galės prieš kiekvieną sistemą gulti ant kitos svars- 
tyklių lėkštės, bet jo svoris galiausiai pasidarys 
toks mažas, kad savo oponentui pakenkti galės 
tik tiek, kiek aritmetinei apskritimo kvadratūrai, 
o juk ir skepticizmas, ir apskritimo kvadratūra 
yra tik aproksimacijos. 

Tai, kas žinoma, yra dvigubos vertės, jei tuo 
pačiu metu tai, kas nežinoma, pripažįstama esant 
nežinoma. Tuo žinojimas išvengia įtarimo, kurį 
užsitrauka, pavyzdžiui, Schellingo sekėjai, kai vaiz- 
duoja žiną tai, ko nežino. 


$ 12 


Proto žodžiais kiekvienas vadina tokius teigi- 
nius, kuriuos be jokių tyrimų laiko teisingais ir 
mano esąs jais taip tvirtai įsitikinęs, kad net jei ir 
panorėtų, nerastų argumentų imtis rimtai tikrinti 

to, kodėl jis jais turėtų abejoti. Tokį tvirtą pasiti- 
kėjimą žmogus įgijo todėl, kad, vos jam išmokus 
kalbėti ir pradėjus mąstyti, jie be perstojo jam 
buvo kartojami ir šitaip įėjo į kūną ir kraują; dėl 
to įprotis remtis jais mąstant yra toks pat senas, 
kaip ir apskritai įprotis mąstyti; štai kodėl jis ne- 
begali tų dalykų atskirti, jie tiesiog įaugę į jo sme- 
genis. Šios mintys yra tokios teisingos, kad pa- 
grįsti jas pavyzdžiais, pirma, nėra reikalo, o, antra, 
būtų abejonių keliantis darbas. 


$ 13 

Nė viena iš objektyvia žiūra grindžiamo daiktų 
suvokimo kilusi ir korektiškai atlikta pasaulio in- 
terpretacija negali būti absoliučiai klaidinga, blo- 
giausiu atveju ji yra vienpusiška, pavyzdžiui, vi- 
siškas materializmas, absoliutus idealizmas ir kt. 
Visos jos teisingos, bet teisingos kartu, vadinasi, 
jų tiesos yra tik santykinės. Taigi kiekviena tokia 
pažiūra yra teisinga tik tam tikru požiūriu, pana- 
šiai kaip paveikslas vietovę vaizduoja irgi tik vie- 
nu požiūriu. Tačiau jei į tokios sistemos požiūrį 
pažvelgsi iš šalies, pamatysi jos tiesos santykinu- 
mą, t. y. vienpusiškumą. Absoliučią tiesą gali teikti 
tik aukščiausias, viską aprėpiantis ir į viską atsi- 
žvelgiantis požiūris. Todėl, pavyzdžiui, tiesa yra 
tai, kad aš save laikau vien laikinu, atsiradusiu ir 
visiškam išnykimui pasmerktu gamtos padaru, 
kaip, sakysim, aiškinama Koheleto knygoje, kartu 
yra tiesa ir tai, kad visa, kas kada nors buvo ir 
kada nors bus, esu Aš ir be manęs nėra nieko. 

Lygiai taip pat tiesa ir tai, kad aš, pasak Anakre- 
onto, didžiausią laimę įžvelgiu dabarties malonu- 
me, bet kartu tiesa yra ir tai, jei suvokiu kančios 
vertingumą ir bet kokio malonumo menkumą, net 
pražūtingumą, ir savo būties tikslu laikau mirtį. 

Taip yra todėl, kad kiekviena korektiška žiūra 
yra tik sąvokomis perteikiamas ir todėl fiksuotas, 
objektyvus stebimos gamtos suvokimas, o pati 
gamta, kitaip sakant, tai, kas stebima, niekados 
nei meluoja, nei priešgyniauja, nes to nėra jos es- 
mėje. Todėl ten, kur esama priešgyniavimo ir me- 
lo, susiduriame su mintimis, pagrįstomis ne ob- 
jektyviu suvokimu, pavyzdžiui, optimizme. Tačiau 
ir objektyvus suvokimas gali būti nevisiškas ir 
vienpusis; tada jį dera papildyti, bet ne atmesti. 

Vis nenutyla priekaištai metafizikai, kad jos 
pažanga, palyginti su fizikos mokslais, tokia men- 
ka. Jau Voltaire'as sušunka: O mėtaphysigue! nous 
sommes aussi avancės gue du temps des premiers 
Druides [O, matafizika! Mes tiek teesame pažen- 
gę, kiek pirmųjų druidų laikais] („Mélanges de phi- 
losophie [I, p. 61: „Éléments de philosophie de Neu- 
ton“ IĮ, chap. 9). Tačiau koks kitas mokslas, jei ne 
ji, visą laiką turėjo kliūtį, tą nuolatinį priešininką 
ex Officio, už pinigus samdomą kaltintoją, nuo gal- 
vos iki kojų apsiginklavusį king's champion!', ku- 
ris tik puolė ją, negalinčią apsiginti ir beginklę? 
Ji niekada negalės parodyti savo tikrųjų jėgų, ženg- 


ti milžiniškų žingsnių, kol grasinimais iš jos bus 
reikalaujama prisitaikyti prie tokios didelės, bet 
tokiam mažam pajėgumui apskaičiuotos dogmų 
krūvos. Iš pradžių mums surišamos rankos, o pas- 
kui tyčiojamasi, kad nepajėgiame nieko padaryti. 

Religijos uzurpavo žmogaus metafizinius suge- 
bėjimus, iš dalies juos luošindamos nuo mažumės 
kalant į galvą savo dogmas, iš dalies uždraudžiant 
ir smerkiant visas jos laisvas ir nuoširdžias ap- 
raiškas, todėl žmogui nevaržomai tirti svarbiau- 
sius ir įdomiausius dalykus, pačią savo būtį buvo 
arba tiesiogiai užginama, arba netiesiogiai kliu- 
doma, arba subjektyviai tuo luošinimu tokį tyri- 
mą padarant visiškai neįmanomą. Šitaip buvo 
uždėti antrankiai pačioms didingiausioms jo išga- 
lėms. 

Kad svetimoms, mums priešingoms pažiūroms 
būtume tolerantiški, o prieštaravimams — pakan- 
tūs, galbūt nerasime nieko veiksmingesnio už pri- 
siminimą, kaip dažnai mes patys apie tą patį da- 
lyką laipsniškai įgydavome visiškai priešingų 
nuomonių ir kartais per labai trumpą laiką ne 
kartą jas keisdavome, tai vieną nuomonę, tai jos 
priešingybę atmesdami ir vėl jų griebdamiesi, ne- 
lygu kokioj šviesoj mums iškildavo objektas. 

Taip pat būna ir tada, kai norime, kad ir kitas 
panašiai sutiktų mūsų prieštaravimą, ir tuo atve- 
ju nėra nieko geresnio už posakį: „Taip anksčiau 
aš irgi maniau, bet...“ ir t. t. 

Klaidinga teorija, nesvarbu, ar ji buvo sukurta 
remiantis neteisinga žiūra, ar atsirado dėl negero 
ketinimo, visados apskaičiuota tik specialioms ap- 
linkybėms, vadinasi, tam tikram laikui, ir tik tie- 
sa yra skirta visiems laikams, nors tuo tarpu ji 
gali būti nesuprasta ar uždusinta. Juk vos tik švys- 
teli mažytis šviesos spindulėlis iš vidaus ar dvelk- 
teli truputis oro iš išorės, atsiranda kas nors, kas 
ima ją skelbti arba ginti. Atėjusi į pasaulį ne ko- 
kios nors partijos užsakymu, ji visados susilaukia 
kiekvienos šviesios galvos paramos, nes yra pana- 
ši į magnetą, kuris visuomet ir visur rodo tą pačią 
kryptį; o klaidinga teorija, primenanti statulą, ro- 
dančią ranka į kitą statulą, nuo kurios atskirta, 
visai neteko reikšmės. 

Tai, kas labiausiai trukdo rasti tiesą, nėra nei 
iš daiktų sklindanti ir klysti verčianti regimybė, 
nei tiesiog proto silpnumas, o išankstinė nuomo- 
nė, neigiamas išankstinis nusistatymas, stojantis 
kaip after-a-priori tiesai skersai kelio, ir tada jis, 
lyg priešingas vėjas, varo laivą ne ta kryptimi, 
kur yra žemė, todėl dabar vairuok nevairavęs, bu- 
riuok neburiavęs — viskas perniek. 


$ 18 
Goethe's eilutes iš „Fausto“ [I, eil. 682): 


Tau nepriklauso turtas paveldėtas, 


Jei nedrįsti naudotis juo laisvai, 

komentuoju šitaip: tai, ką mąstytojai yra atradę 
iki mūsų, nepriklausomai nuo jų ir kol patys su- 
gebėsime rasti savo pačių priemonėmis, yra nepa- 
prastai vertinga ir naudinga, nes tai, ką pats esi 
mąstęs, supranti nepalyginti geriau nei tai, ką esi 
išmokęs, ir tai, jei dar kartą randi ankstesniųjų 
darbuose, netikėtai įgauna didžiulę to dalyko tie- 
są remiančią paspirtį svetimu, pripažintu autori- 
tetu, ir tada įgyji tikėjimą ir tvirtybę tuos dalykus 
ginti nuo bet kokių prieštaravimų. 

Priešingai, jei ką nors iš pradžių randi knygo- 
se, bet paskui prieini prie tos pačios minties savo 
galva, niekada nebūsi garantuotas, kad sumąstei 
ir išsamprotavai pats, o nekalbi ir nejauti taip 
kaip anie. Dalyko tikrumo atžvilgiu tai anaiptol 
ne tas pats. Antruoju atveju galėtum anų anks- 
tesniųjų atžvilgiu dėl jų išankstinio nusistatymo 
paprasčiausiai suklysti, panašiai kaip vanduo, ku- 
ris lengvai teka anksčiau praėjusiojo pėdomis. Jei 
skaičiuoja du, kiekvienas sau, ir pasiekia tą patį 
rezultatą, tada jis yra tikras, bet ne tada, kai vie- 
nas suskaičiuoja, o kitas peržiūri. 

Tokia jau mūsų iš valios atsiradusio intelekto 
savybė, kad pasaulio negalime nelaikyti arba tiks- 
lu, arba priemone. Pirmoji pažiūra reikštų, kad 
pasaulio būtis pateisinama jo esme, tad pirmeny- 
bė ryžtingai teiktina jo būčiai, o ne nebūčiai. Ta- 
čiau patyrimas, kad pasaulis tėra vien kenčiančių 
ir Mirštančių būtybių arena, šitą mintį griauna. 

Bet, antra vertus, laikyti jį priemone neleidžia be- 
galė prabėgusio laiko, per kurį kiekvienas siekti- 
nas tikslas jau seniai turėjo būti pasiektas. Vadi- 
nasi, anas mūsų intelektui natūralios prielaidos 
taikymas daiktų visumai arba pasauliui yra trans- 
cendentinis, t. y. toks, kuris, nors veikia pasauly- 
je, bet netinka pasauliui; tada darosi aišku, jog 
pasaulis kyla iš intelekto prigimties, intelekto, ku- 
ris, kaip esu parodęs, atsirado, kad tarnautų indi- 
vidualiai valiai, t. y. jos objektams siekti, ir todėl 
yra apskaičiuotas vien tikslams ir priemonėms — 
daugiau nieko kito jis nežino ir nesuvokia. 


$ 20 


Nukreipus žvilgsnį išorėn, kur prieš akis iškyla 
pasaulio neišmatuojamumas ir nesuskaičiuojama 
būtybių gausa, savasis Aš kaip individas ima ma- 
žėti, virsdamas beveik nieku, ir atrodo, kad jis 
išvis pradings. Šito masės ir skaičiaus pranašumo 
priblokštas žmogus pradeda manyti, kad teisingu 
keliu, ko gera, eina išorėn nukreipta, taigi objek- 
tyvioji, filosofija; tuo abejoti visai neatėjo į galvą 
ir senovės graikų filosofams. 

Jei, priešingai, žvilgsnis nukreipiamas į vidų, 
iš pradžių pastebima, jog kiekvienas individas tie- 
siogiai susijęs tik su pačiu savimi, kitaip sakant, 
savo paties širdžiai jis nepalyginti artimesnis už 
visa kita kartu paėmus, — štai kodėl žmogus tie- 
siogiai pažįsta tik save patį, o visa kita — tik ne- 
tiesiogiai. Jei dar pridursime, kad individais įsi- 
vaizduojamos tik sąmonę ir pažinimo galią 

turinčios būtybės, o jos neturinčios gyvena tik pu- 
sine, vien netiesiogine būtimi, tada tikroji egzis- 
tencija atitenka individams. Jeigu pagaliau dar 
prisiminsime, kad objektas yra sąlygojamas sub- 
jekto, vadinasi, anas neišmatuojamas išorinis pa- 
saulis egzistuoja tik pažinti gebančių būtybių są- 
monėje, taigi yra susietas su būtimi individų, kurie 
yra jo būties turėtojai, susietas taip tvirtai ir aiš- 
kiai, kad šia prasme jį netgi galima laikyti šiaip 
jau visada individualios sąmonės struktūra, akci- 
dencija — jei, kaip sakau, visa tai turėsime galvo- 
je, prieisime prie pažiūros, kad tik į vidų nukreip- 
toji, subjektu kaip tiesiogine duotybe besiremianti 
filosofija, vadinasi, naujųjų laikų filosofija, prade- 
dant Descartes'u, eina teisingu keliu; tai svarbiau- 
sias dalykas, kurio nepastebėjo senovės mąstyto- 
jai. Tačiau visiškai tuo įsitikinsime tik tada, jei 
giliai skverbdamiesi į save kilmės jausmą, glūdin- 
tį kiekvienoje pažįstančioje būtybėje, pakelsime iki 
sąmonės lygmens. Ir ne vien tai. Juk kiekvienas, 
net pats paprasčiausias žmogus suvokia save kaip 
realių realiausią būtybę ir neišvengiamai įžvelgia 
savyje tikrąjį pasaulio centrą, net pirminį visos 
realybės šaltinį. Ir ar šitoji pirminė nuovoka turė- 
tų būti apgaulinga? Ryškiausiai tai nusako šie upa- 
nišadų žodžiai: Hae omnes creaturae in totum ego 
sum et praeter me ens aluid non est et omnia ego 
creata feci [Visi tie kūriniai kartu esu aš, ir be 
manęs nėra kitos esybės, ir visą kūriniją padariau 
aš] („Oupnekhat“, I, p. 122); žinoma, tai yra per- 
ėjimas prie iliuminizmo, net, sakyčiau, prie misti- 
cizmo. Taigi čia turime į vidų nukreiptos žiūros 

rezultatą, o ta žiūra, kuri, kaip mūsų būties tiks- 
las nukreipta išorėn, atrodo nelyginant pelenų 
krūvelė*. 


$ 21 


Skirstant filosofiją — tai ypač svarbu jos pertei- 
kimui — reikėtų, mano nuomone, laikytis šių prin- 
cipų. 

Nors filosofijos objektas yra patirtis, bet ji ne 
tokia specializuota ir konkreti kaip kitų mokslų - 
tai pati patirtis apskritai ir pati savaime pagal 
savo galimybes, savo sritį, savo pagrindinį turinį, 
savo vidinius ir išorinius elementus, savo formą ir 
materiją. Apie tai, kad filosofija, suprantama, pri- 
valo turėti empirinį pamatą, o neturi būti rezga- 
ma iš grynai abstrakčių sąvokų, išsamiai aiškinau 
savo pagrindinio veikalo antro tomo 17 skyriuje, 
p. 180-185 [t. 2, p. 232-238] ir trumpai apiben- 
drinau šio straipsnio $ 9. Jai priskirtas baras dar 
rodo, kad pirmų pirmiausia, ką ji turi nagrinėti, 
yra toji terpė, kurioje patirtis apskritai reiškiasi, 
žinoma, taip pat jos forma ir savybės. Ši terpė — 
tai vaizdinys, pažinimas, taigi intelektas. Todėl 
kiekviena filosofija turi pradėti nuo pažinimo ga- 
limybių, formų ir dėsnių tyrimo, žiūrėti, kiek visa 
tai galioja ir kokios ribos. Todėl toks tyrimas bus 
philosophia prima [pirmoji filosofija]!8. Šioji skyla 


* Baigtinis ir nebaigtinis yra sąvokos, reikšmingos tik erdvės ir 
laiko atžvilgiu, ir čia jos abi gali būti dalomos be galo, t. y. nesiliau- 
jant. O jei tos sąvokos vartojamos kitiems dalykams apibūdinti, jos 
turi būti tokios, kad, pripildydamos laiką ir erdvę, suteiktų aniems 
dalykams šitų savybių. Iš to matyti, kokio didžiulio būta piktnau- 
džiavimo, kai šiame šimtmetyje tas sąvokas gvildeno filosofuotojai ir 
vėjavaikiai. 

į pirminių, t. y. žiūros, vaizdinių nagrinėjimą, ir 
tą dalį galima pavadinti dianojalogija, arba inte- 
lekto teorija, ir antrinių, t. y. abstrakčių, vaizdi- 
nių ir disponavimo jais dėsningumų gvildenimą, 
taigi logiką, arba proto teoriją. Ši bendroji dalis 
apima arba veikiau rodo tai, ką anksčiau vadin- 
davo ontologija ir kas sudarė teoriją apie bendriau- 
sias ar esmines daiktų apskritai ir pačių savaime 
savybes, o daiktų pačių savaime savybėmis buvo 
laikoma tai, kas jiems dėl mūsų vaizduotės for- 
mos ir pobūdžio priklauso, ir pagal tą formą ir 
pobūdį jos turi atrodyti visos kaip vienodai suvo- 
kiamos esmės, o paskui visos turi turėti bendras 
savybes. Tai galima palyginti su atveju, kai stiklo 
spalva priskiriama pro jį matomiems daiktams. 

Po tokių tyrimų einanti filosofija siaurąja pras- 
me tada yra metafizika, nes tai, kas egzistuoja, 
gamtą, ji ne vien moko pažinti, sistemina ir ana- 
lizuoja tarpusavio priklausomybę, bet ir suvokia 
kaip duotą, tačiau tam tikru būdu sąlygotą reiški- 
nį, kuriame iškyla skirtinga nuo jos pačios esmė, 
todėl pastaroji būtų daiktas pats savaime. Štai 
šituos dalykus metafizika siekia geriau pažinti, o 
tikslas įgyvendinamas iš dalies siejant išorinę pa- 
tirtį su vidine, iš dalies kasantis prie viso reiški- 
nio sampratos per jo prasmės ir ryšių atskleidi- 
mą; tai galima palyginti su mįslingų ypatybių iš 
nežinomo rankraščio išskaitymu. Taigi metafizika 
nuo reiškinio prieina prie to, kas reiškiasi, kas už 
reiškinio slypi, todėl ir buvo pasakyta: 74 ETO ra 
gvoixá [kas eina po fizikos]. Dėl tos priežasties 
metafizika suskyla į tris dalis: 

gamtos metafiziką, 

grožio metafiziką, 

dorovės metafiziką. 

Šio skirstymo sąlyga yra jau pačios metafizikos 
buvimas. Kaip tik ji įrodo egzistuojant mūsų va- 
lioje daiktą patį savaime, vidinę ir svarbiausią reiš- 
kinio esmę, todėl remiantis jos stebėjimu, kaip ji 
reiškiasi išorinėje gamtoje, tiriama visai kitokia ir 
tiesioginė manifestacija mūsų viduje, iš kur iš- 
plaukia dorovės metafizika; tačiau pirma atsižvel- 
giama dar į tobuliausią ir gryniausią jos išorinio 
arba objektyvaus reiškimosi suvokimą, o tai duo- 
da grožio metafizika. 

Racionalios psichologijos arba sielos teorijos nė- 
ra, nes, kaip įtikino Kantas, siela yra transcen- 
dentinė ir būdama tokia lieka neįrodyta ir nepa- 
grįsta hipostazė, todėl „dvasios ir gamtos“ priešybės 
dalykus palikime filisteriams ir hegelininkams. 
Žmogaus esmę pačią savaime galima suprasti tik 
drauge su visų daiktų, taigi pasaulio, esme pačia 
savaime. Štai kodėl Platonas dialoge „Faidras“ ([sk. 
54] p. 270 [c]) Sokrato lūpomis neigiama prasme 
klausia: Yvynç oův pUo1v dči0c Adyov xara- 
Vonoai oiei vvartrov elvat veL TNG TOÛ OAOU 
púococwç; (Animae vero naturam absque totius na- 
tura sufficienter cognosci posse existimas?) [Tad 
negi manai, kad sielos prigimtį įmanoma vertai 
suprasti nesuvokus visa ko prigimties?]; vadinasi, 
mikrokosmas ir makrokosmas paaiškina vienas ki- 
tą, pasirodydami esą iš esmės tas pats. Šis su 
žmogaus dvasiniu pasauliu susijęs nagrinėjimas 
eina per visą metafiziką ir užpildo visas jos dalis, 

todėl jis negali vėl iškilti atskirai kaip psichologi- 
ja. Tačiau antropologiją kaip patirties mokslą ga- 
lima sudaryti, bet jis susidėtų iš dalies iš anato- 
mijos ir fiziologijos, iš dalies iš grynos psichologijos, 
t. y. iš stebėjimu imamų žinių apie žmonių mora- 
lės ir intelekto apraiškas bei ypatybes, taip pat ir 
apie individualybių įvairovę šia prasme. Vis dėlto 
tai, kas svarbiausia, t. y. empirinė medžiaga, iš 
visų trijų metafizikos dalių neišvengiamai būtų 
atskirta ir jų atskirai nagrinėjama. O tai, kas lie- 
ka, reikalauja subtilaus stebėjimo ir nepaprastos 
nuovokos, net, sakyčiau, aukštesnio lygmens svars- 
tymo, turiu galvoje tam tikrą žvelgimą iš tolo, to- 
dėl ir žavimasi tokių iškilių protų, kokie buvo Te- 
ofrastas, Montaigne, Larochefoucauld, Labruyėre, 
Helvecijus, Chamfort, Addisonas, Shaftesbury, 
Shenstone, Lichtenbergas ir kt. raštais, bet nerei- 
kėtų to nei ieškoti, nei dėl to kankintis skaitant 
neišmintingų, todėl protui priešiškų filosofijos pro- 
fesorių kompendiumus. 


Ea 


PTS 


Keletas žodžių 
afue pantexma 


$ 68 


f luo metu nesiliaujančius filosofijos profeso- 
rių ginčus dėl teizmo ir panteizmo galima būtų 
alegoriškai ir dramiškai pateikti kaip dviejų žiū- 
rovų pokalbį Milano teatro parteryje vaidinimo me- 
tu. Vienas pokalbininkas, įsitikinęs, kad sėdi gar- 
siajame Girolamo lėlių teatre, žavisi lėlininko 
puikiai pagamintomis lėlėmis ir nuostabia vaidyba. 
Antrasis atsikerta: „Nieko panašaus! Mes esame 
teatre „La scala“, jo direktorius ir jo kolegos patys 
vaidina ir lindi personažuose, kuriuos matome; ir 
poetas vaidina drauge“. 

Ypač smagu žiūrėti, kaip filosofijos profesoriai 
meiliai žvilgčioja į panteizmą tarsi į uždraustą 
vaisių, neturėdami drąsos ištiesti į jį rankos. Jų 
elgseną esu jau apibūdinęs savo veikale „Apie uni- 
versitetinę filosofiją“ („Über die Universitats-Phi- 
losophie“ [t. 4, p. 229]), kur ta proga prisiminiau 
audėją Metmenį iš Shakespeare'o „Vasarvidžio 
nakties sapno“. Ak, kokia karti ta duona, toji filo- 
sofijos profesorių duonos kriaukšlė! Iš pradžių rei- 

kia šokti pagal ministrų dūdelę, o kai jau esi tai 
gana gražiai padaręs, žiūrėk, lauke tave dar už- 
puola laukiniai žmogėdros, tikrieji filosofai: tie gali 
tave pasiglemžti ir nusinešti, kad paskui savo vei- 
kaluose, pasitaikius progai, ištrauktų palinksmi- 
nimui kaip kišeninį Pulčinelą!?. 


$ 69 


Prieš panteizmą galiu pasisakyti iš esmės tik 
tiek, kad jis nieko nesako. Pavadinti pasaulį „Die- 
vu“ — tai dar ne jį paaiškinti, tai tik kalbos pra- 
turtinimas dar vienu žodžio „pasaulis“ sinonimu. 
Jei teigsite: „Pasaulis yra Dievas“ ir „Pasaulis yra 
pasaulis“, pasakysite vieną ir tą patį. Tiesa, tuo 
atveju, jei apie Dievą kalbėsime kaip apie duoty- 
bę, kurią reikia paaiškinti, vadinasi, sakysime: 
„Dievas yra pasaulis“, tada bus tam tikras aiški- 
nimas, nes ignotum [nežinoma] atskleidžiama per 
notius [žinoma], tačiau tai tėra vien žodžio aiški- 
nimas. Bet jei pirminiu dalyku imsime tikrąją duo- 
tybe, pasaulį, ir sakysime: „Pasaulis yra Dievas“, 
akivaizdu, kad tuo nebus nieko paaiškinta, ne- 
bent tai, kad ignotum bus aiškinama per ignotius 
[nežinoma per nežinoma. 

Dėl tos priežasties panteizmas kaip pirminį ima 
teizmą, nes tik tada, kai remiesi Dievu, kai jį turi 
jau iš anksto ir esi su juo susipažinęs, galima ga- 
liausiai žengti dar vieną žingsnį ir Dievą identifi- 
kuoti su pasauliu, o iš tikrųjų — mandagiai jį paša- 
linti. Paprasčiausiai buvo pradėta ne nuo pasaulio 
kaip to, ką reikia paaiškinti, o nuo Dievo kaip 

duotybės, bet kai netrukus pasidarė nežinoma, ką 
su juo daryti, tada jo vaidmenį turėjo perimti pa- 
saulis. Tai panteizmo šaknys, nes iš anksto ir be 
jokių skrupulų laikyti pasaulį Dievu niekam neat- 
eitų į galvą. Matyt, prastai informuotas tas Die- 
vas, kuris nesugeba iškrėsti sau geresnio pokšto, 
negu pasiversti tokiu pasauliu, kaip šis, tokiu iš- 
badėjusiu pasauliu, kad jame, įgavęs nesuskaičiuo- 
jamų milijonų gyvų, bet įgąsdintų ir kankinamų 
būtybių (egzistuojančių tik tol, kol vienas kitą su- 
ės) pavidalą, patirtų begalę betikslių vargų, kan- 
čių ir Mirčių; pavyzdžiui, kad, tapęs šešiais mili- 
jonais negrų vergų, kasdien gautų vidutiniškai 
šešiasdešimt milijonų kirčių botagu per pliką nu- 
garą, ir, virtęs trimis milijonais Europos audėjų, 
pusbadžiu ir skurde vegetuotų pelėsiais dvokian- 
čiose kamarose ir apleistose fabrikų salėse ir t. t. 
Štai kokia būtų pramoga Dievui, kuris, būdamas 
Dievas, turėtų būti pratęs visai kitaip gyventi!* 
Taigi tariama didi pažanga pereinant nuo teiz- 
mo prie panteizmo, jeigu į tai žiūrėsime rimtai, o 
ne vien kaip į maskuotą neigimą, apie kurį jau 
minėjau, yra ne kas kita, kaip perėjimas nuo ne- 
įrodyta ir sunkiai suvokiama prie paprasčiausio 
absurdo. Kad ir kokia neaiški, neapibrėžta ir su- 
jaukta yra ta sąvoka, kuri siejama su žodžiu „Die- 
vas“, vis dėlto du predikatai nuo jos neatskiria- 
mi — didžiausia galia ir didžiausia išmintis. O tai, 
kad šias savybes turinti būtybė esą pati įstumian- 
ti save į ką tik aprašytąją padėtį, laikytina tiesiog 


* Jei imsitės aiškinti pasaulį, neužteks nei panteizmo, nei žydų 
mitologijos; tad pasižiūrėkite į jį vieną kartą atviromis akimis! 

absurdu, nes mūsų padėtis pasaulyje yra akivaiz- 
džiai tokia, kad į ją savęs nestums jokia išmanin- 
ga būtybė, o ką jau kalbėti apie absoliučiai iš- 
mintingą būtybę. Šiaip ar taip, panteizmas yra 
optimizmas ir todėl klaidingas. Na, o teizmas yra 
tik neįrodytas dalykas, ir nors sunku įsivaizduoti, 
kad begalinis pasaulis esąs vienos asmeniškos, tai- 
gi ir individualios, būtybės, kokias mes pažįstame 
tik iš gyvūnijos pasaulio, kūrinys, bet tai vis tiek 
nėra beviltiškai absurdiška, nes tai, kad visagalė 
ir dar absoliučiai išmintinga būtybė sukuria kupi- 
ną kančių pasaulį, vis dar galima įsivaizduoti, nors 
ir nežinome — kodėl. Todėl net jeigu tai būtybei 
dar bus priskirta didžiausio gėrio savybė, jos spren- 
dimo neištiriamumas vis tiek bus ta landa, kuri 
tokiai teorijai duos galimybę išsisukti nuo kaltini- 
mo absurdiškumu. Tačiau pripažinus panteizmą 
Dievas kūrėjas pats tampa be galo kankinama ir 
toje mažoje Žemėje kiekvieną sekundę mirštanti 
būtybė, susidedanti iš pavienių individų, o tai yra 
absurdas. Nepalyginti teisingiau būtų pasaulį iden- 
tifikuoti su šėtonu, ir tai gerbiamas „Vokiečių te- 
ologijos“ autorius iš tikrųjų padarė, savo nemir- 
tingo veikalo (pagal restauruotą tekstą, Štutgartas, 
1851) 93 puslapyje pasakęs: „Todėl piktoji dvasia 
ir gamta yra vienas ir tas pats, ir ten, kur gamta 
neįveikta, neįveiktas ir priešas“. 

Akivaizdu, kad šitie panteistai sansarai sutei- 
kia Dievo vardą. Tačiau tą patį vardą mistikai 
suteikia nirvanai. O apie ją jie pasakoja daugiau 
negu gali žinoti; budistai to nedaro, todėl jų nir- 
vana yra santykinis niekas. Žodį „Dievas“ savo 

tiesiogine ir teisinga prasme vartoja sinagoga, baž- 
nyčia ir islamas. Jei tarp teistų yra tokių, kurie 
Dievo vardu supranta nirvaną, dėl vardo su jais 
nesiginčysime. Mistikai, atrodo, jį šitaip ir supran- 
ta. Re intellecta in verbis simus faciles. [Jei daly- 
kas suprantamas teisingai, dėl žodžių nesivargin- 
sime.]20 

Dabar dažnai girdimas pasakymas „Pasaulis 
esąs sau tikslas“ palieka neišspręstą klausimą, ar 
jis aiškinamas panteizmu, ar grynu fatalizmu, ta- 
čiau, šiaip ar taip, pasaulis čia turi tik fizinę, bet 
ne moralinę reikšmę, o jei priimsime pastarąją, 
jis visada iškils kaip priemonė didesniam tikslui 
siekti. Ir kaip tik toji mintis, kad pasaulis turi tik 
fizinę, o ne moralinę reikšmę, yra baisiausia klai- 
da, atsiradusi dėl didžiausio dvasios iškrypimo. 


Ž 10 ` 


hie ma meant 


$ 134 


Mrs savo pagrindiniame veikale šį dalyką 
aptariau sistemiškai ir nuodugniai [t. 2, p. 590- 
651], vis dėlto manau, kad dar kartą truputį pa- 
sigilinti į atskirus tam klausimui skirtus sampro- 
tavimus, kurie vis dar šiek tiek papildo aną 
aiškinimą, ne vienam bus pravartu. 

Reikia perskaityti Jeano Paulio „Seliną“, kad 
pamatytum, kaip nepaprastos dvasios žmogus 
vargsta, plūkiasi su į galvą lendančiais klaidingos 
minties absurdais, minties, kurios nenori atsisa- 
kyti, nes susiejo su ja savo širdį, bet visą laiką 
gyvena nerimastyje dėl beprasmybių, kurių nega- 
li suvirškinti. Tai yra mintis apie individualų vi- 
sos mūsų asmeniškos sąmonės tolesnį gyvenimą 
po mirties. Kaip tik šis begalinis Jeano Paulio 
kamavimasis rodo, kad tokios iš klaidingų ir tei- 
singų elementų susidedančios mintys, dar vadina- 
mos naudingais klydimais, yra absoliučiai žalingos. 
Juk neteisingai supratus sielos ir kūno priešingy- 

be, taip pat visą asmenybę iškėlus iki turinčio am- 
žinai egzistuoti daikto paties savaime, pasidaro 
neįmanomas ne tik autentiškas, prieštara tarp 
reiškinio ir daikto besiremiantis mūsų tikrosios 
esmės, neliečiamos laiko, priežastingumo ir kiti- 
mo, nesunaikinamumo suvokimas, bet ir kiekvie- 
na klaidinga mintis net negali būti užfiksuota kaip 
tiesos atstovė, nes protas nuolat iš naujo piktinasi 
dėl čia glūdinčio absurdo, su kuriuo tada turi iš- 
nykti ir nuo jo, kaip amalgamos, neatskiriama tie- 
sa. O juk tai, kas tikra, ilgą laiką gali egzistuoti 
tik grynu pavidalu: susimaišiusi su paklydimais, 
tikrybė pasmerkta senti kaip tas granitas, kuris 
suyra, kai jo lauko špatas ima dūlėti, nors kvar- 
cas ir žėrutis dūlėjimui nepaveikūs. Taigi su tie- 
sos surogatais prasti reikalai. 


$ 135 


Kai kasdieniame gyvenime daugelis žmonių, no- 
rinčių viską žinoti, bet nepageidaujančių į nieką 
gilintis, tavęs klausia, koks bus gyvenimas po mir- 
ties, geriausia ir kol kas teisingiausia atsakyti taip: 
„Po mirties būsi tas, kas buvai prieš gimimą“, nes 
gimimas implikuoja klaidingą reikalavimą, kad eg- 
zistencija, kuri turi pradžią, privalanti būti bega- 
linė, tačiau gimime glūdi ir užuomina, jog, ko ge- 
ra, esama dvejopos egzistencijos ir atitinkamai 
dvejopo nieko. Tačiau į tą klausimą būtų galima 
atsakyti ir taip: „Nesvarbu, kas tu būsi po mir- 
ties, nors ir niekas, tau ta būsena bus lygiai tokia 
pat natūrali ir tinkama, kaip dabar yra tavoji indi- 

viduali organinė būtis, tad daugiausia, ko tau rei- 
kėtų bijoti, — perėjimo akimirkos. Kai viską gerai 
apgalvoji, supranti, jog už tokią būtį, kaip mūsiš- 
kė, vertesne reikėtų laikyti visišką nebūtį; mintis 
apie tai, kad mūsų egzistencija liausis, arba ateis 
laikas, kada mūsų nebebus, protingai mąstant ne- 
turėtų jaudinti daugiau už mintį, kas būtų, jei 
mūsų išvis niekada nebūtų buvę. O kadangi ši 
būtis iš esmės yra asmeninė, todėl ir asmens pa- 
baiga yra ne kas kita, kaip prapultis“. 

Na, o tuos, kurie, objektyviai ir empiriškai mąs- 
tydami ėjo įtikinamo materializmo keliu ir dabar 
įsibaiminę, kad į akis žvelgianti mirtis juos visiš- 
kai sunaikins, kreiptųsi į mus su anuo klausimu, 
galbūt mažiausiai aiškindami ir atsižvelgdami į 
empirika pagrįstas jų pažiūras, nuramintume, aki- 
vaizdžiai jiems parodę skirtumą tarp materijos ir 
laikinai ją pasiglemžiančios metafizinės jėgos; pa- 
vyzdžiui, paukščio kiaušinis: jo homogeniškas, be- 
formis skystis, vos atsiradus tinkamai temperatū- 
rai, įgauna nepaprastai sudėtingą ir tiksliai 
apibrėžtą atitinkamos paukščio rūšies pavidalą. 
Tam tikra prasme čia yra savotiškas generatio 
aeguivoca [pirminis gimdymas): labai tikėtina, kad 
kadaise senų senovėje palankią akimirką įvyko 
šuolis nuo to gyvūno tipo, kuriam kiaušinis pri- 
klausė, prie aukštesnio, ir atsirado vis sudėtin- 
gesnių formų gyvūnų eilė. Šiaip ar taip, čia radosi 
materijos nevienodybė, kuri, jei būtų susiklosčiu- 
sios bent kiek nepalankesnės sąlygos, nebūtų pra- 
sidėjusi. Iš to matyti, kad koks nors atsiradęs ar- 
ba vėliau sukliudytas vyksmas lygiai taip pat gali 


visiškai iš materijos pradingti; tai reikštų visai 
kitokį permanentiškumą, negu materijos pastovu- 
mas laike. 

Amžinam gyvenimui netinkamas joks indivi- 
das — mirdamas jis žūva. Tačiau mes čia nieko 
neprarandame, nes individualiosios būties pama- 
tą sudaro visai kas kita, negu ji reiškiasi. Laikui 
tai nepavaldu, taigi neturi nei tąsos, nei išnykties. 

Jei įsivaizduotume būtybę, kuri viską pažįsta, 
supranta ir aprėpia, klausimas, ar po mirties mes 
dar būsime, jai tikriausiai neturėtų jokios pras- 
mės, nes po dabartinės laikinos, individualios mū- 
sų egzistencijos kokia nors tąsa ar baigtis nebūtų 
reikšmingos ir tos sąvokos nesiskirtų, todėl nei 
žūties, nei tąsos sąvokos tikrajai mūsų esmei arba 
mūsų pavidalu besireiškiančiam daiktui pačiam 
savaime nebūtų pritaikomos, nes jos yra perimtos 
iš laiko, kuris tėra tik reiškinio forma. O mes aną 
mūsų kaip reiškinio esmės nesunaikinamumą ga- 
lime mąstyti tik kaip jos tąsą — ir ne kitaip, o tik 
pagal materijos, kuri, nepaisant visų formos kis- 
mų, išlieka laike, schemą. Tad jeigu tai esmei ši- 
toji tąsa nepripažįstama, tada savo būties laike 
pabaigą mes regime kaip sunaikinimą pagal for- 
mos schemą, formos, kuri išnyksta, kai iš jos at- 
imama ją sudaranti materija. Tačiau ir viena, ir 
kita yra uerápaociç siç GAAO yévoç [perėjimas į 
kitą rūšį] (Aristoteles, „De caelo“, I, 1, p. 268 b I), 
tai yra reiškinio formų perkėlimas daiktui pačiam 

savaime. O nesunaikinamumo, kuris nebūtų tąsa, 
beveik neįmanoma net abstrakčiai įsivaizduoti, nes 
jam pagrįsti nėra už ko nusitverti. 

Iš tikrųjų į nuolatinį naujų būtybių radimąsi ir 
esamų nykimą reikia žiūrėti kaip į iliuziją, kurią 
teikia dviejų šlifuotų stiklų aparatas (smegenų 
funkcijos): jei mes išvis ką nors matome, tai tik 
pro tuos stiklus; jie vadinasi laikas ir erdvė, o jų 
tarpusavio susipynimas yra priežastingumas. Vi- 
sa, ką mes šiomis sąlygomis suvokiame, yra vien 
tik reiškiniai, tačiau mes nepažįstame daiktų, ko- 
kie jie gali būti patys savaime, t. y. nepriklauso- 
mai nuo mūsų suvokimo. Tai sudaro tikrąją Kan- 
to filosofijos esmę, filosofijos, kurios pačios ir jos 
turinio per dažnai nepriminsi po to, kai parsida- 
vėliškas šarlatanizmas savo kvailinimu išvijo iš 
Vokietijos filosofiją, klusniai padedant žmonėms, 
kuriems tiesa ir protas pasaulyje mažiausiai rūpi, 
o svarbiausi dalykai yra uždarbis ir honorarai. 

Ta būtis, kuri individui mirštant lieka neliesta, 
nėra įforminta laike ir erdvėje, tačiau visa, kas 
realu, mums iškyla laike ir erdvėje, todėl mirtis 
mums atrodo kaip sunaikinimas. 

Kiekvienas jaučia, kad jis yra kažkas kita nei 
kito iš nieko sukurta būtybė. Iš to atsiranda įsiti- 
kinimas, jog mirtis gali užbaigti žmogaus gyveni- 
mą, bet ne jo būtį. 

Dėl laiko pažinimo formos žmogus (t. y. valios 
gyventi teigimas savo aukščiausioje objektyvaci- 


jos pakopoje) įsivaizduoja save kaip nuolat iš nau- 
jo gimstančių ir mirštančių žmonių giminės dalis. 

Žmogus yra kažkas kita nei gyvybę gavęs nie- 
kas — ir gyvulys taip pat. 

Kaip galima, regint mirštantį žmogų, manyti, 
jog štai dabar daiktas pats savaime tampa nieku? 
Kiekvienas žmogus intuityviai suvokia, kad atėjo 
galas, ko gera, tik reiškiniui laike, šitai visų reiš- 
kinių formai, bet tuo neliečiamas daiktas pats sa- 
vaime, todėl tą mintį buvo stengiamasi pasakyti 
visais laikais įvairiomis formomis ir žodžiais, bet 
visi jie, būdami perimti iš reiškinio, savo tikrąja 
prasme skirti tik pastarajam. 

Kam atrodo, kad jo būtis apsiriboja dabartiniu 
gyvenimu, laiko save gyvybę turinčiu nieku, nes 
ir prieš trisdešimt metų jis buvo niekas, ir po tris- 
dešimties vėl yra niekas. 

Jei pažintume savo pačių esmę visą iki pat jos 
gelmių, mums pasirodytų juokinga reikalauti in- 
divido nebaigtinumo, nes tai reikštų pačią tą es- 
mę aukoti vienai iš begalės jos apraiškų —- fulgu- 
racijų?!. 

Juo aiškiau žmogus suvoks visų daiktų nyksta- 
mumą, menkumą ir iliuziškumą, juo aiškiau jis 
supras ir savo paties tikrosios esmės amžinumą, 
nes iš tikrųjų tik priešpriešinant su šia esme pa- 
žįstama anoji daiktų prigimtis, panašiai kaip lai- 
vo greitis suvokiamas tik nukreipus akis į krantą, 
o ne žiūrint į patį laivą. 

Dabartis turi dvi puses - objektyviąją ir subjek- 
tyviąją. Vien tik objektyvioji egzistuoja kaip laiko 
žiūros forma ir todėl vis nesulaikomai rieda, o sub- 
jektyvioji — nejuda ir todėl visados yra ta pati. Iš 
čia kyla gyvi mūsų praeities prisiminimai ir mūsų 
nebaigtinumo suvokimas, nors žinome, kad mūsų 
egzistencija laikina. 

Mano pirmojo teiginio: „Pasaulis yra mano vaiz- 
dinys“ pirmoji reikšmė yra: „Iš pradžių esu aš, o 
paskui — pasaulis“. Tai reikėtų įsidėmėti kaip 
priešnuodį, kad mirtis nebūtų painiojama su su- 
naikinimu. 

Tegu kiekvienas mano, kad jo tikroji esmė yra 
kažkas, ką turi dabartis ir ką su savimi nešiojasi. 

Nesvarbu, kada mes gyvename, bet savo sąmo- 
ne visuomet esame laiko centre, niekuomet jo pa- 
kraštyje, todėl iš to galime daryti išvadą, kad kiek- 
vienas nejudamą viso begalinio laiko centrą 
nešiojasi pats savyje. Tuo iš esmės ir paaiškina- 
ma, kodėl žmogus gyvena nejausdamas nuolati- 
nės mirties baimės. Na, o tas, kuris, pasitelkęs 
atminties ir fantazijos galią, geba aiškiausiai įsi- 
vaizduoti savo paties gyvenimo praeitį, ryškiau 
nei kiti suvoks dabarties identiškumą visame lai- 
ke. Gal net teisingiau būtų šią mintį formuluoti 
priešingai. Tačiau, šiaip ar taip, šitoks aiškesnis 
visos dabarties identiškumo suvokimas yra svar- 
bus filosofinio požiūrio reikalavimas. Jis padeda 
tai, kas nepastoviausia, t. y. dabartį, traktuoti kaip 
vienintelį pastovumą. Taigi kas šitaip intuityviai 

pajaus, kad dabarties, kuri vis dėlto yra vieninte- 
lė visos realybės siauriausia prasme forma, šalti- 
nis slypi mumyse, taigi trykšta iš vidaus, o ne iš 
išorės, tas gali neabejoti savo tikrosios esmės ne- 
sunaikinamumu. Tiksliau sakant, jis supras, jog 
nors jam mirštant žūsta objektyvusis pasaulis kar- 
tu su jo vaizdavimo tarpininku, intelektu, jo bū- 
ties tai neliečia, nes realybės buvo vienodai tiek 
viduje, tiek išorėje. Jis galės visiškai sąmoningai 
pasakyti: Eyð ciui nav TO YEYOVOC xai Öv XII 
£oousvov [Aš esu viskas, kas buvo, yra ir bus] (žr. 
Stobaios, „Florilegium“, vol. 2, p. 201). 

Kas viso to nepripažįsta, turi teigti priešingai 
ir sakyti: „Laikas yra absoliučiai objektyvus ir re- 
alus, egzistuojantis visai nepriklausomai nuo ma- 
nęs. Esu atsitiktinai į jį įmestas, gavęs jo dalelę ir 
dėl to patekęs į laikiną realybę kaip tūkstančiai 
kitų iki manęs, kurie dabar yra niekas, ir aš ne- 
trukus irgi būsiu niekas. Tuo tarpu laikas, būda- 
mas realus, toliau judės be manęs.“ Manau, kad 
esminė šios pažiūros klaida, net absurdas, — jos 
kategoriškumas. 

"Turint visa tai galvoje, į gyvenimą galima žiū- 
rėti kaip į sapną, o į mirtį — kaip į pabudimą. 
"Tokiu atveju asmenybė, individas, priklausys sap- 
nuojančiai, o ne budinčiai sąmonei, todėl anos pa- 
žiūros žmogui mirtis atrodys kaip sunaikinimas. 
Tačiau vis dėlto jos šiuo požiūriu nereikėtų laikyti 
perėjimu į Mums visai naują ir svetimą būseną, 
veikiau — tik grįžimu į mums iš pat pradžių bū- 
dingą būvį, kuriame gyvenimas tebuvo tik trum- 
pas epizodas. 

Jei, tarkim, koks nors filosofas imtų manyti, 
jog mirtyje jis ras tik jam vienam priklausančią 
paguodą, bent jau diversiją, — kad paskui išsispręs- 
tų problema, kuri taip dažnai jam nedavė ramy- 
bės, jis, ko gera, atsidurs tokioje padėtyje, kaip 
tas, kuris jau buvo beatrandąs, ko ieškojo, bet tą 
akimirką užgeso žibintas. 

Suprantama, mirštant sąmonė žūsta, bet jokiu 
būdu nepradingsta tai, ką iki tol ji yra sukūrusi. 
Pati sąmonė pirmiausia remiasi intelektu, o šis — 
fiziologiniu procesu. Pastarasis, be abejo, yra sme- 
genų funkcija ir priklauso nuo nervų ir kraujagys- 
lių sistemų sąveikos, konkrečiau — nuo širdies veik- 
la maitinamų, gaivinamų ir nuolat dirginamų 
smegenų, kurių sudėtinga ir paslaptinga sandara, 
kurią aprašo anatomija, bet kurios nesupranta fi- 
ziologija, realizuoja objektyvaus pasaulio fenome- 
ną ir mūsų minčių judėjimą. Individualios sąmo- 
nės, vadinasi, apskritai sąmonės neįmanoma 
įsivaizduoti nekūniškoje būtybėje, nes kiekvienos 
sąmonės sąlyga — pažinimas — būtinai yra smege- 
nų funkcija, nes iš tikrųjų intelektas objektyviai 
neatskiriamas nuo smegenų. Kadangi intelektas 
fiziologiškai, vadinasi, empirinėje realybėje, t. y. 
reiškinyje, iškyla kaip antrinis, kaip gyvenimo pro- 
ceso rezultatas, tai ir psichologiškai jis yra antri- 
nis valios atžvilgiu, nes tik ji vienintelė ir visada 
yra pirminė. Net juk ir pats organizmas yra tik 
smegenyse regimai ir objektyviai, taigi jų laiko ir 
erdvės formose besireiškianti valia, kaip ne kartą 
esu aiškinęs, ypač rašinyje „Apie valią gamtoje“ 
(„Über den Willen in der Natur“ [t. 3, p. 377)) ir 

savo pagrindiniame veikale [t. 2, p. 317]. Tad ka- 
dangi sąmonė su valia nėra susijusi tiesiogiai, o 
per intelektą, o šis priklauso nuo organizmo, ne- 
kyla jokios abejonės, kad mirštant sąmonė užgęs- 
ta — taip būna miegant arba apalpus“*. Bet nesi- 
jaudinkite! Pirma paklauskime, kokia tai sąmonė? 
Cerebralinė, gyvulinė, šiek tiek pajėgesnė gyvuli- 
nė sąmonė, nes iš esmės esame susiję su visa gy- 
vūnijos grandimi, nors ir sudarome jos viršūnę. 
Pagal savo tikslą ir kilmę jinai yra, kaip esu ga- 
nėtinai įtikinamai parodęs, aiškių aiškiausias gam- 
tos unyxavų [dirbtinis įrenginys], žinojimo prie- 
monė padėti gyvuliškoms būtybėms tenkinti savo 
reikmes. O būsena, į kurią mus grąžina mirtis, 
yra mūsų pirminė, t. y. būtybei savaime būdinga, 
būsena, kurios pirminė jėga reiškiasi dabar nyks- 
tančios gyvybės kūrimu ir išlaikymu. Tai yra kaip 
tik daikto paties savaime būsena reiškinio atžvil- 
giu. Šitoje pirminėje būsenoje, suprantama, visai 
nereikalinga tokia pagalbinė priemonė kaip cereb- 
ralinis, itin tiesioginis ir būtent todėl vien reiški- 
nius teikiantis pažinimas; dėl tos priežasties są- 
monę mes ir prarandame. Jos išnykimas mums 
yra tas pat, kaip atsisveikinimas su reiškinių pa- 
sauliu, kuriame ji buvo tik tarpininkė, nes nieko 
kita daryti negali. Jei šitoje pirminėje būsenoje 
mums kas nors ir pasiūlytų išlaikyti tą gyvulinę 
sąmonę, mes jos atsisakytume kaip pasveikęs luo- 
šys - ramentų. Taigi tas, kuris ims aimanuoti dėl 
artėjančio cerebralinės, vien su reiškiniais susiju- 

* Būtų, žinoma, nuostabu, jei mirštant nepradingtų intelektas: 


tada graikų kalbą, kurią esi išmokęs šiame pasaulyje, jau gatavą 
nusineštum į anapus. 

sios ir nieko daugiau nesugebančios sąmonės pra- 
radimo, bus panašus į tuos Grenlandijos atsivertė- 
lius, kurie nepanoro patekti į dangų, kai sužinojo, 
kad ten nėra ruonių. 

Visa, kas čia pasakyta, remiasi prielaida, kad 
besąmoninės būsenos mes negalime įsivaizduoti ki- 
tokios, kaip sugebančios pažinti, vadinasi, jai yra 
būdingos pagrindinės pažinimo apskritai formos, 
subjekto ir objekto, pažįstančiojo ir to, kas pažįs- 
tama, skyrimas. Tačiau reikia turėti galvoje, kad 
visa šita pažinimo ir galimybės pažinti forma pri- 
klauso tik nuo mūsų gyvulinės, vien antrinės ir 
išvestinės prigimties, vadinasi, jokiu būdu nėra 
pačios esybės ir visos būties pirminė būsena, kuri 
dėl to gali būti visai kitokia, bet vis tiek ne besą- 
monine - juk net mūsų pačių dabartinė esmė, kiek 
sugebame į jos gelmes prasiskverbti, yra gryna 
valia, o ji pati savaime jau neturi pažinimo. Tad 
jei Mirdami netenkame intelekto, tai tuo mes tik 
esame perkeliami į pirminę nepažinimo būseną, 
kuri dėl to ne tik nebus visai nesąmoninė, o vei- 
kiau pranoks aną formą; tai bus būsena, kurioje 
išnyksta subjekto ir objekto priešprieša, nes tai, 
kas turi būti pažinta, ir pats pažįstantysis, čia 
tikrai ir tiesiogiai susilietų į viena, taigi nelieka 
pagrindinės bet kokio pažinimo sąlygos (būtent 
minėtosios priešpriešos). (Plačiau apie tai žr.: „Pa- 
saulis kaip valia ir vaizdinys“, t. 2, p. 273 [t. 2, 
p. 354 ir kt.]) Kaip kitais žodžiais ten ir čia pasa- 
kytų minčių išraišką reikėtų laikyti Giordano Bru- 
no mintį (vol. I, p. 287 [Wagnerio leidinys|): La 
divina mente, e la unità assoluta, senza specie 

alcuna ė ella medesima lo che intende, e lo ch' ė 
inteso. [Dieviškoji dvasia ir absoliuti vienovė be 
jokių skirtumų yra tai, kas suvokiama, ir tai, kas 
yra suvokta.| 

Galbūt kiekvienam anksčiau ar vėliau giliai šir- 
dy suknibžda mintis, kad iš tikrųjų jam būtų tin- 
kama ir priderėtų visai kitokia egzistencija, nei 
šitoji, kuri neapsakomai skurdi, laikina, individu- 
ali ir kupina visokių menkysčių, ir tada jis pagal- 
vos, jog Mirtis galėtų jį sugrąžinti į tokią būseną. 

Jei dabar mes, priešingai šiam į vidų nukreip- 
tam samprotavimo būdui, vėl pažvelgsime išorėn 
ir priešais mus iškylantį pasaulį suvoksime visiš- 
kai objektyviai, mirtis, be abejo, pasirodys kaip 
perėjimas į nieką, bet ir gimimas bus ne kas kita, 
o tik atsiradimas iš nieko. Tačiau nei viena, nei 
antra neprivalo būti absoliuti tiesa, nes abu daly- 
kai susiję tik su reiškinio realybe. Taip pat ìr tai, 
jei mums kaip nors pavyktų mirtį pergyventi, vis 
dar nebūtų didesnis stebuklas už gimdymą, kuris 
kasdien vyksta mūsų akivaizdoje. Kas miršta, nu- 
eina ten, iš kur atsiranda visa gyvybė — taip pat 
ir jo paties. Šia prasme egiptiečiai pomirtinę ka- 
ralystę vadino Amenthes, o tai pagal Plutarchą 
(„De Iside et Osiride“, cap. 29) reiškia: 0 Aau- 
Bavov xai 6i60VC6, „(Mmantysis ir duodantysis“, no- 
rint pasakyti, kad tai yra tas pats šaltinis, į kurį 
viskas grįžta ir iš kurio viskas išplaukia. Šiuo po- 
žiūriu į Mūsų gyvenimą reikėtų žiūrėti kaip į iš 
mirties gautą paskolą, o miegas tada būtų šios 

paskolos kasdienės palūkanos. Mirtis atvirai reiš- 
kiasi kaip individo pabaiga, tačiau šitame indivi- 
de glūdi naujos būtybės gemalas. Todėl iš visų 
mirštančiųjų niekas nemiršta visam laikui, bet ir 
niekas iš to, kas gimsta, negauna absoliučiai nau- 
jos būties. Tai, kas miršta, pradingsta, bet lieka 
pradmuo, iš kurio atsiranda nauja būtybė, įžen- 
gianti dabar į būtį nežinodama, iš kur ateina ir 
kodėl yra kaip tik tokia, kokia yra. Tai sudaro 
palingenezės paslaptį, su kurios aiškinimu galima 
susipažinti mano pagrindinio veikalo antro tomo 
41 skyriuje [t. 2, p. 590—651]. Darosi suprantama, 
kad visose šiuo metu gyvenančiose būtybėse glūdi 
visų ateityje gyvensiančiųjų branduolys, tad šios 
būtybės tam tikra prasme jau dabar egzistuoja. 
Atrodo, tarsi kiekvienas žydintis ir klestintis gy- 
vis mums sakyte sako: „Ko aimanuoji dėl gyvųjų 
laikinumo? Kaip aš galėčiau būti, jei visi tie, ku- 
rie buvo iki manes, nebūtų mire?“ Vadinasi, nors 
pasaulio scenoje pjesės ir kaukės keičiasi, bet ar- 
tistai iš esmės lieka tie patys. Štai sėdime kartu, 
kalbamės ir dirginame vienas kitą, akys blizga ir 
balsai darosi skambesni; lygiai taip pat sėdėjo kiti 
prieš tūkstantį metų: viskas buvo tas pats, sėdėjo 
irgi tie patys ir po tūkstančio metų bus taip pat. 
Tas mechanizmas, kuris mums neleidžia šito su- 
vokti, yra laikas. 

Labai lengva būtų skirti metempsichozę kaip 
visos vadinamosios sielos perėjimą į kitą kūną ir 
palingenezę kaip individo suirimą ir susidarymą 
iš naujo, kai išlieka tik jo valia ir, įgaudama nau- 
jos būtybės pavidalą, įgyja naują intelektą; taigi 
individas ištirpsta kaip neutrali druska, o jo bazė 

tada jungiasi su kita rūgštimi, sudarydama naują 
druską. Tas skirtumas tarp metempsichozės ir pa- 
lingenezės, kurį taria esant Servijus, Vergilijaus 
komentatorius, ir kuris trumpai paminėtas Wern- 
sdorffijaus „Dissertatio de metempsychosi“ (p. 48) 
yra klaidingas ir nieko vertas. 

Iš Spence Hardy knygos „Manual of Buddhism“ 
(p. 394-396, dar plg. tos pačios knygos p. 429, 440 
ir 445), taip pat Sangermanos „Burmese Empire“ 
(p. 6) bei iš žurnalo „Asiatic Researches“ vol. 6, 
p. 179 ir vol. 9, p. 256) aiškėja, kad budizme dėl 
pomirtinio gyvenimo esama egzoterinio ir ezoteri- 
nio mokymo: pirmasis — tai ne kas kita, kaip me- 
tempsichozė bramanizme, o antrasis — kur kas sun- 
kiau suvokiama palingenezė, kuri labai daug kuo 
sutampa su mano teorija apie metafizinį valios 
pastovumą intelektui turint tik fizinį būvį ir todėl 
esant laikiną. aiiyysvesoia [atgimimas] minima 
jau Naujajame Testamente2ė. 

Jei dabar, norėdami giliau įsiskverbti į palinge- 
nezės paslaptį, čia dar pasitelksime mano pagrin- 
dinio veikalo antro tomo 43 skyrių [t. 2, p. 660- 
678], tas dalykas, pasižiūrėjus į jį iš arčiau, atrodys 
taip, kad visą laiką vyriškoji giminė yra valios 
saugotoja, o moteriškoji — žmonių giminės inte- 
lektas, todėl žmonija išlaiko nenutrūkstamą pa- 
stovumą. Dėl tos priežasties kiekvienas turi tėviš- 
kąją ir motiniškąją sudedamąsias dalis: ir kaip 
tos dalys buvo sujungtos gimdymu, taip jos suar- 
domos mirtimi, kuri ir yra individo pabaiga. Kaip 
tik to individo mirtį mes labiausiai apraudame 
jausdami, jog jis iš tikrųjų žūsta, nes buvo tik 

sąjunga, kuri negrįžtamai liaujasi egzistavusi. Ta- 
čiau čia visuomet reikėtų atminti, kad intelekto 
paveldimumas iš motinos nėra toks lemtingas ir 
būtinas, kaip valios paveldimumas iš tėvo dėl ant- 
rinės ir grynai fizinės intelekto esmės bei visiškos 
jo priklausomybės nuo organizmo — ne vien sme- 
genų, bet ir kitu atžvilgiu, — kaip apie tai buvo 
aiškinama mano minėtame skyriuje. Čia dar ga- 
liu pridurti, kad su Platonu sutariu tik tiek, kiek 
ir jis savo vadinamojoje sieloje skiria mirtingąją 
ir nemirtingąją dalis, tačiau jis kategoriškai ker- 
tasi su manimi ir tiesa, kai, panašiai kaip ir visi 
iki manęs gyvenę filosofai, intelektą laiko nemir- 
tinga, o valią, t. y. troškimų ir aistrų buveinę, — 
mirtinga dalimi, kaip matyti iš dialogo „Timajas“ 
(p. 386, 387 et 395; editio Bipontini). Tą patį tei- 
gia ir Aristotelis“. 

Kad ir kaip gimdymu ir mirtimi, greta aiškios 
individų sąrangos iš valios ir intelekto, kurie pas- 
kui išsiskiria, keistai ir abejotinai viešpatautų fi- 
ziškumas, vis dėlto fiziškumo pamatą sudarantis 
metafiziškumas yra tokia absoliučiai heterogeniš- 
ka esamybė, kad jo tatai neliečia, ir mes galime 
būti ramūs. 

Taigi į kiekvieną žmogų galima žiūrėti dviem 
skirtingais aspektais: pirma, žmogus yra kažkada 
prasidedantis ir pasibaigiantis, greitai išnykstan- 
tis individas, cx144 Ovap [šešėlio sapnas], negana 


* Traktate „De anima“ (I, 4; p. 408) jam jau iš pat pradžių lyg 
tarp kitko išsprūsta tai, kas glūdi jo širdyje, — kad vovc esąs tikroji 
siela ir jis - nemirtingas; bet tai įrodinėjama klaidingais teiginiais. 
Neapykanta ir meilė priklausančios ne sielai, o jos organui, laikinajai 
daliai! 

to, jis turi įvairių didelių trūkumų ir nuolat ken- 
čia, — antra vertus, Žmogus yra nesunaikinama 
pirminė esmė, objektyvuojanti save visoje esamy- 
bėje ir gali, kaip tas Izidės paveikslas Saise, saky- 
ti: Eyw eiui TAV TO yæyovoç xai Öv XII EGOUEVOV 
[Aš esu viskas, kas buvo, yra ir bus]. Šiaip jau 
šitokia būtybė galėtų ką nors ir geresnio veikti, 
nei įsikūnyti tokiame pasaulyje, kaip šis, nes tai 
— baigtinumo, kančios ir mirties pasaulis. Kas ja- 
me ir iš jo yra, turi baigtis ir mirti. Tačiau tą, kas 
nėra iš jo ir nenori iš jo būti, perskrodžia visagalė 
jėga tarsi žaibas, trenkiantis į viršų, ir tada nebė- 
ra nei laiko, nei mirties. Visus tuos prieštaravi- 
mus sujungti ir yra tikroji filosofijos tema“. 


* Tikėti, kad gyvenimas esąs romanas, kuris, kaip tam Schillerio 
„dvasių regėtojui“, atrodo neturįs tęsinio, nes dažnai, kaip Sterne'o 
„Sentimental Journey“, nutrūksta viduryje teksto, ir estetiškai, ir 
morališkai būtų nesuprantama mintis. 

Mums mirtis yra ir lieka ne/g/amybė - nutrūksta gyvenimas; bet ji turi 
turėti ir teigiamą pusę, tačiau jos mes nematome, nes mūsų intelektas visai 
nepajėgia jos suvokti. Todėl mes gerai suprantame, ką mirdami praranda- 
me, bet ne tai. ką per ją laimime. 

Intelekto netektis. kurią va//a patiria dėl mirties — o valia čia kaip 
žūstančio reiškinio pamatas ir daiktas pats savaime yra nėsunaikinama - 
yra kaip tik šitos individualios valios Zeta. be kurios ji prisimintų daugybę 
reiškinių, kurios pamatas ji jau vra buvusi. 

Ar mirdamas žmogus neturėtų savo individualybę nusimesti kaip seną 
drabuži ir džiaugtis nauja ir geresne būtimi. kurią dabar, gavęs pamoky- 
mą, igis. 

Jei Pasaulio dvasiai būtų pareikštas priekaištas, kad ji naikinanti indi- 
vidus jiems neilgai pagyvenus. ji atsakytų: „Tik pasižiūrėkite į juos, šituos 
individus! Pasižiūrėkite į jų trūkumus. juokingą jų elgesi, negeroves ir šlykš- 
tybes! Ir juos aš turėčiau laikyti visą laiką?!“ 

Tarkim. kad Demiurgui pasakyčiau: „Ar nevertėtų, užuot pusiau ste- 
buklingai be paliovos vis darius naujus žmones. o jau gyvuosius - naikinus. 
galų gale pasitenkinti esamaisiais ir palikti juos egzistuoti per amžių am- 
žius?“ 

Tikriausiai jis atsakytų taip: ..Jie patys juk nori daryti naujus. aš turiu 
rūpintis, kad būtų vietos. Sutinku. jei to nebūtų! Nors. tarp mūsų šnekant. 

L K (J M abargos dialogai 


Trasimachas. Trumpai drūtai, kas aš būsiu po 
mirties? Sakyk aiškiai ir tiksliai! 

Filaletas. Viskas ir niekas. 

Trasimachas. Štai ir turime: vietoj problemos 
sprendimo — prieštaravimas! Nuvalkiota dainelė. 

Filaletas. Mėginimas į transcendentinius klau- 
simus atsakyti imanentiniam pažinimui sukurta 
kalba gali, žinoma, susidurti su prieštaravimais. 

Trasimachas. Ką vadini transcendentiniu ir ką 
imanentiniu pažinimu? Tiesa, man šitie posakiai 
irgi žinomi iš mano profesoriaus, bet tik kaip mie- 
lojo Dievulio predikatai, Dievulio, kuriam vienam, 
kaip ir dera, visa jo filosofija ir skirta. Jeigu Die- 
vas įsitaisęs pasaulio viduje, jis yra imanentinis, 
jeigu jis sėdi kur nors ne jame — jis yra transcen- 
dentinis. Kaip matai, šitas dalykas yra aiškus, jį 
galima suvokti! Čia žinai, už ko nusitverti. Tačiau 
tavo senamadiškos dirbtinės Kanto kalbos joks 
žmogus nesupranta. Dabarties laiko samprata yra 
vokiečių mokslo metropolija. 

Filaletas (patyliukais sau). Vokiečių filosofinis 
vėjavaikiškumas. 

Trasimachas. Ištisa didžių vyrų sukcesija, to- 
kių kaip didysis Schleiermacheris ir dvasios mil- 
žinas Hegelis taip grąž-, tai yra taip pastūmėjo, į 


šitaip vis gyvenanti ir šitaip vis besimalanti giminė. neturėdama jokio kito 
tikslo. išskyrus tokį egzistavimą, objektyviai būtų juokinga ir nuobodi - 
nepalyginti juokingesnė ir nuobodesnė. nei tau gali atrodyti. Tik pamėgink 
įsivaizduoti!“ 

Aš sakau: ..Na. jie vienaip ar kitaip galėtų ka nors sumanvti“. 

priekį, kad visa tai jau seniai praeiti dalykai ir jų 
niekas nebežino. Tad ką tie posakiai reiškia? 

Filaletas. Transcendentinis yra toks pažinimas, 
kuris, pranokdamas visas patirties galimybes, sie- 
kia nustatyti daiktų esmę, nustatyti, kokie jie yra 
patys savaime, o imanentinis pažinimas neper- 
žengia patirties galimybių ir todėl gali kalbėti tik 
apie reiškinius. Kaip individas tu baigsies sulig 
savo mirtimi. Tad individualumas nėra tavo tik- 
roji ir paskutinioji būtis, veikiau tai tik jos apraiš- 
ka: tai ne daiktas pats savaime, o tik jo reiškinys, 
atsirandantis laike ir todėl turintis pradžią ir pa- 
baigą. O tavo esmė pati savaime nesusijusi nei su 
laiku, nei su pradžia, nei su pabaiga, nei su kon- 
krečios individualybės riba, todėl negali būti iš 
individualybės ištraukta, bet yra visur ir visame 
kame. Taigi pirmąja prasme mirdamas tapsi nie- 
ku, antrąja — esi ir liksi viskas. Todėl ir sakiau, 
kad miręs būsi viskas ir niekas. Vargu ar į tavo 
klausimą galima teisingai atsakyti trumpiau, ne- 
gu ši formuluotė, nors joje ir glūdi prieštaravi- 
mas, nes tu esi laike, o tavo nemirtingumas — 
amžinybėje. Todėl amžinybę galima dar pavadinti 
nesunaikinamumu be tęsinio, bet čia vėlgi susidu- 
riame su prieštaravimu. Taip būna, kai trans- 
cendentiškumą reikia perkelti į imanentinį pažini- 
mą — šis tada patiria tam tikrą prievartą, nes jam 
prikišama tai, kam jis iš prigimties nėra pritaikytas. 

Trasimachas. Klausyk, jei mano individualybė 
neturi tęsinio, visas tavo peršamas nemirtingu- 
mas nevertas nė surūdijusios skatiko. 

Filaletas. Gal vis dėlto su tavim dar susišnekė- 
sim. Tarkim, aš garantuoju tavo individualybės 
tęstinumą, bet iškeliu sąlygą, kad prieš atsibus- 
damas tu tris mėnesius miegosi mirties miegu vi- 
siškai be sąmonės. 

Trasimachas. Galima būtų sutikti. 

Filaletas. Kadangi mes būdami be sąmonės vi- 
siškai neturime laiko nuovokos, mums absoliučiai 
vis tiek, ar, kol miegojome mirties miegu, sąmo- 
ningajame pasaulyje praėjo trys mėnesiai, ar de- 
šimt tūkstančių metų. Juk ir viena, ir kita, jei 
esame sąžiningi, mes turime pripažinti. Vadinasi, 
tau nesvarbu, ar tau individualybė bus grąžinta 
po trijų mėnesių, ar po dešimties tūkstančių metų. 

Trasimachas. Tiesą sakant, negaliu neigti. 

Filaletas. Na, o jei prabėgus dešimčiai tūkstan- 
čių metų būtų visai pamiršta tave pažadinti, ma- 
nau, kad po ano tokio gana trumpo tavo būties 
laikotarpio ėjęs ilgas nebuvimas bus tau tapęs to- 
kiu įprastu, jog ta nelaimė neatrodys didelė. Ta- 
čiau viena aišku, kad tu šito nė kiek nejausi. Ir tu 
galėsi būti visai ramus, jei žinosi, kad paslaptin- 
gasis variklis, kuris palaiko dabartinę tavo būse- 
ną, ir po anų dešimties tūkstančių metų nė aki- 
mirką nebus sustojęs palaikyti ir judinti kitas tos 
pačios rūšies apraiškas. 

Trasimachas. Aha?! Ir manai, kad šitaip leng- 
vai ir nepastebimai nukniauksi mano individua- 
lybę? Tokiomis kalbomis manęs neapdumsi. Savo 
individualybės tąsą aš esu išsiderėjęs, ir jokiais 
varikliais bei apraiškomis neužkalbėsi danties. Ji 
man patinka, ir jos aš neatsisakysiu. 

Filaletas. Vadinasi, savo individualybę laikai 
tokia malonia, puikia, tobula ir su niekuo nepaly- 
ginama, kad negali būti už ją geresnės, todėl ne- 
norėtum jos keisti į kokią nors kitą, apie kurią 
būtų galima pasakyti, jog joje gyventi kur kas sma- 
giau ir lengviau? 

Trasimachas. Tu sakai: mano individualybė — 
tegu ji būna tokia, kokia yra, tai esu aš. 


Pasaulis tasai, jis man tai kas: 


Dievas Dievu, o aš — tai aš. 


Aš, aš, aš noriu būti! Tai man svarbiausia, o ne 
būtis, kurią man pirma reikia įkalti į galvą, kad 
ji esanti mano. 

Filaletas. Atsipeikėk! Ką tu kartoji: „Aš, aš, aš 
noriu būti“, — tu esi ne vien tai, o viskas, absoliu- 
čiai viskas, kas nors truputėlį turi sąmonės. Vadi- 
nasi, šitas tavo geismas yra kaip tik tai, kas ne 
individualu, o bendra visiems be išimties: jis kyla 
ne iš individualybės, o iš būties apskritai, iš kiek- 
vieno, kuris yra, tiksliau sakant, kyla iš to, per ką 
jis yra, ir todėl yra patenkinamas būtimi apskri- 
tai, su kuria vienintele yra susijęs; čia neturima 
galvoje kokia nors konkreti, individuali būtis, nes 
į ją tavo geismas visai nėra orientuotas, nors kiek- 
vieną kartą jam taip atrodo, nes įsisąmoninti jis 
negali kitaip, kaip per individualią būtį, ir todėl 
kiekvienąsyk į ją vieną ir teapeliuoja. Tačiau tai 
yra tik gryna regimybė, prie kurios, tiesa, indivi- 
do neobjektyvumas yra prikibęs, bet kurią reflek- 
sija gali sugriauti ir nuo jos atplėšti. Kas taip 
karštai netiesiogiai reikalauja būties, yra ne kas 

kitas, kaip individas, o tiesiogiai ir iš tikrųjų —- tai 
valia gyventi apskritai, kuri visuose yra viena ir 
ta pati. Pati būtis yra laisvas valios kūrinys, sa- 
kytume, vien jos atspindys, todėl valia negali jos 
išvengti: valia vien per būtį yra laikinai patenki- 
nama, ir tik tiek, kiek ji, toji amžinai nepatenkin- 
toji, gali būti patenkinta. Individualybės jai yra 
visos vienodos: iš viso ji apie jas nekalba, nors 
atrodo, kad apie tai kalba individui, kuris tiesio- 
giai tik ją širdyje tegirdi. Taip padaroma, kad va- 
lia šią savo pačios būtį rūpestingai prižiūri, nes 
be jos nieko neišeitų, ir tuo užtikrina rūšies išlai- 
kymą. Iš to aiškėja, jog individualybė yra ne tobu- 
lybė, o apribojimas, todėl ja atsikratyti nėra joks 
nuostolis, veikiau laimėjimas. Tad mesk iš galvos 
tuos savo rūpesčius: jei pažintum savo paties es- 
mę kaip reikiant iki galo, t. y. kaip universalią 
valią gyventi, kas tu ir esi, tada jie tau pasirodys 
iš tikrųjų vaikiški ir be galo juokingi. 

Trasimachas. Vaikiškas ir be galo juokingas esi 
tu pats ir visi filosofai; ir jei toks solidus žmogus 
kaip aš pusvalandį gaišta su šiais kvailiais, tai 
vien dėl to, kad norėjau pajuokauti ir prasiblašky- 
ti. Dabar turiu imtis svarbesnių dalykų: garbė Die- 
vui! 

S nereikšmingumą rodo pati būties forma — 
laiko ir erdvės nebaigtinumas palyginti su indivi- 
do baigtinumu abiem atžvilgiais, trukmės netu- 
rinti dabartis kaip vienintelis tikrovės egzistavi- 
mo būdas, visų daiktų savitarpio priklausomybė 
ir santykinumas, nuolatinis tapsmas be būties, be- 
galinis geismas be patenkinimo, nepaliaujamas 
mirties keliamas trikdymas kaip gyvybės palaiky- 
mo sąlyga, kol tas trikdymas vieną kartą bus įveik- 
tas. Laikas ir visų daiktų laikinumas jame ir per 
jį yra tiktai forma, kuria valiai gyventi kaip daik- 
tui pačiam savaime ir todėl amžinai atsiskleidžia 
jos siekio nereikšmingumas. Laikas daro tai, kad 
viskas kiekvieną akimirką mūsų rankose virsta 
nieku, ir todėl praranda bet kokią vertę. 

Tai, kas buvo, to daugiau nebėra, yra lygiai taip 
pat nereikšminga, kaip tai, ko niekada nėra buvę. 

Bet visa, kas yra, kitą akimirką jau yra buvę. 
Todėl nereikšmingiausia dabartis aplenkia reikš- 
mingiausią praeitį tuo, kad turi tikrovę; dėl tos 
priežasties dabartis santykiauja su praeitimi kaip 
kažkas su nieku. 

Ir štai tu, pats nustebęs, staiga esi — po to, kai 
nesuskaičiuojamus tūkstančius metų nesi buvęs, 
bet netrukus lygiai tiek pat ilgai vėl nebūsi. „Tai 
absoliučiai neteisinga“, — sako širdis: net ir primi- 
tyviam protui nuo tokių samprotavimų turi kilti 
laiko idealumo nuojauta. O šioji šalia erdvės yra 
tikrosios metafizikos raktas, nes per ją atsiranda 
vietos visai kitai daiktų tvarkai negu gamtoje. Štai 
kodėl Kantas toks didis. 

Kiekvienam mūsų gyvenimo vyksmui tik aki- 
mirką priklauso tai, kas yra, o paskui visiems lai- 
kams - tai, kas buvo. Kiekvieną vakarą mes betu- 
rime vieną dieną mažiau. Stebėdami, kaip tirpsta 
ši trumpa mūsų laiko atkarpa, mes, ko gera, išpro- 
tėtume, jei mūsų esmės gelmėje neglūdėtų slapta 
nuovoka, jog mums priklauso niekados neišsen- 
kantis amžinybės šaltinis, kuris nepertraukiamai 
atnaujina gyvenimo laiką. 

Remiantis tokiais samprotavimais, kuriuos ką 
tik išdėsčiau, galima, žinoma, kurti teoriją, kad 
mėgautis dabartimi ir padaryti tai savo gyvenimo 
tikslu būtų didžiausia išmintis, nes reali yra vien 
tik ji, o visa kita — vien minčių žaismas. Tačiau 
lygiai taip pat sėkmingai šią teoriją būtų galima 
pavadinti kvailyste, nes to, ko kitą akimirką nebė- 
ra, kas negrįžtamai dingsta kaip sapne, rimtai 
siekti visai neverta. 

Mūsų būtis neturi kito pamato, kuriuo galėtų 
remtis, išskyrus nykstančią dabartį. Todėl jos es- 
mei būdinga nuolatinio judėjimo forma, neturinti 
jokios galimybės virsti be paliovos mūsų siekiama 
ramybe. Ji panaši į nuokalne bėgantį žmogų: jei- 
gu jis sustotų, turėtų pargriūti, o norėdamas išsi- 
laikyti ant kojų, privalo tik bėgti; panašiai yra ir 
su ant piršto balansuojamu strypu, taip pat su 
planetomis, kurios, jei nustotų suktis, neišvengia- 
mai nukristų ant savosios saulės. Vadinasi, ne- 
rimtis yra būties savybė. 

Tokiame pasaulyje, kur neįmanomas joks sta- 
bilumas, jokia pastovi būsena, kur viskas nepa- 
liaujamai juda ir keičiasi, skuba ir lekia, kur ant 
virvės išsilaikoma vien tik žingsniuojant ir kru- 
tant, nekyla net mintis apie palaimą. Palaimos 
negali būti ten, kur yra Platono „nuolatinis taps- 
mas ir niekada nėra buvimo“. Pirmiausia, nė vie- 
no nėra laimingo, visi, kol gyvena, siekia taria- 
mos laimės, kurią retai tepasiekia, o jei ir pasiekia, 
tai tik dėl to, kad nusiviltų: taisyklė vis ta pati — 
kiekvienas galiausiai grįžta į uostą sudaužytu, stie- 
bo netekusiu laivu. Tada jam jau visai vis tiek, ar 
buvo laiminigas, ar nelaimingas savo gyvenime, 
kuris susidėjo tik iš trukmės neturinčios dabar- 
ties, o nūnai jis yra pasibaigęs. 

Šiaip negali atsistebėti, kaip žmonių ir gyvūni- 
jos pasaulyje atsirado ir išlieka toks įvairus ir ne- 
siliaujantis judėjimas veikiant dviem paprastoms 
varomosioms jėgoms — badui ir lytiniam potrau- 

kiui, — kurioms, esant reikalui, dar truputį pade- 
da nuobodulys, ir kad šios jėgos įstengia išlikti 
tokios sudėtingos šitą margą marionečių vaidini- 
mą judinančios mašinos primum mobile [pirminiu 
judintoju]. 

Pasižiūrėję į tai iš arčiau, pirmiausia matome, 
kad neorganinis pasaulis kiekvieną akimirką yra 
veikiamas ir nuolat dildomas cheminių jėgų, ku- 
rios vienintelės dėl nenutrūkstamos materijos kai- 
tos padarė įmanomą organinį pasaulį, be paliovos 
reikalaujantį papildymo, tai yra pagalbos iš iš- 
orės. Organinė gyvybė jau pati savaime panaši į 
ant delno balansuojamą lazdą, kurią visą laiką 
reikia judinti, ir todėl ji yra ištisinė reikmė, jai 
nuolat stinga ir trūksta. Kaip tik dėl šitos organi- 
nės gyvybės yra įmanoma sąmonė. Taigi visa tai 
yra begalinė būtis, o mąstyti nebaigtinės būties 
priešingybę reikštų ją įsivaizduoti ir kaip nepuo- 
lamą iš išorės, ir kaip nereikalingą išorinės pagal- 
bos, todėl dei doaUr0c ðv [visados esančią tapa- 
čią sau], amžinoje ramybėje, 007£€ yiyvougvov OÙTE 
axoiAUUEvovV [nei besirandančią, nei nykstančią), 
nekintamą, belaikę, neturinčią nei daugio, nei įvai- 
rovės [Platonas, „Timajas“, p. 27 D] - negatyvus 
būties pažinimas sudaro pagrindinę Platono filo- 
sofijos kryptį. Begalinės būties priešingybė — tai 
ta vieta, į kurią atveria kelią valios gyventi nei- 
gimas. 


$ 145 


Mūsų gyvenimo epizodai panašūs į stambiaga- 
barite mozaiką, kurios elementai iš arti nekelia 

įspūdžio: norint pamatyti jų grožį, reikia atsitrauk- 
ti. Todėl būtina suprasti, kad „siekti ko nors trokš- 
tama“, — vadinasi, dirbti tuščią darbą, nors visą 
laiką gyvename laukdami ko nors geresnio, apgai- 
lestaudami neretai ilgimės praeities. Tuo tarpu 
dabartis tik laikinai taip priimama ir nelaikoma 
kuo nors kita, o tik keliu į tikslą. Tad daugelis 
žmonių, savo būties saulėlydyje pažvelgę atgalios, 
suvoks, jog visą gyvenimą praleido gyvendami ad 
interim [šia diena], ir nustebs pamatę, kad tai, ką 
jie taip nevertindami ir nesigėrėdami leido pra- 
bėgti, ir buvo jų gyvenimas, buvo kaip tik tai, ko 
laukdami jie gyveno. Toks paprastai yra žmogaus 
gyvenimas: žmogus, likimo apkvailintas, įšoka tie- 
siai mirčiai į glėbį. 

Prie viso to dar prisideda individualios valios 
nepasotinamumas: kiekvienas ko nors išsipildy- 
mas kelia naują norą ir geismą, vyrauja amžinas 
nepasitenkinimas, ir taip be galo, be krašto! Tas 
nepasotinamumas iš esmės remiasi tuo, kad valia 
pati savaime yra visų pasaulių viešpats, kuriam 
viskas priklauso, kurį dėl to galėtų patenkinti ne 
dalis, bet visuma, o ši yra begalinė. Mums turi 
klaikiai nedaug tereikia šitam pasaulio viešpačiui 
reikštis individualiai: dažniausiai tik tiek, kiek 
pakanka išlaikyti individualų kūną — dėl to labai 
skaudu. 


$ 146 


Dabartiniu dvasinės impotencijos laikotarpiu, 
kai garbinamas bet kokios rūšies blogis, laikotar- 

piu, kuris gana taikliai save apibūdina paties su- 
sikurtu ne tik pretenzingu, bet ir kakafonišku žo- 
džiu „dabarlaikis“, tarsi tas dabar būtų dabar xar’ 
Eč0oynv [su dar kažkuo], kuriam priartinti visi kiti 
dabar tik ir teegzistavo, taigi dabartiniu laikotar- 
piu net ir panteistai nedrįsta teigti, kad gyveni- 
mas esąs, jų nuomone, „savitikslis“. Jei ši mūsų 
būtis būtų galutinis pasaulio tikslas, jis būtų pats 
kvailiausias tikslas, kurį kas nors kada nors nu- 
brėžė, nesvarbu, ar mes patys, ar kas kitas. 

Iš pradžių gyvenimas iškyla kaip uždavinys, 
būtent kaip uždavinys jį išlaikyti, de gagner sa 
vie. Kai šis uždavinys išspręstas, įgytasis dalykas 
tampa našta; tada iškyla antras uždavinys — juo 
disponuoti, kad kaip nors atsigynus nuo nuobodu- 
lio, kuris kiekvieną aprūpintą gyvenimą puola ne- 
lyginant tykantis maitvanagis. Vadinasi, pirma- 
sis uždavinys yra ką nors įgyti, o antrasis - įgytąjį 
dalyką padaryti nejaučiamą, nes kitaip jis tampa 
našta. 

Kai pamėgini vienu žvilgsniu aprėpti žmonių 
pasaulio visumą, visur pamatai nenuilstamą ko- 
vą, didžiules grumtynes įtempus visas kūno ir dva- 
sios jėgas dėl gyvenimo ir būties, stengiantis įveikti 
gresiančius ir kas akimirką iškylančius įvairių rū- 
šių pavojus ir blogio apraiškas. Ir kai paskui pa- 
galvoji apie viso to kainą, t. y. kiek kainuoja ta 
būtis ir pats gyvenimas, pastebi, kad esama vieno 
kito beskausmės egzistencijos tarpelio, kurį tuoj 
pat apninka nuobodulys, ir naujos bėdos viskam 
padaro galą. 

Tai, kad už vargų slypi nuobodulys, kuris už- 
puola net šiek tiek protingesnius gyvulius, rodo, 
jog gyvenimas neturi tikro turinio, o judėti jį ver- 
čia vien reikmės ir iliuzija: kai tik šis judėjimas 
sustoja, dienos švieson iškyla visa būties nykuma 
ir tuštybė. 

Tai, kad žmogaus būtis panaši į savotišką mai- 
šalynę, pakankamai matyti iš to, jog žmogus yra 
nelyginant reikmių konkrementas: sunkus šių reik- 
mių patenkinimas jam nieko kitko nesuteikia, iš- 
skyrus beskausmę būseną, kurioje laukia vien nuo- 
bodulys, o šis aiškių aiškiausiai rodo būtį neturint 
jokios vertės — šitaip pajaučiama vien jos tuštybė. 
Jei gyvenimas, kurio taip trokšta mūsų esybė ir 
būtis, turėtų teigiamą vertę ir realų turinį, nuobo- 
dulio išvis negalėtų būti: pati būtis turėtų suda- 
ryti mūsų turinį ir mus patenkinti. Na, o mes 
džiaugiamės būtimi ne kitaip, kaip, pirma, įgy- 
vendindami savo siekius, kai toluma ir kliūtys vai- 
denasi galėsiančiu mus patenkinti tikslu - jį pa- 
siekus, ta iliuzija dingsta; antra, pasinerdami į 
grynai intelektinę veiklą, kurioje tarsi pasitrau- 
kiame iš gyvenimo, kad pasižiūrėtume į jį iš ša- 
lies lyg žiūrovai teatro ložėse. Net juslinis pasi- 
tenkinimas yra vien nuolatinis geismas, kuris tuoj 
liaujasi, kai tikslas būna pasiektas. Vos tik ateina 
akimirka, kai nedirbame nei viena, nei kita, o esa- 
me palikti tik būties valiai, iškart pajaučiame jos 
tuštumą ir nereikšmingumą. Netgi iš mums bū- 
dingo ir nepanaikinamo godaus stebuklingų daly- 
kų vaikymosi matyti, kaip mums malonu regėti 

nutrūkstant tą nuobodžią įprastinę kasdienybės 
tėkmę. Taip pat ir diduomenės prabanga bei viso- 
kios puikybės, prašmatnybės bei šventės iš tikrų- 
jų yra ne kas kita, kaip bergždžios pastangos iš- 
trūkti iš tikros mūsų būties menkystės. Nes, 
meniai, perlai, plunksnos, raudonas aksomas žva- 
kių šviesoje, šokėjai ir striksėtojai, kaukių baliai 
ir panašūs dalykai? Dar joks žmogus nesijautė vi- 
siškai laimingas dabartyje, nebent būdamas girtas. 


$ 147 


Kad tobuliausias valios gyventi reiškinys, išky- 
lantis funkcionuojant tame taip be galo sudėtin- 
game žmogaus organizme, turi virsti dulkėmis ir 
visa jo esmė, visi jo siekiai galų gale akivaizdžiai 
pradings — štai tas naivus visais laikais galiojan- 
tis tikras ir sąžiningas prigimties sprendimas, o 
tai reiškia, kad visi šios valios siekiai iš esmės 
yra nereikšmingi. Jeigu jie turėtų kokią nors ver- 
te, būtų kas nors, kas neišvengiamai turi būti, 
tada jos tikslas nebūtų nebūtis. Ši nuojauta išsa- 
kyta viename gražiame Goethe's eilėraštyje: 


Stovi ant aukšto bokšto ten 


Tauri dvasia herojaus... 


Mirties būtinybė kildintina pirmiausia iš to, kad 
žmogus yra tik reiškinys, ne daiktas pats savai- 
me, taigi ne vræç dv [tikrai esantis]?. Jeigu žmo- 
gus būtų toks, jis nebūtų baigtinis. O tai, kad tik 
tokio tipo reiškiniuose gali reikštis jų pamatą 

sudarantis daiktas pats savaime, yra pastarojo 
ypatybė. 

Kas yra tarp mūsų gyvenimo pradžios ir pabai- 
gos? Tarp ko jis nusidriekia? Pradžioje yra troški- 
mų kvaitulys ir sužavėjimas palaima, pabaigoje — 
visų organų sutrikimas ir lavonų pelėsių tvaikas! 
Gerovės ir malonumų atžvilgiu gyvenimas toje at- 
karpoje visą laiką eina nuokalnėn: svajinga vai- 
kystė, linksma jaunystė, vargų kupina branda, pa- 
liegusi, dažnai apgailėtina senatvė, paskutiniosios 
ligos kančios ir pagaliau kova su mirtimi; ar ne- 
susidaro įspūdis, kad būtis - tai tiesiog klaidingas 
žingsnis, kurio padariniai iš lėto nepaliaujamai 
ryškėja? 

Teisingiausia būtų, jei gyvenimą laikytume de- 
sengano, nusivylimu: viskas gana aiškiai į tai nu- 
kreipta. 


$ 147 


Mūsų gyvenimas — mikroskopiškas: tai neskai- 
domas taškas, kurį gana didelį ir ištęstą išvysta- 
me pro dvi stiprias linzes — erdvę ir laiką. 

Laikas yra mūsų smegenų įtaisas — kad abso- 
liučiai nereikšmingai daiktų ir mūsų pačių būčiai 
per trukmę suteiktume realybės regimybę. 

Kaip kvaila apgailestauti ir verkšlenti, kad pra- 
eityje liko neišnaudota proga pasiekti vienokią ar 
kitokią laimę arba patirti malonumą! Ką iš viso to 
dabar turėtume? Sudžiūvusią prisiminimo mumi- 
ją. Taip yra su viskuo, ką iš tikrųjų esame išgyve- 
nę. Tačiau pati laiko forma yra tarsi specialiai 

apskaičiuota priemonė atskleisti mums žemiškų- 
jų malonumų nereikšmingumą. 

Mūsų ir visų gyvių būtis nėra nei tvirtai esan- 
ti, nei bent laikinai pastovi: ji yra vien existentia 
fluxa - nuolatinis kismas, nelyginant vandens ver- 
petas. Mūsų kūno forma tam tikrą laiką apytiks- 
liai lieka tokia pati, bet tik esant sąlygai, kad 
materija nepaliaujamai keistųsi: senoji būtų šali- 
nama, naujoji — įgyjama. Todėl svarbiausias visų 
minėtų būtybių darbas yra rūpintis, kad nenu- 
trūktų tam reikalui tinkamos materijos tiekimas. 
Drauge jos suvokia, kad šitaip sutvarkyta būtis 
tesis, kaip sakyta, tik tam tikrą laiką, todėl jos, 
prieš pasitraukdamos iš gyvenimo, stengiasi ją per- 
duoti kitoms jų vietą užimsiančioms būtybėms: šis 
siekis savimonėje reiškiasi lytinio potraukio for- 
ma ir iškyla taip pat kitų sąmonėje, kitaip ta- 
riant, objektyviai tai įkūnyta genitalijų pavidalu. 
Tą potraukį galima palyginti su perlų vėriniu, kur 
greitai vienas kitą keičiantys individai atitiktų per- 
lus. Jei įsivaizduotume šitą sukcesiją vykstant grei- 
čiau ir visoje virtinėje, kur pavieniai nariai išlai- 
ko tik formą, regėtume nuolat kintančią medžiagą, 
tada suvoktume, kad turime tik tarsi-būtį. Ši pa- 
žiūra sudaro ir Platono teorijos pamatą apie pa- 
vieniui egzistuojančias idėjas ir jas atitinkančių 
daiktų šešėlinę prigimtį. 

Kad daiktų pačių savaime atžvilgiu mes tesa- 
me tik reiškiniai, įrodo, paaiškina ir išryškina tai, 
jog mūsų būties conditio sine gua non [būtina są- 
lyga] yra nuolatinis materijos atidavimas ir gavi- 
mas, maitinimasis, kurio reikmė nuolat kartojasi; 

11. Teorijos apie būties nereikšmingumą papildymai 


tuo mes panašūs į dūmus, liepsną ar fontano van- 
dens čiurkšlę — reiškinius, kurie išblėsta arba nu- 
trūksta, kai tik liaujasi atitinkama materijos prie- 
taka. 

Galima dar ir taip pasakyti: valia gyventi - tai 
vien reiškiniai, tampantys absoliučiu nieku. Ta- 
čiau šis niekas lieka valioje gyventi, stūkso ant 
jos pamato. Tai, žinoma, tamsus dalykas. 

Jei nusigręšime nuo pasaulinio vyksmo stebėji- 
mo stambiu mastu, nuo labai sparčios žmonių kar- 
tų kaitos bei jų efemeriškos tariamos būties ir 
atkreipsime akis į žmogaus gyvenimo detales, kaip, 
sakysime, yra vaizduojama komedijose, patirtą 
įspūdį galėsime palyginti su vaizdu, kurį išvysta- 
me pažvelgę pro mikroskopą į infuzorijų knibž- 
dantį vandens lašą arba šiaip į kokį plika akimi 
nematomą sankaupą parazitų, kurių uoli veikla ir 
tarpusavio kova mums kelia juoką, nes ir tokioje 
mažytėje erdvėje čia, ir trumpiausioje laiko atkar- 
poje ten didžiulis ir rimtas aktyvumas atrodo ko- 
miškas. 

hafeldymai 


$ 148 


ei mūsų gyenimo pagrindinis ir tiesioginis 
tikslas nėra kančia, tai tada mūsų būtis yra la- 
biausiai tikslo neturintis dalykas pasaulyje, nes 
absurdiška manyti, kad begalinis, su gyvenimo var- 
gais susijęs skausmas, kurio pasaulyje devynios 
galybės, turėtų būti betikslis ir visai atsitiktinis. 
Mūsų jautrumas skausmui bemaž neturi ribų, o 
jautrumas malonumams yra ribotas. Kiekviena pa- 
vienė nelaimė atrodo kaip išimtis, tačiau nelaimė 
apskritai yra taisyklė. 


$ 149 


Kaip upelis teka nekeldamas sūkurių, kol ne- 
susiduria su kliūtimis, taip ir žmogiškoji bei gy- 
vuliškoji prigimtis sutvarkyta taip, jog tai, kas 
vyksta ne mūsų valia, nekrinta į akis ir nejaudi- 
na. Jei ką nors pastebime, tai todėl, kad vyksmas 
neatitiko mūsų valios, kad būta tam tikro kliuvi- 
nio. Taigi visa, kas neatitinka mūsų valios, stoja 

jai skersai kelio ir jai priešinasi, kitaip sakant, 
tai, kas nemalonu ir skausminga, mes pajaučiame 
tiesiogiai, iškart ir labai aiškiai. Kaip nejaučiame 
viso savo kūno sveikumo, o tik tą vietelę, kur spau- 
džia batas, lygiai taip negalvojame apie visus ge- 
rai besiklostančius reikalus, bet vien apie kokį nors 
nereikšmingą mažmožį, kuris gadina nuotaiką. Tuo 
remiasi mano dažnai pabrėžiama sveikatos ir lai- 
mės neigiamybė palyginti su skausmo teigiamybe. 

Aš nežinau didesnio absurdo už tą, kuris bū- 
dingas daugumai metafizinių sistemų, skelbian- 
čių blogį kaip kažką neigiama“; iš tikrųjų jis yra 
teigiamybė, pats save padarantis jaučiamą; o gė- 
ris, t. y. įvairialypė laimė ir visoks pasitenkini- 
mas, yra neigiamybė — noro panaikinimas ir kan- 
čios nutraukimas. 

Su šia mintimi dera ir tai, kad džiaugsmus mes 
paprastai suvokiame kaip esančius toli nuo mūsų 
lūkesčių, o skausmus — kaip lūkesčius pranoks- 
tančius dalykus. 

Kas daug nesvarstydamas norėtų patikrinti tei- 
ginį, jog pasaulyje malonumai pranoksta skaus- 
mus ar bent abiejų esama po lygiai, tegu palygina 
jausmą gyvulio, kuris ėda kitą gyvūną, su pasta- 
rojo jausmu. 


$ 150 


Pati veiksmingiausia paguoda kiekvienos ne- 
laimės, kiekvienos kančios atveju — pasižiūrėti į 

* Ypač ryžtingas šiuo atžvilgiu yra Leibnizas, kuris („Teodicėja“, 
$ 153) šį dalyką stengiasi sustiprinti primityviais, pasigailėjimo ver- 
tais sofizmais. 

kitus, kurie yra dar nelaimingesni, ir tai gali kiek- 
vienas. Tačiau kas iš to visumai? 

Mes panašūs į tuos pievoje besiganančius avi- 
nėlius, kai mėsininkas akimis jau renkasi vieną 
ar kitą iš jų: ir mes, gyvendami savo palaimingas 
dienas, nežinome, kokią negandą kaip tik dabar 
rengia mums likimas - ligą, persekiojimą, nuskur- 
dimą, suluošinimą, apakimą, išprotėjimą, mirtį ar 
dar ką nors. 

Istorija vaizduoja mums tautų gyvenimą ir ne- 
randa nieko geresnio papasakoti, kaip vien apie 
karus ir sukilimus: taikos metai čia pasirodo kaip 
trumpos pertraukos, tarpuveiksmiai — tik kartą 
kitą. Lygiai taip pat ir pavienio žmogaus gyveni- 
mas yra nepaliaujama kova, ne tik suprantant ją 
metaforiškai — kaip galinėjimąsi su vargais ar nuo- 
boduliu, bet ir kaip tikrą kovą su kitais. Žmogus 
visur randa priešininkų, gyvena nuolat kovoda- 
mas ir miršta su ginklu rankoje”. 


$ 151 


Prie mūsų būties kankynės nemažai prisideda 
ir laikas: jis nuolat mus gena, neduodamas atsi- 
kvėpti; kiekvienam iš paskos jis eina tarsi dresi- 
ruotojas su botagu rankoje. Jis nespaudžia tik to, 
kurį pasmerkė nuoboduliui. 


$ 152 


Panašiai, kaip mūsų kūnas susprogtų, jei nebe- 
liktų atmosferos slėgio, taip, pašalinus iš žmogaus 
gyvenimo vargus, sunkumus, nemalonumus ir 

siekių žlugimą, jo puikybė tiek padidėtų, kad jei 
ir neištiktų sprogimas, tai būtų prieita iki nevar- 
žomos kvailystės, net siuto. Kiekvienam visą lai- 
ką reikia tam tikros rūpesčių, skausmo ar bėdų 
porcijos, kaip laivui — balasto, kad jis judėtų sta- 
biliai ir nekrypuodamas. 

Beveik visų žmonių likimas yra toks, kad gyve- 
nime jiems tenka vien plušėti, kamuotis, stengtis 
ir vargti. O jei visi norai vos atsiradę išsipildytų, 
iš ko tada turėtų susidėti gyvenimas, kaip tada 
reikėtų leisti laiką? Perkelkime žmonių giminę į 
pasakų karalystę, kur viskas savaime randasi ir 
kepti balandžiai skraido, kur kiekvienas kaipmat 
aptinka savo numylėtinę ir lengvai ją užvaldo. Ta- 
da žmonės ims mirti iš nuobodulio arba užsiners 
kilpas ant kaklo, arba pradės vienas su kitu kovo- 
ti, vienas kitą smaugti ir žudyti ir taip prisidarys 
kur kas daugiau bėdų, nei dabar gamta yra jiems 
suteikusi. Vadinasi, tokiai padermei nėra kitos are- 
nos, kitokios būties. 


$ 153 


Jei grįšime prie minties, kad gerovė ir malonu- 
mai yra neigiamybės, o skausmas — teigiamybė, 
tai konkretaus žmogaus gyvenimo sėkmę reikėtų 
vertinti ne pagal džiaugsmus ir malonumus, 0 pa- 
gal kančios nebuvimą kaip teigiamą dalyką. Ta- 
čiau tada gyvūnų likimas pasirodys pakenčiames- 
nis už žmogaus likimą. Panagrinėkime abu 
dalykus smulkiau. 

Kad ir kokios įvairios yra tos formos, kuriomis 
reiškiasi žmogaus laimė ir nelaimės, skatinančios 
siekti laimės, o nuo nelaimių bėgti, bet materialu- 
sis viso to pamatas yra kūniškasis malonumas 
arba skausmas. Tačiau tas pamatas yra labai siau- 
ras: tai sveikata, maistas, saugojimasis nuo drėg- 
mės ir šalčio bei lytinis pasitenkinimas arba visų 
tų dalykų stoka. Taigi žmogus šių realių fizinių 
malonumų nepatiria daugiau už gyvūną, nebent, 
turėdamas pajėgesnę nervų sistemą, išgyvena ne 
tik stipresnį malonumą, bet ir stipresnį skausmą. 
Tačiau kokie didžiuliai, palyginti su gyvūnais, yra 
jame kylantys afektai! Kaip nepalyginamai giliau 
ir stipriau sujaudinama jo širdis, kad galiausiai 
įgytų to paties — sveikatos, maisto, drabužių ir t. t.! 

Taip yra pirmiausia todėl, kad žmogus viską be 
galo sustiprina mąstymu apie tai, ko nėra, ir apie 
tai, kas gali būti, ir tada gyvenimą apninka rū- 
pesčiai, baimė, viltis ir pareikalauja iš jo kur kas 
daugiau nei dabartinė malonumų ir kančių, bū- 
dingų tik gyvūnams, realybė. Gyvūnų refleksijoje 
nėra džiaugsmų ir kančių kondensatoriaus, todėl 
jų džiaugsmai ir kančios negali kauptis, kaip bū- 
na, kai žmogų veikia prisiminimai, ir jis įsivaiz- 
duoja ateitį; gyvūnų kančia išlieka dabartyje; net 
jeigu ji kartojasi begalę kartų iš eilės, vis tiek ji 
visuomet patiriama tik kaip pirmą kartą atsira- 
dusi dabar, ji negali sumuotis, — štai kodėl gyvū- 
nai tokie pavydėtinai nerūpestingi ir ramūs. O 
žmoguje, veikiant refleksijai ir visam kam, kas su 
ja susiję, iš anų malonumų ir kančios elementų, 

bendrų ir žmogui, ir gyvūnams, išsirutulioja tokia 
savo laimės ir nelaimių stiprinimo galimybė, kad 
žmogus gali patirti momentinį susižavėjimą, net 
ekstazę arba iš nevilties atimti sau gyvybę. Ge- 
riau į viską įsižiūrėjus, procesas būtų toks. Savo 
reikmes, kurios iš pradžių ne ką sunkiau patenki- 
namos nei gyvūnų, žmogus sąmoningai didina no- 
rėdamas sustiprinti malonumus: todėl atsiranda 
prabanga, skanėstai, tabakas, opiumas, svaiginan- 
tys gėrimai, prašmatnumai ir visa, kas su tuo su- 
siję. Dar prisideda, taip pat dėl refleksijos, vien 
tik žmogaus naudai trykštantis malonumų - su- 
prantama, ir kančios, — šaltinis, teikiantis jam be 
galo daug rūpesčių, netgi daugiau nei visi kiti siel- 
vartai. Tai ambicija ir garbės bei gėdos jausmas, 
paprastai sakant, jo požiūris į kitų nuomonę apie 
ji. Šitai tampa įvairių įvairiausiais, dažnai labai 
keistais pavidalais besireiškiančiu, beveik visus 
jo fizinius malonumus ir kančias pranokstančiu 
tikslu. Tiesa, žmogus lenkia gyvūnus tuo, kad tu- 
ri grynai intelektinių malonumų, kurie yra labai 
niuansuoti — pradedant naiviausiais pokšteliais, 
tuščiomis kalbomis ir baigiant dvasiniais žygdar- 
biais, — tačiau kaip to atsvaras prie jo kančių pri- 
sideda dar nuobodulys, kuris gyvūnui, bent gyve- 
nančiam natūraliomis sąlygomis, yra svetimas: 
nelaisvėje protingiausieji iš jų gali jausti šiokių 
tokių jo požymių, o žmonėms jis tampa tikra rykš- 
te, ypač aiškiai matoma, kai pasižiūri į armiją tų 
pasigailėjimo vertų menkystų, kurioms niekas dau- 
giau nerūpi, išskyrus troškimą prisikimšti pinigi- 
nę, o ne įsidėti ką nors į galvą, ir kurioms kaip tik 


jų gerovė tampa bausme, nes ji pasmerkia jas kan- 
kinamam nuoboduliui, nuo kurio bėgdamos jos tai 
zuja aplinkui, tai slampinėja nieko neveikdamos, 
tai leidžiasi į keliones, ir visur, vos tik pasirodžiu- 
sios, tuoj baimingai teiraujasi, kokie tos vietovės 
ištekliai, panašiai kaip stokojantysis ieško pagal- 
bos šaltinių, nes ne kas kita, o vargai ir nuobodu- 
lys sudaro du priešingus žmogaus gyvenimo po- 
lius. Galiausiai reikėtų pridurti, kad žmogui prie 
jo lytinės funkcijos dar prisideda tik jam būdin- 
gas, nepaprastai įnoringas partnerės rinkimasis, 
sukeliantis įvairaus aistringumo meilę, kuriai ap- 
tarti antrame savo pagrindinio veikalo tome sky- 
riau išsamų skyrių2. Dėl to meilė jam tampa ilgų 
kančių ir trumpo džiaugsmo šaltinis. 

Reikia tik stebėtis, kaip dėl mąstymo, to žmo- 
giškojo priedo, kurio neturi gyvūnai, ant to paties 
menko kančių ir džiaugsmų, nesvetimų ir gyvū- 
nams, pamato išauga didžiulis žmogaus laimės ir 
nelaimių statinys, sukeliantis jam tokių stiprių 
sielos afektų, aistrų ir sukrėtimų, kad jų pėdsa- 
kus nesunkiai gali išskaityti iš jo veido bruožų, o 
iš tikrųjų galų gale čia yra tik tie patys dalykai, 
kurie prieinami ir gyvūnams, tik šiems nepaly- 
ginti mažiau reikia dėl to draskytis ir kankintis. 
Tad žmogus skausmo patiria kur kas daugiau nei 
malonumų, ir jo dar padaugėja, nes tiktai žmogus 
žino, kad mirs; gyvūnas nuo mirties bėga tik ins- 
tinktyviai, nesuprasdamas, kas ji iš tikrųjų yra, 
todėl nepajėgia jos tikrai suvokti — ne taip kaip 
žmogus, kuriam ši perspektyva nuolat vaidenasi 
prieš akis. Iš gyvūnų tik nedaugelis miršta natū- 

ralia mirtimi: dauguma jų gyvena tik tiek, kiek 
reikia populiacijai pratęsti, o paskui, jei nežūsta 
anksčiau, tampa kitų grobiu; tuo tarpu tik žmogui 
pavyko pasiekti, kad jo giminei vadinamoji natū- 
ralioji mirtis virto taisykle, kuri vis dėlto turi dau- 
gybę išimčių. Todėl gyvūnams geriau nei žmogui. 
Tačiau žmogus pasiekia savo tikrąjį gyvenimo tiks- 
lą lygiai taip pat retai kaip ir gyvūnai, nes jo gy- 
vensenos nenatūralumas, nors stengiamasi ir sie- 
lojamasi, ir dėl jo atsiradęs rasės išsigimimas jam 
retai suteikia tą galimybę. 

Gyvūnai grynąja būtimi yra kur kas labiau pa- 
tenkinti negu žmonės; absoliučiai ja patenkinti yra 
augalai, o žmogus —- priklausomai nuo jo bukumo 
laipsnio. Todėl gyvūnų gyvenime mažiau kančios, 
bet ir mažiau džiaugsmų negu žmogaus gyveni- 
me. Taip yra todėl, kad gyvūnai, viena vertus, 
neturi rūpesčių ir nerimo, kaip ir kančių, antra 
vertus, jiems išties nepažįstama ir viltis, taigi ir 
džiaugsmingos ateities numatymas mintimis, tad 
jiems neprieinama šį numatymą lydinti, vaizduo- 
tėje atsirandanti palaiminga fantasmagorija, tas 
mūsų dažniausių ir didžiausių džiaugsmų ir ma- 
lonumų šaltinis, vadinasi, šia prasme gyvūnai yra 
beviltiški abiem atžvilgiais, nes jų sąmonė, riboja- 
ma to, ką regi, neperžengia dabarties; dėl to gyvū- 
nams nesvetima itin trumpalaikė baimė ir viltis — 
tik tiek, kiek jie yra susiję su regimais objektais; 
o žmogaus sąmonė turi tokį akiratį, kuris aprėpia 
visą gyvenimą ir net peržengia jo ribas. Tačiau 
dėl viso to gyvūnai palyginti su mumis vienu at- 
žvilgiu atrodo tikrai išmintingi: jie patiria ramų ir 

nedrumsčiamą dabarties malonumą. Gyvūnijos pa- 
saulis — tai įkūnyta dabartis: akivaizdi gyvūnų 
ramybė, su kuria jie patiria dabartį, dažnai sugė- 
dina mūsų minčių ir rūpesčių sudirgintą ir nepa- 
tenkintą būseną. Ir net minėtų vilčių ir numaty- 
mo džiaugsmų mes negauname veltui. Tas 
malonumas, kurį žmogus, tikėdamasis ir laukda- 
mas būsimo pasitenkinimo, iš anksto išgyvena, 
paskui dėl to, kad buvo užbėgta už akių tikrajam 
malonumui, nuo jo atsitraukia, ir tada dar ma- 
žiau tuo bepasitenkina. O gyvūno nedrumsčia nei 
išankstinis, nei išsamprotautas malonumas: da- 
bartį ir realybę jis išragauja iki dugno. Lygiai taip 
pat ir negandos gyvūną teslegia tik savo tikruoju, 
savo pačių svoriu, tuo tarpų mums baiminimasis 
ir numatymas, 7 zpoocoðoxia tæv xaxæv [blogio 
bijojimas], šį jausmą dažnai sustiprina dešimte- 
riopal. 

Ne kas kita, o šis gyvūnams būdingas visiškas 
ištirpimas dabartyje daug prisideda prie to džiaugs- 
mo, kurį mums suteikia naminiai gyvūnai: jie yra 
personifikuota dabartis ir tam tikra prasme pada- 
ro mus jautresnius kiekvienai neapsunkintai ir 
nesudrumstai valandos vertei; mes patys savo min- 
timis dažnai tokias akimirkas tarsi peršokame jų 
nė nepastebėdami. Tačiau šia gyvūnų savybe — 
tenkintis grynąja būtimi daugiau negu mes — egois- 
tas ir beširdis žmogus piktnaudžiauja, ir dažnai 
taip šlykščiai, kad gyvūnui nepalieka nieko dau- 
giau, kaip vien tik nuogutėlę būtį: paukštį, ku- 
riam yra įgimta apskrieti pusę pasaulio, jis įkiša 

į kelių sprindžių narvą, kur tas, stumdamas die- 
nas ir trokšdamas mirties, nesiliauja raudojęs, nes 


... Uuccello nella gabbia 


Canta non di piacere, ma di rabbia, 


[...narve paukštelis gieda, 

Ne džiaugsmo giesmę linksmą, o iš pykčio,] 
o savo Ištikimiausią bičiulį, tokį protingą šunį, jis 
pririša grandine! Į šunį visuomet žiūriu su nuo- 
širdžia užuojauta ir didžia neapykanta jo šeimi- 
ninkui, ir patenkintas prisimenu prieš kelerius me- 
tus laikraštyje „Times“ aprašytą atsitikimą: vienas 
lordas, laikęs didelį kiemsargį šunį, panoro eida- 
mas per kiemą jį paglostyti, bet tas kibo ir sukan- 
džiojo jam visą ranką iki pat peties — ir padarė 
visiškai teisingai! Tuo jis norėjo pasakyti: „Tu esi 
ne mano šeimininkas, o mano šėtonas, pavertęs 
mano trumpą gyvenimą pragaru“. Tegu taip atsi- 
tinka kiekvienam, kuris užneria šuniui ant kaklo 
grandinę! 


$ 154 


Kadangi ankstesnis svarstymas rodo, jog žmo- 
gaus gyvenimą, palyginti su gyvūnais, daro skaus- 
mingesnį ne kas kita, kaip didesnė pažinimo ga- 
lia, mums darosi nesunku tai aiškinti bendresniu 
dėsniu ir į tuos dalykus pažvelgti plačiau. 

Pažinimas pats savaime iš esmės nėra skaus- 
mingas. Skausmas susijęs tik su valia ir jis atsi- 
randa tada, kai valiai neleidžiama reikštis, kai jai 
kliudoma ir ji žlugdoma, bet vis tiek būtina, kad 
šiuos kliudymus lydėtų pažinimas. Kaip šviesa 

patalpą apšviečia tik tada, kai joje yra šviesą at- 
spindinčių daiktų, kaip garsui reikia rezonanso, ir 
jis iš viso kur kas geriau girdimas, kai oro bangos 
lūžta susidurdamos su kietais kūnais, ir todėl pa- 
vienėse kalnų viršūnėse jis aiškiai silpnesnis — 
net dainavimas lauke nebūna labai efektingas, — 
lygiai taip pat ir valios slopinimą, kad jis būtų 
jaučiamas kaip skausmas, turi lydėti pažinimas, 
kuris pats savaime neturi jokio skausmo. 

Juk net fizinį skausmą lemia nervai ir jų sąsa- 
ja su smeginimis, todėl sužeista kūno dalis nejau- 
čiama, jei į smegenis einantys nervai yra perpjau- 
ti arba patys smegenys prislopinti chloroformu. 
Kaip tik dėl šios priežasties mes ir įsitikinę, kad 
mirštant, kai sąmonė jau būna užgesusi, visi pas- 
kesni traukuliai nėra skausmingi. Savaime supran- 
tama, kad dvasinį skausmą lemia pažinimas, o 
kad skausmas didėja kartu su pažinimu, nesunku 
numanyti; apie tai esu rašęs dar savo pagrindi- 
niame veikale (t. 1, $ 56). Tad visą šį santykį ga- 
lime vaizdingai apibūdinti taip: valia — tai styga, 
jos prispaudimas arba kliuvinys yra jos vibracija, 
pažinimas — rezonatorius, skausmas — garsas. 

Todėl skausmas yra svetimas ne tik neorgani- 
niam pasauliui, bet ir augalams, nesvarbu, kiek 
kliuvinių abiem atvejais patiria jų valia. Tuo tar- 
pu kiekvienas gyvūnas, net infuzorija, patiria 
skausmą, nes pažinimas, nors ir itin netobulas, 
yra tikra gyvūniškumo savybė. Gyvūniškumo ska- 
lėje didėjant pažinimui, atitinkamai didėja ir 
skausmas. Primityvios biologinės sandaros gyvū- 
nų skausmas yra be galo menkas, todėl, pavyz- 

12. Teorijos apie pasaulio kančią papildymai 


džiui, vabzdys, nutraukus jam užpakalinę kūno 
dalį, kuri besilaiko vos viena žarna, tuo metu dar 
ėda. Tačiau net sudėtingiausios biologinės sanda- 
ros gyvūnų, neturinčių nei sąvokų, nei mąstymo, 
skausmas dar neprilygsta žmogaus skausmui. Ge- 
bėjimas jį patirti pasiektų viršūnę tik tada, jei 
egzistuotų galimybė protu ir juo pagrįstu vertini- 
mu neigti valią, nes be to gebėjimo valios neigi- 
mas būtų tik betikslė kankynė. 


$ 155 


Ankstyvojoje jaunystėje prieš būsimą gyveni- 
mą mes jaučiamės tarsi vaikai teatre priešais nu- 
leistą scenos uždangą, susidomėję ir įtemptai lau- 
kiame, kas bus — laimė, kad nežinome, kas iš 
tikrųjų įvyks! Juk tam, kuris tai žino, vaikai kai 
kada gali pasirodyti kaip nekalti nusižengėliai, ku- 
rie, būdami pasmerkti ne mirčiai, o gyvenimui, 
dar nėra girdėję nuosprendžio turinio. Vis dėlto 
kiekvienas geidžia ilgo amžiaus, taigi būsenos, ku- 
rioje užrašyta: „Šiandien yra blogai ir kasdien da- 
rysis blogiau — kol ateis blogiausia“. 


$ 156 


Jei mintyse labai apytikriai pamėgintume su- 
sumuoti, kiek visokiausių vargų, skausmų ir kan- 
čių Saulė per savo egzistenciją yra apšvietusi, tu- 
rėtume pripažinti, kad būtų buvę nepalyginti 
geriau, jei ji Žemėje, panašiai kaip Mėnulyje, ne- 
būtų davusi pradžios gyvybei, ir Žemės bei Mėnu- 
lio paviršiai tebebūtų kristalų būsenos. 

12. Teorijos apie pasaulio kančią papildymai 


Į mūsų gyvenimą galima žiūrėti ir kaip į palai- 
mingos niekio rimties sutrikdymo epizodą. Šiaip 
ar taip, net tas, kuriam sekasi pakenčiamai, juo 
ilgiau gyvena, juo aiškiau suvokia, jog visa tai yra 
a disappointment, nay, a cheat [nusivylimas, net 
iliuzija] arba, jei kalbėsime savo kalba, panašu į 
didžiulę mistifikaciją, jei nesakysime — apgaulę. 
Kai du jaunystės bičiuliai, nesimatę visą gyveni- 
mą, susitinka jau linkdami prie žemės, pagrindi- 
nis juos apėmęs jausmas, išvydus vienas antrą, 
kadangi išvaizda primena anuos laikus, yra nusi- 
vylimas visu gyvenimu, kuris kadaise rožiniame 
jaunystės apyaušryje atrodė toks puikus, tiek daug 
žadėjo, bet tiek mažai tetesėjo. Šitas jausmas per 
jų pasimatymą iškyla taip ryškiai, kad jiems ne- 
atrodo būtina jį nusakyti žodžiais, ir, laikydami jį 
savaime suprantamu, kalbasi apie visai kitus da- 
lykus. 

Tas, kuris išgyvena dvi ar net tris žmonių gimi- 
nės kartas, širdyje jaučiasi lyg žiūrovas mugėje, 
kur balaganuose visokio plauko fokusininkai rodo 
savo vaidinimus: atsisėdęs ir pasižiūrėjęs vieną 
tokį vaidinimą du ar tris kartus iš eilės, jis įsiti- 
kina, jog tie dalykai buvo numatyti vienam spek- 
takliui, ir jie nebedaro jokio poveikio, kai iliuzija 
ir naujumas yra praėję. 

Galėtum išprotėti, jei žiūrėtum tų audringų ba- 
laganų, nesuskaičiuojamų žaižaruojančių nejuda- 
mų žvaigždžių begalinėje erdvėje, žvaigždžių, 
kurios neturi daugiau ką veikti, o tik šviesti pa- 
sauliams, kurie tėra bėdų ir vargų arenos ir ge- 
riausiu atveju teikia vien nuobodulį — taigi pa- 

kvaištum, jei imtum tai matuoti bent mums žino- 
mais kriterijais. 

Labai pavydėti nėra kam, labai gailėtis - tokių 
per akis. 

Gyvenimas — tai atodirbio norma [Pensum]: šia 
prasme žodis defunctus [esu miręs]? yra puikus 
pasakymas. 

Įsivaizduokim, kad lytinis aktas nėra nei būti- 
nas, nei malonus, o gryno, protingo apmąstymo 
dalykas: ar žmonių giminė tada dar gyvuotų? Ar 
nekiltų kiekvienam bent tiek užuojautos būsimoms 
kartoms, kad pagalvotų, jog galbūt neverta joms 
užkrauti visos būties naštos arba nesiimti atsako- 
mybės ją taip šaltakraujiškai primesti? 

Pasaulis — tai pragaras, o žmonės jame, viena 
vertus, kankinamos sielos, antra vertus, — velniai. 

Tikriausiai vėl turėsiu išgirsti priekaištą, kad 
mano filosofija neteikianti paguodos — taip, nes aš 
kalbu tiesą, o žmonės nori girdėti, kad viešpats 
Dievas viską gerai sutvarkęs. Eikite į bažnyčią ir 
palikite filosofus ramybėje! Bent nereikalaukite, 
kad jie savo teorijas kurtų pagal jūsų nurodymus — 
tai daro šunsnukiai, filosofuotojai; jiems galite už- 
sakyti teorijų, kokių tik norite“. 

Brahma tam tikru nuodėmingu aktu arba pa- 
klydimu sukuria pasaulį, už tai pats pasilieka ja- 
me atlikti atgailos, kol iš jo išsivaduoja. — Labai 
gerai! Budizme pasaulis atsiranda, kai po ilgos 
ramybės prasideda nepaaiškinamas dangaus skais- 
tybėje per atgailą įgytos sielos būsenos - nirva- 


* Paryškinti būtiną filosofijos profesorių optimizmą yra ne tik 
labai lengva, bet ir malonu. 

nos — drumstimasis, vadinasi, dėl tam tikros rū- 
šies fatalizmo, kurį vis dėlto iš esmės reikia su- 
prasti kaip moralinį dalyką, nors tas dalykas net 
fizine prasme nepaaiškinamu pirminio rūko, iš ku- 
rio gimė Saulė, atsiradimu turi tiksliai atitinkan- 
tį vaizdą ir analogą. Tačiau po to pasaulis dėl 
moralinio pobūdžio klaidų ir fiziškai nuolat vis 
prastėjo, kol įgijo dabartinį liūdną pavidalą. - Pui- 
ku! Graikams pasaulis ir dievai buvo nepaaiški- 
namo būtinumo padarinys — tai pakenčiama, kol 
jie mus tenkina. Ormuzdas nuolat kovoja su Ari- 
manu — tai nebloga girdėti. Tačiau tokio Dievo 
kaip Jahvė, kuris animi causa [iš malonumo] ir 
de gaieté de ceur [širdies džiaugsmui] sukuria šį 
vargų ir kančių pasaulį ir dar pats ploja: /Zavra 
xaa Aiav [Viskas buvo labai gerai]3? —- neįmano- 
ma pakęsti. Šia prasme žydų religija tarp civi- 
lizuotų tautų tikėjimo doktrinų užima pačią že- 
miausią pakopą, ir tai aiškiai rodo, kad ji yra ir 
vienintelė, kurioje nė su žiburiu nerasi mokymo 
apie nemirtingumą (žr. šio veikalo pirmą tomą, 
p. 119 ir kt. [t. 4, p. 140])*!. 

Jei Leibnizo įrodinėjimai, kad tarp galimų pa- 
saulių šis vis dar esąs geriausias, būtų teisingi, 
vis tiek dar neturėtume teodicėjos. Juk Kūrėjas 
sukūrė ne tik pasaulį, bet ir pačią galimybę: jis 
turėjo ją sutvarkyti taip, kad egzistuotų prielaida 
geresniam pasauliui. 

Tačiau apskritai prieš tokią pažiūrą, jog pasau- 
lis esąs pasisekęs išmintingiausios, geriausios ir 
drauge visagalės būtybės kūrinys, rėkte rėkia, vie- 
na vertus, vargai, kurių jis kupinas, antra vertus, 

akivaizdus netobulumas ir net perdėtai komiškas 
paties tobuliausio jo kūrinio — žmogaus — sukari- 
katūrinimas. Čia glūdi neišsprendžiama priešta- 
ra. Kaip tik anos instancijos pritars mūsų minčiai 
ir bus jos įrodymas, jei pasaulį laikysime mūsų 
pačių kaltės kūriniu, vadinasi, tuo, kuo jis verčiau 
išvis nebūtų. Tie patys faktai, jei laikysimės pir- 
mosios pažiūros, tampa sunkiu kaltinimu Kūrėjui 
ir duoda medžiagos sarkazmui, o priėmus antrąją 
pažiūrą, jie virsta kaltinimu mūsų pačių esmei ir 
valiai, kaltinimu, tinkamu mus pažeminti, nes jie 
verčia mus manyti, jog mes, kaip tie ištvirkėlių 
tėvų vaikai, atėjome į pasaulį jau nusikaltę, ir tik 
todėl, kad visą laiką turime šitą kaltę išpirkti, 
mūsų būtis yra tokia vargana ir baigiasi mirtimi. 
Nė menkiausių abejonių nekelia tai, kad, apskri- 
tai kalbant, ne kas kita, o sunki pasaulio nuodė- 
mė yra ta priežastis, kuri kelia daugybę ir neap- 
sakomų pasaulio kančių; ir čia turima galvoje ne 
fizinė empirinė, o metafizinė sąsaja. Pagal šią pa- 
žiūrą tik sakmė apie gimtąją nuodėmę sutaiko ma- 
ne su Senuoju Testamentu: mano akyse ji yra net 
vienintelė metafizinė tiesa visoje šioje knygoje, nors 
ir aptaisyta alegorijos drabužiais, nes į nieką kita 
mūsų būtis nėra taip be galo panaši, kaip į klai- 
dingo žingsnio ir baustino geidulio padarinį. Ne- 
galiu susilaikyti intelektualiam skaitytojui nepa- 
siūlęs susipažinti su Klaudijaus populiariai, bet 
nuoširdžiai parašytais šio dalyko apmąstymais, at- 
skleidžiančiais iš esmės pesimistinę krikščionybės 
dvasią (jie, pavadinti „Prakeikiu dirvą tavo labui“, 

buvo išspausdinti ketvirtame laikraščio „Wand- 
sbecker Botten“ numeryje). 

Norint visą laiką turėti po ranka patikimą kom- 
pasą, pagal kurį galėtume neklysdami orientuotis 
gyvenime ir jį nuolat matyti tokį, koks yra, tinka- 
miausia būtų priprasti šį pasaulį laikyti bausmės 
atlikimo vieta, taigi nelyginant kalėjimu, a penal 
colony — gpyaoTrnpiOv [darbo vieta], kaip ją vadino 
jau senovės filosofai (pagal Klemensą Aleksandrietį 
[„Stromata“, 3, cap. 12, p. 399]), o iš Bažnyčios 
tėvų su pagyrimo verta drąsa įvardijo Origenas 
(Augustinas, „De civitate Dei“, lib. II, cap. 23) — 
pažiūra, kurią teoriškai ir objektyviai teisina ne 
tik mano filosofija, bet ir visų laikų išmintis, bū- 
tent brahmanizmas, budizmas*, Empedoklis ir Pi- 
tagoras; Ciceronas juk taip pat užsimena („Frag- 
menta de philosophia“, vol. 12, p. 316 [editio 
Bipontini|]), kad senovės išminčiai mokė ir per mis- 
terijų įšventinimus buvo mokoma, jog nos ob alı- 
gua scelera suscepta in vita superiore poenarum 
luendarum causa natos esse [dėl tam tikrų anks- 
tesniame gyvenime padarytų klaidų mes esame 
gimę atlikti bausmę). Stipriausiai apie tai yra pa- 
sakęs Vanini's, kurį buvo lengviau sudeginti negu 
paneigti; štai jo žodžiai: Tot tantisque homo reple- 
tus miseriis, ut, sı Christianae religioni non re- 

* Kad gyvenime būtum kantresnis ir ramiai neštum vargus bei 
pakęstum žmones, nerasi nieko tinkamesnio, kaip prisiminti šiuos 
budizmo žodžius: „Tai yra sansara, geidulių ir troškimų pasaulis, 
todėl jis yra gimimo, ligų, senėjimo ir mirimo pasaulis — tai pasaulis, 
kurio neturėjo būti. Ir tatai yra sansaros gyventojai. Tad ko geresnio 


galėtumėte tikėtis?“ Jei galėčiau, aš kiekvienam įsakyčiau kartoti 
šiuos žodžius keturis kartus per dieną ir galvoti apie jų prasmę. 

pugnaret, dicere auderem: si daemones dantur, ip- 
si in hominum corpora transmigrantes sceleris po- 
enas luunt [Žmogus yra kupinas tokios daugybės 
didelių kančių, kad aš, jei tai neprieštarautų krikš- 
čionių religijai, drįsčiau sakyti: jei esama demo- 
nų, tai jie, keliaudami į žmonių kūnus, atperka 
bausmes už jų nuodėmes] („De [admirandis] natu- 
rae arcanis“, dial. 50, p. 353). Ir net tikroje ir 
gerai suprastoje krikščionybėje mūsų būtis trak- 
tuojama kaip kaltės, neteisingo poelgio padarinys. 
Jei priimama ši nuostata, savo gyvenimo lūkes- 
čius žmogus sutvarkys taip, kad jie atitiktų esmę, 
ir tada gyvenimo nemalonumų, kančių, negandų 
ir vargų, didelių ir mažų, nebelaikys tokiais, ku- 
rie esą prieštarauja taisyklėms ir yra netikėti, prie- 
šingai — jam atrodys viskas gerai, jis žinos, kad 
čia kiekvienas baudžiamas už savo būtį atitinka- 
mu būdu*. Prie kalėjimo blogybių priskirtina ir ta 
kompanija, kuri čia aptinkama. Kokia jinai, kiek- 
vienas, kuris mano esąs vertesnis geresnės, žinos 
ir be mano sakymo. Graži siela, kaip ir genijus, 
kartkartėmis čia jaučiasi nelyginant kilniaširdis 
valstybės kalinys galerose tarp nusikaltėlių, todėl 
tokia siela, kaip ir tas genijus, stengsis nuo kitų 
atsiskirti. Apskritai aptariamoji pažiūra duos 
mums galimybę žiūrėti į vadinamąsias netobuly- 


* Tikrasis kiekvieno žmogaus vertinimo kriterijus yra tai, kad 
žmogus iš esmės priklauso prie būtybių, kurios išvis neturėtų egzis- 
tuoti ir savo būtį išperka įvairiausiomis kančiomis bei mirtimi — ko 
galima iš tokio žmogaus tikėtis? Ar mes visi nesame mirti pasmerkti 
nusidėjėliai? Savo gimimą išperkame pirmiausia gyvenimu, paskui — 
mirtimi. Alegorine prasme tai perteika ir gimtoji nuodėmė. 

bes, t. y. į daugumos žmonių moralinę ir intelekti- 
ne bei atitinkamai fizionominę menkystę, be nuo- 
stabos, jau nekalbu apie piktinimąsi, nes niekada 
nepamiršime, kur esame, vadinasi, kiekvieną lai- 
kysime pirmiausia būtybe, egzistuojančia per sa- 
vo nuodėmingumą ir privalančia išpirkti savo gi- 
mimo kaltę. Ta pažiūra kaip tik atitinka tai, ką 
krikščionybė vadina nuodėminga žmogaus prigim- 
timi: taigi Jinai yra būtybių, kurias šiame pasau- 
lyje sutinki kaip sau lygias, pamatas; čia dar rei- 
kia pridurti, kad jos dėl šio pasaulio pobūdžio 
dažniausiai vienaip ar kitaip kenčia ir yra nepa- 
tenkintos, o ta būsena nėra tinkama jas padaryti 
jautresnes ir švelnesnes, be to, pagaliau intelek- 
tas kone visais atvejais yra toks, jog žmogaus va- 
liai tarnauti jo toli gražu nepakanka. Vadinasi, 
remdamiesi tuo turime kelti savo reikalavimus šio 
pasaulio visuomenei. Kas laikosi šio požiūrio, tu- 
rėtų siekį bendrauti vadinti pražūtingu polinkiu. 

Iš tikrųjų įsitikinimas, kad pasaulis, taigi ir 
žmogus, yra kažkas, ko išties neturėtų būti, yra 
tinkamas pripildyti mūsų širdis nuolaidumo vie- 
nas kitam, nes ko gi galima tikėtis iš šitaip api- 
būdinamų būtybių? Taip, remiantis tokiu požiū- 
riu, gali kilti mintis, jog iš tikrųjų žmonėms 
kreiptis vienas į kitą reikėtų ne „monsieur“, „sir“ 
ir t. t., o „kančios bičiuli“, „soci malorum“, „com- 
pagnon de misėres“, „my fellow-sufferer“. Kad ir 
kaip keistai skamba šie žodžiai, vis dėlto jie ati- 
tinka esmę, teisingai nusako kitą žmogų ir prime- 
na pačius būtiniausius dalykus: toleranciją, kan- 

trybę, gailestingumą ir artimo meilę — dalykus, 
kurių kiekvienam reikia ir kurių visi yra skolingi. 

Šio pasaulio, tai yra žmonių pasaulio, pobūdį 
sudaro ne tiek, kaip dažnai sakoma, jo netobulu- 
mas, o labiau tai, kad jis yra iškreiptas moraline, 
intelektualine, fizine prasme, vienu žodžiu, iškreip- 
tas visais atžvilgiais. 

Kai kada jo ydos teisinamos, esą „žmogui jame 
vis dėlto natūralu“. Jokiu būdu to nepakanka; į 
tai galima būtų atsakyti: „Kaip tik todėl, kad pa- 
saulis blogas, žmogui jame natūralu, ir kaip tik 
todėl, kad žmogui natūralu, pasaulis yra blogas“. 
Kad šitai gerai suvoktum, turi būti susipažinęs su 
aiškinimais apie gimtąją nuodėmę. 

Vertinant žmogų, niekuomet negalima išleisti 
iš akių požiūrio, kad žmogaus pamatą sudaro kaž- 
kas, ko visai neturėtų būti, kažkas nuodėminga, 
iškreipta, tai, kas buvo suprasta kaip gimtoji nuo- 
dėmė, tai, kodėl jis pasmerktas mirti; pagaliau 
kokia netikusi jo esmė čia atsiskleidžia, kad joks 
individas nepakęs būti atidžiai stebimas. Ko gali- 
ma iš tokios būtybės tikėtis? Jei laikysimės tokio 
požiūrio, atlaidžiau ją vertinsime ir nesistebėsi- 
me, kad velniai, kurie joje lindi, vieną gražią die- 
ną nubunda ir ima kaišioti savo ausis, ir tada 
gėrį, kurio ji vis dėlto turi, nesvarbu, ar jis atsi- 
rado veikiant intelektui, ar dar iš kur nors, mokė- 
sime geriau vertinti. Antra, reikia atsižvelgti ir į 
jos padėtį ir nepamiršti, kad gyvenimas iš esmės 

yra vargo ir dažnai skurdo būsena, kai kiekvienas 
kovoja ir grumiasi už savo būtį ir todėl ne visuo- 
met gali rodyti malonią šypseną. Jei, priešingai, 
žmogus būtų tai, kuo jį nori padaryti visos opti- 
mistinės religijos ir filosofijos, t. y. kažkokio dievo 
kūriniu arba net inkarnacija, apskritai būtybe, kuri 
visomis prasmėmis turėtų būti ir būti tokia, kokia 
yra, — kaip visai kitaip tada turėtų veikti pirma- 
sis žvilgsnis, artimesnė pažintis ir nuolatinė kiek- 
vieno žmogaus elgsena su mumis, negu yra dabar! 

Pardon's the word to all [atleidimas yra žodis 
visiems] („Cymbeline“, last scene). Kiekvienos žmo- 
gaus kvailystės, klaidos, ydos atžvilgiu mes turi- 
me būti atlaidūs, prisiminti, kad tai, ką čia turi- 
me prieš akis, tėra tik mūsų pačių kvailystės, 
klaidos ir ydos, nes jos yra kaip tik žmonijos klai- 
dos, žmonijos, kuriai priklausome ir mes, todėl 
esame kalti taip pat dėl visų jos klaidų, taigi ir 
dėl tų, kuriomis kaip tik dabar piktinamės, vien 
todėl, kad jos mumyse iškyla ne šią akimirką: jos 
yra ne paviršiuje, o apačioje, dugne, ir pirmai pro- 
gai pasitaikius iškils ir pasirodys lygiai taip pat, 
kaip mes jas dabar regime kitame žmoguje, nors 
viename kyšo viena, kitame - kita kvailystė, klai- 
da ar yda; bet nepaneigsi ir to, kad blogų savybių 
vienas turi kur kas daugiau nei kitas. Individua- 
lybių skirtumai — begaliniai. 

ais matau, savižudybę nusikaltimu laiko tik 
monoteistinių, taigi žydų, religijų išpažinėjai. Tai 
ypač krinta į akis, nes ryžtingo jos pasmerkimo 
nerasi nei Senajame, nei Naujajame Testamen- 
tuose, todėl religijos mokytojams savižudybę tenka 
smerkti remiantis savo pačių filosofiniais moty- 
vais, bet čia reikalai tokie prasti, kad jie, neturė- 
dami stiprių argumentų, mėgina juos keisti bjaurė- 
jimosi raiškos stiprinimu, kitaip sakant, plūdimusi. 
Tad girdime sakant, jog savižudybė esanti didžiau- 
sias bailumas, ji, girdi, galima tik pamišus, be to, 
dar prišnekama visokių banalybių ar net patei- 
kiamas toks absoliučiai beprasmis teiginys, kad ji 
esanti „neteisėta“; o juk akivaizdu, kad kiekvie- 
nas žmogus į nieką kita pasaulyje neturi tokios 
neginčijamos teisės, kaip į savo paties asmenį, į 
savo gyvybę (plg. § 121)32. Kaip sakyta, savižudy- 
bė priskiriama prie nusikaltimų, ir su tuo sieja- 
mos, bent vulgarioje šventeiviškoje Anglijoje, sa- 
vižudį žeminančios laidotuvės bei jo palikimo 

konfiskavimas — todėl jury beveik visuomet čia 
įžvelgia beprotybę. Iš pradžių leiskime spręsti mo- 
raliniam jausmui: palyginkime įspūdį, kurį mums 
padaro žinia, kad mūsų pažįstamas žmogus pada- 
rė nusikaltimą, sakysim, nužudė, žiauriai pasiel- 
gė, apgavo, apsivogė ir panašiai, su kitu įspūdžiu, 
kad jis savo noru išėjo iš gyvenimo. Pirmuoju at- 
veju kyla tikras pasipiktinimas, didžiausias ap- 
maudas, noras, kad piktadarys būtų nubaustas 
arba kad jam būtų atkeršyta, o antruoju - liūde- 
sys ir užuojauta, prie kurių neretai dar prisideda 
tam tikra nuostaba dėl jo drąsos, o ne moralinis 
pasmerkimas, paprastai lydintis nedorus veiks- 
mus. Kas nėra turėjęs pažįstamų, draugų ar gimi- 
nių, savo noru atsisveikinusių su šiuo pasauliu! 
Ar apie juos mes turime su pasišlykštėjimu galvo- 
ti kaip apie nusikaltėlius? Nego ac pernego! [Sa- 
kau ne ir dar kartą ne!] Priešingai, aš laikausi 
nuomonės, kad iš dvasininkijos turi būti vieną kar- 
tą pareikalauta pasiaiškinti, kas jai davė teisę, 
neturint jokių pavyzdžių Biblijoje, net jokių pa- 
grįstų filosofinių argumentų, iš sakyklų ir savo 
raštuose tą daugybę mūsų gerbiamų ir mylimų 
žmonių apšaukti nusikaltėliais ir dar juos, savo 
noru išeinančius iš pasaulio, atsisakyti garbingai 
palaidoti; būtina pabrėžti, kad reikalaujama mo- 
tyvų, o ne tuščių frazių ar keiksmažodžių. Kad 
savižudybę smerkia kriminalinė teisė, dar nėra 
tinkamas pamatas taip daryti Bažnyčiai, be to, ir 
labai juokinga: kokia bausmė gali pagąsdinti tą, 
kuris ieško mirties? Jei bus baudžiama už mėgini- 

mą nusižudyti, nubaustas bus nesugebėjimas pa- 
sidaryti sau galą. 

Taip pat ir senovės romėnams neatėjo į galvą 
šitaip žiūrėti į šį dalyką. Plinijus: („Historia natu- 
ralis“ [lib. 28, cap. I, $ 9]; vol. 4, p. 351 [editio 
Bipontini|) rašo: Vitam guidem non adeo expeten- 
dam censemus , ut quoque modo trahenda sit. Quis- 
guis es talis, aegue moriere, etiam cum obscenus 
vixeris aut nefandus. Quapropter hoc primum quis- 
que in remediis animi sui habeat ex omnibus bo- 
nis, quae homini tribuit natura, nullum melius 
esse tempestiva morte: idque in ea optimum, quod 
illam sibi quisque praestare poterit. [Mes mano- 
me, kad gyvenimo nereikia taip labai geisti, jog jį 
visais būdais testum. Kad ir kas tu esi, vis tiek 
mirsi, nesvarbu, nepadoriai ar ydingai būsi gyve- 
nęs. Todėl tegul kiekvienas pirmiausia laiko savo 
sielos vaistu tai, kad iš visų gėrybių, kurias gam- 
ta suteikė žmogui, nėra geresnės už laiku atėjusią 
mirtį, ir geriausia čia, kad kiekvienas ją pats gali 
pasikviesti.] Toliau jis dar sako (lib. 2, cap. 7; vol. 
I, p. 125): ne deum quidem posse omnia; namque 
nec sibi potest mortem consciscere, si velit, quod 
homini dedit optimum in tantis vitae poenis ir t. t. 
[kad ir dievas ne viską gali, nes jis negali, jei ir 
norėtų, savo valia pasirinkti sau mirties, o ją jis 
suteikė žmogui kaip geriausią dovaną tokiame kan- 
čių kupiname gyvenime], todėl Masilijoje ir Kėjo 
saloje magistratas net viešai duodavo nuodų tam, 
kuris galėdavo pateikti įtikinamų argumentų, jog 
turįs išeiti iš gyvenimo (Valerius Maximus [„Facto- 

rum et dictorum memorabilium“], lib. 2, cap. 6, 
Š 7 et 8)*. O kiek senovės herojų ir išminčių baigė 
gyvenimą patys pasirinkdami mirtį! Nors Aristo- 
telis ir mano („Ethica ad Nicomachum“, 5, 15), 
kad savižudybė esanti neteisybė valstybės, bet ne 
savo asmens atžvilgiu, vis dėlto Stobajas, apibū- 
dindamas peripatetikų etiką („Eclogae [physicae 
et] ethicae“, 2, cap. 7; vol. 3, p. 286), pateikia to- 
kią mintį: Øevxrov ðe tov piov yiyveoĝai toi 
UEV QYQQOIČ EV TAIC AYAV QTVUYÍQIÇ? TOC ÔE xa- 
xoi xal £v tait dyav sùrvyiaic. (Vitam autem 
relinguendam esse bonis in nimiis quidem miseri- 
iS, pravis vero in nimium quoque secundis.) [Ge- 
riems žmonėms gyvenimą reikia apleisti didelėse 
kančiose, o blogiems — didelėje laimėje.] Panašiai 
sakoma ir 312 p.: A40 xai yaujosiv xai naæaiðo— 
TOINOEOSA1 XAL TOAITEVOEOSAL.. XAL XAJOAOL TNV 
GPETŲV AGXOVVIA xai uéveiv év TO Bio xai 
TAALV, El EOL TOTE Ôl’ aváyxac anrañiayjosolai 
TGONC npovońoavrta... (Ideoque et uxorem ductu- 
rum et liberos procreaturum et ad civitatem acces- 
surum ect. atque omnino virtutem colendo tum vi- 
tam servaturum, tum iterum cogente necessitate 
relicturum etc.) [Todėl reikia tuoktis, vaikus gim- 
dyti, imtis valstybės reikalų ir t. t., taip pat puo- 
selėjant dorybę arba gyvenimą išlaikyti, arba, ver- 
čiant būtinybei, jį palikti ir t. t.] Stoikai savižudybę 
giria kaip taurų ir didvyrišką veiksmą; tai galima 
paliudyti šimtais citatų, o stipriausių iš jų randa- 


* Kėjo saloje buvo paprotys, kad seniai savo noru nusižudydavo 
(apie tai žr. Valerius Maximus, lib. 2, cap. 6; Heracleides Ponticos, 
„Fragmenta de rebus publicis“, 9; Aelianus, „Variae historiae“, 3, 37; 
Strabon [„Geographica“], lib. 10, cap. 5, x 6 (editio Kramer). 

me Senekos raštuose. Tarp indų, kaip žinome, sa- 
vižudybės dažnai vyksta kaip religinis aktas - naš- 
lių susideginimas, puolimas po dievų atvaizdais 
papuošto Džagernauto [Jagan-natha]?š vežimo ra- 
tais, pasidavimas Gango krokodilams sudraskyti, 
nusiskandinimas šventose šventyklų kūdrose ir 
pan. Lygiai tas pats vyksta teatre, tame gyvenimo 
veidrodyje: pavyzdžiui, garsiajame kinų vaidini- 
me „L'orphelin de la Chine“ (traduit par St. Julien 
1834) beveik visi kilmingi personažai nusižudo, ir 
niekur nėra jokios užuominos, jokiam žiūrovui nė 
į galvą neateina mintis, kad jie daro nusikaltimą. 
Ne kitaip yra ir mūsų pačių scenoje: pavyzdžiui, 
Palmira — „Mahomete“, Mortimeras — „Marijoje 
Stiuart“, Otelas, grafienė Terzky - [„Valenšteine']. 
O štai Sofoklis% sako: 


/ E z er ` Z. 
. Avosi u O 8EOG Orav avtog 9Eia. 


[...Jei panorėsiu, dievas išvaduos mane. 
„Bakchantės“, 498.) 


Ar Hamleto monologas [3,1] yra nusikaltėlio me- 
ditacija? Iš jo tik matyti, kad jei tikrai žinotume, 
jog mirtis mus absoliučiai sunaikins, tada, atsi- 
žvelgdami į pasaulio tvarką, būtinai turėtume ją 
rinktis. But there lies the rub. [Bet čia ir glūdi 
kliuvinys.] O argumentai, kuriuos prieš savižudy- 
bę pateikia monoteistinių, t. y. žydų, religijų dva- 
sininkai ir toms religijoms pataikaujantys filoso- 
fai, yra silpni, lengvai paneigiami sofizmai (žr. 
mano darbo „Apie moralės pamatą“ [„Ūber das Fun- 
dament der Moral“*] $ 5 [t. 3, p. 653). Įtikinamiau- 
siai juos atremia Hume'as savo „Essay on suici- 

de“, kuri pasirodė tik po autoriaus mirties ir ku- 
rią negarbinga veidmainystė bei gėdos neturinti 
kunigija Anglijoje tučtuojau pasistengė užgiaužti, 
todėl labai nedaug jos egzempliorių buvo parduo- 
ta, be to, nepaprastai brangiai; už tai, kad išliko 
šis ir dar vienas šio didžio vyro veikalas: „Essays 
on suicide and the immortality of the soul by the 
late David Hume“ (Basilia 1799, sold by James 
Decker, 124, S. 8°), turime būti dėkingi pakartoti- 
niam Bazelyje išėjusiam jo leidimui. Dėl to, kad 
filosofijos veikalas, parašytas vieno iš pirmųjų An- 
glijos mąstytojų ir rašytojų ir šaltu protu panei- 
giantis paplitusius argumentus prieš savižudybę, 
turėjo slapta, lyg kokia niekšybė, prasibrauti per 
Anglijos sieną, kad prisiglaustų užsienyje, anglų 
tautai yra didelė gėda. Iš to taip pat matyti, kokia 
šiuo atžvilgiu yra Bažnyčios sąžinė. Svarbiausią 
įtikinamą moralinį kontrargumentą aš esu patei- 
kęs savo pagrindiniame veikale (t. 1, $ 69 [p. 547- 
552|). Jo esmę sudaro tai, kad savižudybė yra kliu- 
vinys pasiekti svarbiausią moralinį tikslą, nes ji 
vietoj tikro išsivadavimo iš šio kančių pasaulio 
pakiša tik tariamą išganymą. Tačiau nuo šito pa- 
klydimo iki nusikaltimo, kuriuo krikščioniškoji 
dvasininkija nori apšaukti visus savižudžius, yra 
dar labai tolimas kelias. 

Krikščionybės gelmėse glūdi teisinga mintis, jog 
kančia (kryžius) esanti tikrasis gyvenimo tikslas, 
todėl savižudybę, kaip tam tikslui prieštaraujantį 
veiksmą, ji atmeta, o senovėje, remiantis žemes- 
nio lygmens požiūriu, jai buvo pritariama, ją net 
garbino. Tačiau šis prieš savižudybę nukreiptas 

motyvas remiasi asketizmu, vadinasi, tik kur kas 
labiau išplėtotos etikos požiūriu už tą pagrindą, 
kurį Europos moralės filosofai kada nors buvo pri- 
ėmę. Bet jei nusileisime iš šio požiūrio aukštybės, 
neberasime jokio rimto argumento savižudybei pra- 
keikti. Todėl nepaprastas monoteistinių religijų 
dvasininkijos nei Biblija, nei kitais įtikinamais ar- 
gumentais nepagrįstas uolumas smerkti savižu- 
dybę“*, atrodo, yra priverstas remtis slaptu moty- 
vu; o ar jis neturėtų būti toks: savanoriškas 
išėjimas iš gyvenimo — tai prastas komplimentas 
tam, kuris pasakė: Mavra xaa Aiav (Viskas 
buvo labai gerai)3?. Štai toks vėl pasirodo privalo- 
mas šių religijų optimizmas, kuris savižudybę 
smerkia, kad šioji nesmerktų jų. 


$ 158 


Apskritai aišku, kad žmogus, atėjus akimirks- 
niui, kai gyvenimo baisumai pranoksta mirties bai- 
sumus, laikys tikslinga savo gyvenimą užbaigti 
pats. Tačiau mirties baisumai turi didelę atbaido- 
mają jėgą — jie tarsi sargybiniai stovi prie išėjimo 
vartų. Galimas daiktas, jog nerasi žmogaus, kuris 
gyvenime nebūtų norėjęs pasidaryti sau galą, jei 
ta pabaiga būtų grynai negatyvi, staigus būties 
sustabdymas. Bet čia esama tam tikros teigiamy- 
bės — kūno sunaikinimo. Šis dalykas ir baido kaip 
tik dėl to, kad kūnas yra valios gyventi apraiška. 


* Šiuo atžvilgiu visi sutaria. Kaip teigia Rousseau („CEuvres“, 
vol. 4, p. 275), Augustinas ir Laktancijus savižudybę iš pradžių pa- 
skelbė nuodėme, bet jų argumentas buvo paimtas iš Platono dialogo 
„Faidonas“ (p. 139 „Phaedonis“), būtent toji nuo tada nuvalkiota ir 
visai iš piršto išlaužta mintis, kad mes esame sargyboje arba dievų 
vergai. 


166 


13. Apie savižudybę 


Iš tikrųjų susirėmimas su minėtais sargybiniais 
nėra toks sunkus, kaip iš tolo gali atrodyti; taip 
yra dėl dvasinių ir kūniškų kančių antagonizmo. 
Kai mūsų kūnui tenka smarkiai ir ilgai kankintis, 
visoms kitoms negandoms pasidarome abejingi — 
širdis trokšta tik atgauti sveikatą. Lygiai taip pat 
nepakeliamos dvasios kančios padaro mus nejaut- 
rius kūno negalavimams - pradedame juos niekin- 
ti. O jei jie vis dėlto paima viršų, tada pajuntame 
tarsi malonų atsipalaidavimą, dvasinių kančių per- 
trauką. Būtent tai ir palengvina savižudybę: su ja 
susiję kūno skausmai itin dideles dvasines kan- 
čias išgyvenančiam žmogui pasidaro visai nebe- 
svarbūs. Ypač tai išryškėja tais atvejais, kai į sa- 
vižudybę žmogų stumteli liguista depresija. Tada 
jam visai nebereikia įveikti savęs, nebereikia jo- 
kio įsibėgėjimo: vos tik jam priskirtas sargas po- 
rai minučių palieka jį vieną, tuoj pat jis užbaigia 
savo gyvenimą. 


$ 159 


Jei sapnuojant sunkius, šiurpulingus sapnus ne- 
rimastis pasiekia įtampos viršūnę, ji mus ir paža- 
dina, pašalindama visas šitas nakties baisybes. 
Tas pat yra ir gyvenimo sapne - kai neapsakoma 
nerimasties įtampa priverčia sapną nutraukti. 


$ 160 


Į savižudybę galima žiūrėti ir kaip į eksperi- 
mentą, kaip į klausimą, kuris keliamas gamtai, 
norint išplėšti iš jos atsakymą, būtent, kaip atėjus 

mirčiai pasikeis žmogaus būtis ir pažinimas. Ta- 
čiau toks mėginimas laikytinas nevykusiu, nes jis 
sunaikina sąmonės, kuri turi išgirsti atsakymą, 
tapatumą. 


$ 161 


am tikra prasme galima a priori suvokti, o 
šiaip ir savaime suprantama, kad tai, kas kuria 
pasaulio fenomeną, galėtų to ir nedaryti, vadina- 
si, likti ramybėje, kitaip sakant, kad be dabarti- 
nio daoroAn [tįsumo] turi būti ir ovoroin [trau- 
kimasis]. Pirmuoju atveju turėsime norą gyventi, 
antruoju — nenoro gyventi reiškinį. Pastarasis bus 
iš esmės tas pats, kas vedose („Oupnekhat“, vol. I, 
p. 163) yra magnum sakhepat [didysis miegas|, 
budistų - nirvana, taip pat neoplatonikų £76x61v0 
[anas pasaulis]. 

Atmesdamas galimus kvailus priekaištus, pa- 
sakysiu, kad valios gyventi neigimas jokiu būdu 
nereiškia substancijos sunaikinimo, o tik gryną 
nenorėjimo aktą: tą patį, kas iki šiol norėjo, dau- 
giau nebenori. Kadangi šią esmę, valią kaip daik- 
tą patį savaime, pažįstame tik norėjimo aktu ir 
per jį, mes negalime pasakyti arba suvokti, kas ji 
yra ir ką toliau veikia po to, kai to akto atsisakė, 

todėl valios neigimas mums, kurie esame norėji- 
mo apraiška, yra perėjimas į nieką. 

Valios gyventi neigimas ir teigimas yra vien tik 
velle et nolle [norėjimas ir nenorėjimas|. Šitų abie- 
jų aktų subjektas — vienas ir tas pats, todėl kaip 
toks nesunaikinamas nei vienu, nei kitu aktu. Apie 
nolle mes sužinome tik vieninteliu būdu - kai jis 
pasireiškia individe, kuris savo prigimtimi priklau- 
so jau velle reiškiniui, todėl, kol individas egzis- 
tuoja, regime nolle be perstojo dar kovojant su 
velle: jei individas nustojo egzistuoti ir jame viršų 
paėmė nolle, tuomet turime gryną nolle apraišką 
(tokią prasmę turi popiežiaus vykdoma kanoniza- 
cija); apie nolle galime pasakyti tik tiek, kad jis 
negali būti velle apraiška, bet mes nežinome, ar 
nolle išvis pasireiškia, t. y. ar jis įgyja antrinę 
būtį intelektui, kuriam valia pirma turėjo būti su- 
teikusi egzistenciją; kadangi intelektą mes pažįs- 
tame kaip valios organą tik jį teigdami, nemato- 
me pagrindo, kodėl išnykus teigimui, vėl reikėtų 
kurti intelektą, tad ir apie valios subjektą nieko 
negalime pasakyti, nes jį teigdamai pažinome tik 
priešingame, velle, akte, kaip jo reiškinių pasaulio 
daiktą patį savaime. 


$ 162 


Graikų ir indų etikos visiškai nesutampa. Grai- 
kų etikos (išskyrus Platoną) tikslas yra laimingas 
gyvenimas (vitam beatam), o indų - išsivadavi- 
mas iš gyvenimo apskritai, kaip pasakyta jau pir- 
mame „Sankhya Karika“ sakinyje“. 

Panašų, bet kur kas vaizdingesnį kontrastą iš- 
antikos laikų sarkofagą, kuriame pavaizduota dau- 
gybė vestuvių ceremonialo scenų - nuo pirmojo 
pasipiršimo iki tos akimirkos, kai Himenajo deg- 
las nušviečia kelią į torą [minkštą vestuvių guolį], 
ir greta įsivaizduosime krikščionių karstą juodu 
apdangalu kaip liūdesio ženklu ir su kryžiumi ant 
jo. Priešingybė akivaizdžiausia. Abiem atvejais no- 
rima paguosti dėl mirties, tik priešingais būdais, 
ir abu būdai — teisūs. Vienas žymi valios gyventi 
teigimą, kur visą laiką gyvenimu neabejojama, kad 
ir kaip greitai keistųsi vaizdai. Antras kančios ir 
mirties simboliais žymi valios gyventi neigimą ir 
išsivadavimą iš pasaulio, kur viešpatauja mirtis 
ir šėtonas, donec voluntas fiat noluntas [kol noras 
virsta nenoru]. 

Tikrąjį skirtumą tarp graikų-romėnų pagony- 
bės ir krikščionybės dvasios sudaro valios gyventi 
teigimas ir neigimas, kur galų gale krikščionybė 
lieka teisi. 


$ 163 


Su visomis Europos filosofijos etikomis mano- 
sios santykis yra toks pat kaip Naujojo Testamento 
su Senuoju, — kaip šį santykį supranta Bažnyčia. 
Senasis Testamentas žmogų atiduoda valdyti įsta- 
tymui, kuris, deja, išganymo nežada. O Naujasis 
Testamentas įstatymą skelbia nepakankamu, net 
atleidžia nuo jo (pvz., Rom 7; Gal 2 ir 3). Naujasis 
Testamentas skelbia malonės karalystę, į kurią 

galima patekti per tikėjimą, artimo meilę ir visiš- 
ką paties savęs neigimą: tai esąs būdas išsivaduo- 
ti iš to, kas pikta, ir iš šio pasaulio, nes, šiaip ar 
taip, nepaisant visų protestantų racionalistinių 
suktybių, asketinė dvasia yra tikroji Naujojo Tes- 
tamento siela. O toji dvasia yra kaip tik valios 
gyventi neigimas ir minėtas perėjimas nuo Senojo 
Testamento prie Naujojo, nuo įstatymo viešpata- 
vimo prie tikėjimo viešpatavimo, nuo darbų patei- 
sinimo prie išganymo per tarpininką, nuo nuodė- 
mės ir mirties karalystės prie amžino gyvenimo 
Kristuje sensu proprio [tiesiogine prasme|, perėji- 
mas nuo vien moralinių dorybių prie valios gyven- 
ti neigimo. Senojo Testamento dvasią išlaiko visos 
iki manęs atsiradusios filosofinės etikos su savo 
absoliučiu (t. y. nei pamato, nei tikslo neturinčiu) 
moraliniu įstatymu ir visais moraliniais nurodi- 
nėjimais bei draudimais, bet galvoje čia visada 
turimas įsakmusis Jahvė, nors forma ir dalyko 
vaizdavimas nepaprastai įvairūs. O mano etika 
turi pamatą, paskirtį ir tikslą: ji pirmiausia te- 
oriškai atskleidžia teisingumo ir žmogaus meilės 
metafizinį pagrindą ir dar parodo tikslą, prie ku- 
rio galiausiai turi atvesti teisingumas ir žmogaus 
meilė, jei bus absoliučiai vykdomi. Kartu ji sąži- 
ningai pripažįsta pasaulio menkystę ir nurodo va- 
lios neigimą kaip išsigelbėjimo iš jo būdą. Todėl ji 
tikrai atitinka Naujojo Testamento dvasią, o visos 
kitos išlaiko Senojo Testamento dvasią, vadinasi, 
taip pat ir teoriškai sutampa su grynu judaizmu 
(nuogu, despotišku teizmu). Šia prasme mano te- 
oriją būtų galima pavadinti tikrai krikščioniška 

filosofija, kad ir kaip tai atrodytų paradoksiška 
tiems, kurie nesiskverbia į reikalo esmę, o pasi- 
tenkina tik išore. 


$ 164 


Kas pajėgia kiek giliau mąstyti, greitai paste- 
bės, kad žmogaus geismai gali pradėti darytis nuo- 
dėmingi ne tada, kai jie atsitiktinai susikryžiuo- 
dami savo individualiomis kryptimis neša nelaimę 
ir blogį, o tuo, kad jie jau iš prigimties ir savo 
esme negali būti nenuodėmingi, vadinasi, ir pati 
valia gyventi yra smerktina. O juk visos baisybės 
ir bėdos, kurių kupinas pasaulis, yra būtinas re- 
zultatas visų charakterių, kuriuose objektyvuojasi 
valia gyventi nepertraukiamos būtinumo grandi- 
nės atsiradimo sąlygomis, kurios joms teikia moty- 
vų; taigi tai yra ne kas kita, kaip vien valios gy- 
venti teigimo rezultatas (plg. „Theologia deutsch“, 
p. 93). Tai, kad pati mūsų būtis implikuoja kaltę, 
rodo mirtis. 


$ 165 
Taurus charakteris nelengvai ims skųstis dėl 
savo paties likimo; veikiau jam tiks žodžiai, ku- 
riais Hamletas [3, 2] giriasi Horacijui: 
... for thou hast been 
As one, in suffering all, that suffers nothing. 
[Tu buvai tas vyras, kurs nejautė kančių net kančiose] 
Tai reikia taip suprasti, kad toks žmogus, at- 


pažindamas savo paties esybę taip pat kituose žmo- 
nėse ir todėl dalyvaudamas jų likime, aplinkui be- 

veik visuomet regės dar sunkesnių lemčių už sa- 
vąją, todėl negalės dėl jos skųstis. Tuo tarpu nė 
lašo taurumo neturintis savanaudis, kuriam visa 
realybė ribojasi tik juo pačiu, o visi kiti laikomi 
tik lervomis ir mMiražais, nedalyvaus jų likime, ir 
visą dėmesį skirs vien sau; to padarinys yra per- 
- dėtas jautrumas sau ir nuolatinės aimanos. 

Kaip tik tas savęs atpažinimas kituose, iš kur, 
kaip ne kartą esu įrodęs, pirmiausia randasi tei- 
singumas ir artimo meilė, galiausiai veda prie va- 
lios praradimo, nes subjektai, kuriuose reiškiasi 
valia, yra taip apimti kančių, kad tas, kuris save 
patį išskaido visiems, daugiau nebegali norėti, kaip 
ir tas, kuris, pasiėmęs visus loterijos bilietus, ne- 
išvengiamai turės patirti didelių nuostolių. Valios 
teigimas suponuoja savimonės apribojimą savuoju 
individu, o palankaus gyvenimo galimybė patiki- 
ma atsitiktinumui. 

Jei pasaulio sampratą formuosime remdamiesi 
daiktu pačiu savaime, valia gyventi, pamatysime, 
kad jo branduolį, didžiausią jo koncentraciją su- 
daro generavimo aktas; pastarasis tada iškyla kaip 
pirminis dalykas, kaip pradinis taškas: jis yra pa- 
saulio kiaušinio punctum saliens [pamatas] ir es- 
mė. Ir, priešingai, koks atsiranda kontrastas, jei 
pradiniu tašku imamas empirinis pasaulis kaip 
reiškinys, pasaulis kaip vaizdinys! Būtent čia tas 
aktas atsiskleidžia kaip antraeilės reikšmės pa- 
vienis ir specifinis dalykas, net, sakyčiau, kaip 

pridengtas ir paslėptas mažmožis, kuris tik įsi- 
brauna kaip paradoksali, dažnai vien šypseną ke- 
lianti anomalija. Tačiau mums taip pat galėtų pa- 
sirodyti, kad šėtonas čia norėjo tik paslėpti savo 
žaidimą, nes lytinis santykiavimas yra jo rankpi- 
nigiai, o pasaulis — jo karalystė. Ar nebuvo paste- 
bėta, kaip illico post coitum cachinnus auditur dia- 
boli? [tuoj po lytinio susijungimo pasigirsta šėtono 
kvatojimas?], o tai, rimtai kalbant, lemia, kad ly- 
tinis potraukis, ypač jei jis nukreiptas į vieną kon- 
krečią moterį ją įsimylėjus, yra ne kas kita, kaip 
pati šito prakilnaus pasaulio apgaudinėjimo kvin- 
tesencija, nes tas potraukis tiek neapsakomai, be 
galo ir krašto visko žada, ir tiek apgailėtinai ma- 
žai teduoda. 

Moteris apvaisinimo procese tam tikra prasme 
yra mažiau kalta negu vyras, nes kaip tik vyras 
gimsiančiajam duoda valią, kuri yra pirmoji nuo- 
dėmė ir viso pikto bei blogio šaltinis, o moteris 
duoda pažinimą, kuris atveria kelią į išsigelbėji- 
mą. Generavimo aktas — tai pasaulio mazgas, by- 
lojantis: „Valia gyventi vėl iš naujo teigė save“. 
Šia prasme nuvalkiotas brahmanų posakis skun- 
džiasi: „Vaje, vaje! Linga yra joni'es““, o pastoji- 
mas ir nėštumas, priešingai, kalba: „Valiai vėl duo- 
ta pažinimo šviesa“, kurią turėdama ji gali vėl 
atrasti kelią atgal, taigi vėl atsirado galimybė iš- 
sigelbėti. 

Čia paaiškėja įdomus dalykas: kiekviena mote- 
ris, užklupta lytinio akto metu, iš gėdos galėtų 
žemėn prasmegti, o savo nėštumą rodo be jokio 
gėdos šešėlio, netgi juo didžiuojasi; kadangi šiaip 

jau visuomet tikras ženklas turi tą pačią reikšmę 
kaip ir pats dalykas, todėl bet koks kitas turėtų 
lytinių santykių ženklas moteriai kelia baisiausią 
gėdą, tik ne nėštumas. Tai paaiškinama tuo, kad 
nėštumas tam tikra prasme šalina lytinio akto 
uždedamą kaltę ar bent teikia vilties, kad ta kaltė 
bus atleista. Štai kodėl lytiniai santykiai laikomi 
tokiais gėdingais, o su jais tiesiogiai susijęs nėštu- 
mas lieka tyras ir nekaltas, net tam tikru mas- 
tu — garbingas. 

Lytinis aktas iš esmės yra vyro reikalas, nėštu- 
mas — vien tik moters. Iš tėvo vaikas gauna valią, 
charakterį, o iš moters - intelektą. Pastarasis žmo- 
gų daro laisvą, o valia — varžo. Pastovus valios 
gyventi laike požymis, nepaisant proto šviesos 
didėjimo, yra lytinis aktas — šiai valiai iš naujo 
suteiktos išsilaisvinimo galimybes palaikančios pa- 
žinimo šviesos požymis, yra kiekvienas naujas va- 
lios gyventi aiškių aiškiausias įžmoginimas. To 
įžmMoginimo ženklas — nėštumas, kuris dėl to žen- 
gia atvirai, net pakelta galva, o lytinis aktas sle- 
piasi lyg koks nusikaltėlis. 


$ 167 


Kai kurie Bažnyčios tėvai mokė, kad ir sutuok- 
tinių lytiniai santykiai esą galimi tik tada, kai jie 
skirti apvaisinimui, kad gimtų vaikai (£71 p0vn 
za160701i9), kaip sako Klemensas Aleksandrietis, 
[„Stromata“, 3, cap. 11] (vol. 2, p. 456; atitinka- 
mas vietas galima rasti: Paul Ernst Lind, „De cae- 
libatu Christianorum“, cap. 1). Klemensas Alek- 

sandrietis („Stromata“, 3, cap. 12, p. 406) šią pa- 
žiūrą priskiria ir pitagorininkams. Tačiau, tiksliai 
kalbant, ta nuomonė yra klaidinga, nes jei lytinis 
aktas geidžiamas ne dėl jo paties, tada jau atsi- 
randa valios gyventi neigimas, ir žmonių giminės 
tesimas pasidaro nebereikalingas ir beprasmis, nes 
tikslas jau pasiektas. Be to, paleisti į pasaulį žmo- 
gų tik tam, kad jis jame būtų, nejaučiant jokios 
subjektyvios aistros, neturint jokių geidulių ir fi- 
zinio potraukio, vien tik nusprendus ir šalta- 
kraujiškai nutarus, moraliniu požiūriu būtų labai 
abejotinas veiksmas, kurio tikriausiai imtųsi tik 
nedaugelis, o kai kas galbūt galėtų pasakyti, kad 
tokio veiksmo santykis su apvaisinimu vien iš pa- 
prasto lytinio potraukio būtų panašus į šalta- 
kraujiškai apgalvotą nužudymą ir užmušimą iš 
pykčio. 

Išties kitu pamatu remiasi visų nenatūralių ly- 
tinio potraukio patenkinimo būdų smerktinumas, 
nes jais patenkinamas instinktas, vadinasi, yra 
teigiama valia gyventi, o giminės pratęsimo funk- 
cija, kuri vienintelė išlaiko valios neigimo galimy- 
bę, atkrenta. Tuo remiantis nesunku paaiškinti, 
kodėl tik atsiradus krikščionybei — o jos tendenci- 
ja yra asketizmas — pederastija buvo pripažinta 
sunkia nuodėme. 


$ 168 


Vienuolynas - tai sambūris žmonių, davusių ne- 
turto, skaistybės, paklusnumo (t. y. savo valios 
atsisakymo) įžadus ir mėginančių drauge gyvenant 
iš dalies lengvinti būtį, bet dar labiau lengvinti 

aną sunkaus atsižadėjimo būseną, nes panašiai 
nusiteikusių ir tų pačių dalykų atsižadėjusių žmo- 
nių regėjimas stiprina ir guodžia, be to, gyveni- 
mas po vienu stogu iš dalies patenkina žmogaus 
prigimtį ir labai paprastu būdu padeda ištverti 
daug ir sunkių nepriteklių. Tai normali vienuoly- 
no sąvokos samprata. Ir kas gali tokią bendriją 
pavadinti kvailių ir pusgalvių susivienijimu, nors 
pagal visas filosofijas, išskyrus manąją, taip rei- 
kėtų daryti? 

Vidinę tikrojo vienuolyno gyvenimo, kaip ir ap- 
skritai asketizmo, dvasią ir prasmę sudaro tai, 
kad žmogus pripažino esąs vertas geresenės bū- 
ties negu mūsiškė ir mano esąs pajėgus jos siekti; 
tokį savo įsitikinimą jis nori patvirtinti ir išlaiky- 
ti niekindamas visa, ką teikia šis pasaulis, atmes- 
damas visus jo malonumus kaip nereikšmingus ir 
ramiai bei viltingai laukdamas šio stimulo nete- 
kusio gyvenimo pabaigos, kad atėjus laikui pa- 
sveikintų mirties valandą kaip išganymą. Lygiai 
ta pati tendencija ir reikšmė būdinga saniasiz- 
mui, taip pat budistų vienuolystei. Žinoma, prak- 
tika niekur kitur taip retai atitinka teoriją, kaip 
vienuolijoje — kaip tik todėl, kad jos pagrindinė 
mintis yra tokia prakilni; o abusus optimi pessi- 
mus. [Piktnaudžiavimas tuo, kas geriausia, yra 
blogiausias.] Tikras vienuolis — nepaprastai gar- 
binga būtybė, tačiau dažniausiai abitas tėra vien 
maskuotė: kaip ir kaukių baliuje, tą drabužį tik 
retai vilki tikras vienuolis. 

$ 169 


Įsivaizdavimas, kad visiškai ir beatodairiškai 
paklusi ir atsiduosi svetimai individualiai valiai, 
yra psichologinė priemonė savo paties valiai neigti 
ir todėl — neblogas alegorinis tiesos laidininkas. 


$ 170 


Regulą vykdančių trapistų skaičius, žinoma, yra 
nedidelis, tačiau kone pusę žmonijos sudaro tra- 
pistai ne savo valia, nes jų likimas —- skurdas, 
paklusnumas, jokių malonumų, net būtiniausių gy- 
venimą lengvinančių priemonių neturėjimas, ne- 
retai ir prievartinis, nepriteklių lemiamas skais- 
tumas. Skirtumas tiktai tas, kad trapistai visa tai 
daro laisvu pasirinkimu, metodiškai ir nesitikė- 
dami nieko geresnio, o pirmesnis būdas priskirti- 
nas tam, ką aš, nagrinėdamas atitinkamuose sky- 
riuose askezę, pavadinau ðsúrepoç zA006 [antrąja 
pagal gerumą kelione]%®, kurios įgyvendinimu pa- 
kankamai yra pasirūpinusi jau pati gamta savo 
nustatyta tvarka, ypač jei prie tiesiogiai iš jos ky- 
lančių blogybių pridėsime dar ir tas, kurias suda- 
ro Žmonių nesutarimai ir pyktis karo bei taikos 
metu. Tačiau kaip tik šitos nesavanoriškos kan- 
čios būtinybę nusako ir šie Išganytojo žodžiai 
[Mt 19, 24]: ElxozorgpOV £otriv xá&uiñov ôa 
rpurnuatoçc PADIGOC VIEASEIV N TAOVOIOV eic tyv 
Baoilsiav roù eoù eioeASeiv. (Facilius est funem 
ancorarium per foramen acus transire quam divi- 
tem regnum divinum ingredi.) [Lengviau kupra- 
nugariui išlįsti pro adatos ausį negu turtuoliui pa- 

tekti į Dievo karalystę.] Todėl tie, kuriems labai 
rūpėjo amžinasis išganymas, niekieno neverčiami 
pasirinko skurdą, jei likimas jiems taip lėmė, kad 
jie gimė pertekę turtais: tokie buvo Budha Šakja- 
mūnis, kuris, būdamas princas iš prigimties, savo 
noru pasirinko elgetos lazdą, ir Pranciškus Asy- 
žietis, elgetaujančių vienuolių brolijos steigėjas, 
kuris, dar vaikėzas viename pobūvyje, kuriame 
dalyvavo ir kilmingų šeimų dukterų, paklaustas: 
„Na, pone Pranciškau, ar neišsirinksite kurios nors 
iš šitų gražuolių?“ — atsakė: „Kur kas gražesnę 
esu išsirinkęs!“ — „O kokią?“ — La poverta [netur- 
tą]. Netrukus jis metė viską ir elgetaudamas iške- 
liavo į pasaulį. 

Kas šitaip samprotaudamas įsivaizduoja, kokie 
svarbūs mūsų išganymui yra vargai ir kančios, 
tas suvoks, kad nedera kitiems pavydėti nei jų 
laimės, nei jų nelaimės. 

Dėl tos pačios priežasties likimo nepaisantis įsi- 
tikinimų stoicizmas, nors ir yra geras šarvas, sau- 
gantis nuo gyvenimo kančių ir padedantis geriau 
iškęsti dabartį, bet tikrajam išganymui jis prieši- 
nasi. Jis stingdo širdį. Kaip padaryti ją geresnę 
per kančias, jeigu ji, suakmenėjusi, nieko nebe- 
jaučia? Beje, tam tikras šito stoicizmo laipsnis nė- 
ra jau toks retas reiškinys. Neretai jis pasižymi 
jausmingumu ir yra paaiškinamas bonne mine au 
mauvais jeu [juoku pro ašaras]: tais atvejais, kai 
jis yra neapsimestinis, dažniausiai kyla iš visiško 
bejausmiškumo, iš energijos, gyvybingumo, jaus- 
mo ir fantazijos trūkumo, t. y. dalykų, kurie būti- 
ni net didelei širdies kančiai. Šitai stoicizmo rū- 

šiai vokiečių flegmatizmas ir nepaslankumas yra 
ypač palankūs. 


$ 171 


Neteisėti arba piktavališki veiksmai to, kuris 
juos atlieka, yra jo valios gyventi ir drauge to at- 
stumo, kuriuo dar tebėra nutolęs tikrasis išgany- 
mas ir jo neigimas, taigi ir išlaisvinimas iš pasau- 
lio, taip pat ir ilgos pažinimo bei kančių mokyklos, 
kurias jam dar reikės išeiti, kol jis ten pateks, 
teigimo galios požymiai. Tam, kuris dėl savo veiks- 
mų turi kentėti, nors fiziškai tie veiksmai ir yra 
blogis, tačiau metafiziškai yra gėris ir iš esmės 
gaivastis, nes jie padeda jam artėti prie jo tikrojo 
išganymo. 


$ 172 


Pasaulio dvasia. Tad štai tavo darbų ir kan- 
čių užduotis: dėl to privalai būti, kaip kad yra ir 
visi kiti daiktai. 

Žmogus. Tačiau kas man iš tos būties? Jeigu 
ji kupina veiklos, aš turiu vargų, jei ne — nuobo- 
džiauju. Kaip galima man už tiek daug darbų ir 
tiek kančių siūlyti tokį menką atlygį? 

Pasaulio dvasia. Ir vis dėlto jis tiksliai ati- 
tinka visas tavo pastangas ir visas tavo kančias: 
toks jis yra kaip tik dėl savo menkumo. 

Žmogus. Mat kaip?! To, žinoma, mano galva 
neišneša. 

Pasaulio dvasia. Aš tai žinau. (Į šoną) Ar 
turėčiau jam sakyti, kad gyvenimo prasmę sudaro 
kaip tik tai, kad jis pamokytų žmogų jo nenorėti?! 
Šitam aukščiausiam įšventinimui jį turėtų parengti 
pirmiausia pats gyvenimas. 


$ 1722 


Jei, kaip sakiau, kiekvienas -žmogaus gyveni- 
mas apskritai turi panašumų į tragediją, ir mes 
matome, kad jis beveik visados yra ne kas kita, 
kaip neišsipildžiusių vilčių, žlugusių sumanymų 
ir per vėlai suprastų klaidų virtinė, jam tiktų to- 
kios eilutės: 


The old age and experience, hand in hand, 
Lead him to death, and make him understand, 
After a search so painful and so long, 
That all his life he has been in the wrong — 
[Kad amžius jo, kartu ir patirtis 
Į mirtį veda, tą suprato jis, 
Jog po ieškojimų ilgų, kančios, 
Gyvenimas - tik išraiška klaidos 
Rochester (?) „A satyr against mankind'] 


Šitos prielaidos visiškai sutampa su mano pa- 
saulėžiūra, laikančia pačią būtį dalyku, kurio ver- 
čiau nebūtų, tam tikru paklydimų, kurį pašalinti 
turi būties pažinimas. Žmogus (ó čv3%pøroç) is in 
the wrong [klysta] apskritai jau tuo, kad jis egzis- 
tuoja ir yra žmogus, vadinasi, tai visiškai tinka ir 
tam atvejui, kad kiekvienas konkretus žmogus (Tic 
&vłəpæroç), apžvelgdamas savo gyvenimą, is in the 


182 


14. Teorijos apie valią gyventi papildymai 


wrong: kad jis šitai apskritai suprastų, būtų išga- 
nytas, bet tam jis turi pradėti nuo pavienio atvejo, 
t. y. nuo to dalyko pažinimo savo paties gyvenime, 
nes guidguid valet de genere, valet et de species 
[kas tinka giminei, tinka ir rūšiai]. 

Į gyvenimą dera žiūrėti kaip į mums duodamą 
griežtą pamoką, nors į visai kitus tikslus orien- 
tuota savo mąstysena negalime suprasti, kaip 
mums galėjo tos pamokos prireikti. Todėl iš gyve- 
nimo išėjusius draugus turėtume prisiminti su pa- 
sitenkinimu, pagalvodami apie tai, kad jie savo 
pamoką iškentė, ir nuoširdžiai tikėdamiesi, kad ji 
buvo jiems naudinga; remdamiesi tuo pačiu po- 
žiūriu, ir savosios mirties turėtume laukti kaip 
pageidaujamo ir džiugaus įvykio — užuot, kaip ne- 
retai būna, susigūžę ir apimti siaubo. 

Laimingas gyvenimas neįmanomas: daugiausia, 
ką žmogus gali, tai susikurti didvyrišką biografi- 
ją. Tokį gyvenimą gyvena tas, kuris tam tikrais 
būdais kokiame nors bare, įveikdamas milžiniš- 
kus sunkumus, kovoja už visiems tam tikrą gėrį 
teikiantį dalyką ir pagaliau nugali, bet už tai at- 
lyginamas menkai arba išvis nieko negauna. Pa- 
galiau, kaip tas Gozzi'o pasakos „Re corvo“ prin- 
cas, suakmenėja, bet tauria poza ir didžiadvasišku 
gestu. Lieka prisiminimas, ir jis šlovinamas kaip 
herojus; jo valia, visą gyvenimą kankinta pastan- 
gomis ir darbu, nesekmėmis ir pasaulio nedėkin- 
gumu, užgęsta nirvanoje (kaip šia prasme rašė 
Carlyle'is savo paskaitose „On heroes and hero- 
worship“). 

Tokiais apmąstymais, kokius čia dėstėme, tai- 
gi, remdamiesi labai aukštu požiūriu, galime nu- 
matyti žmonijos kančių pateisinimą, tačiau gyvū- 
nams, kurių kančios, tiesa, dažniausiai žmonių 
sukeliamos, bet neretai ir be jų įsikišimo kilusios, 
yra labai didelės, tai netinka (žr. „Pasaulis kaip 
valia ir vaizdinys“ [trečias leidimas], t. 2, p. 404 ff. 
it. 2, p. 456—457|). Tada kyla klausimas: kam rei- 
kalinga šita kankinama, baiminama valia tūks- 
tančiais pavidalų, jei nėra protingumu grindžiamos 
laisvės išsivaduoti? Gyvūnijos pasaulio kančias ga- 
lima tik tiek pateisinti, kad valia gyventi, kadan- 
gi be jos šiame reiškinių pasaulyje daugiau nieko 
nėra ir kadangi ji yra alkana valia, priversta mai- 
tintis savo pačios kūnu — taip paaiškinamas jos 
apraiškų, kurios kiekviena gyvena vis kitos są- 
skaita, pakopiškumas. Čia nurodau šios knygos 
à 153 ir $ 154, kuriuose atskleistas faktas, kad 
gyvūnų gebėjimas kentėti yra nepalyginti mažes- 
nis už žmonių. Visa, ką apie tai dar būtų galima 
pridurti, atrodytų hipotetiška, dargi, sakyčiau, mis- 
tiška, todėl palieku tai apmąstyti pačiam skaity- 
tojui. 


“L 

$ 205 


AM adane apie (Platono) idėjų ir jų koreliato, 
grynojo pažinimo subjekto, suvokimą pakankamai 
išsamiai kalbėjau savo pagrindiniame veikale [plg. 
t. I, p. 254 ir kt.], būtų bergždžias darbas dar 
kartą grįžti prie to paties dalyko, jei nemanyčiau, 
kad čia pateiksiu analizę, kokios šia prasme iki 
manęs niekas nėra pateikęs, todėl geriau yra nie- 
ko nepalikti nepasakius tikintis, kad tos mintys 
kaip paaiškinimas kada nors galės praversti. Su- 
prantama, ankstesnieji apmąstymai skaitytojui, 
manau, jau žinomi. 

Tikrąją grožio metafiziką labai paprastai gali- 
ma nusakyti tokiu klausimu: kaip įmanoma išgy- 
venti pasitenkinimą ir džiaugsmą objektu be ko- 
kio nors jo santykio su mūsų norėjimu? 

Kiekvienas jaučia, kad džiaugsmas ir pasiten- 
kinimas kokiu nors dalyku iš tikrųjų gali kilti tik 
iš to dalyko santykio su mūsų valia arba, kaip 
mėgstama sakyti, su mūsų tikslais, tad džiaugs- 

mas be valios stimulo, atrodo, reiškia prieštaravi- 
mą. Tačiau visiškai akivaizdu, kad grožis savaime 
žadina mūsų džiaugsmą, nors ir nėra jokio aiš- 
kaus santykio su mūsų asmeniniais tikslais arba 
su mūsų valia. 

Į minėtą klausimą esu atsakęs taip: grožyje mes 
kiekvieną kartą suvokiame gyvosios ir negyvosios 
gamtos esmines ir pirmines formas, vadinasi, su- 
vokiame Platono gamtos idėjas, ir šitą suvokimą 
lemia jų esmės koreliatas, grynavalis pažinimo 
subjektas, t. y. grynasis intelektas, neturintis nei 
ketinimų, nei tikslų. Todėl, prasidėjus estetiniam 
suvokimui, valia iš sąmonės visai dingsta. O ji 
yra vienintelė visų mūsų graužačių ir kančių šal- 
tinis. Štai iš kur kyla tas malonumas ir džiaugs- 
mas, lydintys grožio suvokimą. Taigi šis suvoki- 
mas remiasi kančių galimybės pašalinimu. Jei, 
tarkim, kas nors imtų prieštarauti sakydamas, jog 
tada pašalinama ir džiaugsmo galimybė, reikėtų 
priminti, kad, kaip esu parodęs, laimė yra ne kas 
kita, kaip neigiamosios prigimties patenkinimas, 
tai yra tik kančių pabaiga, o skausmas, priešin- 
gai, yra teigiamybė. "Todėl, dingstant iš sąmonės 
norėjimui, džiaugsmo, t. y. skausmo ir šiuo atveju 
net jo galimybės, nebuvimo būsena lieka, o indivi- 
das pasidaro tik pažįstantis ir nebenorintis sub- 
jektas, bet toks, kuris nepraranda savęs ir savo 
veiklos suvokimo. Mes žinome, kad pasaulis kaip 
valia yra pirminis (ordine prior), o kaip vaizdi- 
nys — antrinis (ordine posterior). Pirmasis yra gel- 
džiamas, todėl kupinas skausmo ir begalinio 

sielvarto. Antrasis pats savaime skausmo neturi, 
todėl prilygsta pamatytam spektakliui, itin reikš- 
mingam, tačiau anaiptol nelinksmam. Mėgavima- 
sis šiuo pasauliu kelia estetinį pasitenkinimą“. 
Tapti grynu pažinimo subjektu — vadinasi, atsi- 
kratyti paties savęs**; o kadangi žmonės dažniau- 
siai to nemoka, jie paprastai nepajėgūs absoliučiai 
objektyviai vertinti daiktų, o tai sudaro meninin- 
ko talentą. 


$ 206 


Jei individualioji valia vaizduotei tam tikram 
laikui suteikia laisvę bei atleidžia ją nuo pareigos, 
kuriai vykdyti ji atsirado ir tebėra dabar, ir jai 
šiuo metu nebereikia rūpintis valia arba savuoju 
asmeniu, esančiu vienintele jos natūralia tema ir 
todėl reikalaujančiu nuolatinio dėmesio, bet vis 
dėlto nenustoja buvusi energinga ir veikli ir ge- 
banti aiškiai, jausdama visą įtampą, suvokti tai, 
ką stebi, tai ji netrukus pasidaro absoliučiai ob- 
jektyvi, t. y. tampa sąžiningai objektus atspindin- 
čiu veidrodžiu arba, tiksliau sakant, kiekvieną kar- 
tą vis kitais objektais atsiskleidžiančios valios 
objektyvacijos mediumu, valios, kurios giliausia 
esmė dabar išryškėja juo visapusiškiau, juo stebė- 
jimas trunka ilgiau, kol visai pasibaigia. Tik taip 

* Visiškas pasitenkinimas, galutinis nusiraminimas, tikroji pa- 
geidaujama būsena mums visada ateina tik stebint paveikslą, meno 


kūrinį, skaitant eilėraštį, klausantis muzikos. Tada iš to, žinoma, 
galima semtis tikėjimo, kad tie dalykai kur nors turi egzistuoti. 


** Grynu pažinimo subjektu žmogus tampa tą akimirką, kai pa- 


miršta save, kad ištirptų stebimuose daiktuose, ir tik šie lieka jo 
sąmonėje. 

su grynuoju subjektu atsiranda grynasis objektas, 
t. y. visiška stebimame objekte pasirodančios va- 
lios manifestacija, kuri kaip tik ir yra jos (plato- 
niškoji) idėja. O norint tokią idėją suvokti, reikia, 
kad aš, stebėdamas objektą, iš tikrųjų abstrahuo- 
čiausi nuo jo laike ir erdvėje užimamos vietos, 
taip pat ir nuo jo individualumo. Juk ne kas kita, 
o ta kiekvieną kartą priežastingumo dėsnio nu- 
lemta vieta nustato tam tikrą šio objekto santykį 
su manimi kaip individu, todėl, tik pašalinus tą 
vietą, objektas virsta idėja, o aš — grynuoju paži- 
nimo subjektu. Todėl kiekvienas paveikslas, am- 
žiams užfiksuodamas trumpalaikę akimirką ir ši- 
taip ją išplėšdamas iš laiko, pateikia ne tai, kas 
individualu, o idėją, tai, kas pastovu nuolatinia- 
me kitime. Tačiau kad subjekte ir objekte įvyktų 
postuluotasis virsmas, būtina sąlyga, kad pažini- 
mas ne tik nebeatliktų pirminės tarnavimo valiai 
funkcijos ir būtų paliktas sau, bet, nepaisant to, 
neprarastų energijos ir veiklumo, nors ir nebėra 
to veiklumo variklio, valios paskatų. Čia ir slypi 
keblumas, dėl kurio ir pats reikalas yra toks re- 
tas, nes visas mūsų mąstymas ir visi mūsų sie- 
kiai, mūsų klausa ir akys be perstojo tiesiogiai 
arba netiesiogiai yra priversti tarnauti begaliniams 
mūsų didesniems ar mažesniems asmeniniams 
tikslams, ir todėl kaip tik valia skatina pažinimą 
atlikti savo funkciją, be kurios paskatų jis kaip- 
mat nusilptų. Šių paskatų pagrindu veikiančio pa- 
žinimo visai pakanka ir praktiniam gyvenimui, 
net pavieniams mokslams, kurie vis tiria daiktų 
santykius, bet nesigilina į jų tikrąją esmę, todėl ir 

visi jų tyrimų rezultatai siejasi daugiausia su teze 
apie pagrindą, tą santykių elementą. Dėl tos prie- 
žasties visada, kai norima nustatyti priežastis ir 
padarinius arba dėl ko kas nors vyksta ir kas iš 
to išeina, taigi visose gamtos mokslų ir matema- 
tikos srityse, taip pat istorijoje, išradimų srityse 
ir kt. ieškomasis atsakymas turi būti valios tiks- 
las, ir juo labiau valia prie jo veržiasi, juo greičiau 
jis bus pasiektas. Taip pat ir valstybės reikaluose, 
kare, finansuose arba prekyboje, visokiose intri- 
gose ir daug kur kitur pirmiausia valia turi savo 
geismo stiprumu akinti intelektą įtempti visas jė- 
gas, kad tiksliai išaiškintų konkretaus atvejo prie- 
žastis ir padarinius. Tiesiog negali atsistebėti, kaip 
kartais valios stimuliuojamas intelektas gali būti 
priverstas net pranokti įprastines savo jėgas. To- 
dėl visais atvejais puikiems rezultatams pasiekti 
reikia ne vien geros, išmaningos galvos, bet ir ener- 
gingos valios, kuri pirmų pirmiausia ragintų inte- 
lektą, kad imtųsi tos varginančios, įtemptos ir ne- 
nuilstamos veiklos, be kurios tokie rezultatai 
neįmanomi. 

Visai kitaip suvokiama objektyvioji, tikroji daik- 
tų esmė, kurią sudaro jų (Platono) idėjos ir kuri 
turi būti visų dailiųjų menų pamatas. Valia, ten 
buvusi tokia energinga, tokia būtina, čia privalo 
visai išeiti iš žaidimo, nes čia tinka vien tai, ką 
intelektas daro absoliučiai vienas, vien tik savo 
paties priemonėmis ir tai pateikia kaip savanoriš- 
ką duoklę. Čia viskas turi darytis savaime: paži- 
nimas turi veikti be tikslo, vadinasi, be valios da- 
lyvavimo, nes tik grynojo pažinimo būsenoje, kai 

iš žmogaus visai yra pradingę jo valia ir pastaro- 
sios tikslai, gali rastis ta grynai objektyvi įžvalga, 
kurioje suvokiamos (Platono) daiktų idėjos. Tačiau 
visada turi būti toks suvokimas, kuris eina pirma 
koncepcijos, t. y. pirmojo, visada intuityvaus paži- 
nimo, paskui sudarančio tikrąją medžiagą ir bran- 
duolį tarsi tikro meno kūrinio, poezijos, net tik- 
rosios filosofemos sielą. Tai, kas iš anksto 
nenumatyta, neketinta, net iš dalies nesąmonin- 
ga, intuityvu ir kas nuo seno pastebima genijaus 
kūriniuose, gali rastis tik todėl, kad pirminis me- 
ninis pažinimas yra visai atskirtas ir nepriklauso- 
mas nuo valios, yra jos nesuteptas ir neliečiamas. 
Kaip tik todėl, kad valia yra tikrasis žmogus, pir- 
minis Meninis pažinimas priskiriamas vienai iš 
šitų skirtingų esmių, genijui. Šios rūšies pažini- 
mas, kaip ne kartą esu aiškinęs, nieko nesako apie 
pakankamą pagrindą ir prieštarauja grynajam pa- 
žinimui. Genijus savo įgimtu objektyvumu paste- 
bi tai, ko kiti nemato. Tai jam kaip poetui arba 
dailininkui suteikia gebėjimą perteikti gamtą taip 
vaizdingai ir gyvai. 

O kai kūrinys kuriamas, kai to, kas pažinta, 
tikslas yra perteikti ir vaizduoti, tada gali, net 
turi vėl veikti valia, nes yra tikslas — tada vėl ima 
galioti pakankamo pagrindo dėsnis, pagal kurį me- 
no tikslui pasitelkiamos reikiamos meninės prie- 
monės — tapytojas žiūri, kad būtų teisingas pieši- 
nys ir derėtų spalvos, o poetas konstruoja planą, 
paskui pasirenka metrą ir raiškos priemones. 

Bet kadangi intelektas kilęs iš valios, jis objek- 
tyviai reiškiasi kaip smegenų funcija, vadinasi, 

yra kūno dalis, kuri savo ruožtu yra valios objek- 
tyvacija, todėl intelektas iš pat pradžių yra skir- 
tas tarnauti valiai, tad jo natūrali veikla yra to- 
kia, kaip anksčiau aprašyta, kur jis lieka ištikimas 
tai natūraliai pažinimo formai, kurią išreiškia pa- 
kankamo pagrindo dėsnis, ir valia, pirminis žmo- 
gaus pradas, įkinko jį į veiklą ir joje laiko. Tuo 
tarpu antrojo tipo pažinimas intelektui nėra natū- 
rali, jam būdinga veikla, nes ją lemia absoliučiai 
nenormalus, todėl labai retai pasitaikantis inte- 
lekto ir jo objektyvaus reiškinio, smegenų, vyravi- 
mas likusio organizmo ir valios tikslų reikalauja- 
mo santykio atžvilgiu. Kaip tik dėl tos priežasties — 
kad intelekto vyravimas yra nenormalus — atsi- 
randantys reiškiniai kai kada primena beprotybę. 

Taigi savo kilmei, t. y. valiai, pažinimas čia 
darosi nebeištikimas. Intelektas, atsiradęs vien tar- 
nauti valiai ir beveik kiekviename žmoguje tą ir 
darantis, - dauguma visą gyvenimą praleidžia nau- 
dodamiesi juo ir jo vaisiais — visuose laisvuose 
menuose ir moksluose dirba sau nebūdingą dar- 
bą, ir čia įžvelgiama žmonių giminės pažanga bei 
garbė. Kitu atveju jis net gali atsisukti prieš valią 
ir nuplėšti nuo jos šventumo skraistę. 

Tarp kitko, tas grynai objektyvus pasaulio ir 
daiktų suvokimas, kuris kaip pirminis pažinimas, 
sudaro kiekvienos meninės, poetinės ir filosofinės 
kancepcijos pamatą, tiek dėl objektyvių, tiek ir 
dėl subjektyvių priežasčių tėra tik praeinantis da- 
lykas, nes, viena vertus, tam suvokimui reikalin- 
ga įtampa negali nutrūkti, antra vertus, pasaulio 
bėgsmas neleidžia, kad mes ištisai, kaip tas filoso- 

fas pagal Pitagoro apibrėžimą, liktume jame ra- 
mūs ir pasyvūs stebėtojai — juk kiekvienas didžia- 
jame gyvenimo marionečių vaidinime turi daly- 
vauti bemaž visuomet jausdamas virvutę, kuri su 
juo sieja ir kuria yra judinamas. 


$ 207 


Na, o jei kalbėsime apie tai, kas tokiose esteti- 
nėse įžvalgose yra objektyvu, taigi apie (Platono) 
idėjas, šį dalyką galima apibūdinti kaip situaciją, 
kuri atsirastų, jeigu būtų pašalintas laikas, ta for- 
mali ir subjektyvi mūsų pažinimo sąlyga, — tarsi 
stiklas iš kaleidoskopo. Pavyzdžiui, mes matome, 
kaip iš pumpuro išsiskleidžia žiedas ir išauga vai- 
sius, ir stebimės varomąja jėga, kuri niekada ne- 
pavargdama vis kartoja šitą raidos seką. Ta nuo- 
staba dingtų, jei galėtume suvokti, kad visame 
tame kitime turime reikalą tik su viena ir nekin- 
tama augalo idėja, tačiau nepajėgiame į ją žiūrėti 
kaip į pumpuro, žiedo ir vaisiaus vienovę, nes ją 
turime pažinti per laiko formą, kuri mūsų inte- 
lektui idėją suskaido į nuoseklius tarpsnius. 


$ 208 


Kai pradedi gilintis, kaip poezija ir vaizduoja- 
mieji menai kiekvienai savo temai pasirenka in- 
dividą ir jį skyrium rūpestingai tiksliai vaizduoja 
su visomis jo savybėmis, neapeidami net pačių ne- 
reikšmingiausių, ir kai paskui atsigręži į moks- 
lus, kurie operuoja sąvokomis, atstovaujančiomis 
begalei individų ir visam laikui nustatančiomis ir 

žyminčiomis visos rūšies savybes, tai šitaip žiū- 
rint tokie meno išdarinėjimai galėtų pasirodyti 
kaip menkaverčiai, smulkmeniški, net vaikiški. Ta- 
čiau meno esmė yra tokia, kad vienas atvejis jam 
atstoja tūkstančius: tai, ko menas siekia tuo rū- 
pestingu ir gana smulkmenišku individo vaizda- 
vimu, yra rūšies idėjos atskleidimas, todėl, pavyz- 
džiui, koks nors vyksmas, koks nors epizodas iš 
žmonių gyvenimo, kai teisingai ir visapusiškai, va- 
dinasi, tiksliai vaizduojami su tuo vyksmu susiję 
individai, mus tam tikru atžvilgiu aiškiau ir gi- 
liau supažindina su pačios žmonijos idėja. Kaip 
botanikas iš begalinės augalų pasaulio įvairovės 
nuskina tik vieną vienintelę gėlytę, kad parodytų 
mums apskritai šio augalo prigimtį, taip ir poetas 
iš neaprėpiamos visur nepaliaujamai judančio ir 
skubančio žmonių gyvenimo maišalynės paima tik 
vieną vienintelį epizodą, dažnai net vieną vienin- 
teli žmogų ir jo jauseną, norėdamas parodyti, kas 
sudaro žmogaus gyvenimą ir esmę. Todėl mato- 
me, kaip patys didžiausi meno žmonės, pavyzdžiui, 
Shakespeare'as ir Goethe, Raffaello ir Rembrand- 
tas, nelaiko negarbinga rimtų rimčiausiai ir nepa- 
prastai tiksliai vaizduoti net niekuo nepasižymin- 
čius individus su visomis jų savybėmis, net 
tokiomis, kurios vos pastebimos. Juk tai, kas ypa- 
tinga ir individualu, suvokiama tik tada, kai yra 
išryškinama, todėl poeziją apibrėžiau kaip meną 
žodžiais žadinti vaizduotę. 

Kai norima tiesiogiai pajausti pranašumą, kurį 
teikia vaizduojamasis pažinimas kaip pirminis ir 
fundamentalus abstrakčiojo atžvilgiu, ir suprasti, 

kaip menas atskleidžia daugiau už bet kokį moks- 
lą, reikia įsižiūrėti, nesvarbu, tiesiogiai ar tarpi- 
ninkaujant menui, į gražų, jaudinantį, išraiškin- 
gą žmogaus veidą. Kiek nepalyginti giliau čia 
galima įžvelgti žmogaus esmę, net prigimtį už vi- 
sus žodžius su visomis jų konkrečiomis ir abstrak- 
čiomis reikšmėmis! Beje, reikia pridurti, kad, pana- 
šiai kaip gražų gamtovaizdį nepaprastai pagyvina 
staiga iš už debesies švystelėjęs saulės spindulys, 
taip nušvinta ir gražus veidas, kai jame pasirodo 
šypsena, todėl: Ridete, puellae, ridete! [Šypsoki- 
tės, merginos, šypsokitės!]? 

Kodėl paveikslas mus lengviau veda prie (Pla- 
tono) idėjos suvokimo negu tikrovėje egzistuojan- 
tis objektas, kitaip sakant, kuo paveikslas yra ar- 
timesnis idėjai už tikrovę, apskritai paaiškinama 
tuo, kad meno kūrinys yra jau per subjektą per- 
ėjęs objektas, todėl dvasiai yra tai, kas kūnui su- 
daro gyvulinį, būtent jau asimiliuotą augalinį, 
maistą. Bet kai įdėmiau pasižiūri, šis dalykas re- 
miasi tuo, kad vaizduojamojo meno kūrinys, prie- 
šingai negu tikrovė, mums rodo, ne tai, kas 
egzistuoja tik vieną kartą ir niekada daugiau ne- 
bepasikartos, t. y. šios materijos sąsają su šia for- 
ma, ir tai iš tiesų sudaro konkretų atskirą objek- 
tą, — o tiktai tą formą, kuri, jei tik ji tobulai ir 
visapusiškai pateikta, jau yra tartum pati idėja. 
Tad paveikslas mus iškart nukreipia nuo individo 
prie grynosios formos. Jau šis formos atskyrimas 

nuo materijos kur kas labiau ją priartina prie idė- 
jos. Toks atskyrimas būdingas kiekvienam vaiz- 
duojamojo meno kūriniui, nesvarbu, ar tai būtų 
paveikslas, ar statula. Todėl šitas formos atskyri- 
mas nuo materijos sudaro estetinę vertę turinčio 
meno kūrinio esmę, nes tokio kūrinio tikslas yra 
atvesti mus prie (Platono) idėjos pažinimo. Vadi- 
nasi, meno kūriniui itin svarbu pateikti vien for- 
mą be materijos, ir tai reikia daryti atvirai ir aki- 
vaizdžiai. Tuo iš tikrųjų ir paaiškinama, kodėl 
vaško figūros nedaro estetinio įspūdžio ir nėra (es- 
tetine prasme) meno kūriniai, nors, jei gerai pa- 
darytos, gali būti šimtą kartų panašesnės už ge- 
riausią paveikslą arba statulą; juk, jeigu meno 
tikslas būtų iliuzinis tikrovės mėgdžiojimas, vaš- 
ko figūros turėtų užimti pirmą vietą. Jos kaip tik 
stengiasi perteikti ne tik gryną formą, bet ir ma- 
teriją, todėl sudaro iliuziją, tarsi matytum patį 
objektą. Taigi meno kūrinys mus nukreipia nuo 
to, kas egzistuoja tik vieną kartą ir niekuomet 
daugiau nebeegzistuos, t. y. nuo individo, ir atgrę- 
žia į tai, kas yra nuolat ir begalę kartų nesuskai- 
čiuojamoje daugybėje, atgręžia į grynąją formą ar- 
ba idėją, o vaško figūra pateikia tariamai patį 
individą, vadinasi, tai, kas egzistuoja tik vieną 
kartą ir niekada daugiau nebeegzistuos, be to ele- 
mento, kuris tokiai laikinai egzistencijai suteikia 
vertę, — be gyvenimo. Todėl vaško figūra kelia siau- 
bą, nes daro sustingusio lavono įspūdį. 

Galima pamanyti, kad vien tik statula pertei- 
kia formą be materijos, o paveikslas — taip pat ir 
materiją, bent tada, kai spalvomis mėgdžioja me- 

džiagą ir jos faktūrą. Tačiau tai reikštų, kad for- 
ma suprantama vien geometrine prasme ir nėra 
tai, kas čia turima galvoje, nes forma filosofine 
prasme — tai materijos priešingybė, todėl apima ir 
spalvas, glotnumą, tekstūrą, vienu žodžiu - koky- 
bę. Aišku, kad statula rodo vien tik gryną geomet- 
rinę formą, įkūnydama ją akivaizdžiai kitokioje 
medžiagoje, marmure: taip ji konkrečiai izoliuoja 
formą. O paveikslas neįvelkamas į jokią medžia- 
ga: jis perteikia tik formos regimybę — ne geomet- 
rine, bet ką tik minėta filosofine prasme. Kartoju, 
ši forma perteikia net ne patį paveikslą, o vien 
gryną jo regimybę, būtent jo poveikį tik vienai 
juslei, regai, ir tai tik vienu požiūriu. Todėl pa- 
veikslas net nesukelia iliuzijos, kad prieš akis tu- 
rime patį daiktą, t. y. formą ir medžiagą, o ir pa- 
veikslo iliuzinė tiesa vis dar paklūsta tam tikroms 
šiam vaizdavimo būdui būdingoms sąlygoms: juk, 
pavyzdžiui, paveikslas daiktus visada rodo tokius, 
kokius matytų tik vienakis, nes neišvengiamai 
dingsta mūsų abiejų akių paralaksas. Taigi ir pa- 
veikslas perteikia tik formą, kuri daro labai vien- 
pusišką poveikį — vien tik akiai. Kitus argumen- 
tus, kodėl meno kūrinys lengviau nei tikrovė mus 
priartina prie (Platono) idėjų suvokimo, esu išdės- 
tęs antrame savo pagrindinio veikalo tome (sk. 30, 
p. 370 [t. 2, p. 473 ir kt.|). 

Į šį samprotavimą panašus yra dar vienas, kur 
formą vėl reikėtų suprasti geometrine prasme. Juo- 
di vario raižiniai ir tušu piešti paveikslai atitinka 
labiau išlavintą, aukštesnį skonį negu spalvoti 
raižiniai ir akvarelės, kurie labiau patinka men- 

kiau išlavintam suvokimui. Tai, matyt, paaiški- 
nama tuo, kad juodi atvaizdai perteikia vien tik 
formą, tarsi abstrakčiai, nes ji suvokiama (kaip 
žinome) intelektu, kitaip sakant, yra stebimojo pro- 
to dalykas. O spalvos, priešingai, skirtos vien jus- 
lės organui (kokybinis akies tinklainės funkcijos 
pasiskirstymas). Šiuo požiūriu margus vario rai- 
žinius dar galima palyginti su rimuotomis eilė- 
mis, o juodus — vien su metrinės eilėdaros poezija 
(plg. mano pagrindiniame veikale pateiktus šių 
poezijos rūšių aiškinimus, t. 2, sk. 37, p. 427 [t. 2, 
p. 548|). 


$ 210 


Kad įspūdžiai, kuriuos patiriame jaunystėje, yra 
tokie reikšmingi, ir gyvenimo apyaušryje viskas 
mums atrodo taip idealu ir šviesu, priklauso nuo 
to, jog šiuo gyvenimo laikotarpiu su pavieniais da- 
lykais susipažįstame dar kaip su rūšimi, kuri 
mums dar yra nauja, taigi pavieniai dalykai yra 
rūšies atstovai. Todėl juose suvokiame tos rūšies 
(Platono) idėją, kuriai esmingas yra grožis. 

Žodis „gražus“ [vok. schön], be abejo, yra gimi- 
niškas anglų „to shew“ [rodyti], todėl „shewy“, 
„what shews well“, kas gerai save rodo, gerai at- 
rodo, reiškia aiškiai išsiskiriančią matomybę, kar- 
tu tai yra ryški reikšmingų (Platono) idėjų raiška. 

Žodis „vaizdingas“ [vok. malerisch] iš esmės reiš- 
kia tą patį ką ir schön, nes jis dedamas prie to, 

kas save šitaip rodo, kas savo rūšies idėją taip 
ryškiai iškelia į dienos šviesą, todėl tinka būti 
vaizduojama tapytojo, siekiančio perteikti, iškelti 
idėjas, kurios ir sudaro grožyje tai, kas objektyvu. 


$ 212 


Žmogaus pavidalo grožis ir graciškumas savo 
vienove yra ryškiausia valios apraiška pačioje 
aukščiausioje objektyvacijos pakopoje ir kaip tik 
todėl — didžiausias vaizduojamojo meno laimėji- 
mas. O šiaip, kaip jau esu sakęs („Pasaulis kaip 
valia ir vaizdinys“, t. 1, $ 41), kiekvienas natūra- 
lus daiktas yra gražus — taigi gražus ir kiekvienas 
gyvūnas. Jeigu matant kai kuriuos iš jų mums 
taip ir neatrodo, tai tik todėl, kad mes nepajėgia- 
me jų matyti grynai objektyviai ir suvokti jų idė- 
jos: Mus atitraukia nuo to kokia nors asociacija, 
dažniausiai dėl kokio iškylančio panašumo, pavyz- 
džiui, beždžionės ir žmogaus, todėl mes, nesuvokę 
to gyvūno idėjos, regime jame žmogaus karikatū- 
rą. Panašus yra ir rupūžės siejimas su mėšlu ir 
purvais, o juk čia neužtenka paaiškinti tą begali- 
nį pasišlykštėjimą, net pasibaisėjimą ir siaubą, ku- 
ris apninka vienus žmones pamačius šituos gyvū- 
nus, o kitus, sakysim, — išvydus vorą; šis dalykas, 
matyt, turi daug rimtesnę, metafizinę ir paslap- 
tingo santykio priežastį. Ši pažiūra paaiškina tą 
aplinkybę, kodėl kaip tik šitie gyvūnai yra panau- 
dojami simpatiniams gydymams (ir maleficijoms), 
kitaip sakant, magijos reikalams; pavyzdžiui, no- 
rint sumažinti karščiavimą riešuto kevale uždaro- 


mas voras, ir tas kevalas nešiojamas po kaklu tol, 
kol voras numiršta, arba iškilus dideliam mirties 
pavojui rupūžė įmetama į puodą su ligonio šlapi- 
mu, puodas gerai uždengiamas ir, mušant laikro- 
džiui dvyliktą valandą dienos, užkasamas namo 
rūsyje. Tačiau amžinasis teisingumas reikalauja, 
kad už ilgai trukusias šitų gyvūnų kančias būtų 
atgailaujama, o tai savo ruožtu paaiškina prielai- 
dą, jog tas, kuris užsiiminėja magija, esą užrašęs 
velniui sielą. 


$ 213 


Neorganinė gamta, jei tik joje nėra vandens ir 
jokių organinių elementų, daro labai nykų, net 
slegiantį įspūdį. Tai, pavyzdžiui, gali būti vieto- 
vės su ilgomis nuogų uolų virtinėmis, sakysim, 
toli nusidriekęs uolų slėnis be jokios augmenijos 
ties Tulonu, kur eina kelias į Marselį; dar stam- 
besniu mastu ir akivaizdžiau tai patirtume atsi- 
dūrę Afrikos dykumoje. Tokio negyvosios gamtos 
mums daromo įspūdžio nykumo priežastis yra ta, 
kad neorganinė masė paklūsta vien sunkio dės- 
niui, pagal kurį čia viskas ir susiklostę. O augme- 
nijos vaizdas, priešingai, džiugina mus, ir įspūdis, 
žinoma, darosi juo didesnis, juo ji turtingesnė, įvai- 
resnė, plačiau išplitusi ir palikta savo pačios va- 
liai. Paprasčiausiai tai paaiškinama tuo, kad aug- 
menijos pasaulyje yra įveiktas sunkio dėsnis: 
augalai stiebiasi tiesiog priešinga kryptimi; čia tie- 
siogiai apie save byloja gyvybės fenomenas kaip 
nauja ir aukštesnės pakopos daiktų tvarka. Mes 


199 


patys jai priklausome, nes ji mums artima, ji — 
mūsų būties pamatas. Ir čia atsiveria mūsų šir- 
dis. Pirmiausia tai, kuo augmenijos pasaulis tie- 
siogiai džiugina, yra toji kryptis į viršų, todėl mus 
nepaprastai jaudina, kai pamatome gražią medžių 
grupę, kurios viduryje į viršų šauna dar kelios 
tiesios, išlakios, smailiaviršūnės eglės. Tačiau nu- 
kirstas medis mūsų nebeveikia, o kreivai išaugęs 
veikia ne taip stipriai, kaip tiesus; gluosnis svy- 
ruoklis su nukarusiomis, vadinasi, sunkiui pasi- 
duodančiomis, šakomis, dėl to ir buvo šitaip pava- 
dintas (plg. pranc. saule pleureur, angl. weeping 
willow)*9. Vanduo pašalina neorganinės esamybės 
liūdną poveikį savo dideliu judrumu, teikiančiu 
gyvybės spindesį, ir nuolatiniu žaismu su šviesa, 
todėl jis yra pirminė bet kokios gyvybės priežas- 
tis. Ir dar vienas dalykas, kuris taip maloniai mus 
nuteikia, kai žvelgiame į augaliją, yra tai, kad iš 
jos dvelkia ramybė, taikingumas ir saikas, o gy- 
vūniją regime dažniausiai neramią, kamuojamą 
bėdų, net kovojančią; štai kodėl augalijai taip leng- 
vai pavyksta mus pastūmėti į grynojo pažinimo 
būseną, kuri išvaduoja mus iš mūsų pačių. 
Stebima, kaip augmenija, net pati paprasčiau- 
sia ir menkiausia, tuoj pat gražiai ir vaizdingai 
ima grupuotis ir augti, kai tik liaujasi žmogaus 
savivalė; taip būna kieviename žemės lopinėlyje, 
kuriame nebeplėtojama kultūrinimo veikla arba 
kurios ji dar nepatyrė, ir visai nesvarbu, ar čia 
augtų vien usnys, dagiai ar paprasčiausios laukų 
gėlytės. O javų ir daržovių laukuose augmenijos 
pasaulio estetika sumažėja iki minimumo. 

$ 214 


Jau seniai pripažinta, kad kiekvienas žmogaus 
reikalams skirtas gaminys, taigi kiekvienas prie- 
taisas ir statinys, kad būtų gražus, turėtų vienaip 
ar kitaip priminti kokį nors gamtos kūrinį, tačiau 
klaidingai matyta, jog šis panašumas turįs būti 
tiesioginis ir atspindėti pačias formas, pavyzdžiui, 
kolonas esą reikia vaizduoti kaip medžius ar net 
žmogaus galūnes, indus daryti panašius į kriauk- 
les arba sraiges, arba gėlių žiedus ir visur mėg- 
džioti augalijos ir gyvūnijos formas. Priešingai, tas 
panašumas neturi būti tiesioginis, bet tik netie- 
sioginis, t. y. jis turi reikštis ne forma, o formos 
pobūdžiu, kuris, nors pačios formos gali būti visai 
skirtingos, išliktų tas pats. Todėl statinius ir prie- 
taisus būtina konstruoti ne mėgžiojant gamtą, o 
kuriant juos gamtos dvasia, kuri atsiskleidžia ta- 
da, kai kiekvienas daiktas ir kiekviena jo dalis 
taip puikiai atitinka jos tikslą, kad apie jį šie iš- 
kart primena, ir tas priminimas pasireiškia tuo, 
kad minėtas tikslas realizuojamas tiesiausiai ir 
paprasčiausiu būdu. Šis akivaizdus tikslingumas 
ir sudaro gamtos produktų pobūdį. Nors gamtos 
produktuose valia veikia iš vidaus ir yra apėmusi 
absoliučiai visą materiją, o žmogaus gaminyje, 
veikdama iš išorės, savo tikslą pasiekia pirmiau- 
sia tik per stebėjimą ir net per daikto tikslo sąvo- 
ką, bet paskui įveikdama svetimą, t. y. iš pradžių 
kitą valią išreiškiančią, materiją, vis dėlto minė- 
tasis gamtos prudukto pobūdis čia gali būti išsau- 
gotas. Tai rodo antikos architektūra, kur kiekvie- 

nas statinio elementas, kiekviena jo detalė yra 
gerai pritaikyti tiesioginiam tikslui ir nėra nieko 
nereikalinga — kaip tik šitaip tas tikslas naiviai ir 
parodomas; priešingai yra gotikos stiliaus archi- 
tektūroje, kuri dėl daugybės betikslės puošybos ir 
įvairiausių priestatų, kuriems mes priskiriame 
nežinomą tikslą, užsidėjo paslaptingumo ir mįs- 
lingumo aureolę. Tai būdinga bet kokiam kitam 
išsigimusiam architektūros stiliui, kuris, vaiky- 
damasis originalumo, žaidžia ir koketuoja įvairio- 
mis įmantrybėmis kaip meno priemonėmis, nė pats 
nesuprasdamas jų tikslo. Lygiai tą patį galima 
pasakyti apie antikos laikų indus, kurių grožį su- 
daro tai, kad jie taip naiviai išreiškia visa, kam 
jie skirti; tinka ši nuostata ir visiems kitiems grai- 
kų ir romėnų gyvenime naudotiems daiktams: tie- 
siog jauti, kad jei gamtai būtų reikėję sukurti va- 
zas, amforas, šviestuvus, stalus, kėdes, šalmus, 
skydus, šarvus ir kitus panašius daiktus, jie būtų 
atrodę lygiai taip pat. O pasižiūrėkime į begėdiš- 
kus paauksuotus porceliano indus, taip pat į mo- 
terų drabužius ir t. t. dabartiniais laikais, kurie 
dar antikoje gimusį stilių pakeitė niekingu rokoko 
stiliumi, apnuogino savo pasigailėjimo vertą dva- 
sią ir amžiams buvo paženklinti gėdos žyme. Tai 
anaiptol ne smulkmena, bet to laiko dvasios ant- 
spaudas. Tai patvirtina ir dabartinė literatūra, vo- 
kiečių kalbos darkymas, kuriuo užsiima nemok- 
šos rašeivos, elgdamiesi su kalba taip įžūliai, kaip 
vandalai — su meno kūriniais, ir niekas už tai 
nebaudžia. 

$ 215 


Pagrindinės meno kūrinio minties radimąsi 
kažkas labai taikliai yra pavadinęs kūrinio kon- 
cepcija, nes ji, kaip ir žmogaus atsiradimui apvai- 
sinimas, yra esmingiausias dalykas. Kaip ir ap- 
vaisinimui, koncepcijai reikia ne tik laiko, bet ir 
dingsties bei nuotaikos. Apskritai objektas, tar- 
tum vyriškasis pradas, atlieka nuolatinį subjekto, 
moteriškojo prado, apvaisinimo aktą. Tačiau pas- 
tarasis užmezga vaisių tik atskiromis laimingo- 
mis akimirkomis ir esant palankiems subjek- 
tams — tada ir gimsta nauja, originali, todėl ir 
tolesnio gyvenimo perspektyvą turinti mintis. Ir 
čia lygiai taip pat, kaip ir fizinio apvaisinimo atveju, 
vaisingumas daug daugiau priklauso nuo moteriš- 
kosios negu nuo vyriškosios pusės: jei moteriška- 
sis pradas (subjektas) yra palankiai nusiteikęs ap- 
vaisinimui, beveik kiekvienas dabar į jo apercepciją 
patenkantis objektas pradės jam kalbėti, t. y. gim- 
dyti gyvybingą, veržlią ir originalią mintį, todėl 
nemaža atvejų, kai kokio nors nereikšmingo daly- 
ko arba proceso pamatymas yra davęs pradžią di- 
deliam ir puikiam kūriniui; pavyzdžiui, Jakobui 
Bėhme'i staiga pamatytas alavinis indas sukėlė 
nušvitimo būseną ir atvėrė giliausias gamtos prie- 
žastis — viskas galų gale priklauso nuo pačios sa- 
vo galios; lygiai kaip maistas arba vaistai negali 
suteikti arba pakeisti gyvybinės jėgos, taip ir kny- 
ga arba studijos negali suteikti arba pakeisti tavo 
dvasios. 

$ 216 


Improvisatore — tai žmogus, kuris omnibus ho- 
ris sapit [visomis valandomis yra išmintingas], nes 
savo galvoje laiko ištisą ir gerai surūšiuotą bet 
kokių bendrybių asortimentą, todėl prireikus jis 
visada, atsižvelgdamas į atvejo ir progos pobūdį, 
tuojau pat patarnaus ir ducentos versus stans pe- 
de in uno [du šimtus eilių stovėdamas ant vienos 
kojos]*! pateiks. 


$ 217 


Žmogus, kuris pasišauna gyventi iš mūzų ma- 
lonės, turiu galvoje gebėjimą kurti poeziją, man 
yra šiek tiek panašus į merginą, gyvenančią iš 
savo kūno žavesio. Ir vienas, ir antras nusirita į 
begėdišką verslą, o tai turėtų būti jų dvasios lais- 
va dovana. Abu kenčia dėl išsekimo ir abiejų lau- 
kia negarbinga pabaiga. Taigi nenužeminkite sa- 
vo mūzos iki paleistuvės, tegu poeto šūkis būna: 

O aš dainuoju širdimi. 
Daina per žmones skrenda 
Kaip miško paukštė nerami. 
Ji laimę man suranda, — 
[Goethe, „Dainius“ („Der Sanger“)]42 


nes poezijos dovanos skirtos gyvenimo šventėms, 
o ne kasdienybei. Nors dėl verslo, kuriuo dar už- 
siima poetas, kūryba šiek tiek skriaudžiama ir 
varžoma, vis dėlto ji gali gyvuoti, nes poetui ne- 
reikia įgyti daug žinių ir mokslo, kaip tatai priva- 
lu filosofams; verslas poetams padeda net susi- 
kaupti, o laisvo laiko perteklius ir profesinė kūryba 

daro juos išskydusius. Filosofas dėl minėtos prie- 
žasties nelabai gali užsiimti dar kokiu nors kitu 
verslu; bet kadangi pinigų gavimas iš filosofo dar- 
bo turi didelių kitokio pobūdžio ir suprantamų ne- 
patogumų, dėl kurių senovės graikai tokias pastan- 
gas padarė, skirtingai nuo filosofo, sofisto požymiu, 
tai reikia pagirti Saliamoną, kuris yra pasakęs: 
„Išmintis taip pat vertinga, kaip vertingas pavel- 
das, ir naudinga tiems, kurie mėgaujasi saule“ 
(Mok 7, 11). 

Tai, kad turime antikos klasikų, t. y. protų, 
kurių raštai neblėstančiu jaunatvišku spindesiu 
šviečia per ištisus šimtmečius, paaiškinama dau- 
giausia tuo, jog senovės autoriams knygų rašy- 
mas nebuvo pragyvenimo šaltinis; iš to anaiptol 
nereikėtų daryti išvados, kad šitie klasikai, be pui- 
kių veikalų, nėra parašę ir prastų, ir kad jie, kaip 
ir patys geriausieji naujųjų laikų autoriai, kai jų 
kūrybinė dvasia jau išgaravusi, nenešė savo sapa- 
lionių į turgų??, norėdami už jas gauti pinigų. 


$ 218 


Muzika — išties visuotinė kalba, kuri visur su- 
prantama, todėl visuose kraštuose ir visais lai- 
kais labai rimtai ir aistringai be paliovos jąja kal- 
bama; reikšminga, daug sakanti melodija greitai 
apkeliauja visą Žemės rutulį, o menkaprasmė, nie- 
ko nesakanti, vos suskambėjusi tuoj miršta; tai 
rodo, kad melodijos turinys yra puikiai suvokia- 
mas. Tačiau melodija byloja ne apie daiktus, o tik 
apie laimę ir kančią, ir šie dalykai yra vienintelės 
realijos valiai, todėl melodija tiek daug sako šir- 

džiai, bet galvai tiesiogiai neturi nieko pasakyti, 
ir tai būtų piktnaudžiavimas, jei to iš jos reika- 
lautume, kaip daro pramoginė muzika, kurios dėl 
tos priežasties reikia kartą ir visiems laikams at- 
sisakyti, nors Haydnas ir Beethovenas į ją buvo 
nuklydę, o Mozartas ir Rossini's, kiek žinau, to 
niekada nedarė. Viena yra reikšti aistras, o kas 
kita — vaizduoti daiktus. 

Šitos visuotinės kalbos gramatika irgi buvo kuo 
tiksliausiai sutvarkyta, nors ne anksčiau, negu tam 
padėjo pamatus Rameau. O išnarplioti leksikoną 
(turiu galvoje, kaip minėjau, neabejotiną ir svar- 
bią turinio reikšmę), t. y. padaryti jį protui suvo- 
kiamą nors bendrais bruožais, parodyti, kas yra 
tai, ką muzika per melodiją ir harmoniją išreiškia 
ir ką sako, to niekas, kol aš nesiėmiau, rimtai net 
nemėgino daryti, ir tai savo ruožtu, kaip ir daug 
kas kita, rodo, kad žmonės išvis mažai linkę į 
refleksiją ir apmąstymus, kad jie, į nieką nesigi- 
lindami, tik stumia savo dienas! Jie visur stengia- 
si patirti vien malonumą ir kiek įmanoma mažiau 
galvoti. Jie tai atsineša su prigimtimi. Todėl ima 
juokas, kai jie mano galį vaidinti filosofus. Ge- 
riausiai tai matyti iš mūsų filosofijos profesorių, 
jų įstabių kūrinių ir meilės filosofijai bei tiesai 
sąžiningumo. 


$ 219 


Apskritai ir populiariai kalbant, galima būtų 
teigti, kad muzika — tai melodija, o jos tekstas — 
pasaulis. Tikrąją šio teiginio prasmę atskleidžia 
tik manasis muzikos aiškinimas. 

O muzikos santykis su kiekvieną kartą jai su- 
teikiama tam tikra išorine raiška — turima galvo- 
je tekstas, akcija, maršas, šokis, religinis arba pa- 
saulietinis šventiškumas ir t. t. — yra panašus į 
architektūros kaip gražesnio, t. y. vien estetinių 
tikslų siekiančio, meno santykį su realiais pasta- 
tais, kuriuos ji turi statyti, todėl privalo derinti 
jai svetimą naudingumo tikslą su savaisiais, o 
šiuos ji, atsižvelgdama į muzikos keliamas sąly- 
gas, vis tiek įgyvendina pastatydama šventovę, rū- 
mus, arsenalą, teatrą ir kt. taip, kad tie pastatai 
yra ir gražūs, ir atitinka paskirtį, kurią pabrėžia 
jų estetiškumas. Taigi analogišką, nors ir ne tokį 
neišvengiamą paslaugumą muzika turi rodyti teks- 
tui arba kitoms iš jos reikalaujamoms realijoms. 
Ji privalo paisyti teksto, nors jis visai jai nebūti- 
nas, be jo ji turi dargi daugiau laisvės judėti; jai 
reikia derinti ne tik kiekvieną natą prie žodžio 
ilgio ir jo reikšmės, bet ir atitinkamai su juo su- 
sitapatinti bei atsižvelgti dar į kitus jai keliamus 
savavališkus tikslus ir todėl būti bažnytine, ope- 
ros, karo, šokio ir kitokia muzika. Visa tai muzi- 
kos esmei yra lygiai taip pat svetima, kaip ir gry- 
nai estetinei architektūrai yra svetimi žmonių 
keliami naudingumo reikalavimai, kurių abiem rei- 
kia žiūrėti ir savuosius tikslus derinti prie sveti- 
mųjų. Architektūra šito beveik niekada neišven- 
gia, o muzikai yra kur kas geriau: ji laisvai juda 
koncerte, sonatoje, o labiausiai — simfonijoje, toje 
savo gražiausioje šurmulio aikštėje, kur švenčia 
savąsias saturnalijas. 

Be to, šunkelis, kuriuo klampoja mūsų muzika, 
yra panašus į tą, kuriame buvo atsidūrusi romė- 
nų architektūra paskutiniųjų imperatorių laikais, 
kai statinių perkrovimas puošyba pagrindinius pa- 
prastus santykius iš dalies užgožė, iš dalies net 
iškreipė; o muzikoje dabar daug triukšmo, daug 
instrumentų, daug meno, bet visai maža aiškių, 
įspūdingų ir jaudinančių minčių. Šiuolaikinėse 
lėkštose, nieko nesakančiose, melodijos neturin- 
čiose kompozicijose galima pastebėti tą patį 
epochos skonį, kuriam priimtinas sunkiai supran- 
tamas, šlubuojantis, miglotas, mįslingas, net be- 
prasmis rašymo būdas, kurio šaknų iš tikrųjų rei- 
kia ieškoti pasigailėjimo vertoje hegelystėje ir jos 
šarlatanizme. 

Duokit man paklausyti Rossinio muzikos, kuri 
bylotų be žodžių! Dabartinių laikų kompozicijose 
daugiau dėmesio skiriama harmonijai, o ne melo- 
dijai; aš esu priešingos nuomonės ir muzikos pa- 
matu laikau melodiją, su kuria harmonijos santy- 
kis yra toks, kaip kepsnio — su padažu. 


$ 220 


Didžioji opera nėra grynosios meninės nuovo- 
kos darinys: veikiau tai truputį barbariško many- 
mo, kad estetinis pasitenkinimas tuo didesnis, kuo 
daugiau priemonių, kad būtų pasiektas visai skir- 
tingų įspūdžių vienalaikiškumas ir kuo stipresnis 
sutelktos didesnės veikiančios masės ir jėgų, re- 
zultatas, o juk muzika, pati galingiausia iš visų 
menų, gali viena absoliučiai patenkinti imlios dva- 

sios troškimus; negana to, savo aukščiausios kla- 
sės kūriniais, kad jie būtų tinkamai suvokiami ir 
jais deramai gėrimasi, muzika gali reikalauti vi- 
sos nesuskaidytos ir neišblaškytos žmogaus dva- 
sios, kad toji atsiduotų jai ir į ją pasinertų ir visai 
suprastų tą jos neįtikėtinai nuoširdžią kalbą. O 
kai klausaisi tokios nepaprastai sudėtingos muzi- 
kos kaip opera, iškart per regėjimą skverbiamasi 
į tavo dvasią rodant margą prabangą, fantastiš- 
kus vaizdus, šviesos ir spalvų efektus; be to, čia 
dar reikia sekti veiksmo fabulą. Visa tai atitrau- 
kia, blaško ir glumina dvasią — ji pasidaro ma- 
žiausiai pasirengusi suvokti šventą, paslaptingą 
ir nuoširdžią garsų kalbą. Taigi šitos priemonės 
ne tik nepadeda, bet trukdo pasiekti muzikos tiks- 
lą. O kur dar baletai, tie daugiau ar mažiau gaš- 
lumą, o ne estetinį malonumą turintys žadinti 
spektakliai, kurie dėl savo ribotų priemonių ir to- 
dėl greit atsirandančios monotonijos kaipmat bai- 
siausiai nusibosta, ir neretai trūksta kantrybė, — 
labiausiai dėl to, kad ilgai, dažnai ketvirtį valan- 
dos kartojama ta pati šokiui paklūstanti melodija, 
todėl muzikinis jausmas ima pavargti ir atbukti, 
o būsimiems rimtesniems ir aukštesnės kategori- 
jos muzikos įspūdžiams nebelieka imlumo. 

Gal ir nieko bloga, nors tikram muzikos suvo- 
kėjui ir nereikia, kad prie grynosios garsų kalbos, 
išsiverčiančios be jokios pašalinės pagalbos, būtų 
priduriami žodžiai ar pridedamas koks nors vaiz- 
dingai pateiktas veiksmas, kad mūsų stebintysis 
ir atspindintysis intelektas, šiaip jau nenorintis 
būti visai dykas, gautų tam tikro nesunkaus dar- 

belio, kuris netgi padėtų labiau sutelkti dėmesį į 
muziką ir ją sekti, ir paryškintų regimu vaizdu, 
kaip, sakysim, bendrą sąvoką paryškina schema 
ar pavyzdys, tai, ką širdies garsai sako savo ben- 
dra, nevaizdinga kalba: toks dalykas dargi sustip- 
rintų muzikos įspūdį. Tačiau viskas turėtų būti 
itin paprasta, nes priešingu atveju kenktų pagrin- 
diniam muzikos tikslui. 

Nors didelė vokalinių ir instrumentinių balsų 
sankaupa operoje veikia pagal muzikos principus, 
tačiau poveikis, kurį daro kvartetas ir iki šimto 
instrumentų išplėstas orkestras, anaiptol nėra pro- 
porcingas tokiam priemonių sutelkimui, nes akor- 
do juk negali sudaryti daugiau kaip trys, tik vie- 
nu atveju — keturi tonai, o dvasia niekuomet 
neįstengia iš karto suvokti daugiau, nesvarbu, kiek 
įvairių oktavų balsų tuos tris ar keturis tonus tą 
pačią akimirką pateiks. Iš viso to aiškėja, kodėl 
keturiems balsams sukomponuota muzika mus kai 
kada labiau jaudina, negu visa opera seria, kurios 
ištrauką ji sudaro, panašiai kaip piešinys dažnai 
daro didesnį poveikį už aliejiniais dažais tapytą 
paveikslą. Tai, kas vis dėlto iš esmės mažina kvar- 
teto poveikį, yra harmonijos platybės stoka, t. y. 
tai, kad kvartete trūksta dviejų ar daugiau okta- 
vų atstumo tarp boso ir žemiausio kitų trijų aukš- 
tesniųjų balsų, koks yra orkestre, jei turėsime gal- 
voje kontraboso balso žemumą, o šio poveikis 
neįtikėtinai dar padidėja tada, kai pagrindiniu bo- 
su griežia didžiuliai, apatinę klausos ribą siekian- 
tys vargonai, kaip būna katalikų bažnyčioje Drez- 
dene. Tik taip harmonija atskleidžia visą savo jėgą. 

"Tačiau meno, grožio, apskritai viso dvasinio vaiz- 
davimo esminis reikalavimas yra paprastumas, ku- 
ris būdingas ir tiesai; bent jau visados pavojinga 
nutolti nuo paprastumo. 

Taigi, kalbant atvirai, operą galima pavadinti 
nemuzikinei sielai skirtu nemuzikiniu išradimu, 
kur muziką pirmiausia reikia prakišti kontraban- 
da pro jai svetimą terpę, sakysim, supainiotos, ba- 
nalios meilės istorijos ir jos skysto poetinio srėba- 
lo akompanimentą, nes sodrios, dvasingos ir 
mąslios poezijos operos tekstas visai nepakenčia 
dėl to, kad kompozicija su tokiu poetiniu tekstu 
nepajėgia suspėti. Na, o muziką daryti prastos po- 
ezijos tarnaite yra klaidinga užmačia; tuo keliu iš 
esmės pasuko Gluckas, kurio operų muzikos, iš- 
skyrus uvertiūras, be teksto neįmanoma klausy- 
tis. Net būtų galima teigti, kad opera stumia mu- 
ziką į pražūtį. Negana to, kad muzika visaip 
rangydamasi ir vartydamasi turi derintis prie ne- 
reguliuojamų lėkšto veiksmo peripetijų, negana to, 
kad primityvus ir nežmoniškas dekoracijų ir kos- 
tiumų prašmatnumas, vyrų šokėjų darkymasis, o 
moterų trumpi sijonėliai atitraukia dėmesį nuo 
muzikos ir blaško, — net pats dainavimas dažnai 
gadina harmoniją, nes vox humana [žmogaus bal- 
sas], kuris vertinant muzikiniu aspektu yra toks 
pat instrumentas kaip ir visi kiti, nenori prie jų 
derintis, bet paprasčiausiai siekia dominuoti. Tie- 
sa, tais atvejais, kai dainuoja sopranas ar altas, 
tai labai tinka, nes tiems balsams iš esmės ir iš 
prigimties būdinga melodija. Tačiau boso ir teno- 
ro arijose pagrindinė melodija dažniausiai atlie- 

kama aukštaisiais instrumentais, ir tada dainavi- 
mas atrodo nekuklus, vien tik harmonijai paklūs- 
tantis balsas, kuris stengiasi perrėkti melodiją. 
Arba, norint melodiją perduoti tenorui ar bosui, 
akompanimentas kontrapunktiškai perkeliamas į 
viršų, visai priešingai muzikos prigimčiai, o ausis 
vis dėlto linkusi sekti aukštuosius tonus, tai yra 
akompanimentą. Aš iš tikrųjų manau, kad akom- 
panuojant orkestrui solo arijos tinka tik altui ir 
sopranui, o vyrų balsai — duetams ir daugiabal- 
sėms atkarpoms, nebent jie dainuotų be jokio 
akompanimento arba akompanuotų tik boso bal- 
sai. Melodija — tai aukščiausiojo balso privilegija 
ir taip turi būti, kai operoje po šitaip prievarta ir 
dirbtinai pateiktos baritono arba boso arijos eina 
soprano arija, mes tučtuojau su pasitenkinimu 
pajaučiame, kad tik tai yra natūralu ir atitinka 
meno reikalavimus. Didieji meistrai, tokie kaip 
Mozartas ir Rossini's, minėtąją blogybę sugeba su- 
švelninti ir net įveikti, bet jos pačios nepašalina. 

Kur kas vientisesnį muzikinį pasitenkinimą tei- 
kia giedamosios mišios, kurių dažnai nesuvokia- 
mi žodžiai arba be galo kartojami aleliuja, gloria, 
eleison, amen ir t. t. virsta ištisiniu solfedžio, ku- 
riame muzika, išlaikydama tik bendrą bažnytinį 
pobūdį, liejasi laisvai — ne taip, kaip operoje, kur 
ji, įsprausta į tam tikrus rėmus, yra pančiojama 
visokiausių nereikalingų dalykų; mišiose ji nie- 
kieno nekliudoma atskleidžia visą savo jėgą: čia ji 
neprivalo, kaip reikalauja, pavyzdžiui, slegiantis 
puritoniškas arba metodistinis protestantų baž- 
nytinės muzikos pobūdis, šliaužioti pažemiais, kaip 

ir pati protestantų moralė, o kyla laisvai ir plas- 
noja didžiuliais tarsi serafimas sparnais. Tik mi- 
šios ir simfonija užlieja žmogaus jausmus niekuo 
nesudrumstu, grynai muzikiniu pasitenkinimu, tuo 
tarpu operoje muzika, vargdama ir kankindamasi 
su banaliu siužetu ir šūdina poezija, mėgina, kiek 
tik gali, klibėti su jai užversta svetima našta. Toji 
pašaipi panieka tekstams, kuriems didžiajam Ros- 
sini ui tekdavo rašyti muziką, verta jei ir ne pagy- 
rimo, tai bent jau ji turėjo tikrą muzikinę motyva- 
ciją. Apskritai opera, kaip stambus kūrinys, ištisas 
tris valandas bukinantis mūsų muzikinį imlumą 
ir vėžlio žingsniu besirutuliojančiu, dažniausiai la- 
bai trivialiu veiksmu bandantis mūsų kantrybę, 
pats savaime ir pačia savo prigimtimi yra nuobo- 
dybė; tą klaidą gali ištaisyti tik vieno kito kompo- 
zitoriaus nepaprastas meistriškumas, todėl iš šio 
žanro kūrinių įmanoma klausytis tik pačių geriau- 
sių, o vidutinių reikėtų atsisakyti. Taip pat būtų 
gera operą trumpinti, o jos veiksmą - glaudinti: ji 
turėtų apsiriboti, jei tik įmanoma, vienu veiksmu 
ir trukti ne ilgiau kaip vieną valandą. Mano lai- 
kais Romos Teatro della Valle, puikiai jausdamas 
dalyko esmę ir ieškodamas išeities, pasuko ne vi- 
sai tinkamu keliu: operos aktus mėginta kaitalioti 
su komedija. Opera ilgiausiai turėjo trukti dvi va- 
landas, o drama - tris, nes dramai reikia dėmesio, 
o ir dvasinė įtampa čia ilgiau išsilaiko: ji mus ne 
taip smarkiai sekina kaip nepertraukiama muzi- 
ka, galiausiai virstanti nervų tampymu, todėl da- 
bar paskutinis operos veiksmas paprastai yra ne 
kas kita, kaip žiūrovų kankinimas, bet dar dides- 

nė kančia — dainininkams ir muzikantams; tad 
galima pamanyti, kad čia regi gausų būrį žmonių, 
susirinkusių kankinti save, dėl to kantriai sekan- 
čių veiksmą iki galo, ne vienas jau seniai mintyse 
dūsaudamas troško, išskyrus tuos, kurie neištvė- 
rę išėjo. 

Uvertiūra, supažindindama su muzikos pobū- 
džiu ir nubrėždama veiksmo gaires, privalo žiūro- 
vą parengti operai, tačiau tai neturi būti daroma 
pernelyg aiškiai ir prikišamai - tik tiek, kiek sap- 
ne galima pažvelgti į ateitį. 


$ 221 


Vodevilį galima palyginti su paradiškai save 
demonstruojančiu žmogumi, apsirengusiu drabu- 
žiais, supirktais sendaikčių turguje: kiekvieną iš 
jų jau yra dėvėjęs kitas, kuriam jis buvo siūtas ir 
kuriam tiko; aiškiai matyti, kad jie ne iš to paties 
komplekto. Lygiai tas pats pasakytina ir apie mu- 
zikinį popuri — jis, kaip tas arlekino apsiaustas, 
sudurstytas iš skiaučių, nukarpytų nuo garbių 
žmonių švarkų ir sijonų; tai tikra muzikos gėda, 
kurią turėtų uždrausti policija. 


$ 222 


Reikia pasakyti, kad muzikoje kompozicija yra 
vertingesnė už atlikimą, o spektaklyje — priešin- 
gai. Puiki muzikos kompozicija, net labai viduti- 
niškai, vien tiksliai ir teisingai atlikta, suteikia 
nepalyginti daugiau malonumo negu puikus pras- 
tos kompozicijos atlikimas. O prasta pjesė, suvai- 

dinta talentingų aktorių, yra daug įdomesnė už 
patį puikiausią dramos veikalą, bet suvaidintą di- 
letantų. 

Aktoriaus uždavinys — įvairiausiais aspektais 
atskleisti žmogaus prigimtį per tūkstantį be galo 
skirtingų charakterių — ir visa tai daryti remian- 
tis savąja visiems laikams duota ir niekada visai 
nepašalinama individualybe. Dėl to jis turi būti 
sumanus, patrauklios išvaizdos žmogus, bent ne- 
turėti tokių trūkumų ar būti toks silpnas, kad, 
pasak Hamleto [3, 2], neatrodytų, jog yra sukurtas 
ne pačios gamtos, o jos parankinių. Vis dėlto ak- 
torius geriau vaidins tą charakterį, kuris artimes- 
nis jo individualybei, bet geriausia, kai tas cha- 
rakteris su ja sutampa; todėl ir blogiausias 
aktorius turi vaidmenį, kurį vaidina puikiai, nes 
čia Jis yra tarsi gyvas veidas tarp kaukių. 

Iš gero aktoriaus reikalaujama, kad jis 1) būtų 
žmogus, gebantis savo vidaus pasaulį perteikti iš- 
orėn; 2) kad nestokotų fantazijos dirbtines aplin- 
kybes ir įvykius įsivaizduoti taip gyvai, kad šie 
jaudintų jo sielą; 3) kad turėtų proto, patirties ir 
išprusimo tiek, jog tinkamai suprastų žmonių cha- 
rakterius ir santykius. 


$ 223 


„Žmogaus kovos su likimu“ prielaidą, kovos, ku- 
rią mūsų šiuolaikiniai nuobodūs, tuščiadvasiai, 1š- 
sikvėpę ir šlykščiai saldžialiežuvaujantys estetai 
maždaug jau prieš penkiasdešimt metų paskelbė 
visuotine tragedijos tema, sudaro valios laisvė, ši- 

ta visų ignorantų užgaida, ir dar, ko gera, kate- 
gorinis imperatyvas, kurio morale grindžiami tiks- 
lai arba įsakymai, nepaisant likimo priešinimosi, 
čia turi būti įgyvendinti; ir tai minėtiems ponams 
teikia pasitenkinimą. Iš tikrųjų toji tariama visuo- 
tinė tragedijos tema yra juokinga jau vien todėl, 
kad tai būtų kova su nematomu, miglos drabu- 
žiais apsitaisiusiu priešininku, vadinasi, kiekvie- 
nas kirtis kristų į tuštumą, todėl, norėdamas nuo 
likimo pabėgti, patektum jam tiesiai į nagus, kaip 
tai nutiko karaliui Lajui ir Edipui. Reikia turėti 
galvoje dar ir tai, kad likimas yra visagalis, todėl 
kovoti su juo būtų pats juokingiausias akiplėšišku- 
mas iš visų; todėl visai teisus Byronas sakydamas: 


To strive, too, with our fate were such a strife 
As if the corn-sheaf should oppose the sickle. 


[Su likimu kovoti būt tas pats, 
Kas šiaudui susiremti su dalgiu.) 


Byron, „Don Juan“, 5, 17. 
Taip reikalą supranta ir Shakespeare'as: 


Fate, show thy force: ourselves we do not owe; 
What is decreed, must be, and be this so! 


[Bejėgiai esame. Tad spręsk, likime, 
Man teks priimti tavaji sprendimą.) 
Shakespeare, „Twelfth night“, act I, the close. 


Antikoje likimas yra daiktų visumoje glūdintis 
būtinumas, kuris, neatsižvelgdamas nei į mūsų 
norus ir prašymus, nei į kaltę ar nuopelnus, tvar- 
ko žmonių reikalus ir nematoma gija tampo iš- 
oriškai vienas nuo kito nepriklausomus daiktus, 

kad padėtų juos ten, kur nori; tad jų, atrodytų, 
atsitiktinis susidūrimas šia didžiąja prasme yra 
būtinas. Kaip dėl to būtinumo viskas yra nulemta 
iš anksto (fatum), taip įmanomas ir jos išanksti- 
nis žinojimas — per orakulus, regėtojus, sapnus ir 
tot. 

Taigi numatymas — tai ne kas kita, kaip su- 
krikščionintas likimas, paverstas pasauliui gėrio 
trokštančio Dievo ketinimais. 


$ 224 


Estetiniu graikų tragedijos choro tikslu laikau 
tai, kad, pirma, šalia pažiūrų, kurias į daiktus 
turi aistrų sukrėsti pagrindiniai veikėjai, būtų išsa- 
kytos ir ramios, nešališkos, protingos pažiūros; 
antra, kad esminis pjesės moralas, kuris pamažu 
in concreto rutulioja veiksmą, kartu būtų kaip to 
veiksmo refleksija išsakytas ir in abstracto, t. y. 
trumpai. Šitaip elgdamasis, choras yra panašus į 
bosą muzikoje: būdamas nuolatinis pritarėjas, jis 
padeda girdėti pagrindinį kiekvieno atskiro akor- 
do toną. 


$ 225 


Kaip Žemės uolynai parodo tolimos pasaulio 
praeities gyvybės formas atspauduose, saugančiuo- 
se trumpos būties pėdsakus tūkstančių tūkstan- 
čius metų, taip ir senovės graikai komedijose pa- 
liko neišdildomą savo linksmo gyvenimo atspaudą, 
tokį ryškų ir tikslų, jog susidaro įspūdis, tarsi jie 
tai būtų padarę sąmoningai, norėdami vėlesniam 

pasauliui palikti nenykstantį savo gražios ir tau- 
rios egzistencijos, dėl kurios laikinumo apgailes- 
tauja, paveikslą. Suvaidindami Plauto ir Terenci- 
jaus veikalus, mes šiuos išlikusius kevalus ir 
formas vėl pripildome gyvais kūnais, ir tas seniai 
praėjęs judrus gyvenimas vėl gyvai ir linksmai 
iškyla mums prieš akis — kaip tos antikos laikų 
grindų mozaikos, vos sudrėkintos vėl sublizga sa- 
vo senomis spalvomis. 


$ 226 


Šalia vienišos išsiskiriančios [G. E. Lessingo| 
„Minos fon Barnhelm“ („Minna von Barnhelm“) 
vienintelė tikra vokiečių komedija, kilusi iš tautos 
gelmių ir atspindinti jos dvasią, yra Ifflando pje- 
sės*4, Teigiamos šitų scenos veikalų ypatybės yra 
tos pačios, kaip ir tautos bruožai, kuriuos tie vei- 
kalai atspindi, o tie bruožai yra labiau dorovinio 
negu intelektinio pobūdžio: apie anglų ir prancū- 
zų komediją galima būtų teigti visai priešingai. 
Vokiečiai taip retai būna originalūs, kad vos tik 
jie tokie pasirodo, taip ir norisi tučtuojau kirsti 
vėzdu, kaip darė Schilleris ir Schlegelis, kurie If- 
flando atžvilgiu elgėsi neteisingai, o užsipuldami 
Kotzebue net peržengė ribas. Taip pat dabar vėl 
neteisingai elgiamasi Raupacho“ atžvilgiu, o plo- 
jama pasigailėjimo vertų niekdarių snukiams. 


$ 227 


Dramai kaip tobuliausiam žmogiškosios būties 
atspindžiui būdingos trys tos būties, taigi ir tikslų 

bei pretenzijų, suvokimo pakopos. Pirmoje ir daž- 
niausiai pasitaikančioje pakopoje drama yra pa- 
prasčiausiai tik įdomi: veikėjai mus patraukia tuo, 
kad siekia tikslų, kurie panašūs į mūsų tikslus; 
veiksmą varo charakterių ir atsitiktinumo intri- 
ga: sąmojis ir pokštai sudaro visumos pamatą. Ant- 
roje pakopoje drama pasidaro sentimentali: ji ke- 
lia užuojautą herojams ir tiesiogiai mums patiems, 
veiksmas rutuliojasi patetiškai, bet pabaigoje at- 
eina ramybė ir pasitenkinimas. Aukščiausioje ir 
sunkiausioje pakopoje siekiama tragizmo: mums 
rodomos didžiulės kančios, būties vargai, o viso to 
rezultatas — žmogaus siekių menkumas. Mes su- 
krečiami iki sielos gelmių, mumyse sužadinamas 
noras nusigręžti nuo valios gyventi — arba tiesio- 
giai, arba kaip harmoningai skambanti užuomina. 

Į politinę dramą, turinčią tendenciją meiliai 
žvilgčioti į saldžios minios šią akimirką svarbias 
užgaidas, tą mėgstamiausią mūsų dabartinių lite- 
ratų fabrikatą, aš, suprantama, nekreipiau dėme- 
sio: tokios pjesės netrukus, dažnai jau kitais metais 
guli kaip seni kalendoriai. Tačiau literatui tai nerū- 
pi, nes kreipiantis į jo mūzą girdėti tik vienas 
prašymas: „Kasdienės duonos duok mums šian- 
dien“. 


$ 228 


Kaip sakoma, kiekviena pradžia yra sunki. Dra- 
maturgijoje yra priešingai: kiekviena pabaiga yra 
sunki. Tai patvirtina begalė dramų, kurių pirmoje 
pusėje gana gerai įsibėgėjama, o paskui viskas 

ima drumstis, trūkčioti, šlubuoti, ypač tame ne- 
lemtame ketvirtame veiksme, kol galiausiai bai- 
giasi arba dirbtinai, arba nepatenkinamai, arba 
taip, kad kiekvienas seniai jau viską žino, kaip, 
sakysim, [G. E. Lessingo] „Emilijoje Galoti“ („Emi- 
lia Galotti“), kurios pabaiga tiesiog kelia pasipik- 
tinimą, ir žiūrovas išeina namo visai subjurusia 
nuotaika. Tos pabaigos yra tokios sunkios todėl, 
kad visuomet lengviau ką nors sujaukti negu iš- 
narplioti, bet iš dalies ir todėl, kad mes rašytojui 
suteikiame carte blanche [neribotus įgaliojimus] 
pradžiai, o pabaigai keliame tam tikrus reikalavi- 
mus: vaidinimas turi baigtis arba labai laimingai, 
arba visai tragiškai, o žmogaus gyvenimas ne taip 
lengvai ir ryžtingai pasuka viena ar kita krypti- 
mi, tad tai turi vykti natūraliai, teisingai ir be 
prievartos, kad niekas negalėtų to numatyti. Tas 
pats pasakytina apie epą ir romaną, tik dramoje, 
kuri yra kompaktiškesnės prigimties, tai aiškiau 
matyti, ir šita jos prigimtis sunkina užduotį. 
Posakis Ex nihilo nihil fit [Iš nieko niekas ne- 
atsiranda; Lukretius, „De rerum natura“, I, 545] 
tinka ir dailiesiems menams. Geri tapytojai savo 
istoriniams paveikslams modeliais kviečiasi tik- 
rus žmones, perkeldami į tokias drobes iš gyveni- 
mo paimtus veidus, kuriuos paskui — arba dėl gro- 
žio, arba dėl būdingo charakterio — idealizuoja. 
Taip pat daro, kaip man atrodo, ir romanistai: 
išgalvotų istorijų prototipais ima tikrus žmones iš 
pažįstamų ir, atsižvelgdami į kūrybinį sumany- 
mą, juos suidealina bei papildo naujais bruožais. 

Romanisto uždavinys — ne apie didelius įvy- 
kius pasakoti, o mažus padaryti įdomius. 

Romanas bus juo vertingesnis ir tauresnis, juo 
labiau vaizduos vidinį, o mažiau - išorinį gyveni- 
mą; šis santykis kaip būdingas šio žanro požymis 
apibūdina visų tipų romanus, pradedant [L. Ster- 
ne’o] „Tristramu Šendžiu“ ir baigiant brutaliausiais 
bei itin įvykių gausiais riterių ir plėšikų roma- 
nais. Kaip žinome, „Tristrame Šendyje“ beveik išvis 
nėra veiksmo, bet jo ne ką daugiau ir [J. J. Rous- 
seau] „Naujojoje Eloizoje“, ir [J. W. Goethe's] „Vil- 
helme Meisteryje“. Net [Cervanteso] „Don Kicho- 
te“ jo palyginti mažai, o jei ir yra, tai jis labai 
nereikšmingas, dažniausiai baigiasi kokiu nors 
pokštu; šie keturi romanai — šio žanro viršūnė. 
Na, dar žvilgtelėkime, pavyzdžiui, į nuostabius 
Jeano Paulio romanus: kiek daug juose dvasinių 
išgyvenimų, nors išorinių įvykių tėkmė ir ribota. 
Net Walterio Scotto romanuose dvasinis herojų 
gyvenimas gerokai pranoksta išorinius įvykius, o 
šie suaktyvėja tik tada, kai reikia stimuliuoti dva- 
sinį gyvenimą; prastuose romanuose veiksmas eg- 
zistuoja pats sau. Menas ir yra tam, kad mažiau- 
siomis išorinio gyvenimo pastangomis stipriausiai 
audrintų vidinį gyvenimą, nes iš tikrųjų mus do- 
mina tik vidinis žmogaus pasaulis. 


$ 229 


Sąžiningai prisipažįstu, kad [Dante's] „Dieviš- 
kosios komedijos“ šlovė man atrodo perdėta. Gero- 
kai ją išpūtė begalinis pagrindinės minties ab- 

surdiškumas, todėl jau „Pragare“ mums ryškiai 
parodoma labiausiai erzinanti krikščionių mitolo- 
gijos dalis; prie visko čia prisideda dar ir stiliaus 
bei užuominų neaiškumas: 


Omnia enim stolidi magis admirantur amantgue, 


Inversis guae sub verbis latitantia cernunt. 


[Juk kvailuosius stebina viskas, ir meilę parodo 
jie visam kam, ką surado miglotais žodžiais išreikšta; 
Lukretius, „De rerum natura“, I, 641] 

Šiaip ar taip, bet tikrai nepaprastai žavi Dan- 
te's dažnai net lakonizmą pasiekiantis frazės trum- 
pumas ir energija, o dar labiau — nepaprasta vaiz- 
duotė. Todėl neįmanomiausius dalykus jis pateikia 
labai tikroviškai, tarytum juos sapne būtų regė- 
jęs: negalėdamas apie juos turėti patirties, atrodo, 
jog, norėdamas taip tiksliai ir vaizdingai viską ap- 
rašyti, jis pirmiausia turėjo tai susapnuoti. Ta- 
čiau nežinai, nei ką sakyti, nei ką manyti, kai 
„Pragaro“ vienuoliktos giesmės pabaigoje Vergili- 
jus ima kalbėti apie aušrą ir blėstančias žvaigž- 
des, taigi pamiršta, kad yra pragare, po žeme, ir 
tik skyriui baigiantis quindi uscire [iš ten išeis], a 
riveder le stelle [kad vėl pamatytų žvaigždes]. Tą 
patį pažeidimą aptinkame dar kartą dvidešimtos 
giesmės pabaigoje. Gal reikia manyti, kad Vergi- 
lijus turi kišeninį laikrodį, todėl žino, kas dabar 
matyti dangaus skliaute? Man tai atrodo kur kas 
didesnio užmaršumo pavyzdys negu tas, kuris su- 
sijęs su Sančos Pansos asilu, irgi nepapuošęs Cer- 
vanteso asmenybės. 

Dante's veikalo pavadinimas nestokoja origina- 
lumo ir taiklumo, ir vargu ar galima abejoti dėl 
to, kad jis yra ironiškas. Komedija! Išties — tai 
pasaulis: komedija Dievui, kuris, kupinas nepaso- 
tinamo keršto troškimo ir rafinuoto žiaurumo, pas- 
kutiniame tos komedijos veiksme mėgaujasi būty- 
bių, iš dyko buvimo pašauktų būti, begalinėmis ir 
beprasmėmis kančiomis, nes jos išėjo ne tokios, 
kokias buvo sumanęs, todėl per savo trumpą gy- 
venimą jos elgėsi kitaip ir laikėsi kitokio tikėjimo, 
negu jam būtų tikęs. Jei turėsime galvoje tą jo 
negirdėtą žiaurumą, apie visus „Pragare“ mini- 
mus nusikaltimus neverta būtų nė burnos aušin- 
ti; net jis pats būtų kur kas blogesnis už visus 
„Pragare“ sutinkamus velnius, nes jie veikia juk 
tik jo pavedimu ir dėl to, kad jis — visagalis. Todėl 
senis Dzeusas vargu ar turėtų jausti padėką už 
garbę būti taip lyg niekur nieko su juo tapatina- 
mas, kaip tatai keistai daroma kai kuriose po- 
emos vietose (pvz., 14 giesmėje,70 eil.; 31 giesmė- 
je, 92 eil.), o „Skaistykloje“ (6 giesmėje, 118 eil.) iš 
to net juokas pradeda imti: O sommo Giove, che 
fosti in terra per noi crocifisso [O, didysis Jupiteri, 
kurs už mus žemėje buvai nukryžiuotas]. Ką už 
tai pasakytų Dzeusas? 42 zoxo0:. [O, varge!] Ypač 
atgrasiai veikia tas rusiškas-mužikiškas Vergili- 
jaus, Dante’s ir kiekvieno kito vergavimas Dievo 
įsakymams ir tas kinkas drebinantis paklusnu- 
mas, su kuriuo išklausomi visi jo ukazał [įsaky- 
mai]. Šią vergo psichologiją (33 giesmė, 109-150 
eil.) Dante pats asmeniškai išplėtoja taip, kad vie- 
nu atveju, apie kurį girdamasis pasakoja, visai 

netenka nei gėdos, nei sąžinės. Taigi gėda ir sąži- 
nė jam neturi reikšmės, kai tik šie dalykai vie- 
naip ar kitaip susimaišo su žiauriais Domeneddio 
[Viešpaties Dievo] sprendimais; todėl čia jis, norė- 
damas išgauti kenčiančios sielos pasisakymą, sa- 
vo tvirtai ir iškilmingai duotą pažadą, kad trupu- 
tėlį palengvins jo išgalvotą ir žiaurią kančią, kai 
kankinamasis išpildys jam iškeltą sąlygą, Dante 
atvirai ir įžūliai, nepaisydamas nei garbės, nei są- 
žinės, sulaužo in maiorem Dei gloriam, nes bent 
truputėlį sumažinti Domeneddio skirtą kančią, šiuo 
atveju nušluostyti į ledą sušalusią ašarą, laiko vi- 
siškai neleistinu dalyku, nors jam įsakmiai tatai 
nebuvo uždrausta, taigi ir to nedaro, kad ir kaip 
tvirtai ir iškilmingai ką tik buvo prižadėjęs. Neži- 
nau, danguje panašūs dalykai gal ir girtini, bet 
kas taip elgiasi Žemėje, yra apgavikas. Iš to ma- 
tyti, kokie prasti reikalai kalbant apie bet kokią 
moralę, kuri neturi kito pamato, išskyrus Dievo 
valią, todėl taip greitai, nelyg elektromagneto po- 
liai, virsta priešingybėmis: iš bloga gali pasidaryti 
gera, o iš gera — bloga. Visas Dante's „Pragaras“ 
išties yra tikra žiaurumo apoteoze, be to, čia, kaip 
sakyta, priešpaskutinėje giesmėje dar išaukština- 

mas garbės ir sąžinės neturėjimas. 

Tai, kas tiesa visam pasauly, 

Sakau aš drąsiai, be apgaulės. 
Goethe“? 
Šiaip jau Dievo kūriniams šis dalykas būtų di- 
vina tragedia, tokia, kuri neturi pabaigos. Nors 
jos prologas kartkartėmis būna linksmas, bet, pa- 

lyginti su begaline tragiškosios dalies trukme, jis 
atrodo toks klaikiai trumpas. Vargiai galima susi- 
laikyti nuo minties, kad pats Dante čia nėra pa- 
slėpęs satyros apie tokią nepriekaištingą pasaulio 
tvarką; priešingu atveju reikėtų visai neįprasto 
skonio, kad būtų malonu vaizduoti akis badančias 
nesąmones ir nesibaigiančias budeliškas scenas. 

Iš visų kitų italų poetų aš labiausiai vertinu 
savo numylėtąjį Petrarcą. Jausmo gilumu ir nuo- 
širdumu bei jo tiesiogine raiška, tiesiog griebian- 
čia už širdies, joks pasaulio poetas nėra jo pralen- 
kes. Todėl Petrarcos sonetai, triumfo dainos ir 
kanconos man yra nepalyginti mielesnės negu 
Ariosto fantastiški pokštai ir baisūs Dante's snu- 
kiai. Jo natūrali, tiesiai iš širdies plaukianti kal- 
bos tėkmė mane paliečia visai kitaip negu apgal- 
votas, net afektingas Dante's frazės lakoniškumas. 
Petrarca visą laiką buvo mano širdies poetas, ma- 
tyt, juo ir liks. Tai, kad nuostabioji „dabartis“ apie 
Petrarcą drįsta kalbėti niekinamai, tik stiprina 
tokį mano įsitikinimą. Kaip papildomą argumen- 
tą šiai nuomonei pagrįsti Dante ir Petrarcą dar 
galima palyginti tarsi apsirengusius namų drabu- 
žiais, t. y. jų prozą, tokias puikias, turiningas ir 
teisingas Petrarcos knygas kaip „De vita solita- 
ria“, „De contemptu mundi“, „De remediis utrius- 
que fortunae“ ir t. t., taip pat jo laiškus — su ne- 
vaisinga ir nuobodžia Dante's scholastika. Pagaliau 
Tasso man neatrodo esąs vertas užimti ketvirtą 
vietą šalia tų trijų didžiųjų Italijos poetų. Bent 
kaip palikuonys stenkimės būti teisingi, jei nepa- 
Jėgiame tokiais būti kaip amžininkai! 

Homero kūryboje daiktai visuomet turi tokius 
epitetus, kurie jiems apskritai ir tiesiog priklau- 
so, o ne tokius, kurie susiję tik su tuo, kas dabar 
vyksta, pavyzdžiui, achajai visada yra gražiaau- 
liai, žemė — visada gyvybę maitinanti, dangus — 
bekraštis, marios — juodosios. Šis bruožas išskir- 
tinai atskleidžia Homero objektyvumą. Jo kūrybo- 
je, kaip ir pačioje gamtoje, daiktų neveikia žmo- 
nių veikla ir nuotaika. Nesvarbu, ar jo herojai 
džiūgauja, ar liūdi, gamta kaip niekur nieko gyve- 
na savo gyvenimą. O subjektyviems žmonėms, kai 
jie sielvartauja, visa gamta atrodo niūri ir t. t. 
Nieko panašaus nėra Homero kūryboje. 

"Tarp mūsų laikų poetų objektyviausias yra Goe- 
the, subjektyviausias - Byronas. Šis visados kal- 
ba tik apie save, net ir objektyviausiuose poezijos 
žanruose — dramoje ir epe — jis per herojų vaiz- 
duoja save. 

Tačiau Jeano Paulio ir Goethe's santykis yra 
toks pat, kaip magneto teigiamo poliaus su nei- 
giamu. 


$ 231 


Goethe's Egmontas yra žmogus, kuris į gyveni- 
mą žiūri lengvabūdiškai ir už šią klaidą turi bran- 
giai užmokėti. Užtat ši dvasios savybė padeda jam 
nesunkiai pasitikti ir mirtį. Liaudies scenas „Eg- 
monte“ sudaro choras. 

Venecijos Menų akademijoje tarp drobėse per- 
pieštų freskų yra vienas paveikslas“, labai savi- 
tai vaizduojantis dievus, kurie debesyse sėdi ant 
auksinių krėslų prie auksinių stalų, o apačioje, 
tamsybėse, matyti jų atstumti svečiai - pažeminti 
ir suniekinti. Tikrų tikriausiai Goethe bus šį pa- 
veikslą matęs, kai pirmos kelionės į Italiją metu 
rašė dramą „Ifigenija Tauridėje“. 


$ 2322 


Apulėjaus pasakojimas apie našlę, kuriai me- 
džioklėje pasirodė nužudytas jos vyras [„Meta- 
morphoses“, 8, 1—14], yra visai panašus į Hamleto 
istoriją. 

Čia norėčiau pasisakyti dėl vienos Shakespea- 
re'o šedevro konjektūros; mintis, tiesa, drąsi, bet 
tegu tikrieji žinovai vis dėlto tą dalyką sprendžia. 
Garsiajame monologe „To be, or not to be“ [„Būti 
ar nebūti“, 3, 1] pasakymas: When we have shuf- 
fled off this mortal coil [... kada mirtis mus išva- 
duos iš šio pasaulio jungo] nuolat buvo laikomas 
ne visai suprantamu ir mįslingu ir iki šiol nėra 
išaiškintas. Ar negalėjo pirminiame tekste būti 
parašyta shuttled off? Šis veiksmažodis nebevar- 
tojamas, bet „shuttle“ reiškia audimo staklių šau- 
dyklę, o „coil“ — virvę, susuktą į ritinį, ir tada 
prasmė būtų tokia: „Išvynioję, pabaigę šį mirtin- 
gumo kamuolį“. Tokia rašybos klaida galėjo leng- 
vai atsirasti. 

Istorija, kurią čia mielai prisimenu kaip poezi- 
jos priešingybę (iocropoUUEvov - neroiņuevov [iš- 
tirta — pramanyta|), laikui yra tas pats, kas geog- 
rafija — erdvei. Todėl nei geografija, nei istorija 
nėra mokslai tikrąja to žodžio prasme, nes jų ob- 
jektą sudaro ne bendrosios tiesos, o tik pavieniai 
daiktai; išsamiau apie tai esu rašęs savo pagrin- 
diniame veikale (t. 2, sk. 38 [t. 2, p. 563 ff]). Isto- 
riją dažniausiai mielai studijuodavo žmonės, no- 
rėję ko nors išmokti be proto pastangų, kurių 
paprastai reikalauja tikrieji mokslai. Tačiau kaip 
niekada ji mėgstama mūsų laikais: tai rodo bega- 
lė kasmet pasirodančių istorijos knygų. Kas, kaip 
aš, kiekvienoje istorijoje teįstengia regėti nuolat 
tą patį, nelyginant kaleidoskope vis tuos pačius 
stikliukus, sukrentančius tik kitokiomis konfigū- 
racijomis, tas negali puoselėti minėtos istorijos stu- 
dijavimo aistros, bet jos ir nepeiks. Tik bėda ta, 
kad kai kas istoriją nori padaryti filosofijos dali- 
mi, net pačia filosofija, manydami, kad ji galinti 
užimti jos vietą, o tai yra juokinga ir banalu. Ko- 
dėl dauguma žmonių visais laikais taip mėgsta 
istoriją, galima paaiškinti remiantis visuomenine, 
visame pasaulyje paplitusia konvencija, kurios es- 
mę sudaro tai, kad štai vienas žmogus pasakoja 
vieną dalyką, paskui kitas — kitą, ir kiekvienas iš 
jų yra įsitikinęs, jog susilauks kitų dėmesio. Kaip 
čia, taip ir istorijoje, žmogaus protas sutelktas tik 
į atskirą objektą. O moksluose, kaip ir kiekviena- 
me intelektualesniame pokalbyje, jis linkęs į 

apibendrinimus. Tačiau tai nemenkina istorijos 
vertės. Gyvenimas yra toks trumpas, taip greitai 
prabėga ir yra susiskaidęs į tokią begalę individų, 
kurie būriais puola į plačiai atvertą juos laukian- 
čio siaubūno — užmaršties — gerklę, kad tiesiog 
padėkos vertos yra pastangos išgelbėti iš pasaulio 
grimstančio laivo prisiminimui bent truputėlį to, 
kas svarbiausia ir įdomiausia, kokių būta pagrin- 
dinių įvykių ir žmonių. 

Kita vertus, į istoriją galima žiūrėti ir kaip į 
zoologijos tąsą, nes kalbant apie visus gyvūnus 
pakanka apžvelgti rūšis, o žmogaus atveju, ka- 
dangi jis turi individualų charakterį, reikia gilin- 
tis ir į individus, susipažinti su individualiais įvy- 
kiais kaip sąlyga tam charakteriui atskleisti. Čia 
iškart matome, kokia neišsami istorija, nes indi- 
vidų ir įvykių yra nesuskaičiuojamos galybės. Stu- 
dijuok nestudijavęs, tai, ką esi sukaupęs, nė kiek 
nesumažino to, ką dar reikia pažinti. Tikriesiems 
mokslams būdinga tai, jog čia žinojimo pilnatvę 
bent galima numatyti. Jei mums atsivertų Kinijos 
ir Indijos istorija, neaprėpiama medžiagos gausa 
parodytų, kad neteisinga būtų siekti ją pažinti, o 
smalsiuosius priverstų suvokti, jog vienyje reikia 
įžvelgti daugį, atskirame atvejyje matyti taisyklę, 
žmonijos pažinime regėti tautų gyvenimą, o ne 
nuolatos skaičiuoti faktus. 

Istorija be galo ir be krašto pasakoja vien apie 
karus, tą patį vaizduoja ir visi seniausieji paveiks- 
lai, kaip, beje, ir naujausieji. O visų karų priežas- 
tis — troškimas plėšti; ne veltui Voltaire'as sako: 
Dans toutes les guerres il ne s’agit que de voler 

[Visuose karuose siekiama tik viena — grobti; „La 
pucelle“, chap. 19]. Vos tik kokia nors tauta pa- 
jaučia jėgų perteklių, tuoj puola kaimynę, kad, 
užuot gyvenusi iš savo pačios darbo, pasiglemžtų 
šios vaisius, ir ne tik dabar turimus, bet dar ir 
būsimus, todėl toji pavergiama. Tai sudaro pasau- 
lio istorijos ir jos aprašomų žygdarbių pamatą. 
Ypač prancūzų žodynuose aiškinant žodį „gloire“ 
reikėtų pirmiausia kalbėti apie artistinę ir litera- 
tūrinę šlovę, o paskui šalia gloire militaire [karinė 
šlovė] rašyti voyez butin [žr. grobis]. 

Tuo tarpu atrodo, kad dvi labai religingos tau- 
tos, indai ir egiptiečiai, jausdamos jėgų perteklių, 
jas dažniausiai naudojo ne grobiamiesiems karams 
ar žygdarbiams, o statyboms, kurių paminklai, įvei- 
kę tūkstantmečius, mena garbingą praeitį. 

Prie minėtų esminių istorijos netobulybių pri- 
sideda dar ir ta, kad istorijos mūza Klėja yra taip 
stipriai apkrėsta melu, kaip gatvės paleistuvė — 
sifiliu. Nors naujoji kritinė istorijotyra ir stengia- 
si ją pagydyti, tačiau savo ribotomis priemonėmis 
įveikia tik pavienius šen bei ten prasiveržiančius 
simptomus, o neretas šundaktarystės atvejis ligą 
dar pasunkina. Panašios yra ir visos kitos istori- 
jos, išskyrus, savaime suprantama, šventąją. Man 
atrodo, kad įvykiai ir asmenybės istorijoje pana- 
šūs į tikruosius maždaug taip, kaip dauguma ra- 
šytojų portretų, atliktų vario raižinių technika ir 
išspausdintų knygų tituliniuose puslapiuose, yra 
panašūs į save tik bendrais bruožais: užtenka ne- 
didelio, dažnai tik vieno klaidingo bruožo, ir pa- 

našumas arba smarkiai iškreipiamas, arba jo iš- 
vis nelieka. 

Laikraščiai yra istorijos sekundžių rodyklė. Šioji 
dažniausiai būna ne tik iš prastesnio metalo už 
kitas dvi, bet ir retai kada eina teisingai. Vadina- 
mieji „vedamieji straipsniai“ primena graikų dra- 
mos chorą, komentuojantį įvykius scenoje. Įvai- 
riausi perdėjimai čia yra lygiai tokie pat svarbūs, 
kaip ir dramaturgijoje, nes iš kiekvieno atsitikimo 
būtina išspausti kuo daugiau. Todėl visi laikrašti- 
ninkai iš profesijos yra aliarmuotojai — tai jų bū- 
das atkreipti į save dėmesį. Tačiau tuo jie pana- 
šūs į šuniukus, kurie vos tik kas kur nors sukruta, 
tučtuojau ima garsiai loti. Atitinkamai ir reikia 
reaguoti į jų pavojų skelbiantį trimitą, kad nie- 
kam nepaleistų vidurių, ir apskritai pravartu ži- 
noti, kad laikraštis yra ne kas kita, kaip didina- 
masis stiklas, ir tai tik geriausiu atveju, nes itin 
dažnai jis tėra vien šešėlių žaismas ant sienos. 

Europoje pasaulio istoriją lydi dar viena labai 
savita chronologijos rodyklė, pagal kurią, kai įvy- 
kiai pateikiami vaizdingai, kiekvieną dešimtmetį 
ją galima atpažinti iš pirmo žvilgsnio: tą rodyklę 
sukinėja siuvėjai. (Pavyzdžiui, kai pamačiau vie- 
ną 1856 metais Frankfurte rodytą tariamą Mo- 
zarto portretą, vaizduojantį kompozitorių kaip jau- 
nikaitį, aš iš karto supratau, jog tai netikras jo 
portretas, nes drabužiai priklausė dvidešimčia metų 
ankstesniam laikotarpiui.) Tiktai dabartinis de- 
šimtmetis visai susijaukė: jis net nepasižymi 
pakankamu originalumu, kad sukurtų, kaip kiek- 
vienas ankstesnis dešimtmetis, vien jam būdingą 

drabužių madą; todėl dabar jis primena kaukių 
balių, kur žmonės vilki įvairiausiais ankstesniųjų 
laikų drabužiais, — o tai tikras anachronizmas. 
Net praėjęs laikotarpis turėjo tiek dvasios savitu- 
mo, kad išrastų fraką. | 

Pasižiūrėjus įdėmiau, dalykas atrodo šitaip: 
kaip kiekvienas žmogus turi savo veidą, iš kurio 
tuo tarpu apie jį sprendžiama, taip ir kiekvienas 
amžius turi nė kiek ne mažiau jam būdingą fizio- 
nomiją, nes to meto laiko dvasia yra nelyginant 
stiprus rytų vėjas, kuris viską perpučia kiaurai. 
Todėl jo pėdsakų aptinkama visur: veikloje, mąs- 
tyme, raštuose, muzikoje ir tapyboje, vieno ar kito 
meno klestėjime — viskam ir visiems jis uždeda 
savo antspaudą; štai iš kur toji epocha, kur frazės 
neturi prasmės, muzika — melodijos, formos - tikslo 
ir intencijų. Nuo šito rytų vėjo galėtų apsaugoti 
nebent storos vienuolyno mūro sienos, jei tik jos 
liks nesugriautos. Taigi epochos dvasia teikia lai- 
kotarpiui ir išorinę išvaizdą. Pagrindinis vaidmuo 
čia visada tenka architektūrai: į ją paskui orien- 
tuojasi ornamentai, indai, baldai, visokie įrengi- 
niai ir galiausiai net drabužiai, dargi būdas kirpti 
plaukus ir barzdą*. Dabartiniai laikai, kaip minė- 
jau, stokodami originalumo, visuose tuose daly- 
kuose yra paženklinti blankumo antspaudu, ta- 


* Barzdas, kurios iš tikrųjų yra pusiau kaukės, reikėtų uždrausti 
policijos įsakymu. Be to, būdamos lyties ženklu pačiame veide, jos 
yra nepadorios: štai dėl ko jos taip patinka moterims. Graikams ir 
romėnams barzda visada buvo dvasinės kultūros barometras; iš ro- 
mėnų pirmasis ją nusiskuto Scipionas Afrikietis (Eichhorn, „Historia 
antiqua“ [plg. Plinius, „Naturalis historia“, lib. 7, cap. 59]), o Anto- 
ninų laikais barzdos vėl pradėjo rodytis. Karolis Didysis jų nepaken- 
tė, bet viduramžiais barzdos vešėjo iki Henriko IV laikų. Liudvikas 
XIV uždraudė jas nešioti. 

čiau liūdniausia, kad pavyzdžiu iš esmės pasirinkti 
šiurkštūs, kvaili ir bemoksliai viduramžiai, o jais 
remiantis kai kada persikeliama į Prancūzijos ka- 
raliaus Pranciškaus I ir net Liudviko XIV laikus. 
Kokį įspūdį padarys būsimoms kartoms jų išorinė 
pusė, išliksianti paveiksluose ir statiniuose! Jų par- 
sidavėliški demokolakai [pataikautojai liaudžiai) 
šiuos laikus vadina ganėtinai gražiai skambančiu 
„dabarties“ pavadinimu, esą dabartis xar’ ££0y nv 
yra visos praeities parengta ir pagaliau pasiekta. 
Su kokia pagarba žiūrės palikuoniai į mūsų var- 
ganiausiu Liudviko XIV laikų rokoko stiliumi pa- 
statytus rūmus ir vilas! Tačiau kažin ar ateinan- 
čios kartos žinos, ką jos, žiūrėdamos į paveikslus 
ir dagerotipus, turės daryti su tomis batų valytojų 
fizionomijomis sokratiškomis barzdomis ir su pi- 
žonais, vilkinčiais mano jaunystės laikų žydų ver- 
telgų kostiumais. 

Visišką šio laikotarpio neskoningumą rodo ir 
tai, kad paminkluose, kurie statomi dideliems žmo- 
nėms, pastarieji vaizduojami dabartinių laikų dra- 
bužiais. Tačiau paminklas juk statomas idealiam, 
o ne realiam asmeniui, — herojui, vienokios ar ki- 
tokios savybės įkūnytojui, vienokius ar kitokius 
darbus ar žygdarbius atlikusiam pasišventėliui, o 
ne žmogui, kuris kadaise stumdėsi pasaulyje, tu- 
rėjo silpnybių ir ydų, būdingų mūsų prigimčiai; 
kaip nereikia šitų neigiamybių šlovinti, taip ne- 
reikia šlovinti ir apsiausto bei kelnių, kurias šis 
mūvėjo. Tad tegul stovi jis kaip žmogaus idealas, 
bet aprengtas laikantis senovės graikų tradicijos, 
taigi pusiau nuogas. Ir tai geriausiai atitinka 

skulptūros esmę, nes skulptūra, kaip grynos for- 
mos menas, reikalauja viso ir neiškreipto žmo- 
gaus pavidalo. 

Kalbėdamas apie paminklus, norėčiau dar pa- 
sakyti, kad akivaizdžiai neskoninga, net absur- 
diška užrioglinti statulą ant dešimties ar dvide- 
šimties pėdų aukščio postamento, kur niekas negali 
jos aiškiai matyti, juo labiau kad tokie paminklai 
dažniausiai liejami iš bronzos, vadinasi, yra be- 
veik juodi; žiūrint iš tolo, jie atrodo neryškūs, o 
priėjus arčiau iškyla taip aukštai, kad atsiduria 
vien dangaus fone, kuris tiesiog akina. Italijos 
miestuose, ypač Florencijos ir Romos gatvėse ir 
aikštėse gausu statulų, bet jos visos stovi ant že- 
mų postamentų, kad būtų gerai matomos; net ko- 
losas ant Monte Kavalo kalvos stūkso ant neaukš- 
to pjedestalo. Taigi ir čia matome gerą italų skonį. 
Na, o vokiečiai mėgsta aukštus postamentus su 
reljefais, iliustruojančiais vaizduojamo herojaus 
darbus. 


$ 234 


Baigdamas šį estetikai skirtą skyrių, norėčiau 
dar pridurti savo nuomonę apie brolių Boisserėe?? 
sukauptą ir dabar Miunchene esančią senosios Že- 
mutinės pareinės mokyklos dailininkų paveikslų 
kolekciją. 

Kad tikras meno kūrinys keltų pasigėrėjimą, 
nebūtina meno istorijos preambulė. Jokios kitos 
rūšies paveikslams tai netinka taip gerai, kaip 
tiems, apie kuriuos čia kalbame. Bent jų vertę 

teisingai suvokti galima tik tada, kai esi matęs, 
kaip buvo tapoma iki Jano van Eycko, tai yra iš 
Bizantijos kilusia maniera, taigi geltoname fone 
tempera vaizduojami žmonės — be gyvybės ir ju- 
desio, sustingę, mediniais žvilgsniais, su didelė- 
mis šventųjų aureolėmis, neretai dar gavę šventų- 
jų vardus. Van Eyckas, kaip tikras genijus, grįžo 
prie natūralumo ir suteikė savo paveikslams rea- 
lų foną, o žmonių figūroms —- gyvybingą pozą, ju- 
desį ir grupavimą, veidams - išraiškingumą ir tik- 
roviškumą, jų bruožams - įtikinamumą; be to, jis 
įvedė perspektyvą, ir atlikimo technikos dalykuo- 
se pasiekė tobulumo viršūnę. Tokie jo mokiniai 
kaip Scorelis?? ir Hemlingas (arba Memlingas)?! 
tesė darbą ta pačia kryptimi, kiti pasuko atgal 
prie senojo absurdo. Net pats van Eyckas turėjo 
išsaugoti tų absurdiškumų bent jau tiek, kiek, Baž- 
nyčios nuomone, buvo reikalinga: pavyzdžiui, jis 
dar privalėjo piešti šventųjų aureoles ir didžiulius 
šviesos pluoštus. Tačiau matyti, kad jam, kiek įma- 
noma, pavyko nusiderėti. Jis, kaip ir Schoreelis 
bei Hemlingas, nuolat kovoja su to meto dvasia. 
Suprantama, šiuos dailininkus reikia vertinti at- 
sižvelgiant į tų laikų dvasią. Ji kalta dėl to, kad 
siūlė daugiausia banalias, nuvalkiotas temas, pvz., 
Trys karaliai, mirštanti Marija, šv. Kristoforas, 
šv. Lukas, tapantis Mariją, ir pan. Ne kam kitam, 
o tam laikui reikia priekaištauti už tai, kad vaiz- 
duojamos figūros beveik niekada nestovi laisvai, 
neturi žmoniškos veido išraiškos, o ištisai rodo baž- 
nytinę pozą, t. y. daro prievartinį, išmoktą nusiže- 
minusio, elgetiško žmogaus judesį. Taip yra dar ir 

dėlto, kad tie tapytojai nepažinojo antikinio sti- 
liaus, todėl jų figūros retai kada būna gražaus 
veido, kūnas — baisus, niekuomet nekelia pasigė- 
rėjimo. Erdvės perspektyvos čia nėra, tačiau lini- 
jų perspektyva dažniausiai teisinga. Mokėsi jie iš 
gamtos, piešė taip, kaip ją matė, todėl veidų iš- 
raiška, nors tikra ir dora, bet mažai ką sakanti; 
nė viename jų šventųjų veide nerasi nė šešėlio to 
taurumo ir nežemiškumo, kurį perteikia tik ita- 
lai, pirmiausia Raffaello ir Correggio savo anksty- 
vuosiuose paveiksluose. 

Todėl aptariamuosius paveikslus būtų galima 
objektyviai vertinti taip: tikroviškumo prasme, tiek 
vaizduojant žmonių veidus, tiek drabužius bei me- 
džiagas, dauguma jų yra pasiekę didžiausio tech- 
nikos tobulumo, beveik tokio, kokį gerokai vėliau, 
XVIII a., pasiekė Nyderlandų dailininkai. Tačiau 
taurumo išraiška veiduose, nepriekaištingas gro- 
žis ir tikras gracigumas jiems liko svetimi. Ka- 
dangi šie dalykai yra meno tikslas, o technikos 
tobulumas — tik priemonė, tos kolekcijos kūriniai 
nėra aukščiausio rango menas, sakyčiau, nebūti- 
nai jie kelia pasigėrėjimą, nes minėtus trūkumus, 
taip pat nieko nesakančius daiktus ir ištisai baž- 
nytines pozas pirmiausia reikia atmesti priskiriant 
tai savo metui. 

Pagrindinį tų paveikslų bruožą, tačiau priskir- 
tiną vien tik van Eyckui ir jo geriausiems moki- 
niams, sudaro meistriškas tikrovės mėgdžiojimas, 
pasiekiamas skaidriu žvilgsniu į realybę ir geleži- 
ne tapymo kantrybe; antras dalykas, spalvų gyvu- 
mas — vien jų nuopelnas. Tokiomis spalvomis nie- 

kas nėra tapęs nei iki, nei po jų: jos degte dega ir 
perteikia didžiausią spalvinę energiją. Todėl šitie 
paveikslai bemaž po keturių šimtų metų atrodo 
taip, tarsi būtų nutapyti vakar. O, kad tokių spal- 
vų būtų turėję Raffaello ir Correggio! Tačiau jos 
lieka tos mokyklos paslaptis, nuėjusi į praeitį. Rei- 
kėtų atlikti cheminį tyrimą. 


e a: 


„m 


$ 244 


Hai pasižiūri į tą daugybę įvairių mokymui 
ir mokymuisi skirtų įstaigų ir matai, kiek ten pri- 
sigrūdę mokinių ir mokymo meistrų, gali pama- 
nyti, jog žmonių giminei labai parūpo žinojimas ir 
tiesa. Bet ir čia išorė apgauna. Vieni moko, kad 
uždirbtų pinigų, ir siekia ne išminties, o jos regi- 
mybės, jos kredito; kiti mokosi, tačiau ne tam, 
kad įgytų žinių ir supratimo, o kad galėtų plepėti 
ir atkreiptų į save dėmesį. Maždaug kas trisde- 
šimt metų ateina vis nauja karta, naujas būrys 
žaliasnapių, apie nieką nenutuokiančių ir tik no- 
rinčių per tūkstančius metų žmonių sukauptus ži- 
nojimo rezultatus, sudėtus į krūvą, kuo greičiau 
sugromuliuoti ir pasirodyti išmintingesni už visą 
praeitį. Dėl to stojama į universitetus ir griebia- 
masi knygų, ne šiaip kokių, o pačių naujausių, 
tarsi savo laiko ir amžiaus draugų. Tik kad visa 
būtų trumpa ir nauja, kaip ir jie patys yra nauji. 
O po to prasideda vertinimai. Apie studijas dėl 
duonos kąsnio čia net neužsimenu. 

Visokio plauko ir amžiaus studijuojantys ir stu- 
dijavusieji paprastai kreipia dėmesį vien į žinias, 
o ne į supratimą. Garbe jie laiko žinoti apie viską, 
apie visus mineralus arba augalus, apie visas kau- 
tynes arba eksperimentus, na, ir apie visas kny- 
gas. Tai, kad žinios tėra tik priemonė ką nors su- 
prasti, kad savaime jos mažai ko vertos arba visai 
nevertingos, jiems nė motais, tuo tarpu filosofo 
galvai jos yra būdinga mąstysena. Apie įspūdingą 
anų visažinių mokytumą kai kada pagalvoju taip: 
kiek nedaug jie turėjo apie ką galvoti, kad suge- 
bėjo tiek perskaityti! Net kai apie Plinijų Vyresnį- 
jį pasakojama, kad jis be perstojo skaitydavęs ar- 
ba liepdavęs, kad jam skaitytų valgant, keliaujant, 
maudantis, man kyla klausimas, ar tas žmogus 
taip stokojo savų minčių, kad jam reikėjo neper- 
traukiamo srauto svetimų, nelyginant džiovinin- 
kui gyvybę palaikančio sultinio. Kad galėčiau būti 
puikios nuomonės apie jo mąstyseną, man netin- 
ka nei jo lengvabūdiškas patiklumas, nei jo neap- 
sakomai koktus, sunkiai suprantamas, popierių 
taupantis citatinis stilius. 


$ 246 


Kaip besaikis skaitymas ir mokymasis žaloja 
mąstymą, taip besaikis rašymas ir mokymas at- 
pratina Žmogų nuo žinojimo ir supratimo aiškumo 
ir eo ipso [kartu] nuo išsamumo, nes tam nelieka 
laiko. Todėl perteikdamas žinias žmogus savo aiš- 
kaus pažinimo spragas priverstas dangstyti žo- 

džiais ir frazėmis. Tad suprantama, kodėl daugu- 
ma knygų yra tokios be galo nuobodžios, ir objek- 
to sausumas čia niekuo dėtas. Kaip sakoma, geras 
virėjas ir iš puspadžio gali pagaminti gardų patie- 
kalą, taip ir geras rašytojas gali ir sausą objektą 
padaryti įdomų. 


$ 247 


Didžiulei daugumai mokslininkų mokslas tėra 
tik priemonė, o ne tikslas. Todėl moksle jie nieka- 
da nenuveiks didelių darbų, nes tam reikalinga, 
kad mokslas būtų tikslas, o visa kita, net paties 
mokslininko būtis, — tik priemonė. Visa, kas daro- 
ma ne dėl paties dalyko, daroma tik pusiau, ir 
puikių bet kurios srities rezultatų pasiekiama tik 
tuomet, kai daroma dėl objekto, o ne laikant jį 
priemone siekiant kitų tikslų. Tad naujus ir dide- 
lius pažinimo klodus atvers tik tas, kurio tiesiogi- 
nis studijų tikslas yra pažinti pačiam, o ne dirsčioti 
į svetimą pažinimą. Tačiau mokslininkai, kokie 
jie paprastai būna, studijuoja tam, kad galėtų dės- 
tyti ir rašyti. Todėl jų galvos yra nelyginant žar- 
nynas, iš kurio maistas išeina nesuvirškintas. Dėl 
to ir iš jų mokymo bei rašymo maža tėra naudos. 
Kitus galima maitinti ne nesuvirškintomis išma- 
tomis, o tik pienu, išsiskyrusiu iš nuosavo kraujo. 


$ 248 


Perukas yra puikiai parinktas grynojo moksli- 
ninko simbolis. Jis puošia galvą svetimų plaukų 
gausa, kai stokojama savų; panašiai yra ir su mo- 

kytumu - jį sudaro gausybė svetimų minčių, ku- 
rios, žinoma, ne taip gerai ir natūraliai jam tinka, 
ne taip patogiai pritaikytos visiems atvejams ir 
tikslams, ne taip tvirtai įleidusios šaknis, o sunau- 
dotos negali būti tučtuojau pakeistos iš to paties 
šaltinio kitomis, išaugusiomis nuosavoje dirvoje. 
Todėl Sterne'as romane „Tristramas Šendis“ 
[sk. 44] taip begėdiškai išdrožia: „An ounce of a 
man's own wit is worth a tun of other people's“. 
(Viena uncija paties žmogaus proto yra verta dviejų 
tūkstančių svarų? kitų žmonių proto.) 

Iš tikrųjų ir tobuliausias mokytumas su genia- 
lumu turi tiek pat bendra, kiek herbariumas su 
nuolat atsinaujinančių, amžinai gyvu, amžinai jau- 
nu, amžinai kintančiu augmenijos pasauliu, ir nėra 
didesnio kontrasto, kaip kontrastas tarp komen- 
tatoriaus mokytumo ir vaikiško senovės moksli- 
ninko naivumo. 


$ 249 


Diletantai, diletantai! — taip su panieka vadi- 
nami tie, kurie atsiduoda mokslui arba menui iš 
meilės ir jausdami džiaugsmą per il loro diletto 
[savo malonumui); o taip pravardžiuoja tie, kurie 
šių dalykų ėmėsi dėl pelno, nes juos malonina tik 
šitokiu būdu uždirbami pinigai. Ši panieka remia- 
si niekingu jų įsitikinimu, jog niekas rimtai nesi- 
ims ko nors, jei to daryti nevers gyvenimo sunku- 
mai, badas ar šiaip koks geidulys. Publikos protas 
toks pat, todėl ir jos nuomonė - tokia pati: štai iš 
kur ta kone visuotinė pagarba „specialistams“ ir 


247 


nepasitikėjimas diletantais. O iš tikrųjų yra prie- 
šingai: diletantui dalykas yra tikslas, o vadina- 
majam specialistui — tik priemonė; tik tas abso- 
liučiai rimtai darys ką nors, kuriam tatai yra 
tiesiogiai svarbu ir kuris tuo užsiima iš meilės, 
con amore. Tokie, o ne dirbantys už atlygį, yra 
sukūrę vertingiausių dalykų. 

Ir Goethe buvo diletantas spalvų teorijoje - apie 
tai čia keletas žodelių! 

Būti kvailam ir būti blogam — nedraudžiama: 
Ineptire est iuris gentium. [Būti kvaiša yra žmo- 
gaus teisė.] Tačiau kalbėti apie kvailybę ir blogį 
yra nusikaltimas, pasipiktinimą keliantis gerų pa- 
pročių ir jokio padorumo nepaisymas. Tai išmin- 
tinga taisyklė! Tačiau dabar aš norėčiau vieną kar- 
tą jos nepaisyti, kad su vokiečiais pasišnekėčiau 
vokiškai. Mat turiu pasakyti, jog Goethe's spalvų 
teorijos likimas akivaizdžiausiai rodo vokiečių 
mokslininkų pasaulį arba neturint sąžinės, arba 
nesugebant turėti savo nuomonės: galimas daik- 
tas, abi šios taurios savybės vertos viena kitos. 
Didžioji išsilavinusioji publika ieško gero gyveni- 
mo ir pramogų, todėl numoja ranka į viską, jei tai 
ne romanas, komedija ar eilėraštis. O jei išimti- 
niais atvejais ji užsigeidžia ką nors paskaityti aki- 
račiui praplėsti, pirmiausia laukia patvirtinimų ir 
garantijų iš tų, kurie geriau žino, kad iš tos kny- 
gos tikrai galima pasimokyti. O geriau supranta, 
jų manymu, specialistai. Aišku, čia painiojami tie, 

kurie iš to dalyko gyvena, su tais, kurie dėl to 
dalyko gyvena, — juk retai pasitaiko, kad viena ir 
kita sutaptų. Jau Diderot savo apysakoje „Ramo 
sūnėnas“ teigia, kad tie, kurie mokslą dėsto, nėra 
tie, kurie jį supranta ir juo užsiima, nes dėstymui 
jiems neliktų laiko. Jie gyvena tik iš mokslo: šis 
yra „gera karvė, aprūpinanti juos sviestu“ [Schil- 
ler, „Mokslas“]. Jei didžiausias nacijos protas vie- 
ną dalyką padarė pagrindiniu studijų objektu, kaip 
Goethe — spalvų teoriją, ir ji lieka be atgarsio, tai 
vyriausybių, mokančių akademijoms pinigus, pa- 
reiga joms pavesti, kad tą dalyką ištirtų komisija, 
kaip daroma Prancūzijoje kur kas ne tokiais reikš- 
mingais atvejais. Kam dar reikalingos tos preten- 
zijų kupinos akademijos, kur sėdi ne vienas pasi- 
pūtęs pusgalvis? Naujų reikšmingų tiesų iš jų retai 
beišgirsi, todėl tegu bent pajėgia svarbius darbus 
įvertinti, tegu būna priverstos ex officio [iš parei- 
gos] tarti savo žodį. Tuo tarpu ponas Linkas, Ber- 
lyno Akademijos narys, mums pateikė savo aka- 
demiškos išminties pavyzdį veikale „Gamtos 
mokslų įvadas“ („Propylden der Naturkunde‘, t. I, 
1836). A priori įsitikinęs, kad jo universiteto kole- 
ga Hegelis esąs didis filosofas, o Goethe's „Spalvų 
teorija“ — niekalas, juos abu palygina taip (ten 
pat, 47 p.): „Hegelis nuolat užsipuldinėja Newto- 
ną, galbūt dėl kondescendencijos [nuolaidžiavi- 
mo] — blogas dalykas vertas blogo žodžio — Goet- 
he'i“. Vadinasi, ponas Linkas drįsta kalbėti apie 
pasigailėjimo verto šarlatano kondescendenciją di- 
džiausiam nacijos protui! Pateikiu dar keletą šio 
pono išminties ir juoką keliančio įžūlumo pavyz- 

džių, paaiškinančių anas tos pačios knygos vietas. 
„Minčių gilumu Hegelis pranoksta visus savo pirm- 
takus: galima sakyti, kad jų filosofija išnyksta jo 
filosofijos akivaizdoje“ (p. 32). Ir savo pasakojimą 
apie tą apverktiną Hegelio katedrinę klounadą jis 
baigia tokiais žodžiais (p. 44): „Tai yra ant tvirtų 
pamatų stovintis, iškilus paties didžiausio metafi- 
zinio įžvalgumo, koks išvis žinomas mokslui, pa- 
statas. Tokie žodžiai kaip „būtinumo mąstymas 
yra laisvė; protas susikuria dorovės pasaulį, kur 
laisvė vėl virsta būtinumu“, pripildo dvasią didžios 
pagarbos ir, vieną kartą tinkamai suvokti, jie tam, 
kas juos ištarė, garantuoja nemirtingumą“. Ka- 
dangi tasai ponas Linkas yra ne tik Berlyno Aka- 
demijos narys, bet ir viena iš žymesnių vokiečių 
mokslininkų respublikos asmenybių, galbūt net 
įžymybė, šios mintys galėtų būti laikomos, nes jų 
niekas nesupeikė, ir vokiečių proto bei vokiečių 
teisingumo pavyzdžiu. Iš to bus galima geriau su- 
prasti, kaip galėjo nutikti, kad mano raštai dau- 
giau kaip trisdešimt metų nebuvo pripažįstami ver- 
tais į juos net žvilgtelėti. 

Tačiau vokiečių mokslininkas yra ir pernelyg 
vargšas, kad galėtų būti sąžiningas ir doras. To- 
dėl sukti, raityti, prisitaikyti ir išsižadėti savo įsi- 
tikinimų, mokyti ir rašyti, kuo pats netiki, patai- 
kauti, padlaužiauti ir ieškoti draugystės nesvarbu, 
su kuo — ministrais, didžiomis asmenybėmis, ko- 

legomis, studentais, knygų pardavėjais ar recen- 
zentais, vienu žodžiu, daryti viską, kad tik nebūtų 
paisoma tiesos ir svetimų nuopelnų, - yra jo elge- 
sys ir metodas. Dėl to jis dažniausiai pasidaro be- 
atodairiškas niekšas. Vokiečių literatūroje apskri- 
tai ir ypač filosofijoje taip įsigalėjo nesąžiningumas, 
kad galima numanyti, jog bus pasiekta tokia riba, 
kai ji, nebepajėgdama dar ką nors suklaidinti, taps 
neveiksminga. 

Beje, mokslininkų respublikoje yra taip, kaip ir 
kitose respublikose: čia mylimas paprastas žmo- 
gus, kuris kiūtina sau patyliukais ir nenori būti 
išmintingesnis už kitus. Prieš ekscentriškus pro- 
tus, esą keliančius pavojų, susivienijama ir įgyja- 
ma dauguma, ir dar kokia dauguma! 

Mokslininkų respublikoje apskritai gyvenama 
taip, kaip ir Meksikos respublikoje, kur kiekvie- 
nas žiūri savo naudos, siekia sau pagarbos ir val- 
džios, visai nekvaršindamas galvos dėl visumos, 
kuri dėl to eina pražūtin. Mokslininkų respubli- 
koje, kaip ir Meksikoje, kiekvienas stengiasi iš- 
kelti tik save, kad pasidarytų autoritetingas: vie- 
nintelis dalykas, dėl ko visi sutaria, yra neleisti 
iškilti tikrai nepaprastų sugebėjimų protui, jei tik 
toks pasirodytų, nes jis pasidaro pavojingas vi- 
siems. Kaip tai atsiliepia tolesnei viso mokslo rai- 
dai, nesunku įsivaizduoti. 

Tarp profesorių ir nepriklausomų mokslininkų 
nuo seno esama tam tikro antagonizmo, kuris gal- 
būt šiek tiek primena šunų ir vilkų priešiškumą. 

Profesorių statusas teikia didžiulių galimybių 
pagarsėti tarp savo amžininkų. Nepriklausomų 
mokslininkų statusas teikia didžiulių galimybių 
pasidaryti žinomais ateinančioms kartoms, nes 
tam, be kitų ir daug nepaprastesnių dalykų, rei- 
kia dar laisvo laiko ir nepriklausomybės. 

Kadangi žmonija dar negreit suvoks, kam turi 
skirti dėmesį, profesoriams ir nepriklausomiems 
mokslininkams tenka gyventi ir veikti greta vie- 
nas kito. 

Nesismulkinant galima pasakyti, kad tvartinis 
profesūros šėrimas labiausiai tinka atrajotojams. 
Tačiau tie, kurie savo grobį gauna tiesiogiai iš 
gamtos, geriau jaučiasi laisvėje. 

Iš to, ką žmonija apskritai žino, didžiausia da- 
lis egzistuoja tik popieriuje, knygose, toje popieri- 
nėje žmonijos atmintyje. Tiktai jos mažytė dalelė 
kiekvieną akimirksnį yra tikrai gyva kai kuriose 
galvose. Tai pirmiausia lemia trumpas ir neaiš- 
kus gyvenimas, čia dar prisideda žmonių tingu- 
mas bei malonumų troškimas. Kiekvienąsyk grei- 
tai savo gyvenimą nugyvenanti karta iš žmonijos 
žinių aruodo pasisemia tik tai, ko jai tuo metu 
reikia. Netrukus ji išmiršta. Ateina nauja vilčių 
kupina, ničnieko nežinanti karta, kuri viską turi 

pradėti mokytis iš pradžių; ši vėlgi pasiima tiek, 
kiek pajėgia arba kiek reikalinga trumpai jos ke- 
lionei, ir taip pat dingsta. Taigi būtų prasti žmo- 
nijos žinojimo reikalėliai, jei ne raštas ir spauda! 
"Todėl bibliotekos yra vienintelė tikra ir išliekamo- 
Ji žmonių giminės atmintis, giminės, kurios pavie- 
niai nariai turi tik labai ribotą ir menką jos dalį. 
Todėl dauguma mokslininkų labai nenori, kad jų 
žinias kas nors tikrintų, kaip pirkliai — prekybos 
knygas. 

Žmonijos žinojimas visomis kryptimis yra ne- 
aprėpiamas, ir iš to, kas apskritai verta žinoti, 
joks pavienis žmogus negali įsidėti į galvą nė tūks- 
tantosios dalies. 

Mokslai taip išsiplėtė, kad tas, kuris nori ką 
nors „juose nuveikti“, turi imtis labai specialios 
srities, atsisakydamas visų kitų. Suprantama, sa- 
vo dalyko išmanymu jis išsiskiria iš minios, bet 
viskuo kitu yra kaip ir visi kiti. Čia prisideda dar 
ir tai, kaip dabar neretai būna, kad neskiriama 
dėmesio senosioms kalboms, o iš jų pasimokymo 
apgraibomis — jokios naudos, todėl bendras huma- 
nitarinis išsilavinimas dingsta; tad sutiksime 
mokslininkų, kurie, jei atmesime tą jų specialią 
sritį, yra tikri avinai. Apskritai toks vieno išskir- 
tinio dalyko mokslininkas primena fabriko darbi- 
ninką, visą gyvenimą gaminantį vieną ir tą pačią 
detalę — varžtą, kablį ar rankeną kokiam nors įna- 
giui ar prietaisui, ir čia jis, aišku, pasiekia nejįti- 
kėtino virtuoziškumo. Siauros srities mokslininką 
dar galima palyginti su žmogumi, gyvenančiu sa- 
vo name ir niekada iš jo neišeinančiu. Čia jis vis- 

ką pažįsta kuo puikiausiai: kiekvieną laiptelį, kiek- 
vieną kampą ir balkoną, kaip Victoro Hugo Kva- 
zimodas — Paryžiaus Dievo Motinos katedrą, bet 
už jo namo sienų jam viskas svetima ir nematyta. 
Humanitarinis išsilavinimas reikalauja visapusiš- 
kumo ir plataus akiračio: aukštesnio rango moks- 
lininkui čia būtų kažkas panašu į poliistoriją. Na, 
o kas geidžia pasidaryti filosofu, turi savo galvoje 
susieti net pačius tolimiausius žmonijos žinojimo 
galus, nes kurgi kitur jie gali susieiti? Aukščiau- 
sio rango protai, ko gera, niekuomet nebus siau- 
ros srities mokslininkai. Svarbiausia jiems yra bū- 
ties visumos problema, kurią kiekvienas iš jų 
vienaip ar kitaip aiškins, viena ar kita forma pa- 
teiks žmonijai naujų versijų. Genijaus vardo gali 
nusipelnyti tik tas, kuris savo darbų objektu pa- 
sirenka visumą ir tai, kas didu, kuris skverbiasi į 
daiktų esmę ir bendrybes, o ne tas, kuris visą 
gyvenimą stengiasi nustatyti kokį nors specialų 
santykį tarp daiktų. 

Tai, kad lotynų kalbą liautasi vartoti kaip ben- 
drą mokslo kalbą ir leista įsigalėti nacionalinių 
literatūrų miesčioniškumui, Europos mokslams bu- 
vo tikra nelaimė. Pirmiausia todėl, kad lotynų kal- 
ba buvo sukūrusi mokslininkų bendriją, kuriai, 
kaip visumai, būdavo tiesiogiai skirta kiekviena 
išleidžiama knyga. O dabar savarankiškai mąs- 
tančių ir ką nors pasakyti galinčių protų visoje 
Europoje ir taip jau be galo maža, tad jeigu jų 

forumas dar bus suskaidytas ir padalytas kalbos 
barjerais, teigiamas mokslo žmonių poveikis vi- 
suomenei nepaprastai susilpnės. O leidėjų atsitik- 
tinai parinktų literatūros amatininkų pagaminti 
vertalai yra prastas bendros mokslo kalbos suro- 
gatas. Štai kodėl Kanto filosofija, vos blykstelėju- 
si, įklimpo vokiečių mentaliteto liūne, o viršum jo 
puikiausiai sau švysčioja Fichte's, Schellingo ir ga- 
liausiai Hegelio pseudomokslo žaltvykslės. Todėl 
ir Goethe's „Spalvų teorija“ nebuvo teisingai įver- 
tinta. Todėl ir aš nesusilaukiau dėmesio. Todėl 
tokia intelektuali ir protinga anglų tauta per juo- 
dosios dvasininkijos begėdiškiausią veidmainystę 
ir globą tebėra atsilikusi. Todėl šlovingai prancū- 
zų fizikai ir zoologijai trūksta tam tinkamos ir 
garbios metafizikos paramos ir kontrolės. Ir dau- 
giau panašių dalykų galėčiau paminėti. Šalia ši- 
tos didžiulės blogybės netrukus atsiras dar viena, 
kur kas didesnė, - liovimasis mokytis senųjų kal- 
bų. Jau dabar Prancūzijoje ir net Vokietijoje tai 
darosi kone visuotinis reiškinys. Kai ketvirtajame 
XIX a. dešimtmetyje į vokiečių kalbą buvo išvers- 
tas „Corpus iuris“??, pasidarė akivaizdu, kad pra- 
sideda mokslo pamatų - lotynų kalbos, atseit bar- 
barybės, ignoravimas. Jau susilaukėme tokių laikų, 
kai graikų, net lotynų autoriai leidžiami su vokiš- 
kais paaiškinimais, o tai yra kiaulystė ir niekšy- 
bė. Tikroji to priežastis (kad ir kaip ponai vaiz- 
duotų) yra ta, jog leidėjai nebemoka rašyti 
lotyniškai, o mielasis jaunimas, įsikibęs jiems už 
parankės, patenkintas tipena tinginystės, ignora- 
vimo ir barbarybės takais. Tikėjausi, kad literatū- 

riniai laikraščiai šį reiškinį pelnytai pasmerks, bet 
kaip nustebau pamatęs, kad niekas dėl to nekvar- 
šina sau galvos, tarsi taip ir turėtų būti. Tai rodo, 
jog recenzentai yra tikri leidėjų globėjai ir dėdės, 
tiek pat teišmanantys kaip ir anie. O beatodairiš- 
ka niekšybė visokio plauko vokiečių literatūroje 
jaučiasi kaip namie. 

Atskirai norėčiau išsakyti nepasitenkinimą dėl 
dar vienos dabar vis įžūliau į akis lendančios šlykš- 
tynės: mokslo knygose ir net akademijų leidžia- 
muose mokslo žurnaluose graikiškos ir dargi (pro 
pudor! [kokia gėda!|) lotynų autorių citatos patei- 
kiamos išverstos į vokiečių kalbą. Po velnių! Negi 
jūs rašote batsiuviams ir suvėjams? Aš manau tam, 
kad kuo daugiau „parduotumėte“. Tada leiskite 
nuolankiausiai pasakyti, jog visais atžvilgiais esa- 
te niekšeliai. Turėkite daugiau garbės širdy ir ma- 
žiau pinigų kišenėse ir, užuot lankstę nugaras prieš 
jų išpampusias kišenes, duokit nemokšoms pajus- 
ti menkystę. Graikų ir lotynų autorių vertimai į 
vokiečių kalbą — tai toks pat surogatas, kaip ciko- 
rija yra kavos surogatas; be to, visai negalima pa- 
sitikėti tų vertimų tikslumu. 

Jei ir toliau bus einama šia linkme, tada lik 
sveikas, humanizme, taurusis skoni ir didžioji iš- 
mintie! Barbarybė vėl grįžta, nors tiesiami gele- 
žinkeliai ir elektros linijos, į orą kyla balionai. 
Pagaliau dėl to netenkame dar vieno pranašumo, 
kurį turėjo visi mūsų pirmtakai. Juk lotynų kalba 
atveria ne vien romėnų senovę, bet ir lygiai taip 
pat tiesiogiai visų Europos kraštų viduramžius iki 
pat naujųjų laikų praeito šimtmečio vidurio. To- 

dėl tiesiai į mane kreipiasi, pavyzdžiui, Jonas Ško- 
tas Eriugena iš IX a., Jonas Solsberietis — iš XII a., 
Raimundas Lulijus — iš XIII a. ir šimtai kitų ta 
kalba, kuri jiems, vos ėmus samprotauti apie moks- 
lo objektus, buvo natūrali ir sava. Štai kodėl dar 
ir dabar jie tarsi prieina prie manęs visai arti: aš 
tiesiogiai bendrauju ir tikrai susipažįstu su jais. 
Kas būtų, jei kiekvienas iš jų būtų rašęs savo gim- 
tąja kalba, kaip žmonės šnekėjo tais laikais?! Ne- 
suprasčiau, ko gera, nė pusės to, ką jie sako, o 
tikrasis dvasinis bendravimas būtų neįmanomas: 
regėčiau juos lyg šešėlius tolimame horizonte ar- 
ba tarsi per vertimo teleskopą. Kad taip neatsitik- 
tų, Baconas Verulamietis, kaip jis aiškiai pasakė, 
savo „Esė“ pats išvertė į lotynų kalbą ir pavadino 
„Sermones fideles“ , bet verčiant jam talkino Hob- 
bes'as („Hobbesii vita“, p. 22). 

Norėčiau dar pridurti, kad patriotizmas, jeigu 
jis nori reikštis mokslo pasaulyje, yra nedoras bi- 
čiulis, kurį reikėtų vyti lauk. Juk kas gali būti 
įžūliau už norą tada, kai vyksta aiškių aiškiausiai 
bendražmogiški dalykai ir kai turi triumfuoti vien 
tiesa, aiškumas ir grožis, į svarstyklių lėkštę dėti 
meilę tautai, kuriai teikiasi priklausyti savoji ver- 
tinga asmenybė, ir paskui šiuo atžvilgiu prievar- 
tauti tiesą ar neteisingai vertinti kitų tautų di- 
džius protus, siekiant iškelti savąsias vidutinybes. 
Tokios niekšybės pavyzdžių yra per akis visų Eu- 
ropos tautų rašytojų kūriniuose, todėl jau ir Yriarte 
tuos pavyzdžius išjuokė, savo mėgstamiausioje tris- 
dešimt trečiojoje „Literatūrinėje pasakėčioje“. 

Siekiant pagerinti studentų kokybę ir taip jau 
per didelės jų kiekybės sąskaita, reikėtų įstaty- 
mais numatyti: 1) kad nė vienam iš jų, jaunes- 
niam kaip dvidešimt metų, nebūtų leista stoti į 
universitetą, kol jis, prieš gaudamas studijų kny- 
gelę, nebus išlaikęs abiejų senųjų kalbų examen 
rigorosum [griežto žodinio egzamino]. Jaunuolį, 
išlaikiusį šį egzaminą, reikėtų atleisti nuo karo 
tarnybos, drauge jis įgytų ir savo pirmuosius doc- 
tarum praemia frontium [mokytų žmonių paliudi- 
jimus]. Studentui reikia tiek visko mokytis, ir jis 
negali vienerius ar kelerius metus paleisti šuniui 
ant uodegos tokiam su jo profesija nesusijusiam 
užsiėmimui kaip karo dalykai; jau nekalbėsime 
apie tai, kad muštras palaidoja pagarbą, kurią 
mokslininkui turi jausti kiekvienas išsilavinimo 
neturįs žmogus, pradedant vaiku ir baigiant sene- 
liu, nesvarbu, kas jis būtų; tai tiesiog ta pati bar- 
barybė, kurią Raupachas pavaizdavo komedijoje 
„Prieš šimtą metų“, parodydamas „seno Desau gy- 
ventojo“ klastingą brutalumą vieno kandidato at- 
žvilgiu. Šitaip natūraliai atleidus mokslininkų luo- 
mą nuo karo tarnybos, armijos nesutirps, bet tikrai 
sumažės blogų gydytojų, nevykusių advokatų ir 
teisėjų, visokio plauko neišmanėlių mokytojų bei 
šarlatanų, ir ypač dar dėl to, kad kiekviena karei- 
vio gyvenimo diena demoralizuoja būsimąjį moks- 
lininką; 2) reikėtų įstatymu numatyti, kad kiek- 
vienas universiteto pirmųjų metų studentas 
klausytų vien tik filosofijos fakulteto paskaitų, ir, 

be jų, nebūtų jam leidžiama tęsti studijų kituose 
trijuose fakultetuose; tada teologai turėtų studi- 
juoti dar dvejus, teisininkai — trejus, o medikai — 
ketverius metus. Gimnazijose būtų galima mokyti 
tik senųjų kalbų, istorijos, matematikos bei vokie- 
čių kalbos stilistikos, ypatingą dėmesį skiriant kla- 
sikinėms kalboms. Kadangi matematikai reikalingi 
labai specifiški gebėjimai, anaiptol nesutampan- 
tys su kitais žmogaus polinkiais, net neturinčiais 
su jais nieko bendra“, tam dalykui mokyti reikėtų 
visai atskiro moksleivių kontingento, todėl tas, ku- 
ris bus pakliuvęs į rinktinę klasę, čia galėtų sėdė- 
ti trečioje, nejausdamas jokio pažeminimo, ir taip 
pat vice versa [priešingai]. Tik šitaip įmanoma 
kiekvienam pagal išgales pramokti šio ypatingo 
dalyko. 

Profesoriai šių siūlymų, žinoma, neparems, nes 
jiems svarbiau studentų kiekybė, o ne jų rengimo 
kokybė, todėl nepritars jie ir dar vienam siūly- 
mui: kad promocijos būtų nemokamos, ir dėl pro- 
fesorių gobšumo diskredituotas daktaro laipsnis 
vėl atgautų garbę. Todėl reikėtų atsisakyti baigia- 
mųjų valstybinių daktaro egzaminų. 


* Apie tai siūlau paskaityti puikų Williamo Hamiltono straipsnį, 
parašytą kaip recenziją vienai Whewello knygai ir išspausdintą „Edin- 
burgh Review“ 1836 metų sausio mėnesio numeryje, vėliau išleistą 
kartu su kitais jo straipsniais ir išverstais į vokiečių kalbą; tas straips- 
nis pavadintas „Apie matematikos naudą ir nenaudą“ („Über den 
Wert und Unwert der Mathematik“, 1836). 

NV et turtingiausia biblioteka, jeigu ji nesutvar- 
kyta, ne ką tėra naudingesnė už labai vidutinę, 
bet gerai sutvarkytą; lygiai taip pat ir didžiulės 
žinios, jeigu jos neapmąstytos savo galva, nėra 
tokios vertingos kaip tos, kurios, tegu ir gerokai 
menkesnės, yra visapusiškai apsvarstytos. Tik vi- 
saip kombinuodamas tai, ką žinai, tik lygindamas 
vieną tiesą su kita, savo žinojimą padarai savas- 
timi, tampi jo šeimininku. O apmąstyti galima vien 
tai, ką žinai, todėl reika šio to išmokti, tačiau, 
kita vertus, žinai tik tai, ką esi apgalvojęs. 

Reikia pasakyti, kad skaitymo ir mokymosi ga- 
lima imtis savo nuožiūra, bet mąstymo, deja, — 
ne. Jis, kaip ir ugnis, turi būti įžiebtas, o degimą 
turi palaikyti oro srovė; tai gali būti, sakysim, 
domėjimasis kokiu nors dalyku, grynai objektyviu 
arba tik subjektyviu. Pastaruoju atveju apgalvoja- 
me vien savo asmeniškus reikalus, o pirmasis bū- 
dingas tik apie gamtą mąstantiems protams, ku- 

riems mąstyti yra lygiai taip pat natūralu, kaip ir 
kvėpuoti; tokių protų labai maža. Todėl ir tikrų 
mokslininkų tiek nedaug. 


$ 258 


Poveikis, kurį patiria protas, kai žmogus pats 
mąsto ir kai jis skaito, yra neįtikėtinai skirtingas, 
todėl prigimtinę intelektų skirtybę, dėl kurios žmo- 
gus kreipiamas į vieną ar kitą pusę, tas poveikis 
dar labiau padidina. Per skaitymą protas prisig- 
raibo minčių, kurių kryptis ir nuotaika šią aki- 
mirką jam yra tokie svetimi ir heterogeniški, kaip 
spaudas ir lakas, į kurį spaudas įspaudžia ženklą. 
Skaitant protui daromas totališkas spaudimas iš 
išorės mąstyti viena ar kita, nors šiuo metu jis 
neturi nei noro, nei nuotaikos tai daryti. O kai 
žmogus mąsto pats, jis paklūsta savo paties polin- 
kiui, kurį tą akimirką jam sukėlė aplinka arba 
koks nors prisiminimas. Regimoji aplinka protui 
neperša vienos kokios nors minties, kaip tai esti 
skaitant, o tik duoda medžiagos ir pretekstą mąs- 
tyti tai, kas atitinka jo prigimtį ir nuotaiką. Todėl 
besaikis skaitymas atima iš proto lankstumą, pa- 
našiai kaip dėl nuolatinio įtempimo jo netenka 
spyruoklė; taigi geriausias būdas, kad nereikėtų 
pačiam mąstyti, yra, vos atsiradus laisvai minu- 
tei, tučtuojau imtis knygos. Iš tokios praktikos aiš- 
kėja, kodėl mokslingumas dažną žmogų daro dar 
nuobodesnį ir naivesnį, negu jis yra iš prigimties, 
taip pat ir tų žmonių literatūrinę veiklą moks- 

lingumas paverčia visai bevaise*: šie panašūs į 
tą, apie kurį Pope'as?+* sako: 


For ever reading, never to be read. 


[Jis skaito daug, bet jo — nieks niekada. 
Pope, „The Dunciad“, 3,194] 


Mokslininkai skaito knygas, o mąstytojai, geni- 
jai, pasaulio šviesuliai ir žmonių giminės ugdyto- 
jai tiesiogiai skaito pasaulio knygą. 


$ 259 


Iš esmės tik savos pagrindinės mintys turi tie- 
sos ir gyvasties, nes tik jas supranti tikrai ir iki 
galo. Svetimos, prisiskaitytos mintys — tai ne kas 
kita, kaip svetimo valgio liekanos, svečio nusivilk- 
ti drabužiai. 

Savosios, mumyse gimusios mintys ir svetimos, 
prisiskaitytos, turi tiek bendra, kiek pirminio pa- 
saulio augalo atspaudas akmenyje turi bendra su 
pavasario žiedais pasidabinusiu augalu. 


$ 260 


Skaitymas yra tik savojo mąstymo surogatas. 
Skaitydamas leidi savo mintis kitam vedžioti už 
pavadžio. Be to, daugelis knygų vertos tik parody- 
ti, kiek esama klystkelių, ir kaip klaikiai gali nu- 
vingiuoti į pūdymus, jei pasiduosi jų vedamas. O 
tas, kurį veda genijus, t. y. tas, kuris pats mąsto, 
mąsto savanoriškai, teisingai mąsto, tas turi kom- 
pasą tikrajam keliui rasti. Vadinasi, skaityti rei- 


* Rašančių daugybė, bet mąstančių - tik vienas kitas. 

kia tiktai tada, kai išsenka tavo paties minčių 
šaltinis, o taip gana dažnai atsitinka ir patiems 
geriausiems protams. Ir priešingai, išblaškyti sa- 
vo paties stipriausias mintis vien dėl to, kad pa- 
imtum į rankas knygą, būtų nusižengimas Šven- 
tajai Dvasiai. Tada būtum panašus į tą, kuris 
dumia iš gyvojo pasaulio, kad paspoksotų į herba- 
riumą arba puikiomis apylinkėmis pasigrožėtų va- 
rio raižiniuose. 

Net jei kartais kokią nors tiesą, išvadą, kurią 
vargais negalais, palengva, įvairiai kombinuoda- 
mas, pats esi sumąstęs, ir būtum galėjęs patogiai 
rasti gatavą kur nors knygoje, vis tiek ta mintis 
yra šimtą kartų vertesnė, nes pasiekta savo pa- 
ties mąstymu. Jinai tik šiuo atveju įsilieja į visą 
mūsų minčių sistemą kaip jos sudedamoji dalis, 
kaip gyvas jos narys, yra tvirtai ir neatskiriamai 
susijusi su visuma, suprantama visais savo argu- 
mentais ir padariniais, turi visos mūsų mąstyse- 
nos spalvą, atspalvį, požymius, yra atėjusi kaip 
tik pačiu laiku, kai radosi poreikis jai gimti, todėl 
ji Jaučiasi tvirtai ir niekados nebeišnyks. Tad Goe- 
the's žodžiai: 

Tau nepriklauso turtas paveldėtas, 


Jei nedrįsti naudotis juo laisvai“?, 


čia puikiausiai tinka, net paaiškina. Tas, kas mąsto 
pats, tik paskui susipažįsta su autoritetais, kompe- 
tetingais vertinti jo nuomones, ir tai jam tėra vien 
savųjų nuomonių patvirtinimas ir sustiprinimas, 
o knyginis filosofas jais pradeda; remdamasis sve- 
timomis, prisiskaitytomis nuomonėmis jis kon- 

struoja visumą, kuri tada yra nelyginant iš kitur 
gautų detalių sumontuotas automatas; tuo tarpu 
svarankiškai mąstančiojo sistema panaši į gyvą, 
pagimdytą žmogų, nes ji, kaip ir žmogus, atsirado 
po to, kai išorinis pasaulis apvaisino mąstantį pro- 
tą, kuris paskui ją išnešiojo ir pagimdė. 

Išmokta tiesa mums yra tarsi priklijuota galū- 
nė, netikras dantis, vaško ar geriausiu atveju ri- 
noplastinė svetimos mėsos nosis, o savo paties 
mąstymu įgytoji tiesa prilygsta natūraliai kūno 
daliai — tik ji viena mums iš tikrųjų priklauso. 
Tuo pagrįstas skirtumas tarp mąstytojo ir tik 
mokslininko. Todėl savarankiškai įgytas dvasinis 
mąstančiojo turtas atrodo lyg gražus paveikslas, 
akivaizdžiai išsiskiriantis teisingu šviesos ir šešė- 
lių žaismu, santūriu tonu, tobula spalvų harmoni- 
ja. O grynojo mokslininko dvasinis turtas panašus 
į didžiulę, pilną įvairiausių spalvų paletę, taip pat 
sistemiškai sutvarkytą, bet neturinčią harmoni- 
jos, sąryšio ir reikšmės. 


$ 261 


Skaityti, vadinasi, mąstyti svetima galva vietoj 
savosios. Savajam mąstymui, kuris visada siekia 
sukurti rišlią visumą, nors ir ne visiškai užbaigtą 
sistemą, nėra nieko kenksmingesnio už pernelyg 
didelį dėl nuolatinio skaitymo plūstantį svetimų 
minčių srautą, nes kiekviena tokia mintis, atsira- 
dusi vis iš kito proto, priklausydama vis kitai sis- 
temai, turinti vis kitokią spalvą, niekada savaime 

nesusilieja į mąstymo, žinojimo, pažiūrų ir įsitiki- 
nimų visumą; galvoje jos sukelia veikiau kažką 
panašaus į Babilono kalbų maišalynę ir iš jomis 
perpildyto proto atima visą nuovokos aiškumą ir 
taip jį beveik dezorganizuoja. Tokia būsena bū- 
dinga daugeliui mokslininkų, todėl jie, būdami svei- 
ko proto, teisingais sprendimais ir praktiniais 
veiksmais neretai nusileidžia daugeliui nemoksli- 
ninkų, kurie išoriškai per patirtį, pokalbius ir vie- 
nos kitos knygos skaitymą įgytas ribotas žinias 
yra įjungę ir integravę į savo pačių mąstymą. Tą 
patį daro, tik kur kas didesniu mastu, ir moksli- 
nis mąstytojas. Nors jam būtina daug žinoti ir to- 
dėl daug skaityti, tačiau jo protas yra pakanka- 
mai stiprus, kad visa tai aprėptų, asimiliuotų, 
įtrauktų į savo minčių sistemą ir šitaip pajungtų 
organiškai susaistytai, vis augančio didingo paži- 
nimo visumai; 0 jo paties mąstymas, tarsi vargo- 
nų generalbosas, visuomet dominuoja ir niekada 
nėra užgožiamas svetimų tonų, kaip būna tik po- 
liistorinėse galvose, kuriose pramaišiui girdisi mu- 
zikos garsai tarsi nuotrupos iš visų tonacijų, bet 
pagrindinio tono nebeįmanoma atpažinti. 


$ 262 


Žmonės, kurie praleido gyvenimą skaitydami ir 
išminties sėmėsi iš knygų, panašūs į tuos, kurie 
apie kokią nors šalį tikslių žinių yra sukaupę iš 
kelionių aprašymų. Pastarieji gali pateikti daug 
informacijos, bet iš tikrųjų jie neturi sistemiško, 


259 


22. Savarankiškas mąstymas 


aiškaus, išsamaus supratimo apie tos šalies speci- 
fiką. Na, o tie, kurie gyvenimą praleido mąstyda- 
mi, panašūs į tuos, kurie toje šalyje buvo patys: 
tik jie vieni iš tikrųjų žino, apie ką kalbama, pa- 
žįsta tenykščius daiktus kaip visumą ir tikrai ten 
jaučiasi kaip namie. 


$ 263 


Knyginis filosofas savarankiško mąstytojo at- 
žvilgiu yra tarsi istorikas liudytojo atžvilgiu: pas- 
tarasis kalba apie tai, ką patyrė tiesiogiai. Todėl 
savarankiški mąstytojai iš esmės sutaria, o skir- 
tybės randasi tik dėl nevienodų požiūrių: jei po- 
žiūris nieko nekeičia, visi jie sako tą patį, nes 
teigia vien tai, ką objektyviai yra suvokę. Neretai 
mintis, kurias dėl jų paradoksiškumo išsakyda- 
vau viešai tik gerokai abejodamas, vėliau su 
džiaugsmu ir nuostaba rasdavau išdėstytas senuo- 
se didžiųjų vyrų veikaluose. Knyginis filosofas, 
priešingai, dėsto tai, ką pasakė tas, ką manė anas, 
su kuo paskui nesutiko kitas ir t. t. Jis lygina, 
svarsto, kritikuoja ir šitaip mėgina prisikasti iki 
tiesos, ir čia jis pasidaro visai panašus į kritišką 
istoriografą. Pavyzdžiui, jis ims tyrinėti, ar Leib- 
nizas kuriuo nors laiku tam tikru atžvilgiu nebu- 
vo Spinozos šalininkas ir pan. Panašių, gana ryš- 
kių pavyzdžių kuriozų mėgėjas ras Herbarto vei- 
kale „Analitinis moralės ir prigimtinės teisės nu- 
švietimas“, taip pat jo „Laiškuose apie laisvę“. Ga- 
lima tik nusistebėti, kiek daug tokiam žmogui čia 


prireikia pastangų, o atrodo, kad, jei į dalyką bū- 
tų panorėjęs žvilgtelėti savo akimis, po neilgo sa- 
varankiško mąstymo greitai būtų pasiekęs tikslą. 
Tačiau šiuo atžvilgiu esama tam tikro nedidelio 
keblumo: bet kuriuo metu gali sėsti ir skaityti, 
bet ne visada — mąstyti. Mintys — kaip ir žmonės: 
užsigeidęs negali kiekvienąsyk jas pakviesti, rei- 
kia palaukti, kol pačios ateis. Mąstymas apie kokį 
nors dalyką turi rastis savaime, laimingai, har- 
moningai sutapus išoriniam pretekstui su vidine 
nuotaika ir įtampa, o tai kaip tik ir yra, ko anie 
žmonės niekada negali sulaukti. Tai rodo net mū- 
sų asmeninio gyvenimo patirtis. Kai prireikia ko- 
kiu nors atveju apsispręsti, mes negalime konkre- 
čiai pasirinktu laiku atsisėsti, apsvarstyti visus 
už ir prieš ir nutarti, nes dažnai kaip tik tuo metu 
mūsų mąstymas nenori to imtis ir krypsta prie 
kitų dalykų; kai kada dėl to kaltas pats reikalas, 
jei jis nemalonus. Tada nedera imtis prievartos, o 
būtina palaukti, kad ir šiuo atveju nuotaika atsi- 
rastų savaime, bet ji ateis netikėtai; kiekviena skir- 
tingu laiku atsiradusi nuotaika yra skirtinga ir 
kitaip nuspalvina dalyką. Šis lėtas vyksmas pa- 
prastai vadinamas sprendimų brendimu. Juk 
užduotis turi būti paskirstyta: kai kas, kas anks- 
čiau nepastebėta, per tą laiką ateina į galvą, ir 
nemalonumas pradingsta; dalykai, įdėmiai į juos 
įsižiūrėjus, dažnai pasirodo daug pakenčiamesni. 
Taip pat ir teorijos srityje reikia sulaukti palan- 
kios valandos, nes ir pajėgiausia galva ne visados 
pasirengusi savarankiškai mąstyti. Todėl ji gerai 

daro, tą laiką panaudodama skaitymui, nors jis, 
kaip sakyta, tėra tik savojo mąstymo surogatas ir 
protui teikia vien medžiagos; tuo metu už mus 
mąsto kitas ir visuomet ne taip, kaip tai mes da- 
rytume. Kaip tik dėl tos priežasties nereikėtų per 
daug skaityti, kad protas nepriprastų prie suroga- 
to ir nepamirštų, ką mokėjęs, kitaip sakant, kad 
nepriprastų vaikščioti pramintais takais ir sveti- 
ma mąstysena neatitolintų jo nuo savosios. Bet 
labiausiai reikia stengtis, kad skaitymas visai ne- 
atitrauktų nuo realaus pasaulio stebėjimo, nes 
dingstis ir nuotaika savarankiškai mąstyti nepa- 
lyginti dažniau aplanko žvelgiant į pasaulį, negu 
skaitant. Taip yra todėl, kad tai, ką regime, kas 
realu, savo ištakomis ir jėga sudaro natūralų mąs- 
tančios dvasios objektą ir gali ją labiausiai sujau- 
dinti. 

Po šitų samprotavimų mums nė kiek nenuosta- 
bu, kad savarankišką mąstytoją nuo knyginio filo- 
sofo lengva atskirti jau iš minčių pateikimo pobū- 
džio: pirmąjį iš visų jo minčių ir posakių gilumo, 
betarpiškumo, originalumo, akivaizdumo, o ant- 
rąjį, priešingai, iš to, kad viską jis ima iš antrų 
rankų —- svetimas sąvokas, surankiotą šlamštą, čia 
viskas blanku ir lėkšta, panašu į kopijos kopiją, o 
jo stilius, kur gausu bendrų, net banalių frazių ir 
nuvalkiotų madingų žodžių, primena mažą vals- 
tybę, kurioje cirkuliuoja vien svetimos monetos, 
nes pati jų nekala. 


$ 264 


Kaip skaitymas, taip ir vien patirtis menkai 
tegali pakeisti mąstymą. Grynosios empirijos san- 

tykis su mąstymu yra toks pat, kaip valgymo - su 
virškinimu ir maisto medžiagų pasisavinimu. Em- 
pirijos gyrimasis, kad ji vienintelė savo atradi- 
mais turtinusi žmonijos žinojimą, yra panašus į 
tai, tarytum burna didžiuodamasi pareikštų, jog 
visas kūnas esąs jos vienos darbo vaisius. 


$ 265 


Visų tikrai gabių galvų darbai skiriasi nuo kitų 
ryžtingumu ir tikslumu, taip pat šiomis savybė- 
mis paremtu aiškumu ir akivaizdumu, nes tokie 
protai visuomet tiksliai ir aiškiai žinojo, ką nori 
pasakyti, nesvarbu kaip — proza, eilėmis ar gar- 
sais. Šito ryžtingumo ir aiškumo trūksta kitiems, 
todėl iš to juos tuoj pat atpažįsti. 

Būdingas pirmo rango protų požymis yra visų 
sprendimų betarpiškumas. Visa, ką jie pateikia 
pasauliui, yra jų pačių mąstymo rezultatas, ir jau 
pačiu pateikimu visur pristato save tokį. Jie, ne- 
lyginant kunigaikščiai, tiesiogiai tvarkosi protų im- 
perijoje: visi kiti yra mediatoriai, ir tai jau matyti 
iš jų savitumu nepasižyminčio stiliaus. 

Taigi kiekvienas tikras savarankiškas mąsty- 
tojas primena monarchą: jis veikia tiesiogiai ir ne- 
pripažįsta viršesnių už save. Jo teiginiai, kaip ir 
monarcho sprendimai, remiasi galios absoliutumu 
ir tiesiogiai išplaukia iš jo paties. Kaip monarchui 
niekas negali įsakyti, taip ir jam niekas kitas nė- 
ra autoritetas: galioja tik tai, ką jis pats yra pa- 
tvirtinęs. O protų prastuomenė, paisydama viso- 

kių nuomonių, autoritetų ir išankstinių nuomo- 
nių, panaši į liaudį, kuri nuolankiai paklūsta įsta- 
tymams. 


$ 266 


Žmonės, kurie uoliai skuba ginčijamus klausi- 
mus spręsti remdamiesi autoritetais, visada būna 
nepaprastai patenkinti, galėdami vietoj savo pa- 
ties proto ir supratimo išvesti į kautynių lauką 
svetimas pajėgas. Tokių žmonių - legionai, nes, 
kaip sako Seneka, unusquisque mavult credere qu- 
am iudicare [kiekvienas linkęs labiau tikėti negu 
spręsti; žr. „De vita beata“, 1, 4]. Todėl ginčuose 
visi jie pasirenka tą patį ginklą — autoritetus, jais 
jie ir kapojasi, o jei kas nors, patekęs į tą sūkurį, 
ima gintis motyvais ir argumentais, pasielgia ne- 
gerai, nes prieš šitą ginklą anie yra raguoti Zyg- 
frydai, panardinti į nepajėgumo mąstyti vandenis: 
jie tada iškels savo autoritetus kaip argumentum 
ad verecundiam [argumentą iš pagarbos] ir šauks: 
„Pergalė!“ 


$ 267 


Tikrovės karalystėje, kad ir kokia graži, lai- 
minga ir patraukli toji tikrovė būtų, mes judame 
sunkio, kurį privalome be paliovos įveikti, sąlygo- 
mis, o Minčių karalystėje esame nekūniškos dva- 
sios, be sunkio ir be rūpesčių. Todėl jokia laimė 
žemėje neprilygsta tai, kurią gražus ir kūrybingas 
protas įstabią valandą atranda savyje. 


264 


$ 268 


Buvimas su mintimi yra panašus į buvimą su 
mylimąja. Mes manome, kad tos minties niekada 
nepamiršime ir kad ta mylimoji niekada netaps 
mums abejinga. Tačiau, kaip sakoma: iš akių - ir 
iš minčių! Ir gražiausiai minčiai kyla pavojus būti 
pamirštai, jei ji nebus užrašyta, o mylimajai - nuo 
mūsų pabėgti, jei su ja nesusituoksime. 


$ 269 


Yra begalė minčių, kurios vertingos tam, kas 
jas sumanė, tačiau nedaugelis iš jų pajėgios veikti 
per reperkusiją arba refleksiją, t. y. kai būna už- 
rašytos, paliesti skaitytoją. 


$ 270 


Išties juk tikrąją vertę turi vien tai, ką žmogus 
pirmiausia sumąsto tiktai sau pačiam. Todėl mąs- 
tytojus galima skirstyti į tokius, kurie iš pradžių 
galvoja sau, ir į tokius, kurie iškart galvoja ki- 
tiems. Pirmieji yra tikri mąstytojai sau (Selbst- 
denker) dvejopa to žodžio prasme: jie yra tikrieji 
filosofai, nes jie vieni į reikalą žiūri rimtai. Kiti 
yra sofistai: jie nori pasirodyti ir savo laimės ieško 
dalykuose, kuriuos tikisi iš kitų išgauti; čia ir glū- 
di jų rimtumas. Kas kokiai klasei priklauso, išsyk 
parodo visos jų manieros. Lichtenbergas yra pir- 
mosios klasės mąstytojų pavyzdys, o Herderis pri- 
klauso antrajai. 

$ 271 


Kai gerai pagalvoji, kokia didžiulė ir akivaizdi 
yra egzistencijos problema, tos dviprasmės, kanki- 
namos, trumpalaikės ir į sapną panašios egzisten- 
cijos — tokios didžiulės ir į akis krentančios, kad, 
vos apie ją pamąsčius, iškart ji nustelbia ir užgo- 
žia visas kitas problemas ir tikslus, — ir jei matai, 
kaip visi žmonės (išskyrus vieną kitą retą asme- 
nybę) šios problemos aiškiai neįsivaizduoja ir net 
apie ją nesusimąsto, o rūpinasi viskuo, kuo tik 
nori, tik ne ja, ir vegetuoja tenkindamiesi vien šia 
diena nekvaršindami sau galvos dėl tolesnės savo 
ateities, ryžtingai atmesdami kiekvieną proble- 
mą, arba lengva ranka pasitenkindami kokia nors 
liaudies metafizikos sistema, ir nieko daugiau, — 
jei, kaip sakau, visa tai gerai apgalvoji, nesunku 
pamanyti, kad žmogų tik labai sąlygiškai galima 
pavadinti mąstančia būtybe; tada nebereikia ypač 
stebėtis jokiais tuščiagalvystės arba naivumo bruo- 
žais, nes žinai, jog intelektinis normalaus žmo- 
gaus akiratis nors ir pranoksta gyvulio (kurio visa 
egzistencija, nesuvokiant ateities ir praeities, pa- 
naši į ištisinę dabartį) akiratį, bet ne tiek daug, 
kaip įprasta tikėti. 

Šią mintį patvirtina net ir tie atvejai, kai, kal- 
bėdamasis su žmogumi, pamatai jo mintis esant 
taip smulkiai sukapotas, kaip šiaudų pjaustinys — 
jokio ilgesnio siūlo iš to nesuverpsi. 

Jei šis pasaulis būtų apgyvendintas tikrai mąs- 
tančių būtybių, kažin ar būtų leista taip be jokių 
apribojimų kelti visokį triukšmą — tokį be galo 

siaubingą ir betikslį. Tad jei jau pati gamta būtų 
lėmusi žmogui mąstyti, ji nebūtų davusi ausų ar- 
ba būtų jas sukūrusi panašias į šikšnosparnių, 
kuriems dėl to pavydžiu, t. y. būtų jas aprūpinusi 
sandariais vožtuvais. Iš tikrųjų žmogus, kaip ir 
kiti, yra vargšas gyvulys, kurio jėgos apskaičiuo- 
tos tik išlaikyti savo egzistavimą, todėl jam reika- 
lingos nuolat atviros ausys, kurios, net ir nepra- 
šomos, dieną naktį duoda ženklą apie atslenkantį 
persekiotoją. 


row Y 
"a 


$ 304 


Had kiekviena gyva būtybė, juo labiau žmo- 
gus, galėtų pasaulyje egzistuoti ir kaip nors kapa- 
notis, reikia tam tikro valios ir intelekto suderi- 
namumo, tam tikros proporcijos tarp jų. Juo gamta 
tiksliau ir teisingiau tą proporciją nustato, juo leng- 
viau, saugiau ir maloniau žmogus praeis gyveni- 
mo kelią. Šiaip jau pakanka priartėti prie tikrojo 
taško, kad būtų išvengta pražūties. Vadinasi, tarp 
minėto santykio teisingumo ir suderinamumo ri- 
bų esama tam tikro atstumo. Čia galioja tokia 
norma: kadangi intelekto paskirtis yra būti valios 
žibintu ir kelrode žvaigžde, todėl juo valia veržia- 
si smarkiau, staigiau ir aistringiau, tuo tobules- 
nis ir šviesesnis turi būti jai priskirtas intelektas, 
kad jos reiškimosi ir siekių stiprumas, aistrų lieps- 
na žmogaus neklaidintų arba neverstų žengti ne- 
apgalvotų, neteisingų ir pražūtingų žingsnių; to- 
kie atvejai neišvengiami esant labai stipriai valiai 
ir silpnam intelektui. O flegmatiškas charakteris, 

taigi silpna, suglebusi valia gali išsiversti ir su 
menku intelektu — vidutinybės ir reikmė viduti- 
niška. Apskritai bet kokia disproporcija tarp va- 
lios ir intelekto, t. y. kiekvienas nukrypimas nuo 
proporcijos, pagrįstos minėta norma, rodo tenden- 
ciją žmogui pasidaryti nelaimingam, suprantama, 
ir tais atvejais, kai santykis priešingas. Taip pat 
ir nenormaliai stiprus, pernelyg išlavintas inte- 
lektas ir dėl to atsirandantis itin ryškus jo vyra- 
vimas valios atžvilgiu — tai sudaro esminį geni- 
jaus bruožą — įprastinėms gyvenimo reikmėms 
tenkinti bei tikslams siekti ne tik nėra būtinas, 
bet ir paprasčiausiai trukdo. Tuomet perdaug ener- 
gingas jaunystės metams būdingas objektyviojo pa- 
saulio suvokimas, kurį lydi laki fantazija, o gyve- 
nimo patirties dar nėra jokios, gali padaryti galvą 
imlią itin sudėtingoms sąvokoms ir net pabaisoms 
ir lengvai ją pripildyti; iš to paskui susiformuoja 
ekscentriškas arba, dar blogiau, fantazijų kupinas 
charakteris. Nors paskui, kai patirtis pateikia sa- 
vo pamokų, ta pernelyg didelė objektyviojo pasau- 
lio suvokimo energija dingsta, genijus įprastiniame 
išoriniame pasaulyje ir visuomeniniame gyveni- 
me vis tiek niekada nesijaus taip maloniai, neįsi- 
kiš į jį taip teisingai ir neprisitaikys prie jo taip 
patogiai, kaip normalaus proto žmogus, ir dažnai 
jis vis dėlto dar išdarinės visokias keistybes. Mat 
kasdienis protas savo siaurame sąvokų rate taip 
puikiai orientuojasi ir taip gerai viską suvokia, 
kad niekas negali jam čia ką nors prikišti, o pa- 
žinimo dalykuose jis lieka ištikimas savo pirmi- 
niam tikslui: stengtis tarnauti valiai ir tuo vykdy- 

ti savo pareigą be jokių ekstravagancijų. Na, o 
genijus, kaip jau esu minėjęs nagrinėdamas jo pri- 
gimti, iš esmės yra monstrum per excessum [pa- 
baisa dėl pertekliaus], ir priešingai: aistringas, 
smarkus, bet beprotis žmogus, besmegenis despo- 
tas yra monstrum per defectum [pabaisa dėl 
stokos]. 


$ 305 


Valia gyventi, sudaranti bet kokios gyvasties 
esmių esmę, akivaizdžiausiai atsiskleidžia ir pa- 
gal savo prigimtį aiškiausiai pastebima labiausiai 
išsivysčiusiuose, taigi protingiausiuose gyvūnuo- 
se. Žemesnėje pakopoje ji dar ne tokia ryški, turi 
menkesnį objektyvacijos laipsnį, tačiau aukščiau, 
vadinasi, žmoguje, su protu radosi ir apdairumas, 
o su juo — ir gebėjimas apsimesti, kuris netrukus 
užmeta ant jos šydą. Todėl dabar valia gyventi 
atvirai pasireiškia vien afektų ir aistrų protrū- 
kiais. Kaip tik dėl to aistromis, kai jos ima kalbė- 
ti, visada tikima, nesvarbu, kokios jos, — ir teisin- 
gai daroma. Dėl tos pačios priežasties aistros yra 
pagrindinė poetų tema ir mėgstamiausias akto- 
rių arkliukas. Tačiau tuo, ką pirma sakiau, re- 
miasi mūsų mėgavimasis šunimis, beždžionėmis, 
katėmis ir kt. gyvulėliais: ne kas kita, o visiškas 
šių gyvūnų elgsenos naivumas yra tai, kas mus 
taip nepaprastai žavi. 

Koks savitas pasitenkinimo jausmas apima, kai 
žvelgi į bet kokį laisvą gyvūną, kuris niekieno ne- 
trukdomas gyvena savo gyvenimą, ieškosi maisto, 

rūpinasi savo mažyliais, šliejasi prie kitų į save 
panašių ir t. t. — ir visa tai vyksta taip natūraliai, 
kaip gali ir privalo vykti. Nors tai būtų ir mažytis 
paukštelis — aš galiu į jį ilgai su malonumu žiū- 
rėti, galiu spoksoti netgi į vandens žiurkę, varlę, 
bet dar mieliau — į ežį, žebenkštį, stirną arba brie- 
dį. Tai, kad mus taip žavi gyvūnų stebėjimas, pa- 
aiškinama pirmiausia tuo, jog mums malonu ma- 
tyti mūsų pačių esmę tokią supaprastintą. 

Pasaulyje tėra tik viena melaginga būtybė — 
žmogus. Visi kiti padarai yra teisingi ir nuošir- 
dūs, nes atvirai būna tuo, kuo yra, ir elgiasi taip, 
kaip jaučiasi. Simbolinę arba alegorinę šio funda- 
mentalaus skirtumo išraišką sudaro tai, kad visi 
gyvūnai vaikšto pasaulyje tokie, kokie yra gimę, 
ir šis faktas daug prisideda prie to taip širdį džiu- 
ginančio įspūdžio, kurį teikia jų išorė, kad man —- 
ypač jei regiu laisvus gyvūnus — paprasčiausiai 
nurimsta širdis; o žmogus, dėvėdamas drabužius, 
yra virtęs puošeiva, monstru, į kurį žiūrint jau 
vien dėl šitų dalykų darosi koktu; šį jausmą dar 
stiprina nenatūrali jo balta oda ir visi šlykštūs 
padariniai, atsiradę dėl jo prigimčiai priešingo mai- 
tinimosi Mėsa, svaigalų ir tabako vartojimo, 1š- 
tvirkimo ir ligų. Gamtoje žmogus — tarsi gėdos 
dėmė! Graikų garderobas buvo minimalus, nes jie 
dar jautė savo prigimtį. 


$ 306 


Dvasinis jaudulys verčia smarkiau plakti širdį, 
o smarkiau plakanti širdis kelia dvasinį jaudulį. 

Sielvartas, rūpesčiai, širdies nerimas trukdo ir ap- 
sunkina gyvenimą bei organizmo funkcijas, nesvar- 
bu, ar dėl to ima trikti kraujotaka, hormonų išsi- 
skyrimas ar virškinimas; ir priešingai, jei fizinės 
priežastys pradeda gadinti, trukdyti arba kaip nors 
kitaip nebeleisti vykti šioms funkcijoms — širdyje 
ar žarnyne, vena portarum [vartų venoje| ar sėk- 
lidėse ar dar kur nors, žmogus tarsi be niekur 
nieko ima neberasti sau vietos, pradeda būkštau- 
ti, subjūra jo nuotaika, jį apima liūdesys, kitaip 
sakant, atsiranda būsena, kuri vadinama hipo- 
chondrija. Panašiai esti, sakysim, ir dėl pykčio: 
įsiutęs žmogus ima rėkti ant kitų, darytis agresy- 
vus ir mostaguoti rankomis, o šie išoriniai veiks- 
mai savo ruožtu didina įniršį arba leidžia jam įsi- 
žiebti dėl menkiausio preteksto. Neverta čia 
priminti, kaip visa tai patvirtina mano teoriją apie 
valios ir kūno vienovę bei identiškumą; ja remian- 
tis, galima net teigti, kad žmogaus kūnas yra ne 
kas kita, kaip erdvine smegenų žiūra pasireiškianti 
pati valia. 


$ 307 


Nemaža to, kas priskiriama įpročio jėgai, re- 
miasi veikiau pirminio ir įgimto charakterio pa- 
stovumu ir nekintamumu, todėl tomis pačiomis 
sąlygomis mes elgiamės nuolat taip pat, ir vieno- 
dai neišvengiamai tai vyksta tiek pirmą, tiek šim- 
tąjį kartą. Tačiau tikrosios įpročio jėgos pamatas 
išties yra inercija, kuri intelektą ir valią išvaduo- 
ja iš darbo, sunkumų, taip pat iš pavojaus rinktis 
nauja, ir šiandien verčia daryti tai, ką darėme jau 

vakar ir šimtą kartų anksčiau, nes žinome, kad 
šitaip pasieksime tikslą. 

To dalyko esmė vis dėlto glūdi giliau, nes ji ne 
tokia paprasta, kaip atrodo iš pirmo žvilgsnio. Tai, 
kas kūnams, kuriuos priverčia judėti tik mechani- 
nės priežastys, yra inercijos jėga, kūnams, kuriuos 
judina motyvai, yra įpročio jėga. Veiksmai, ku- 
riuos atliekame vien iš įpročio, iš tikrųjų atliekame 
be individualaus, pavienio, tik tam atvejui skirto 
motyvo, todėl apie juos specialiai ir negalvojame. 
Tiktai pirmieji kiekvieno įpročiu tapusio veiksmo 
atvejai turėjo motyvą, kurio antrinis efektas yra 
dabartinis įprotis; to pakanka, kad tas pirmas 
veiksmas ir toliau vyktų; čia yra taip pat, kaip ir 
su kūnu, kuris, vieną kartą pastūmėtas, neberei- 
kalingas kito postūmio, kad judėtų toliau, nes kol 
judėjimui niekas netrukdo, jis vyks amžinai. Tas 
pats ir su gyvuliais, kuriems dresūra yra įdiegusi 
priverstinį įprotį. Arklys ir nevaromas ramiai trau- 
kia vežimą, nes šį veiksmą jis atlieka vis dar 
veikiamas botago kirčių, kuriais iš pradžių buvo 
ujamas — veiksmas tapo įpročiu pagal inercijos 
dėsnį. Visa tai iš tiesų yra daugiau negu papras- 
tas palyginimas: tai jau dalyko, tiksliau sakant, 
valios tapatybė, labai skirtingose jos objektyvaci- 
jos, pagal kurią tas judėjimo dėsnis taip skirtin- 
gai realizuojasi, pakopose. 


$ 308 


Viva muchos anos! [Gyvuokit daug metų!] - tai 
įprastas ispaniškas sveikinimasis, ir visame pa- 


272 


saulyje linkėti ilgo gyvenimo yra labai įprasta. Tai 
paaiškinama remiantis ne pažinimu, kas yra gy- 
venimas, 0 priešingai, remiantis pažinimu, kas 
žmogus yra iš esmės — būtent jis yra valia gy- 
venti. 

Noras, kurį turi kiekvienas, kad po mirties jį 
prisimintų, o aukštybių siekiančių protuose jis pa- 
didėja iki noro būti šlovinamam, mano manymu, 
kyla dėl prisirišimo prie gyvenimo, kai žmogus, 
įsivaizduodamas save atskirtą nuo bet kokios re- 
alios būties, dabar griebiasi vieno vienintelio dar 
prieinamo, nors ir idealaus, dalyko — šešėlio. 


$ 309 


Viską, ką mes veikiame ir dirbame, vienaip ar 
kitaip geidžiame užbaigti, nekantraujame, norime 
galutinai padaryti ir džiaugiamės, kai ta akimir- 
ka ateina. Tiktai galutinę pabaigą, pabaigų pabai- 
gą paprastai trokštame atidėti kiek įmanoma to- 
liau į ateitį. 


$ 310 


Kiekvienas išsiskyrimas turi mirties prieskonį, 
o kiekvienas susitikimas - prisikėlimo jaudulį. To- 
dėl netgi tie žmonės, kurie buvo vienas antram 
abejingi, taip džiaugiasi, kai vėl susitinka po dvi- 
dešimties ar trisdešimties metų. 


$ 311 


Didelis skausmas, kurį išgyvename matydami 
mirštant pažįstamą būtybę, kyla iš jausmo, kad 

kiekviename individe glūdi tai, ko neįmanoma iš- 
sakyti žodžiais, kas būdinga vien tik jam ir todėl 
yra visiškai nepakartojama. Omne individuum 
ineffabile. [Kiekvienas individas nenusakomas.) 
Tai tinka net pavieniams gyvūnams, ir šitą jaus- 
mą ypač aiškiai patirs tas, kuris, netyčia mirtinai 
sužalojęs mylimą gyvulėlį, išvysta jo paskutinį 
žvilgsnį — širdis gali plyšti iš skausmo. 


$ 3112 


Gali atsitikti taip, kad mes, neilgai trukus, netgi 
dėl savo nedraugų ir priešų mirties liūdėsime be- 
maž taip pat, kaip ir dėl bičiulių netekties, kai 
pamatysime, kad neturime jų kaip savo puikių 
laimėjimų liudytojų. 


$ 312 


Tai, kad netikėta didelę laimę skelbianti žinia 
gali veikti šiek tiek pražūtingai, paaiškinama tuo, 
jog mūsų laimės ir nelaimės jausmas yra tik pro- 
porcija tarp mūsų pretenzijų ir to, kas mums ati- 
tenka, todėl turtus, kuriuos turime arba esame iš 
anksto dėl jų visiškai garantuoti, nelaikome jų tur- 
tais, nes bet koks pasitenkinimas iš tikrųjų yra 
neigiamas, tik šalina kančią, o kančia arba blogis 
yra tikroji teigiamybė ir suvokiama tiesiogiai. Jau 
turimas turtas arba aiški perspektyva jį įgyti tuoj 
pat didina pretenzijas ir galimybes kitiems tur- 
tams ir plačioms perspektyvoms. Priešingai, jei 
nesibaigianti nelaimė slegia širdį ir apriboja pre- 

tenzijas iki minimumo, netikėti laimės atvejai ne- 
turi galimybės būti veiksmingi. Neaptikę juos neut- 
ralizuojančių pretenzijų, dabar jie ima rodyti ta- 
riamą teigiamą poveikį ir net reikštis visa jėga — 
dėl to gali plyšti širdis, t. y. pasidaryti mirtini. 
Tuo pagrįstas žinomas atsargumas, kai į prana- 
šaujamą laimę pirmiausia žiūrima kaip į viltį: iš 
pradžių ji nukeliama į ateitį ir paskui pripažįsta- 
ma tik dalimis ir palengva, nes taip kiekviena 
dalis, iš anksto nusakant ją kokia nors pretenzija, 
netenka veiksmingumo ir dar palieka erdvės nau- 
joms viltims. Visu tuo remdamiesi, galėtume pa- 
sakyti taip: nors mūsų skrandis laimės atvejams 
yra bedugnis, tačiau jis turi siaurą kaklelį. Stai- 
giems nelaimės atvejams šis aiškinimas tiesiogiai 
nepritaikomas; kadangi viltis čia vis dar nepasi- 
duoda, jie kur kas rečiau daro mirtiną poveikį. O 
tai, kad laimės atvejais baimė tokių pat funkcijų 
neatlieka, priklauso nuo to, kad mes instinktyviai 
labiau linkę puoselėti viltį, negu nerimą, pana- 
šiai, kaip mūsų akys savaime krypsta į šviesą, o 
ne į tamsą. 


$ 313 


Viltis — tai įvykio geismo sukeitimas su tikimy- 
be. Tačiau galbūt nė vienas žmogus nėra laisvas 
nuo širdies kvailystės, kuri intelektui taip smar- 
kiai iškreipia teisingą tikimybės vertinimą, kad 
jis vieną atvejį iš tūkstančio lengvai palaiko esant 
galimu. Ir vis dėlto netikėta nelaimė prilygsta 

mirtinam smūgiui, o žlunganti ir vis atgyjanti vil- 
tis — lėtai, kankinančiai mirčiai“. 

Ką yra apleidusi viltis, tą yra apleidusi ir bai- 
mė: tokia žodžio „desperacija“ reikšmė. Žmogui na- 
tūralu tikėti tuo, ko jis geidžia, ir tikėti, nes gei- 
džia. Jeigu dabar šitą malonią, nusiraminimą 
teikiančią jo prigimties savybę pasikartojantys, la- 
bai skaudūs likimo smūgiai sunaikina, ir žmogus, 
priešingai, net yra priėjęs iki to, kad ima tikėti, 
jog turi įvykti tai, ko jis nenori, ir niekados ne- 
įvyks, ko trokšta kaip tik todėl, kad to trokšta, — 
čia išties ir yra toji būsena, kuri buvo pavadinta 
neviltimi. 


$ 314 


Tai, kad mes taip dažnai klystame vertindami 
kitus, ne visuomet kaltas vien mūsų gebėjimas 
spręsti: dažniausiai tai kyla iš to, ką Baconas api- 
būdina žodžiais: Intellectus luminis sicci non est, 
sed recipit infusionem a voluntate et affectibus [Pro- 
tas nėra sausai (be aliejaus) deganti šviesa, o pri- 
ima įliejimą iš valios ir aistrų. — „Novum orga- 
num“, I, 49); todėl mes, nieko nežinodami, jau iš 
pat pradžių dėl mažmožių būname nusiteikę už 
arba prieš juos. Labai dažnai tai priklauso nuo to, 
kad nepasitenkiname tikrai pastebėtomis jų savy- 
bėmis, o, remdamiesi jomis, sprendžiame apie ki- 
tas, kurias laikome neatskiriamomis nuo jų arba 

* Viltis yra būsena, kurioje rungiasi visa mūsų esybė — valia ir 
intelektas: valia čia dalyvauja, geisdama vilties objekto, o intelek- 


tas — apskaičiuodamas jo tikimybę. Juo daugiau pastarojo ir mažiau 
pirmojo, juo geriau vilčiai; priešingu atveju — blogiau. 

ir nesuderinamomis su jomis: pavyzdžiui, maty- 
dami dosnumą, darome išvadą apie teisingumą, o 
iš pamaldumo - apie sąžiningumą, iš melo - apie 
apgaulę, iš apgaulės — apie vogimą ir pan.; tai 
atveria duris daugybei klaidų, o taip yra iš dalies 
dėl žmonių charakterių keistumo, iš dalies dėl mū- 
sų požiūrio vienpusiškumo. Nors žmogaus charak- 
teris yra perdėm nuoseklus ir susaistytas, tačiau 
visų jo savybių šaknys glūdi per daug giliai, kad 
iš pavienių duomenų būtų galima nustatyti, ku- 
rios iš jų konkrečiu atveju gali kartu egzistuoti, o 
kurios — ne. 


$ 315 


Žmogaus individualumui nusakyti visose Euro- 
pos kalbose vartojamas nesąmoningai taiklus žo- 
dis persona, kuris iš tikrųjų reiškia „artisto kau- 
kę“: nė vienas nepasirodo toks, koks yra, o nešioja 
kaukę ir vaidina tam tikrą vaidmenį. Apskritai 
visas visuomeninis gyvenimas yra nuolatinis ko- 
medijos vaidinimas. Išmaningiems žmonėms tai 
banalybė, o pusgalviai čia jaučiasi gana gerai. 


$ 316 


Dažnai pasitaiko, kad išplepame tai, kas mums 
vienaip ar kitaip gali sukelti pavojų, bet nutylime 
tokius dalykus, kurie mus galėtų padaryti juokin- 
gus, nes čia veiksmas seka priežasties pėdomis. 


$ 317 


Patirta skriauda paprastam žmogui kelia di- 
džiulį troškimą keršyti, todėl dažnai sakoma, jog 


278 


26. Psichologinės pastabos 


kerštas esąs saldus. Tatai patvirtina begalė aukų, 
kurios sudedamos vien dėl pasitenkinimo, nesie- 
kiant jokio skriaudos atlyginimo. Kentaurui Ne- 
sui karčią mirtį pasaldina paskutinę akimirką top- 
telėjęs planas, kaip itin gudriai atkeršyti Herakliui; 
tą Mintį šiuolaikiškai ir įtikinamai vaizduoja į tris 
kalbas išversta Bertolotti novelė „Le due sorelle“ 
[„Dvi seserys“]. Teisingai ir taikliai minėtą žmo- 
gaus polinkį apibūdina Walteris Scottas: Revenge 
is the sweetest morsel to the mouth, that ever was 
cooked in hell. (Kerštas burnai yra gardžiausias 
kąsnis, kada nors išvirtas pragare). Pamėginsiu 
tą dalyką paaiškinti psichologiškai. 

Gamtos, atsitiktinumo arba likimo mums pri- 
mesta kančia ceteris paribus [kai kitos sąlygos tos 
pačios] nėra tokia skausminga kaip toji, kurią su- 
teikia svetima valia. Taip yra todėl, kad gamtą ir 
atsitiktinumą mes pripažįstame pirminiais pasau- 
lio valdovais ir suprantame, jog mus ištikusio ne- 
malonumo lygiai taip pat galėjo susilaukti kiek- 
vienas kitas, tad iš to šaltinio kilus kančiai mes 
labiau apgailestaujame dėl visos žmonijos, nei dėl 
mūsų pačių likimo. Tuo tarpu dėl svetimos valios 
patiriama kančia arba skriauda turi labai specifi- 
nį nemalonų priedą — svetimo pranašumo suvoki- 
mą, nesvarbu, ar jis reiškiasi jėga ar klasta, o 
pats jautiesi bejėgis. Skriaudą, jei įmanoma, gali- 
ma atlyginti, bet anas nemalonus priedas, kuris 
išsakomas žodžiais: „Ir tai aš turiu patirti iš tavęs! 
ir kuris dažnai yra skausmingesnis už pačią 
skriaudą, neutralizuojamas vien tik kerštu. Kai 


279 


26. Psichologinės pastabos 


mes jėga ar klasta skriaudėjui savo ruožtu pada- 
rome nemalonumą, parodome savąjį pranašumą, 
šitaip anuliuodami jo pranašumo įrodymą. Tai šir- 
džiai suteikia pasitenkinimą, kurio ji troško. To- 
dėl visur, kur daug išdidumo ir tuščiagarbiškumo, 
daug esama ir keršto troškimo. Tačiau lygiai taip, 
kaip kiekvienas išsipildęs troškimas sukelia di- 
desnį ar mažesnį nusivylimą, taip būna ir po at- 
keršijimo. Dažniausiai pasitenkinimą, kurio šiuo 
atveju tikimės, apkartina užuojauta. Neretai dėl 
įvykdyto keršto ima draskyti širdį, graužti sąžinė: 
kerštą sukėlęs motyvas nebeveikia, o pykčio įro- 
dymas išlieka. 


$ 318 


Neišsipildžiusio noro kančia yra menka paly- 
ginti su ta, kurią sukelia atgaila, nes priešais pir- 
mąją nuolat plyti neaprėpiama ateitis, o antroji 
tūno priešais nesugrąžinamai užsivėrusią praeitį. 


$ 319 


Kantrybė (patientia), ypač ispanų sufrimiento 
(iš žodžio kęsti), yra ne kas kita kaip pasyvumas, 
dvasios aktyvumo priešingybė, su kuria šis akty- 
vumas, kai jis yra labai intensyvus, sunkiai sude- 
rinamas. Kantrybė yra įgimta flegmatikų, taip pat 
tingios ir skurdžios dvasios žmonių, bei moterų 
dorybė. O kad ji vis dėlto yra tokia naudinga ir 
reikalinga, rodo liūdnoką šio pasaulio sutvarkymą. 


26. Psichologinės pastabos 
$ 320 


Pinigai — tai žmogaus palaima in abstracto, to- 
dėl tas, kuris nebesugeba turėti iš jų malonumo 
in concreto, atsiduoda jiems visa širdimi. 


$ 321 


Įnoringumas atsiranda tada, kai pažinimo vie- 
toj įsikuria valia. 


$ 322 


Tarp prastos nuotaikos ir melancholijos gana 
didelis atstumas, tačiau jis kur kas mažesnis tarp 
melancholijos ir linksmumo. 

Melancholija traukia, prasta nuotaika - atstu- 
mia. 

Hipochondrija kankina ne tik nepasitenkinimu 
ir nepagrįstu pykčiu dėl dabarties dalykų, ne vien 
nemotyvuota baime dėl prasimanytų galimų ne- 
laimių ateityje, bet ir nepelnytais priekaištais dėl 
mūsų pačių veiksmų praeityje. 

Akivaizdžiausiai hipochondrija reiškiasi tuo, 
kad žmogus be paliovos ieško, ir suka sau galvą 
dėl to, dėl ko būtų galima piktintis ar baimintis. 
To priežastis yra liguistas nepasitenkinimas, prie 
kurio dažnai prisideda iš temperamento kylantis 
nerimas: kai viena ir kita pasiekia aukščiausią 
pakopą, žmogus nusižudo. 


$ 323 


Anksčiau $ 11497 cituotos Juvenalio [„Saturae“, 
13, 183] eilutės: 


Guantulacungue adeo est occasio, sufficit irae 


[Šitokius sako žodžius tik tamsuoliai, jų širdys, atrodo, 


net be menkos priežasties dažnai suliepsnoja iš pykčio] 


prasmę smulkiau būtų galima paaiškinti taip. 

Pyktis tuoj pat sukuria miražą, kylantį iš klai- 
kiai padidinto ir iškreipto preteksto. Tas miražas 
savo ruožtu didina pyktį, o padidėjęs pyktis daug 
kartų vėl sustiprina patį miražą. Taip nepaliauja- 
mai stiprėja tarpusavio poveikis, kol įsitvieskia 
furor brevis [trumpas įtūžis; Horatius, „Epistulae“, 
1, 2, 62). 

Kad taip neįvyktų, impulsyvūs asmenys, vos 
supykę turėtų mėginti pyktį sukėlusį dalyką tuo 
metu išmesti iš galvos: kai po valandos jie grįš 
prie jo, jis pasirodys toli gražu ne toks baisus ir 
galbūt visai nereikšmingas. 


$ 324 


Neapykanta yra širdies, o panieka — galvos da- 
lykas. Mūsų Aš neturi galios nei vienam, nei ant- 
ram, nes širdis nesikeičia ir vadovaujasi tik moty- 
vais, o galva sprendžia remdamasi pastoviomis 
taisyklėmis ir objektyviais duomenimis. Tai, kas 
vadinama Aš, susieja šitą širdį su šita galva, yra 
čČevyjua [jungas]. 

Neapykanta ir panieka yra nesuderinamos, vie- 
na kitą eliminuojančios būsenos. Kai kada neapy- 
kantos šaltinis būna tik didi pagarba, kurią suke- 
lia svetimas pranašumas. Kita vertus, jei norėtum 
neapkęsti visų pasigailėjimo vertų sukčių, turė- 
tum perdėm daug darbo: patogiausia jų neapkęsti 

visų kartu. Tikroji, grynoji panieka, kuri yra tik- 
ro, gryno pasididžiavimo išvirkštinė pusė, lieka 
paslaptinga ir neiškyla į paviršių. Kas neslepia 
paniekos, jau parodo tam tikrą pagarbą: kai tik 
kitam užsimenama, kaip menkai jis tevertinamas, 
atskleidžiama neapykanta, kuri eliminuoja panie- 
ką ir vien kelia afektą. Tačiau tikroji panieka yra 
absoliutus įsitikinimas kito menkavertiškumu, to- 
dėl suderinama su atlaidumu ir tausojimu, ku- 
riais dėl savo paties ramybės ir garantijos ven- 
giama niekinamąjį erzinti, nes kenkti gali 
kiekvienas. Jei šita gryna, šalta, nuoširdi panieka 
vis dėlto kada nors išryškėja, į ją atsakoma kru- 
viniausia neapykanta, nes atsakyti tuo pačiu nėra 
niekinamojo galioje. 


$ 3242 


Kiekvienas atsitikimas, nors jis būtų ir labai 
nereikšmingas, bet jei įstumia mus į kokį nors 
nemalonų afektą, sieloje nelieka be pėdsakų: kol 
visa tai veikia, trukdo aiškiai ir objektyviai su- 
vokti daiktus bei aplinkybes, net nuspalvina visas 
mūsų mintis, tarsi tas mažas daiktelis, kuris, pri- 
kištas arti akių, susiaurina matymo lauką ir jį 
iškreipia. 


$ 325 


Kietaširdžius žmones daro tai, kad kiekvienam 
per akis savų kančių arba jis taip mano. Todėl 
netikėta laimės būsena daugelį nuteikia jautriai 

ir paslaugiai. Tačiau, jei ta būsena trunka ilgai 
arba nuolat kartojasi, rezultatas dažnai esti prie- 
šingas: žmonės taip atitolsta nuo kančios, kad ne- 
begali jos suvokti; todėl neturtingieji kartais la- 
biau linkę padėti kitiems negu turčiai. 

O tai, kas žmones daro nepaprastai smalsius, 
ką kiti veikia, yra antrasis, kančiai priešingas gy- 
venimo polius — nuobodulys, nors dažnai čia daly- 
vauja ir pavydas. 


$ 326 


Kas nori sužinoti kokio nors kito asmens tikrą- 
ją nuomonę apie save, tegu atkreipia dėmesį į įspū- 
dį, kurį padarytų netikėtas iš to asmens paštu 
gautas laiškas, vos pradėjus jį skaityti. 


$ 327 


Kai kada mums atrodo, kad kokio nors dalyko 
kartu ir norime, ir nenorime, todėl dėl to paties 
įvykio drauge ir džiaugiamės, ir kremtamės. Jei, 
pavyzdžiui, tam tikru būdu arba kokiu nors reika- 
lu mums prireikia praeiti lemiamą išbandymą, ku- 
rio neišlaikymas mums brangiai kainuos, šitos iš- 
bandymo akimirkos mes drauge ir geidžiame, ir 
baiminamės. Jei laukdami to išmėginimo sužino- 
me, kad šį kartą jis atidėtas, toji žinia mus ir 
pradžiugins, ir nuliūdins, nes, viena vertus, ji ne- 
atitinka lūkesčio, bet, antra vertus, suteikia laiki- 
ną palengvėjimą, — panašiai būna, kai laukiame 
svarbaus, lemiamo laiško, o jo nėra. 


Tokiais atvejais mus veikia du skirtingi moty- 
vai: stipresnis, bet tolimesnis — noras išbandymą 
įveikti, gauti sprendimą, ir silpnesnis, bet arti- 
mesnis — noras dabar pabūti ramybėje, be vargo, 
ir pasidžiaugti tuo pranašumu, kurį teikia viltin- 
ga būsena galimos nesėkmės atveju. Moralinėje 
plotmėje čia įvyksta tas pats, kas ir fizinėje, kai 
mažesnis, bet arčiau esantis daiktas užgožia di- 
desnį, bet labiau nutolusį. 


$ 328 


Protas yra nusipelnęs būti vadinamas ir prana- 
šu — juk jis mums rodo ateitį, kokie bus dabarti- 
nės mūsų veiklos padariniai, kas iš to išeis. Todėl 
jis pajėgia mus tramdyti, kai malonumų potroš- 
kiai arba pykčio ar godulio priepuoliai nori mus 
sugundyti daryti tai, dėl ko paskui gali tekti gai- 
lėtis. 

$ 329 


Norėdami nustatyti savo individualaus gyveni- 
mo tėkmės ir įvykių tikrąją prasmę ir tikrąsias 
sąsajas, galėtume jį palyginti su mozaika, sudė- 
liota iš stambesnių gabalų. Kol stovi prie jos arti, 
negali gerai atpažinti, kas pavaizduota, suvokti 
kūrinio reikšmės bei grožio — tik iš tam tikro at- 
stumo pamatai ir viena, ir antra. Taip ir gyveni- 
me tikrąsias svarbių įvykių sąsajas dažnai savo- 
kiame ne tada, kol viskas dar vyksta ar netrukus 
tuoj po įvykių, o tik praėjus kuriam laikui". 

* Nelengva pasakyti, kas reikšminga dabarties įvykiuose, ko ver- 
ti atitinkami asmenys: tik kai jau viskas nugrimzdę į praeitį, o pri- 
siminimai, pasakojimai bei vaizdavimai tai vėl atgaivina, išryškėja 
tikroji tų dalykų reikšmė. 

Ar taip esti todėl, kad mums reikia didinamųjų 
fantazijos akinių? Ar kad per atstumą gali geriau 
apžvelgti visumą? Ar kad aistros turi būti atvėsu- 
sios? Ar gal todėl, kad tik patyrimo mokykla mus 
subrandina sprendimams? Galbūt reikšminga vis- 
kas, bet dėl vieno dalyko abejoti netenka - kitų, o 
kai kada ir mūsų pačių veiksmai tikroje šviesoje 
paprastai iškyla tik po daugelio metų. Kaip būna 
žmogaus gyvenime, taip yra ir istorijoje. 


$ 330 


Žmogaus laimė dažnai primena giraites, kurios 
iš tolo atrodo nuostabiai, o kai prieini arčiau ir 
pradedi žingsniuoti gilyn, tos grožybės kaip nebū- 
ta — negali suprasti, kur jinai pradingo; taip ir 
stovi sau nustebęs tarp medžių. Tai paaiškina, 
kodėl taip dažnai pavydime kitiems. 


$ 331 


Kodėl, nepaisant visų veidrodžių, iš tikrųjų mes 
nežinome, kaip atrodome, todėl negalime savęs įsi- 
vaizduoti, kaip, sakysime, įsivaizduojame kiekvie- 
ną savo pažįstamą? Tai keblumas, su kuriuo su- 
siduriama žengiant jau pirmuosius yvo9: GauTOV 
[pažink pats save?“ žingsnius. 

Be abejo, iš dalies tai priklauso nuo to, kad 
veidrodyje save visados matome tiesiai į save nu- 
kreiptu ir nejudriu žvilgsniu, todėl tas toks reikš- 
mingas akių žaismas, o su juo ir tai, kas iš tikrųjų 
būdinga žvilgsniui, beveik visai pradingsta. Be ši- 
tos fizinės negalimybės čia, atrodo, kartu veikia ir 

panaši etinė negalimybė. Mes neįstengiame veid- 
rodyje dirstelėti į pačius save susvetimėjusiu žvilgs- 
niu, kuris ir yra objektyvaus suvokimo sąlyga: kaip 
tik šis žvilgsnis galiausiai remiasi moraliniu egoiz- 
mu su jo giliai jaučiamu ne-Aš (plg. „Dvi pagrin- 
dinės etikos problemos“, p. 275 [t. 3, p. 808]), o tie 
dalykai būtini, norint absoliučiai objektyviai ir vi- 
sa apimtimi regėti visus trūkumus - tik tada gau- 
sime teisingą ir tikrą vaizdą. Vietoj to, tuo metu, 
kai žvelgiame į savo pačių asmenį veidrodyje, 
mums visą laiką tas egoizmas kužda į ausį įsak- 
mius žodžius: „Tai joks ne-Aš, o Aš“, ir tie žodžiai 
veikia kaip noli me tangere [neliesk manes] ir truk- 
do grynai objektyviam suvokimui, kuris be trupu- 
čio malice [klastos] fermento, atrodo, neįmanomas. 


$ 332 


Kiek jėgų žmogus kentėti turi ir veikti, pats 
nežino, kol neatsiranda dingstis jas išbandyti: juk 
ir žvelgdamas į ramų, lygų kaip veidrodis tvenki- 
nio vandenį nė neįtarsi, su kokiu siausmu ir ūže- 
siu jis gali garmėti nuo stačios uolos arba trykšti 
fontanu į aukštybes; kaip ir nenujausi to, kiek 
šaltame kaip ledas vandenyje slypi šilumos. 


$ 333 
Nesąmoninga egzistencija yra reali tik kitoms 
būtybėms, kurių sąmonėje ji iškyla: tiesioginę re- 
alybę lemia sąvoji sąmonė. Vadinasi, ir žmogaus 
individuali realioji egzistencija pirmiausia glūdi 

jo sąmonėje. O ji būtinai yra vaizduojamoji sąmo- 
nė, taigi sąlygojama intelekto ir jo veiklos srities 
bei medžiagos. Tuo remiantis, sąmonės aiškumo, 
o kartu ir būtybės protingumo laipsnius galima 
laikyti egzistencijos realumo laipsniais. Tačiau 
žmonių giminėje net ir šitie protingumo arba savo 
paties ir svetimos egzistencijos aiškaus suvokimo 
laipsniai turi daug pakopų, priklausančių nuo žmo- 
gaus natūralių proto galių, jų išsivystymo ir turė- 
jimo laiko mąstyti. 

Tikrosios ir pirminės proto galių įvairovės ne- 
įmanoma palyginti tol, kol akys neatkreipiamos į 
individus, o kalbama tik abstrakčiai, nes tų skir- 
tybių negalima apžvelgti iš tolo, o išoriškai jos 
nėra taip lengvai pastebimos kaip išsilavinimo, 
laisvalaikio bei veiklos įvairumai. Tačiau ir tie 
požymiai verčia pripažinti, kad yra žmonių, kurių 
egzistencijos laipsnis bent dešimt kartų aukštes- 
nis už kitų, kitaip sakant, jie dešimt kartų dau- 
giau egzistuoja. 

Čia nekalbėsiu apie laukinius žmones, kurių 
gyvenimas dažnai tik viena pakopa aukštesnis už 
medžiuose laipiojančių beždžionių; pažvelkime, pa- 
vyzdžiui, į krovinių nešiotoją Neapolyje ar Vene- 
cijoje (šiaurėje, kur reikia rūpintis išgyvenimu žie- 
mą, žmogus darosi sumanesnis ir protingesnis), 
pažiūrėkime, kaip toks nešiotojas gyvena nuo gi- 
mimo iki mirties. Vargų slegiamas, savo jėgomis 
besikapstantis, darbu tenkinantis šios dienos ar 
net valandos poreikius; daug pastangų, nuolatinė 
maišalynė, nepritekliai, jokių rūpesčių dėl rytdie- 
nos, gaivinantis poilsis nusivarius nuo kojų, daug 


barnių ir kivirčų su kitais, nė akimirkos laiko su- 
simąstyti, fizinis malonumas, kurį teikia švelnus 
klimatas ir pakenčiamas maistas, pagaliau šioks 
toks metafizinis elementas, gaunamas iš bažny- 
čios sklindančių paspalvintų prietarų pavidalu, o 
visa kartu sudėjus — gana miglotai suvokiamas 
savo dienų stūmimas, teisingiau sakant, gyveni- 
mas nuolatinio ujimo sąlygomis. Toks nerimastin- 
gas ir neaiškus sapnas sudaro daugelio milijonų 
žmonių gyvenimą. Jų pažinimas tesiekia tik tiek, 
kiek būtina dabarties norams tenkinti: jie nesusi- 
mąsto apie sąsajas savo egzistencijoje, o apie pa- 
čią egzistenciją — nė iš tolo; tam tikra prasme jie 
egzistuoja, patys to gerai nesuvokdami. Todėl ne 
visai įsisąmonintas proletaro ar vergo dienų stū- 
mimas yra kur kas artimesnis gyvulio, apsiribo- 
jančio tik šia diena, gyvenimui, negu mūsiškis, 
bet užtat jis ne toks kupinas kančių. Kadangi visi 
malonumai iš prigimties yra neigiami, t. y. juos 
sudaro išsivadavimas iš vargo ar kančios, todėl 
nuolatinė ir greita dabarties sunkumų kaita ir jų 
įveikimas visą laiką lydintis proletaro darbą ir 
stipriau pasireiškiantis, kai galiausiai nuo darbo 
pereinama prie poilsio ir reikmių tenkinimo, - ir 
yra tas pastovus malonumo šaltinis, kurio dosnu- 
mą neabejotinai liudija kur kas dažnesnis links- 
mumas vargšų negu turtuolių veiduose. 

O dabar žvilgtelėkime į protingą, mąslų pirklį, 
kuris visą gyvenimą praleidžia spekuliuodamas, 
kruopščiai įgyvendindamas gerai apgalvotus pla- 
nus, kuris pasistato namus, žiūri, kad nieko ne- 
trūktų žmonai, vaikams ir palikuonims, taip pat 

dalyvauja bendruomenės reikaluose. Akivaizdu, 
kad toks žmogus gyvena nepalyginti sąmoningiau 
už aną pirmąjį, kitaip sakant, jo egzistencija turi 
aukštesnį realybės laipsnį. 

Pasižiūrėkime į mokslininką, tiriantį, sakykim, 
praeities istoriją. Šis jau suvokia būtį apskritai ir 
žvelgia toliau už savo egzistenciją, už savo paties 
asmenį: jis apmąsto pasaulio įvykius. 

Pagaliau imkime poetą arba net filosofą, kurių 
mąslumas pasiekė tokį laipsnį, kad jie, niekieno 
neskatinami tirti kokį nors ypatingą būties reiški- 
nį, nustebę sustoja ties pačia egzistencija, ties tuo 
didžiuliu sfinksu, ir paverčia ją savo problema. Jų 
sąmonė pasiekė tokį aiškumo laipsnį, kad virto 
pasaulio sąmone, todėl jų vaizduotė nutraukė vi- 
sus santykius su tarnavimu valiai ir dabar rodo 
pasaulį, kuris juos kviečia ne tiek dalyvauti jo 
kasdienybėje, kiek jį tirti ir stebėti. Tad jei sąmo- 
nės laipsniai yra realybės laipsniai, tai, pavadinęs 
tokius žmones „realiausiomis būtybėmis“, pasaky- 
sime mintį, turinčią prasmę ir reikšmę. 

"Tarp čia nubrėžtų kraštutinybių bei kai kurių 
tarpinių grandžių kiekvienam bus galima rasti tin- 
kamą vietą. 


$ 334 
Ovidijaus žodžiai: 
Pronaque cum spectent animalia cetera terram 


[Kai gyvuliai kiti žemyn težvelgia į žemę, 
Ovidijus, „Metamorfozės“, I, 84] 

tikrąja ir fizine prasme tinka vien gyvūnams, ta- 
čiau perkeltine ir dvasine prasme, deja, galioja 
taip pat ir daugumai žmonių. Jų svarstymai, ap- 
mąstymai ir troškimai visiškai ištirpsta fizinių ma- 
lonumų ir gerovės siekiuose arba net asmeniniuose 
interesuose, kurie, nors ir daug ką apima, tačiau 
svarbą įgyja galiausiai tik per santykį su pirmuo- 
ju siekiu, bet riba čia neperžengiama. Tai rodo ne 
vien tik jų gyvenimo būdas ir kalbos, bet netgi ir 
išvaizda, fizionomija ir pastarosios išraiška, jų ei- 
sena, gestai: viskas juose šaukte šaukia: „In ter- 
ram prona!“ [Į žemę pasilenk!; plg. Salustijaus „Co- 
niuratio Catilinae“, cap I]. Todėl ne šioms, o tik 
tauresnėms ir gabesnėms būtybėms, mąstantiems 
ir tikrai toliau už savo nosį žvelgiantiems žmo- 
nėms, kurie tik kaip išimtis pasitaiko žmonių gi- 
minėje, tinka šios eilutės: 

Os homini sublime dedit, caelumque tueri 

Iussit, et erectos ad sidera tollere vultus. 

[Veidą, pakeltą aukštyn, jis davė žmogui ir liepė 

Žvelgti dangun ir siekti žvilgsniu aukštuosius žvaigždynus. 

Ovidijus, „Metamorfozės“, I, 85—86] 


$ 335 


Kodėl žodis „bendras“ (gemein) reiškia panie- 
ką, o „nepaprastas, ypatingas, išsiskiriantis“ (un- 
gemein) susilaukia aplodismentų? Kodėl visa, kas 
bendra, yra niekinga? 

Žodis „bendras“ (gemein) iš pradžių reiškė tai, 
kas būdinga, bendra visiems, visai padermei, va- 
dinasi, glūdi pačioje padermėje. Todėl tas, kas išvis 

neturi kitų savybių, išskyrus būdinga žmonių gi- 
minei, yra prasčiokas (gemeiner Mensch). Pasaky- 
mas „eilinis žmogus“ (gewöhnlicher Mensch) yra 
nepalyginti švelnesnis ir labiau orientuotas į inte- 
lektualinį požymį, o pirmasis — į moralinį. 

Tad kokią vertę gali turėti būtybė, kuri yra ne 
kas kita, kaip viena iš milijonų į ją panašių? Ką 
ten milijonų! Begalės, nesuskaičiuojamos daugy- 
bės būtybių, kurias gamta in saecula saeculorum 
[per amžių amžius] nepaliaujamai plukdo į pavir- 
šių iš neišsemiamo šaltinio taip dosniai, kaip ap- 
linkui žyrančios žiežirbos, kalviui kalant geležį. 

Galima net nujausti, kad būtybė, neturinti kitų 
savybių negu visos padermės savybės, iš tikrųjų 
negali pretenduoti į jokią kitokią būtį, išskyrus 
tą, kuria ir dėl kurios gyvena padermė. 

Jau ne kartą aiškinau (pvz., „Dvi pagrindinės 
etikos problemos“, p. 50 [t. 3, p. 568], „Pasaulis 
kaip valia ir vaizdinys“, t. 1, p. 338 [t. 1, p. 411Į), 
kad gyvūnams būdingi tik rūšies požymiai, o in- 
dividualūs gali būti tiktai žmonės. Tačiau dauge- 
lyje iš jų individualumo išties maža: beveik visus 
juos galima suskirstyti į klases. Ce sont des espė- 
ces. [Tai yra porūšiai.] Tų žmonių norai ir mąsty- 
mas, kaip ir jų fizionomijos, nesiskiria nuo visos 
padermės norų, mąstymo ir fizionomijos, tiksliau 
sakant, nesiskiria nuo tos žmonių klasės, kuriai 
jie priklauso, ir todėl visa tai yra trivialu, kasdie- 
niška, bendra, egzistuoja tūkstančius kartų. Gali- 
ma gana tiksliai prognozuoti jų kalbas ir veiks- 
mus. Jie neturi savitų žymių, jie yra fabriko 
produkcija. 


2.92 


Ar tuomet padermėje neištirpsta ne tik jų es- 
mė, bet ir jų egzistencija? Bendrumo prakeiksmas 
suartina žmones su gyvūnais ta prasme, kad es- 
mę ir egzistenciją jis žmogui suteikia tik pader- 
mėje. 

Tad savaime suprantama, kad visa, kas nepa- 
prasta, didu, tauru pačia savo prigimtimi, egzis- 
tuos izoliuotai tokiame pasaulyje, kuriame apibū- 
dinti tam, kas žema ir peiktina, sunku rasti geresnį 
žodį už tą, kuris nusako taisyklingą buvimą: „ben- 
dras“ (gemein). 


$ 336 


Valia kaip daiktas pats savaime yra visų būty- 
bių bendroji medžiaga, būtinas daiktų elementas: 
jo, kaip bendrybės, turime visi ir kiekvienas, visi 
gyvūnai ir net tai, kas yra dar žemiau. Juo visi 
esame tarp savęs lygūs, jei tik viskas ir visa pri- 
pildyta valios ir ja trykšte trykšta. Na, o tai, kas 
vieną būtybę pakylėja aukščiau už kitą, vieną žmo- 
gų — aukščiau už kitą, yra pažinimas. Todėl mūsų 
pasisakymai turėtų būti kiek įmanoma nukreipti 
i jį, ir tiktai jis turėtų reikštis, nes valia, kaip 
visiška bendrybė, yra taip pat ir paprastybė (das 
Gemeine). Todėl kiekvienas stiprus valios reiški- 
masis yra nedoras (gemein), t. y. jis mus nužemi- 
na iki paprasčiausio rūšies pavyzdžio ir egzem- 
plioriaus, nes tada mes rodome tik rūšies pobūdį. 
"Tad nedoras yra kiekvienas pyktis, netramdomas 
džiaugsmas, neapykanta, baimė, vienu žodžiu, 
kiekvienas afektas, kitaip sakant, kiekvienas valios 

judesys, kai jis taip sustiprėja, jog sąmonėje ima 
smarkiai viršyti pažinimą, ir žmogus pasidaro la- 
biau norinčia negu pažįstančia būtybe. Tokio afekto 
apimtas, ir didžiausias genijus susilygina su pa- 
prasčiausiu žemės gyventoju. Tačiau kas nori būti 
neeilinis, vadinasi, didis, niekada neturi leisti įsi- 
galėti sąmonėje pranašumo siekiantiems valios ju- 
desiams, kad ir kaip būtų verčiamas tai daryti. 
Pavyzdžiui, jis turi sugebėti pastebėti kitų prie- 
šišką nuomonę, bet dėl to nesudirginti savosios: 
išties nėra tikresnio didybės požymio, kaip nekreip- 
ti dėmesio į užgaulius arba įžeidžiančius kitų pa- 
sisakymus, o paprasčiausiai priskirti juos, kaip ir 
daugybę kitų klaidų, ribotam kalbančiojo pažini- 
mui, vadinasi, tai, ką jis sako, reikia tik išklausy- 
ti, bet neimti į širdį. Tuomet suprasime ir tai, ką 
sako Gracianas [„Oraculo manual“, 289]: „Žmogui 
nėra nieko blogesnio, kaip leisti pastebėti, kad jis 
yra žmogus“ (El mayor desdoro de un hombre es 
dar muestras de que es hombre). 

Tai, kas pasakyta, rodo, kad savąją valią reikia 
slėpti, kaip ir savo genitalijas, nors ir viena, ir 
antra sudaro mūsų būtybės esmę; rodyti dera tik 
pažinimą — kaip savo veidą: kad, kai tave nubaus, 
taptum toks, kaip ir visi kiti (gemein). 

Netgi dramose, kur aistros ar afektai sudaro 
pagrindinę temą, ir viena, ir antra dažnai atrodo 
kaip banalybės (gemein); ypač tai būdinga pran- 
cūzų tragedijų autoriams, kurie nekelia sau jokio 
aukštesnio tikslo, o tik vaizduoti aistras, ir tada 
visų tų dalykų banalybę mėgina pridengti arba 

išpūstu, juokingu patosu, arba epigraminėmis re- 
plikomis. Kai garsioji panelė Rachel, vaidinusi Ma- 
riją Stiuart, paleido gerklę ant Elžbietos, nors ir 
labai puikiai tai darė, vis dėlto ji man priminė 
turgaus moterį. Ir paskutinėje atsisveikinimo sce- 
noje jos vaidinama herojė prarado bet kokį didin- 
gumą, t. y. tai, kas iš tikrųjų yra tragiška: apie šį 
dalyką prancūzai neturi žalio supratimo. Nepaly- 
ginti geriau tą patį vaidmenį suvaidino italė Ris- 
tori, nes italai ir vokiečiai, nors ir labai skirtingi, 
daugeliu atvejų sutaria nuoširdumo, rimtumo ir 
tikrumo pojūčiu mene ir todėl jie yra tikra prie- 
šingybė prancūzams, kuriems toks pojūtis visai 
svetimas, o tai visur prasikiša. Taurumas, t. y. 
nepaprastumas (Ungemeine), net didingumas ir į 
dramą ateina, nepaisydamas norų, pirmiausia per 
pažinimą, kuris laisvai iškyla viršum visų valios 
judesių, padarydamas šiuos dargi savo svarstymų 
medžiaga, kaip tai ištisai rodo Shakespeare as, 
ypač „Hamlete“. O kai pažinimas pakyla iki tokio 
lygmens, kur jam atsiskleidžia visų geismų ir sie- 
kių nereikšmingumas, ir dėl to valia sunaikina 
pati save, tik tada drama įgauna tikrą tragizmą, 
pasidaro išties didinga ir pasiekia savo aukščiau- 
sią tikslą. 


$ 337 


Priklausomai nuo to, ar intelektas yra energin- 
gas ar subliuškęs, gyvenimas jam atrodo toks 
trumpas, toks menkas, toks greitas, jog joks įvy- 
kis nėra toks reikšmingas, kad galėtų mus sujau- 

dinti: viskas jame yra menka — taip pat malonu- 
mai, turtai ir net garbė, ir taip menka, jog nesvar- 
bu, kad ir kiek ko prarasta, neįmanoma, kad tos 
netektys būtų tokios jau didelės, arba, priešingai, 
intelektui gyvenimas atrodo toks ilgas, toks svar- 
bus, toks visko kupinas, toks turiningas ir sun- 
kus, kad mes visa siela puolame prie jo, norėdami 
įgyti jo gėrybių, garantuoti sumokėtą kovos kainą 
ir įgyvendinti savo planus. Pastaroji pažiūra į gy- 
venimą yra imanentinė: būtent ją turi galvoje Gra- 
cianas sakydamas: tomar muy de veras el vivir 
(labai rimtai žiūrėti į gyvenimą), o pirmajai, trans- 
cendentinei, pažiūrai apibūdinti gerai tinka Ovi- 
dijaus žodžiai: Non est tanti [Tai nėra taip svarbu; 
„Metamorfozės“, 6, 386], bet dar geresni Platono 
žodžiai: Oùte ti tøv GV9POTIVOV AEIOV EOTL UE- 
vainę onrovônc. (Nihil in rebus humanis magno 
studio dignum est) [Ir nė vienas iš žmogiškų da- 
lykų nėra vertas, kad jį laikytum labai svarbiu; 
„Valstybė“, 10, 604 b/c]. 

Pirmoji nuomonė kyla iš to, kad sąmonėje vir- 
šų yra paėmęs pažinimas, kuris, išsivaduodamas 
iš paklusnaus tarnavimo valiai, objektyviai verti- 
na gyvenimo fenomeną ir dabar aiškiai suvokia, 
koks tas gyvenimas menkas ir lėkštas. Antroje 
nuomonėje vyrauja noras, o pažinimas yra tik tam, 
kad nušviestų noro objektus ir atskleistų į juos 
kelius. Žmogus yra didis ar menkas priklausomai 
nuo to, kas vyrauja — pirmoji ar antroji pažiūra į 
gyvenimą. 


296 


$ 338 


Kiekvienas savąjį akiratį laiko ir pasaulio aki- 
račiu: tos iliuzijos neišvengia nei intelektas, nei 
akis — būtent, kad horizonte dangus liečia žemę. 
Tai, beje, rodo, jog kiekvienas mus matuoja savo 
masteliu, kuris dažniausiai yra ne kas kita, kaip 
vien siuvėjo uolektis, ir nuo to niekur nepabėgsi, 
kaip nepabėgsi ir nuo to, jog kiekvienas savo men- 
kystę priskiria mums - tai fikcija, kuriai egzistuo- 
ti duota teisė visiems laikams. 


$ 339 


Yra sąvokų, kurios labai retai kokioje nors gal- 
voje egzistuoja kaip aiškios ir apibrėžtos; tačiau 
jos egzistuoja ten išlaikydamos tik savo pavadini- 
mą, kuris iš tikrųjų žymi vien tokios sąvokos vie- 
tą — be to pavadinimo ir tos vietos anų sąvokų 
neliktų nė kvapo. Tokia, pavyzdžiui, yra išminties 
sąvoka. O, kokia ji miglota bemaž visose galvose! 
Pasižiūrėkite, kaip ją aiškina filosofai. 

Išmintimi, man rodos, reikėtų vadinti ne vien 
teorinę, bet ir praktinę tobulybę. Išmintį aš api- 
brėžčiau kaip puikų, nepriekaištingą daiktų ap- 
skritai pažinimą, kuris yra taip persmelkęs žmo- 
gų, kad reiškiasi ir jo darbuose, vadovaudamas 
visiems jo veiksmams. 


$ 340 


Viskas, kas žmoguje įgimta ir todėl yra tikra, 
veikia nesąmoningai kaip ir gamtos jėgos. O tai, 
kas yra perėję per sąmonę, jau yra virtę vaizdi- 

niu, todėl tų dalykų reiškimasis yra tam tikra vaiz- 
dinio manifestacija. Vadinasi, visos tikros ir pa- 
stovios charakterio ir proto savybės iš prigimties 
yra nesąmoningos, ir tik tokios būdamos, jos daro 
nepaprastą įspūdį. Viskas, kas sąmoninga, jau yra 
pataisyta ir tikslinga, todėl linkę pereiti į afekta- 
ciją, t. y. į apgaulę. Tai, ką žmogus daro nesąmo- 
ningai, nereikalauja jokių pastangų, bet ir jokio- 
mis pastangomis nesiduoda keičiama: štai kaip 
yra atsiradusios pirminės koncepcijos, visų tikrų 
darbų pamatas ir branduolys. Dėl tos priežasties 
tikra ir patikima yra tai, kas įgimta, ir kiekvie- 
nas, kuris nori ką nors nuveikti, turi visais atve- 
jais — plėtodamas veiklą, rašydamas, kurdamas — 
laikytis taisyklių jų nė nežinodamas. 


$ 341 


Garantuotai ne vienas yra dėkingas už laimę 
gyvenime vien tai aplinkybei, kad turi malonią 
šypseną, kuria užkariauja kitų širdis. Tačiau šir- 
dys pasielgtų kur kas geriau, jei susikauptų ir 
prisimintų, ką yra kalbėjęs Hamletas: that one 
may smile, and smile, and be a villain [kad gali- 
ma be paliovos šypsotis ir būti niekšu. 


$ 342 


Talentingi ir puikių savybių žmonės nelabai te- 
sistengia savo ydas ir silpnybes pripažinti ar jas 
slėpti. Jiems atrodo, kad tai dalykai, už kuriuos 
jie yra jau sumokėję, arba net mano, jog veikiau 
ne tos silpnybės jiems daro gėdą, o jie silpnybėms 

teikia garbę. Ypač tai pasakytina apie tas ydas, 
kurios susijusios su jų puikiosiomis savybėmis kaip 
conditiones sine guibus non [būtinomis sąlygomis], 
ir šis teiginys atitinka anksčiau cituotą George 
Sand mintį: Chacun a les džauts de ses vertus 
[Kiekvienas turi tokių ydų, kurios atitinka jo do- 
rybes“]. 

Tačiau yra gero charakterio ir nepriekaištingos 
galvos žmonių, kurie niekada neprisipažįsta turį 
vieną ar kitą nedidelę silpnybę, veikiau jas rūpes- 
tingai slepia ir labai jautriai reaguoja, jei kas apie 
tai užsimena; taip jie elgiasi kaip tik todėl, kad 
visas jų nuopelnas yra trūkumų ir ydų nebuvi- 
mas, todėl kiekvienas išryškėjantis trūkumas tą 
nuopelną tiesiog menkina. 


$ 343 


Kai sugebėjimai vidutiniai, kuklumas yra pa- 
prasčiausias sąžiningumas, o kai talentai dideli, — 
veidmainystė. Todėl pastariesiems atvirai jų išsa- 
koma savijauta ir neslepiamas nepaprastų galių 
suvokimas yra toks pat padorus, kaip pirmie- 
siems — jų kuklumas: puikių pavyzdžių apie tai 
pateikia Valerijus Maksimas [„Factorum et dicto- 
rum memorabilium libri“ — „Įvykių ir įsimintinų 
posakių knygos“] skyriuje „De fiducia sui“ [„Apie 
pasitikėjimą savimi“]. 


$ 344 


Gebėjimu dresuoti žmogus aplenkia visus gyvū- 
nus. Musulmonai yra išdresuoti penkis kartus per 

dieną atsigręžti į Meką ir melstis — tai jie daro 
nepaliaujamai. Krikščionys yra išdresuoti tam tik- 
rais atvejais žegnotis, lankstytis ir t. t.; apskritai 
religijos yra puikios dresūros meistrės, ypač dre- 
suoti mąstymą, todėl jos, kaip žinoma, stengiasi 
tą darbą pradėti kuo anksčiau. Nėra absurdo, ku- 
rio nebūtų įmanoma įkalti žmonėms į galvą, jei 
tik pradėsi jį kimšti vaikams, jaunesniems kaip 
šešerių Metų: tiktai reikia kalbėti be paliovos, iš- 
kilmingai ir rimtai. Juk kaip ir gyvūnų, taip ir 
žmonių dresūra gali būti visiškai sėkminga tik 
ankstyvojoje jaunystėje. 

Kilmingi žmonės yra išdresuoti laikyti šventu 
vien tik savo garbės žodį, rimtai, užsispyrusiai ir 
tvirtai tikėti karikatūrišku riteriškosios garbės 
kodeksu, prireikus — padėti už jį galvą, o į karalių 
žiūrėti kaip į tikrai aukštesnę būtybę. Mūsų man- 
dagumo paliudijimai ir komplimentai, ypač pagar- 
baus dėmesio rodymas damoms, remiasi dresūra; 
tas pats pasakytina apie pagarbos rodymą kilmei, 
luomui ir titului, apie mūsų atitinkamai niuan- 
suotą piktinimąsi prieš mus nukreiptais pasisa- 
kymais: anglai yra išdresuoti laikyti mirtinu nu- 
sikaltimu priekaištą, kad jie nesą džentelmenai, o 
dar baisiau — kad meluoją, prancūzai — kad esą 
bailiai (lache), vokiečiai — kad kvaili, ir t. t. Dau- 
gelis žmonių yra išdresuoti nepalaužiamai būti gar- 
bingi vienais atvejais, o visais kitais to garbingu- 
mo ne kas ir telieka. Sakysim, pinigų beveik niekas 
nevagia, bet vagiama viskas, kas tiesiogiai teikia 
malonumą. Ne vienas pirklys apgauna be jokio 
skrupulo, bet vogti — jokiu būdu. 

$ 3440 


Gydytojas regi žmogų paliegusį, teisininkas — 
negerą, o teologas — kvailą. 


$ 345 


Mano galvoje nuolat veikia opozicinė partija, 
kuri paskui dėl visko, ką aš, nors ir kvalifikuotai 
apgalvojęs, padarau arba nusprendžiu, ginčijasi, 
nebūtinai visada būdama teisi. Ji, žinoma, tėra 
tik dvasinio koregavimo ir tikrinimo forma, tačiau 
dažnai man nepelnytai priekaištauja. Manau, kad 
ir kitiems yra panašiai, nes kas negalėtų sau tarti: 


... quid tam dextro pede concipis, ut te 

Conatus non paeniteat, votigue peracti? 

[Ar puikiai pradėjus netenka 

tuoj pagailėti, vos karšti išsipildo troškimai? 
Juvenalis, „Satyros“, 10, 5-6] 


$ 346 


Lakią vaizduotę turi tas, kurio intuttyvi smege- 
nų veikla yra pakankamai stipri; kad ji pradėtų 
veikti, neturėtų kiekvieną kartą būti žadinama 
juslių. 

Taigi vaizduotė yra juo veiksmingesnė, juo ma- 
žiau įspūdžių gauna per jusles. Jos veiklai reikia 
vienatvės, sakysim, tokios kaip kalėjime ar ligoni- 
nėje tylos, prieblandos, tamsos; esant šioms sąly- 
goms, vaizduotė savaime pradeda savo žaismą. Ir 
priešingai: kai mūsų intuicija gauna daug realios 
medžiagos iš išorės, pavyzdžiui, kelionėse, susibū- 
rimuose, pačiame vidurdienyje, tada vaizduotė 

švenčia ir netgi žadinama nepradeda veikti — ji 
žino, jog tai ne jos metas. 

Vis dėlto tam, kad vaizduotė būtų produktyvi, 
reikia daug medžiagos gauti iš išorinio pasaulio, 
nes tiktai ji užpildo jos atsargų rūsį. Tačiau tas 
fantazijos maistas primena kūno maitinimą: kai 
kūnas būna ką tik gausiai pašertas ir jam reikia 
tą maistą virškinti, jis mažiausiai pajėgus ką nors 
veikti ir mielai švenčia; ir vis dėlto ne kas kita, o 
šis maistas teikia jam jėgų, kurias jis paskui tin- 
kamu laiku atskleidžia. 


$ 347 


Nuomonė paklūsta švytuoklės dėsniui: jeigu ji 
nukrypusi nuo svorio centro į vieną pusę, būtinai 
reikės lygiai tiek pat nukrypti ir į kitą. Tik po 
tam tikro laiko ji suranda tinkamą ramybės tašką 
ir tvirtai sustoja. 


$ 348 


Kaip erdvėje iš tolo viskas atrodo sumažinta, 
sutraukta ir todėl nematyti trūkumų ir blogybių, 
taip ir žiūrint į mažinamąjį veidrodį arba į came- 
ra obscura viskas atrodo gražiau nei tikrovėje. Ly- 
giai taip laiko tėkmėje veikia praeitis: seni atsiti- 
kimai ir įvykiai, taip pat veikiantys asmenys, 
atmintyje, atmetančioje visa, kas neesminga ir 
kliudo, atrodo miela. Dabartis, neturėdama tokio 
pranašumo, visada atrodo skurdžiai. 

Kaip erdvėje maži daiktai iš arti atrodo dideli, 
o visiškai priartėję jie net uždengia visą akiratį, 

bet, kai tik mes šiek tiek nutolstame nuo jų, jie 
pasidaro maži ir neišvaizdūs. Lygiai taip pat yra 
ir laike: kasdieniame gyvenime pasitaikantys ma- 
ži nutikimai, nesėkmės ir įvykiai tol, kol jie kaip 
dabarties aktualijos yra mums prieš akis, atrodo 
dideli, reikšmingi, svarbūs ir dėl to smarkiai jau- 
dina, kelia susirūpinimą, apmaudą ir aistras, ta- 
čiau vos tik nenuilstanti laiko tėkmė juos šiek 
tiek nutolina, jie pasidaro nebereikšmingi, neverti 
dėmesio ir netrukus pamirštami, nes jų didybė 
priklauso tik nuo artumo. 


$ 349 


Kadangi džiaugsmas ir kančia yra ne vaizdi- 
niai, o valios afektai, tai nei viena, nei antra ne- 
priklauso atminčiai, todėl mes negalime jų pačių 
sugrąžinti, nes tai reikštų juos atnaujinti; mes ga- 
lime vėl prisiminti tik džiaugsmą ir kančią lydė- 
jusius vaizdinius, jų tada mums sukeltas reakci- 
jas, kad pagal tai, kokios jos buvo, susidarytume 
nuomonę. Todėl džiaugsmų ir kančių prisimini- 
mai visados būna daliniai, o kai jie praeina, lieka- 
me jiems abejingi. Tad veltui kai kada stengiama- 
si atgaivinti praeities malonumus ir skausmus, 
nes tikroji jų esmė glūdi valioje, o ši pati savaime 
neturi atminties, nes atmintis yra intelekto funk- 
cija, o intelektas pagal savo prigimtį nieko neteikia 
ir nelaiko, išskyrus vien vaizdinius; bet jie šiuo 
atveju čia niekuo dėti. Įdomu tai, kad vargo spau- 
džiami mes labai gyvai prisimename praėjusias 

laimingas dienas, o kai viskas gerai, blogos dienos 
išplaukia atmintyje labai neryškios ir šaltos. 


$ 350 


Atminčiai, matyt, reikia rūpintis, kad tai, kas 
išmokta, nesusijauktų ir nesusipainiotų, bet ne 
žiūrėti, kad ji nepersipildytų. Išmokti dalykai ne- 
mažina jos pajėgumo, panašiai kaip formos, ku- 
riomis nuosekliai buvo modeliuojamas smėlis, ne- 
mažina jų galimybių susidaryti naujoms formoms. 
Šia prasme atmintis yra bedugnė. Tačiau juo žmo- 
gus turi daugiau ir visapusiškesnių žinių, juo il- 
giau truks, kol jis ištrauks tai, ko dabar staiga 
prireikia, nes jis yra lyg tas pirklys, didelėje ir 
įvairių prekių prikimštoje parduotuvėje turintis 
surasti ką tik pareikalautą prekę, arba, aiškiau 
kalbant, daug žinančiam žmogui prireiks daugiau 
laiko, nes iš tokios gausybės galimų minčių sekų 
jis turės išsirinkti tą anksčiau išmoktąją, kuri ves- 
tų prie pageidaujamos minties. Juk atmintis nėra 
laikymo indas, o tik proto galių lavinimo veikla, 
todėl galva visą savo žinojimą turi tik kaip poten- 
tia, bet ne kaip actu; išsamiau apie tai pasiskai- 
tyti rekomenduoju savo veikalo „Apie ketveriopą 
pakankamo pagrindo dėsnio šaknį“, $ 45 [t. 8, 
p. 175]. 


$ 3502 


Kai kada mano sąmonė nenori atgaminti kokio 
nors svetimos kalbos žodžio, vardo arba posakio, 
nors jį puikiausiai žinau. Ilgiau ar trumpiau bergž- 

džiai pasikamavęs, liaujuosi apie tai galvojęs. Pas- 
kui lygiai po vienos ar poros valandų, retai — vė- 
liau, kartais net po keturių ar šešių savaičių ieš- 
komasis žodis staiga topteli į galvą tarp visai kitų 
minčių, tarsi kas būtų jį pašnibždėjęs iš šalies. 
(Tada reikėtų jį kokiu nors įsiminimo ženklu įtvir- 
tinti, kol vėl įsirėš į tikrąją atmintį.) Ilgus metus 
stebėjęs šį dažnai besikartojantį nuostabų reiški- 
nį, dabar sugalvojau jam tokį galimą paaiškini- 
mą. Po kankinamo ir bevaisio ieškojimo mano va- 
lia išlaiko to žodžio geidulį ir intelekte įkurdina 
stebėtoją. Vos tik kada nors vėliau mano minčių 
tėkmėje ir žaisme atsitiktinai pasitaiko kitas to- 
kiais pat garsais prasidedantis žodis, stebėtojas 
tuoj prišoka ir atkuria ieškomąjį, pasičiumpa jį ir 
triumfuodamas atitempia man, o aš neturiu su- 
pratimo, kur ir kaip jis šį pagavo, todėl man atro- 
do, tarsi būtų jį kas pakuždėjęs. Čia yra kaip tam 
vaikui, kuris negali pasakyti reikiamo žodžio, o 
mokytojas patyliukais primena pirmąjį garsą, pas- 
kui gal ir antrąjį — ir staiga išnyra visas žodis. Jei 
šitas procesas neįvyksta, tada žodžio būtų meto- 
diškai ieškoma per abėcėlę. 

Vaizdai laikosi atmintyje tvirčiau nei grynos 
sąvokos. Todėl fantazija apdovanoti žmonės leng- 
viau už kitus išmoksta svetimų kalbų, nes jie su 
nauju žodžiu tuoj pat susieja ir atitinkamą vaiz- 
dą, tuo tarpu kiti ieško tik atitikmens gimtojoje 
kalboje. 

Jei norima ką nors įtvirtinti atmintyje, reikia 
stengtis tam dalykui surasti vaizdingą asociaciją, 


305 


nesvarbu, ar ji tiesioginė, ar tik to dalyko pavyz- 
dys, simbolis, cvaAoyov ar šiaip dar kas nors, nes 
visa, kas vaizdinga, galvoje laikosi nepalyginti tvir- 
čiau nei mintis in abstracto ar vien žodinės for- 
muluotės. Todėl kur kas geriau išlieka ir tai, ką 
esame išgyvenę, o ne tai, apie ką skaitėme. 

Mnemonikai dera būti ne tiek menu tiesioginį 
įsiminimą sąmojingai paversti netiesioginiu, kiek 
sistemine atminties teorija, kuri išdėstytų visas 
atminties savybes ir kildintų jas iš pradžių iš jos 
esmės, o paskui — vieną iš kitos. 


$ 351 


Išmokstama tik kartkartėmis, o pamirštama vi- 
są dieną. 

Mūsų atmintis panaši į rėtį, kuris ilgainiui ir 
nuolat jį naudojant vis mažiau besulaiko; lygiai 
taip pat juo labiau senstame, juo greičiau dingsta 
iš atminties tai, ką dabar jai patikime, o išlieka 
tai, kas įsitvirtino ankstesniais gyvenimo metais. 
"Todėl seno žmogaus prisiminimai yra juo aiškes- 
ni, juo labiau jie nutolę į praeitį, ir jų iškyla vis 
mažiau, kuo jie artimesni dabarčiai: kaip ir akys, 
taip ir jo atmintis pasidaro toliaregė (zp60806 
[sena|). 


$ 352 


Yra gyvenime akimirkų, kai be ypatingos išori- 
nės dingsties, veikiau dėl iš vidaus einančio ir tik 
fiziologiškai paaiškinamo jautrumo padidėjimo jus- 
linis aplinkos ir dabarties suvokimas įgauna 

aukštesnį ir retą aiškumo laipsnį, todėl tokios aki- 
mirkos paskui įsėda į atmintį neišdildomai, už- 
konservuodamos visą jų individualumą, ir mes ne- 
žinome, nei iš kur, nei dėl ko iš tokios begalės 
panašių atvejų yra taip įsimenami būtent šie, — 
veikiau taip pat visai atsitiktinai, panašiai kaip 
uolienose išlieka pavieniai ištisų gyvūnų populia- 
cijų egzemplioriai arba kaip kadaise, užverčiant 
knygą, tarp puslapių atsitiktinai pakliuvę vabz- 
džiai. Tačiau šios rūšies prisiminimai visados yra 
mieli ir malonūs. 

Kokie gražūs ir reikšmingi iškyla atmintyje kai 
kurie mūsų gyvenimo epizodai ir įvykiai, nors ta- 
da išgyvenome juos be jokio ypatingo vertės pa- 
jautimo! Bet praeiti jie privalėjo, ar mes juos la- 
bai vertinome, ar ne: tai mozaikos akmenys, iš 
kurių susideda mūsų gyvenimo kelio prisiminimų 
paveikslas. 


$ 353 


Tai, kad retsykiais, atrodo, be jokio preteksto 
atmintyje staiga ir gyvai išnyra seniai praėję gy- 
venimo epizodai, daugiausia, ko gera, priklauso 
nuo to, jog lengvą, aiškiosios sąmonės nepasie- 
kiantį kvapą dabar pajutome taip, kaip ir tada. 
Juk, kaip žinome, kvapai itin lengvai sužadina 
prisiminimus ir nexus idearum [idėjų sąsajai] vi- 
sados tereikia vien mažyčio postūmio. Beje, akis 
yra intelekto juslė („Apie ketveriopą pakankamo 
pagrindo šaknį“, $ 21 [t. 3, p. 71—-89]), ausis — 
proto juslė (sk. „Apie kalbą ir žodžius“, § 301 [t. 5, 

p. 374]), o kvapas — atminties juslė, kaip ką tik 
čia matėme. Lytėjimas ir skonis yra su prisilieti- 
mu susijusios realybės, kurios neturi idealumo. 


$ 354 


Prie atminties ypatybių taip pat priklauso ir 
tai, kad lengvas girtumas dažnai smarkiai pagy- 
vina praėjusių laikų ir įvykių prisiminimus, nes 
tada visas aplinkybes regi kur kas ryškiau, nei 
būtum galėjęs matyti blaivas; tačiau prisiminimas 
to, ką būdamas girtas pats kalbėjai ar darei, yra 
miglotesnis nei paprastai, o po stipraus apsvaigi- 
mo visai nieko neprisimeni. Vadinasi, girtumas 
prisiminimus stiprina, bet medžiagos jiems mažai 
teduoda. 


$ 355 
Kliedesys iškreipia intuiciją, o beprotybė — 
mintis. 


$ 356 


Tai, kad iš visų protinės veiklos pakopų pati 
žemiausia yra aritmetiniai skaičiavimai, rodo ta 
aplinkybė, jog ši veikla yra vienintelė, kurią gali 
atlikti mašinos; dabar Anglijoje tokių patogių skai- 
čiavimo mašinų naudojama gana daug. Tačiau vi- 
sas analysis finitorum et infinitorum [apibrėžtų ir 
neapibrėžtų dalykų tyrimas] iš esmės juk remiasi 
ne kuo kitu, o skaičiavimais. Pamėginkime jais 
išmatuoti tą „matematinį giliamintiškumą“, kurį 
jau Lichtenbergas išjuokė sakydamas: „Vadinamie- 

ji matematikos profesionalai, remdamiesi kitų žmo- 
nių nebrandumu, yra pasiglemžę giliamintiškumo 
kreditą, labai panašų į šventumą, kurį sau prisi- 
skyrė teologai“ („Įvairūs raštai“ [„Vermischte Schrif- 
ten“, I, S. 198)). 


$ 357 


Šiaip labai gabūs žmonės geriau sutars su itin 
ribotais protais negu su vadinamais paprastaisiais 
dėl tos pačios priežasties, dėl kurios despotas ir 
plebėjai, seneliai ir vaikaičiai yra natūralūs są- 
jungininkai. 


$ 358 


Žmonėms reikia išorinės veiklos, nes jie neturi 
vidinės. Kai žmogus turi vidinę veiklą, išorinė veik- 
la suvokiama veikiau kaip labai nepatogus, daž- 
nai net prakeiktas trukdys ir kliuvinys, nes gei- 
džiama tylos ir ramybės nuo visų tų išorinių dalykų 
ir laisvo laiko. Pirmasis atvejis rodo, kodėl netu- 
rintys ką veikti yra tokie nerimastingi ir taip mėgs- 
ta betiksles keliones. Tai, kas juos vyte veja per 
svetimus kraštus, yra tas pats nuobodulys, kuris 
namie juos sutelkia į krūvą, į visokius sambūrius, 
kad net juokinga žiūrėti". Nepakartojamą šios tie- 
sos patvirtinimą esu kadaise gavęs iš vieno ne- 
pažįstamo penkiasdešimtmečio vyriškio, pasako- 
jusio man apie savo dvejų metų turistinę kelionę 


* Be to, jei įsigilinsime į esmę, pamatysime, kad rimčiausių blo- 
gybių, tokių kaip lošimas, girtuokliavimas, išlaidumas, intrigos ir 
t. t. šaltinis yra nuobodulys; to priežastis — neturėjimas ką veikti. 


209 


į tolimiausius kraštus ir svetimus žemynus; į ma- 
no pastabą, kad jis tikriausiai patyręs daug var- 
gų, sunkumų ir pavojų, jis iš karto be jokių įžangų, 
paprastų paprasčiausiai davė itin naivų atsaky- 
mą: „Aš nė akimirkos nenuobodžiavau“. 


$ 859 


Manes nestebina, kad tokie žmonės nuobodžiau- 
ja būdami vieni: vienumoje jie negali net šypso- 
tis — tai jiems atrodo net kvaila. Argi šypsojima- 
sis yra signalas kitiems toks pat grynas ženklas 
kaip ir žodis? — Fantazijos ir dvasios gyvybingu- 
mo stoka (dullnes, tvaio9noia xai Bpadirns LuzNs 
[bukaprotiškumas, sielos nejautrumas ir lėtumas|, 
kaip sako Teofrastas „Charakteriuose“(cap. 41, 
p. 60), — štai kas jiems, kai būna vieni, neleidžia 
šypsotis. Gyvūnai nesišypso nei būdami vieni, nei 
būryje. 

Mizonas, mizantropas, kartą netyčia užtiktas 
vienas besišypsantis, ir paklaustas, kodėl šypsosi, 
nes juk esąs vienas, atsakė: „Kaip tik todėl ir šyp- 
sausi“. 


$ 360 
Vis dėlto jei tas, kas turi flegmatišką tempera- 
mentą yra tik pusgalvis, tai sangvinikas bus tik- 
ras kvailys. 
$ 361 
Kas nelanko teatro, yra panašus į tą, kuris ren- 


giasi nežiūrėdamas į veidrodį, tačiau dar blogiau 

elgiasi tas, kuris priima savo sprendimus, nepasi- 
taręs su bičiuliu. Gali būti, kad žmogus moka vi- 
sais klausimais nuspręsti kuo teisingiausiai ir iš- 
mintingiausiai, bet tik ne savo asmeniškais, nes 
šiuo atveju valia protą tuojau pat išmuša iš vėžių. 
Todėl reikia tartis dėl tos pačios priežasties, dėl 
kurios gydytojas gydo visus, tik ne save patį — 
susirgęs pats, jis kviečiasi kolegą. 


$ 3612 


Natūralūs kasdieniški gestai, kurie lydi kiek- 
vieną gyvesnį pokalbį, yra savita kalba ir kur kas 
bendresnė nei žodžių kalba; tokia ji todėl, kad, 
nepriklausydama nuo žodinės kalbos, visose tau- 
tose yra ta pati, nors kiekviena tauta ją vartoja 
pagal savo temperamentą ir pavieniais atvejais, 
pavyzdžiui, italai, ją gali papildyti kai kuriais ne 
tokiais konvencionaliais gestais, ir tada jie turi 
tik vietinę reikšmę. Tokios gestų kalbos bendru- 
mas prilygsta logikos ir gramatikos bendrumui ta 
prasme, kad gestai parodo tai, kas kiekviename 
kalbėjime yra formalu, o ne materialu: gestų kal- 
ba skiriasi nuo anų kitų kalbų, nes siejasi ne vien 
su tuo, kas intelektualu, bet ir su tuo, kas pri- 
klauso moralei, t. y. valios siekiams. Taigi gesti- 
kuliacija kalbą lydi kaip teisingai plėtojamas ge- 
neralbosas melodiją ir, kaip ir šis, turi sustiprinti 
jos efektyvumą. Tačiau įdomiausias dalykas čia 
yra visiškas tų pačių gestų tapatumas, jei tik kal- 
bos formalusis elementas yra tas pats, nors mate- 
rialusis, tai yra jos medžiaga, gali labai skirtis. 


311 


26. Psichologinės pastabos 


Todėl man nesunku iš gyvo pokalbio, matomo, tar- 
kim, pro langą ir negirdint nė vieno žodžio, vis 
dėlto ganėtinai neblogai suprasti bendrą, t. y. tik 
formalią ir tipišką, jo prasmę, nes neabejodamas 
suvokiu, kad kalbėtojas dabar, pavyzdžiui, argu- 
mentuoja, teikia savo motyvus, paskui juos siau- 
rina, apibendrina ir pergalingai daro išvadą; arba 
kad jis referuoja, aiškiai dėsto apie jam padarytą 
skriaudą, aistringai kaltindamas atskleidžia prie- 
šininkų bukumą, kvailumą ir savivaliavimą; arba 
pasakoja, kaip sumanė ir įgyvendino savo puikų 
planą ir nūnai, jausdamasis nugalėtoju, rodo savo 
sėkmę; arba, priešingai, skundžiasi, jog per liki- 
mo nemalonę patyrė pralaimėjimą; arba konkre- 
čiu atveju pripažįsta savo bejėgiškumą; arba pa- 
galiau aiškina, kaip laiku pastebėjęs, suvokęs ir, 
pareikšdamas savo teises arba pavartodamas jė- 
gą, sužlugdė kitų machinacijas ir nubaudė kalti- 
ninkus, — ir šimtai panašių atvejų. Iš tikrųjų tai, 
ką man sako tie gryni gestai, yra ne kas kita, kaip 
esminis moralinis arba intelektualinis visos kal- 
bos turinys in abstracto, taigi kvintesencija, tikro- 
ji jos substancija, kuri kiekvienu konkrečiu atveju 
yra vis tokia pati ir su juo santykiauja kaip sąvo- 
ka su ja nusakomais individais. Įdomiausias ir 
smagiausias dalykas čia, kaip sakyta, yra visiš- 
kas gestų tapatumas ir stabilumas žymint tuos 
pačius santykius, nors tuos gestus skirtingiausi 
žmonės naudoja visiškai taip pat, kaip kad kalbos 
žodžiai skamba kiekvieno žmogaus lūpose — jie 
tik tiek modifikuojami, kiek priklauso nuo tarties 
arba išsilavinimo skirtybių. Ir vis dėlto netenka 

26. Psichologinės pastabos 


abejoti, kad šitos pastovios ir visų naudojamos ges- 
tų formos nėra sutartinės: jos yra natūralios ir 
prigimtinės, tikrai natūrali kalba, nors įsitvirtino, 
reikia manyti, per mėgdžiojimą ir įpročius. Tiks- 
liai gestų kalbą privalu studijuoti, kaip žinome, 
aktoriams ir, galbūt ne taip išsamiai, viešas kal- 
bas sakantiems veikėjams, bet daryti tai reikia 
išties stebint ir mėgdžiojant kitus, nes abstrakčių 
taisyklių čia nelabai gali būti, išskyrus nebent kai 
kuriuos labai bendrus principus, pavyzdžiui, kad 
gestas neturi būti daromas po žodžių, veikiau jis 
turi eiti truputį pirma jų, duoti ženklą, kad tuoj 
bus kažkas sakoma, ir šitaip atkreipti klausytojų 
dėmesį. : 

Anglai kažkodėl gestus niekina, laikydami juos 
nesolidumo požymiu, taigi smerktinais; man atro- 
do, kad tai tik vienas iš anglų perdėto drovumo 
prietarų. Juk gestai yra kalba, kurią kiekvienam 
suteikia gamta ir kurią kiekvienas supranta; tad 
niekinti ir stengtis ją taip visai be niekur nieko 
išguiti vien dėl išliaupsinto džentelmeniškumo, bū- 
tų nei šis, nei tasy. 

Cl hie moteris 


$ 362 


„Manau, geriau nei Schillerio puikiai apgalvo- 
tas, antiteze ir kontrastu pagrįstas eilėraštis „Mo- 
terų vertė“ („Würde der Frauen“) tikrąjį pagyrimą 
moterims nusako ši trumpa Jouyso mintis: Sans 
les femmes, le commencement de notre vie serait 
privė de secours, le milieu de plaisirs, et la fin de 
consolation. [Be moterų mūsų gyvenimo pradžia 
stokotų pagalbos, vidurys — džiaugsmo, o pabai- 
ga — paguodos.|] Tą patį, tik patetiškiau, sako ir 
Byronas „Sardanapalo“ pirmame veiksme, antroje 
scenoje: 


The very first 
Of human life must spring from woman's breast, 
Your first small words are taught you from her lips, 
Your first tears guench'd by her, and your last sighs 
Too often breathed out in a woman's hearing, 
When man shrunk from the ignoble care 
Of watching the last hour of him who led them. 


[Tau gyvastis 
Atėjo juk iš įsčių moteries, 
Žodžius lementi mokė lūpos jos; 
Ir pirmą ašarą nušluostė ji. 
Dažnai juk šnibždami į moters ausį 
Atodūsiai mirties, kai vyrai vengia 
Būt paskutinę valandą su tuomi, 


Kuris prieš tai yra jiems vadas buvęs.) 


Abiem atvejais nusakomas tikrasis požiūris į 
moters verte. 


$ 363 


Jau pati išvaizda rodo, jog moteris nėra skirta 
nei itin dideliems proto, nei fiziniams darbams. 
Atlygį už gyvenimą ji moka ne veikla, o kančia: 
gimdymo skausmais, rūpinimusi kūdikiu, klusnu- 
mu vyrui, kuriam turi būti kantri ir gerą nuotai- 
ką skleidžianti bičiulė. Jai nėra lemta patirti aist- 
ringų kančių ir džiaugsmų, atskleisti didžiulių 
galių, priešingai, jos gyvenimas turi tekėti ramiau, 
nepastebimiau ir nuosaikiau negu vyro ir neturi 
būti iš esmės laimingesnis ar nelaimingesnis. 


$ 364 


Būti mūsų ankstyvosios vaikystės globėjomis ir 
auklėtojomis moterys tinka kaip tik todėl, kad pa- 
čios yra vaikiškos, naivios ir trumparegės, žodžiu, 
visą gyvenimą jos yra dideli vaikai — tam tikra 
vidurinioji grandis tarp vaiko ir vyro, kuris ir yra 
tikrasis žmogus. Užtenka tik pasižiūrėti į mergi- 

27. Apie moteris 


ną, kaip ji ištisas dienas žaidžia su mažu vaiku, 
šoka ir dainuoja, ir įsivaizduoti, ką jos vietoje, 
kad ir labiausiai norėdamas, galėtų nuveikti vyras. 


$ 365 


Merginoms gamta davė tai, kas dramaturgijoje 
vadinama stipriu efektu: keleriems metams ji vi- 
so būsimo gyvenimo sąskaita suteikia joms nepa- 
prastą grožį ir žavesį — kad per tuos metus taip 
užvaldytų vyro fantaziją, jog tas būtų sužavėtas ir 
pasirengęs vienokiu ar kitokiu būdu sąžiningai pri- 
siimti įsipareigojimą rūpintis ja visą gyvenimą. 
Katrą žingsnį jam pasirinkti, net blaivus apmąs- 
tymas negali pakankamai garantuotai patarti. To- 
dėl gamta moteriai, kaip ir kiekvienam kitam sa- 
vo kūriniui, į rankas įdavė tokių ginklų ir įnagių, 
kurie reikalingi pasirūpinti savo egzistencija to- 
kiam laikui, koks yra būtinas; be to, moteris čia 
elgiasi įprastai santūriai. Panašiai kaip apvaisin- 
ta moteriškos lyties skruzdėlė nusimeta neberei- 
kalingus, perėjimui net pavojingus sparnus, taip 
ir moteris, pagimdžiusi vieną ar du vaikus, neten- 
ka savo grožio — tikriausiai dėl tos pačios prie- 
žasties. 

Todėl jaunos merginos namų ar verslo darbus 
savo širdyje laiko šalutiniu dalyku, net gryna pra- 
moga, o vieninteliu rimtu užsiėmimu mano esant 
meilę, vyrų užkariavimą ir visa, kas su tuo susi- 
jẹ — tualetą, šokius ir t. t. 


$ 366 


Juo tauresnis ir tobulesnis koks nors dalykas, 
juo lėčiau ir vėliau jis subręsta. Vyras proto ir 


276 


dvasinių galių brandos sulaukia vos prieš dvide- 
šimt aštuntuosius metus, o moteris —- būdama aš- 
tuoniolikos. Pagal tai matuojamas ir protas. Todėl 
moterys visą gyvenimą lieka vaikai, mato tik tai, 
kas artimiausia, jos tiesiog prikepusios prie da- 
barties, regimybę laiko daiktų esme, mažmožius 
kelia aukščiau už pačius svarbiausius reikalus. 
Ne kas kita, o protas lemia, kad žmogus, ne taip 
kaip gyvulys, gyvena ne vien dabartyje, bet ap- 
žvelgia ir apmąsto praeitį ir ateitį; iš to kyla jo 
atsargumas, susirūpinimas ir dažnai nerimas. Nei 
pranašumai, nei žala, kurių čia atsiranda, moters 
dėl jos menkesnio proto per daug nejaudina: ji 
veikiau panaši į dvasinę trumparegę, kurios in- 
tuityvi nuovoka aiškiai mato artimus dalykus, nes 
į jos siaurą akiratį nepatenka tai, kas yra tolumo- 
je; kaip tik dėl tos priežasties visa, ko akivaiz- 
džiai nėra, kas priklauso praeičiai ir ateičiai, mo- 
teris veikia kur kas silpniau negu mus, o tai daug 
dažniau lemia ir kai kada iki beprotybės priartė- 
janti moterų polinkį išlaidauti: Aazavypa gvocı 
mwvy [Moteris iš prigimties yra švaistūnė; plg. Me- 
nandro „Monostichi“, 97]. Moterys širdies gilumo- 
je įsitikinusios, kad vyro paskirtis yra uždirbti pi- 
nigus, o jų — išleisti: jei įmanoma, kol jis dar gyvas, 
jei ne - bent jam mirus. Jau tai, kad vyras uždirb- 
tą turtą perduoda joms namų ūkiui tvarkyti, tik 
sustiprina šį jų įsitikinimą. Nors visi tie dalykai 
ir sudaro daugybę keblumų, bet, antra vertus, yra 
ir nebloga, kad moteris labiau negu mes atsisklei- 
džia dabartyje, geriau moka patirti jos malonu- 
mus, nes tuo pagrįstas moteriai būdingas nuotai- 


317 


kingumas, kuris tinka rūpesčių slegiamam vyrui 
pailsinti, o jei reikia — ir paguosti. 

Sunkesniais atvejais senųjų germanų papročiu 
jokiu būdu nereikėtų vengti ir moterų patarimo, 
nes jų tikrovės suvokimas visiškai skiriasi nuo 
vyriškojo, ypač tuo, kad jos greičiau pastebi trum- 
piausią kelią į tikslą ir apskritai geriau regi tai, 
kas arčiausia, o mes, kaip tik todėl, kad tai, kas 
guli po pat nosim, dažniausiai visai pražiūrime; 
tad kreipkimės į moteris, kai būtina atgauti arti- 
mą ir paprastą perspektyvą. Be to, dar prisideda 
ir tai, jog Moterys yra nepalyginti blaivesnės už 
mus: jos visur mato ne daugiau negu iš tikrųjų 
yra, o mes tuomet, kai sužadintos mūsų aistros, 
esamybę lengvai padidiname arba prie jos pridu- 
riame tai, ką įsivaizduojame. 

Iš to darosi aišku, kodėl moterys labiau užjau- 
čia nelaiminguosius ir rodo daugiau žmogiškos 
meilės ir gailestingumo negu vyrai, tačiau teisin- 
gumo, nuoširdumo ir sąžiningumo dalykuose jiems 
nusileidžia. Mat dėl jų silpno proto akivaizdūs, 
regimi, betarpiškai realūs dalykai jas stipriai vei- 
kia, o abstrakčios mintys, galiojančios maksimos, 
tvirti nutarimai, apskritai praeities ir ateities pai- 
symas, atsižvelgimas į tai, ko tiesiogiai nematyti 
ir kas toli, tam poveikiui retai ką gali padaryti. 
"Todėl dorybė joms, matyt, yra pirmas ir svarbiau- 
sias dalykas, bet jos suklumpa, susidūrusios su 
antriniu reiškiniu, dažnai būtinu įrankiu pirma- 
jam. Šiuo atžvilgiu jas būtų galima palyginti su 
organizmu, turinčiu kepenis, bet neturinčiu tul- 
žies pūslės. Smulkiau apie tai siūlau pasiskaityti 


mano veikalo „Apie moralės pamatą“ į 17 [t. 3, 
p. 744—759]. Todėl esminė moters charakterio klai- 
da yra neteisingumas. Tos klaidos šaltinį pirmiau- 
sia sudaro mūsų minėta protingumo ir gebėjimo 
mąstyti stoka, prie to dar prisideda tai, kad mote- 
rys, iš prigimties būdamos silpnesnės, turi pasi- 
kliauti ne jėga, o klasta: štai iš kur jų suktumas 
ir nepataisomas potraukis meluoti. Nes kaip gam- 
ta davė liūtui nagus ir aštrius dantis, drambliui ir 
šernui — iltis, buliui — ragus, o sepijai — rašalinę 
liauką vandeniui drumsti, taip moterį gamta apdo- 
vanojo apsimetimo menu, kad galėtų apsisaugoti 
ir apsiginti; tad vyrui gamta suteikė tvirtą kūną 
ir protą, moteriai — Minėtąjį gebėjimą. Apsimeti- 
nėjimas joms yra įgimtas bruožas, todėl beveik 
vienodai būdingas tiek kvailoms, tiek išmintin- 
goms moterims. Kiekvieną kartą griebtis to ginklo 
joms yra lygiai taip pat natūralu, kaip minėtiems 
gyvūnams užpuolimo atveju gintis savo priemonė- 
mis, ir jos čia tam tikru mastu jaučiasi tarsi nau- 
dotųsi savo teise. Todėl yra tikra tiesa, kad neap- 
simetinėjanti moteris tikriausiai neįmanoma. Dėl 
tos priežasties jos taip lengvai įžvelgia kitų apsi- 
metinėjimą, kad galima patarti jų atžvilgiu ver- 
čiau neapsimetinėti. O iš minėtosios pagrindinės 
charakterio klaidos bei jos padarinių randasi veid- 
mainiškumas, neištikimybė, išdavystė, nedėkingu- 
mas ir t. t. Dėl melagingos priesaikos teisme mo- 
terys nusikalsta dažniau negu vyrai. Iš viso reikėtų 
kelti klausimą, ar joms leisti prisiekti. Nuolat kar- 
tojasi atvejų, kad ponios, kurioms nieko netrūks- 
ta, parduotuvėse kai ką ima ir nušvilpia. 

$ 367 


Rūpintis žmonių giminės pratęsimu, kad neiš- 
sigimtų giminė, iš prigimties yra skirta jauniems, 
tvirtiems ir gražiems vyrams. Tai tvirta gamtos 
valia, o jos išraiška — moterų geiduliai. Savo am- 
žiumi ir stiprumu šis dėsnis lenkia visus kitus. 
Tad vargas tam, kurio teisės ir interesai stoja šiam 
dėsniui skersai kelio: kad ir ką jis sakytų ar veik- 
tų, tos teisės ir interesai pirma pasitaikiusia rim- 
ta proga bus negailestingai sutrintos, nes slapta, 
žodžiais nenusakoma, net nesąmoninga, bet įgim- 
ta moterų moralė yra tokia: „Mes turime teisę ap- 
gaudinėti tuos, kurie menkai mumis, individais, 
rūpindamiesi mano įgiję teisę tęsti žmonių pader- 
mę. Padermės kokybė ir, žinoma, jos gerovė, kuri 
priklauso nuo būsimos, mūsų pagimdytos kartos, 
yra patikėta mums ir mūsų rūpesčiui: mes norime 
elgtis sąžiningai“. Tačiau šį svarbiausią principą 
moterys suvokia anaiptol ne in abstracto, o tik in 
concreto ir negali jo niekaip kitaip parodyti, kaip 
tik, pasitaikius progai, savo elgsena išsaugodamos 
ramesnę sąžinę, nei mums atrodo, ir tamsiausioje 
savo širdies gelmėje manydamos, kad, pažeisda- 
mos pareigą individui, geriau atlieka pareigą pa- 
dermei, kurios teisė yra nepalyginti didesnė. Šis 
santykis išsamiau aiškinamas 44-ajame mano pa- 
grindinio veikalo antro tomo skyriuje [t. 2, p. 678- 
718]. 

Kadangi giminės pratęsimas iš tikrųjų yra vien 
moterų dalykas ir jų paskirtis tuo baigiasi, todėl 
jos ištisai gyvena labiau kaip rūšis negu kaip 

individai, ir širdyje rimtesniais laiko rūšies negu 
individualius reikalus. Tai suteikia visai jų esybei 
ir gyvensenai tam tikrą lengvabūdiškumą ir iš es- 
mės nuo vyro besiskiriančią gyvenimo kryptį: iš to 
kyla tie tokie dažni ir beveik normalūs vedybinio 
gyvenimo nesutarimai. 


$ 368 


Jau pačios gamtos taip sutvarkyta, kad vyrai 
vienas kitam yra abejingi, o moterys iš prigimties 
jaučia viena kitai priešiškumą. Taip yra, matyt, 
todėl, kad odium figulinum [puodžiaus neapykan- 
ta]??, kuri vyrų atveju paprastai neperžengia tos 
pačios gildijos ribų, moterų bendrijoje apima visą 
giminę, nes jos visos turi tik vieną amatą. Jau 
susitikusios gatvėje jos žiūri viena į kitą kaip gvel- 
fai ir gibelinai. Taip pat ir pirmai pažinčiai susi- 
tikusios dvi moterys viena kitos atžvilgiu rodo aki- 
vaizdžiai daugiau nenatūralumo ir apsimetimo, 
negu panašiu atveju elgiasi du vyrai. Ir kompli- 
mentų vienos kitai sakymas atrodo kur kas juo- 
kingesnis nei vyrų tarpusavio pagyrimai. Be to, 
kai vyras kalbasi su visai žemo rango žmogumi, 
paprastai jaučia jam tam tikrą pagarbą ir žmoniš- 
kumą, ir itin nemalonu žiūrėti, kaip kilminga mo- 
teris išdidžiai ir užgauliai skeryčiojasi žemesnio 
rango (jai nepavaldžios) moters atžvilgiu. Ko gera, 
tai paaiškinama tuo, kad moterims rangų skirtu- 
mai yra kur kas painesnis daiktas negu mums ir 
gali daug greičiau keistis ir išnykti, nes mes deda- 
me ant svartyklių šimtus dalykų, o joms užtenka 

vieno, būtent: kokiam vyrui patiko; tai priklauso 
ir nuo to, kad dėl amato vienpusiškumo jos viena 
kitai yra gerokai artimesnės negu vyrai, todėl mė- 
gina pabrėžti luomų skirtumus. 


$ 369 


Žemaūugę, siaurapetę, plačiastrėnę ir trumpa- 
koję būtybę pavadinti gražia galėjo tik lytinio po- 
traukio migla apraizgytas vyro intelektas: šitame 
instinkte glūdi visas jo žavumas. Pagrįsčiau mo- 
terų giminę būtų galima vadinti neestetiška. Mo- 
terys neturi tikro supratimo ir nuovokos nei apie 
muziką, nei apie poeziją, nei apie vaizduojamąjį 
meną; tik maivymasis norint patikti — štai kas 
svarbiausia, kai jos dirbtinai tais dalykais susido- 
mi ar apsimeta susidomėjusios. Vadinasi, jos ne- 
sugeba kur nors dalyvauti visiškai objektyviai, o 
to priežastis, manau, yra ši. Vyras visados siekia 
viešpatauti tiesiogiai — supratimu arba prievarta. 
Moteriai visur ir visada tenka tik netiesioginis vieš- 
patavimas, būtent per vyrą, kurį vienintelį turi 
tiesiogiai užvaldyti. Todėl moterų prigimtyje glū- 
di siekis į viską žiūrėti kaip į priemonę paimti 
vyrą į savo rankas, o jų dalyvavimas kokiuose nors 
kituose reikaluose visuomet yra apsimestinis, vien 
aplinkinis kelias, t. y. paremtas koketavimu ir mai- 
vymusi. Todėl jau Rousseau kalbėjo: Les femmes, 
en gėnėral, n'aiment aucun art, ne se connaissent 
4 aucun, et n’ont aucun génie [Moterys apskritai 
nemėgsta jokio meno, nesupranta jo ir neturi ta- 
lento] („Lettre a d'Alembert“, note 20). Kiekvie- 

nas, kuris jau prablaivėjo, bus tai pastebėjęs. Už- 
tenka tik pasižiūrėti, kaip jos elgiasi koncerto, ope- 
ros ar spektaklio metu, pavyzdžiui, pamatyti vai- 
kišką jų laisvumą, kai atliekant gražiausias 
nepakartojamų meno kūrinių vietas, plepa sau 
kaip niekur nieko. Senovės graikai, neįsileisdami 
moterų į vaidinimus, elgėsi tikrai teisingai - jų 
teatruose buvo galima bent šį tą girdėti. Mūsų 
laikais posakį Taceat mulier in ecclesia [Moterys 
tegul susirinkimuose tyli; 1 Kor 14, 34] tiktų pa- 
keisti žodžiais Taceat mulier in teatro ir juos dide- 
lėmis raidėmis užrašyti ant scenos užuolaidos. Nie- 
ko kito iš moterų ir negalima tikėtis, kai pagalvoji, 
kad patys žymiausi visos jų giminės protai nieka- 
dos nesukūrė nė vieno išties didelio, tikro ir origi- 
nalaus dailiojo meno kūrinio, apskritai niekuomet 
nepateikė pasauliui bent vieno išliekamosios ver- 
tės turinčio darbo: akivaizdžiausiai tai matyti ta- 
pyboje, nes technikos dalykai joms lygiai taip pat 
prieinami, kaip ir mums, todėl jos stropiai šioje 
srityje ir dirbo. Deja, nė viena jų nepateikė nė 
vieno didžio tapybos kūrinio, nes jos absoliučiai 
neturi dvasios objektyvumo, kurio kaip tik labiau- 
siai ir reikia tapybai — visur jos įklimpusios į 
subjektyvizmą. Būtent tai rodo, kad paprastos mo- 
terys neturi net elementaraus tapybos meno pa- 
jautimo, nes natura non facit saltus [gamta nedaro 
šuolių]. Ir Huarte jau tris šimtus metų garsėjan- 
čioje knygoje „Examen de ingenios para las scien- 
tias“ (Amberes, 1603) nepripažįsta moterims Jo- 
kių didesnių sugebėjimų; pratarmėje (p. 6) jis sako: 
La compostura natural, gue la mujer tiene en el 


327 


celebro, no es capaz de mucho ingenio ni de mucha 
sabiduria [Natūrali moters smegenų sandara ne- 
tinka nei dideliam protui, nei dideliam mokslui), 
o paskui 15 skyriuje (p. 382) teigia: Quedando la 
mujer en su disposicion natural, todo genero de 
letras y sabiduria, es repugnante a su ingenio [Kol 
moteris išlaiko savo natūralų polinkį, bet kokia 
literatūra ir mokslas jos protui yra atgrasūs); 
(p. 397, 398); Las hembras (por razon de la frial- 
dad y humedad de su sexo) no pueden alcançar 
ingenio profundo: solo veemos que hablan con al- 
guna aparencia de habilidad, en materias livians 
y faciles etc. [Moterys (dėl jų lyčiai būdingo šaltu- 
mo ir drėgnumo) negali įgyti gilaus proto, ir mes 
tik matome, kad jos su tam tikra sumanumo re- 
gimybe kalba apie menkus ir lengvus dalykus, ir 
t. t.] Pavienės ir dalinės išimtys padėties nekeičia: 
moterys apskritai yra ir liks didžiausios ir nepa- 
taisomiausios filisterės, todėl esant absurdiškiau- 
siai tvarkai, kai moterys dalijasi vyro luomu ir 
titulu, jos yra nuolatinės jo nesveiko garbės troš- 
kimo kurstytojos; negana to, ta pačia savybe pa- 
grįstas jų įsigalėjimas ir vyravimas dabartinei vi- 
suomenei yra pražūtingas. Atsižvelgiant į pirmąją 
tendenciją, reikėtų vadovautis Napoleono I minti- 
mi: Les femmes n’ont pas de rang [Moterys neturi 
rango], o Chamfort'as, be kita ko, labai teisingai 
pažymi: Elles sont faites pour commercer avec nos 
faiblesses, avec notre folie, mais non avec notre 
raison. Il existe entre elles et les hommes des sym- 
pathies d ėpiderme, et trės-peu de sympathies d'esp- 
rit, dame et de caractère [Jos yra sukurtos daryti 

įtaką mūsų silpnybėms, mūsų paikystėms, bet ne 
mūsų protui. Tarp jų ir vyrų yra tik paviršutiniš- 
kų simpatijų, tačiau labai nedaug dvasios, sielos 
ir charakterio simpatijų; „Maximes et pensées“, 
chap. 2]. Jos yra sexus seguior [menkesnė lytis; 
Apulėjus, „Metamorfozės“, 7, cap. 8], visais atžvil- 
giais atsiliekanti antroji lytis, kurios silpnumą, 
žinoma, reikia tausoti, bet rodyti didelę pagarbą 
yra be galo juokinga ir žemina mus jų pačių aky- 
se. Kai gamta dalijo žmonių giminę perpus, pjūvį 
darė ne tiesiai per patį vidurį. Kad tr koks aiškus 
tas poliariškumas, bet teigiamo ir neigiamo polio 
skirtumas nėra vien kokybės dalykas - jis drauge 
ir kiekybinis. Kaip tik taip į moteris žiūrėjo anti- 
kos ir Rytų tautos ir kur kas teisingiau numatė 
joms deramą vietą visuomenėje negu mes su savo 
suplėkusiu prancūzišku galantiškumu ir banaliu 
moterų garbinimu, šita krikščionių-germanų kvai- 
lumo viršūne, kvailumo, kuris pasitarnavo tik tam, 
kad moteris padarytų tokiomis arogantiškomis ir 
beatodairiškomis, jog retsykiais prisimeni Bena- 
reso šventąsias beždžiones, kurios, suvokdamos sa- 
vo šventumą ir neliečiamumą, išdarinėja, ką nori. 

Moteris Vakarų šalyse, ypač tai, kas vadinama 
„dama“, užima fausse position [iškreiptą padėtį), 
nes ji, senovės romėnų teisingai vadinama sexus 
segutor, jokiu būdu netinka būti mūsų didžios pa- 
garbos ir garbinimo objektu, aukščiau kelti galvą 
už vyrą ir turėti su juo lygias teises. Šitos fausse 
position padarinių matome užtektinai. Tad būtų 
labai pageidautina, kad ir Europoje šitam antra- 
jam žmonių giminės numeriui vėl būtų skirta 

derama vieta ir ta dama-pabaisa, iš kurios juokia- 
si ne tik visa Azija, bet būtų leipusi juokais ir 
senovės Graikija bei Roma, turėtų nustatytą tikslą, 
ir tai duotų neįkainojamos naudos visuomeniniu, 
pilietiniu ir politiniu požiūriais. Salijų teisynas“?, 
kaip nuvalkiotas truizmas, būtų nereikalingas. 
Tikroji Europos dama - tai būtybė, kuri visai ne- 
turėtų egzistuoti, o reikėtų, kad būtų namų šeimi- 
ninkių, būtų merginų, geidžiančių jomis pasidaryti, 
todėl jas derėtų auklėti ne arogancijos, o šeimi- 
ninkiškumo ir paklusnumo dvasia. Kaip tik dėl 
tos priežasties, kad Europoje yra damų, moterys 
užima tokią žemą pakopą, vadinasi, didžioji šios 
lyties atstovių dalis yra kur kas nelaimingesnė, 
negu Rytuose. Net lordas Byronas sako (cituoja- 
ma pagal Thomo Moore'o „Letters and journals“; 
journal, Ravenna 1821 [vol. 2, p. 399]): Thought of 
the state of women under the ancient Greeks - con- 
venient enough. Present state, a remnant of the 
barbarism of the chivalry and feudal ages - arti- 
ficial and unnatural. They ought to mind home - 
and be well fed and clothed - but not mixed in 
society. Well educated, too in religion - but to read 
neither poetry nor politics - nothing but books of 
piety and cookery. Music - drawing - dancing - 
also a little gardening and ploughing now and 
then. I have seen them mending the roads in Epirus 
with good success. Why not, as well as khay-making 
and milking? [Esu pagalvojęs apie moterų padėtį 
senovės Graikijoje - ji ganėtinai patenkinama. Da- 
bartinė padėtis, barbarybės, riterystės ir feodaliz- 
mo laikų liekana, — dirbtinė ir nenatūrali. Jos 

turėtų rūpintis namais, būti gerai maitinamos ir 
rengiamos, bet ne tempiamos į visuomenę. Turėtų 
gauti gerą išsiauklėjimą, taip pat ir religinį, bet 
neskaityti nei poezijos, nei politikos dalykų - nie- 
ko, išskyrus maldaknyges ir kulinarijos knygas. 
Galėtų muzikuoti, piešti, šokti, taip pat retsykiais 
dirbti sodo ir lauko darbus. Epyre esu matęs jas 
sėkmingai taisant kelius. Kodėl jos negalėtų taip 
pat ruošti šieną ir melžti karves? 


$ 370 


Mūsų monogamiškoje pasaulio dalyje vesti reiš- 
kia teises padalyti per pusę, o pareigas — sudvigu- 
binti. Tačiau kai įstatymai moterims numatė ly- 
gias teises su vyrais, jie turėjo joms suteikti ir 
vyrišką protą. Bet juo labiau teisės ir pagarba, 
kurias moterims pripažįsta įstatymai, viršija na- 
tūralų santykį, juo labiau jie mažina skaičių mo- 
terų, kurios tikrai pasinaudoja šitomis lengvato- 
mis, ir atima iš visų kitų tiek natūralių teisių, 
kiek joms suteikė tie įstatymai. Susidarius nenor- 
malioms privilegijuotoms sąlygoms, kurias mote- 
riai suteikia monogamijos institucija ir su ja susi- 
ję santuokos įstatymai, traktuojantys moterį kaip 
visiškai lygiavertę vyrui, o tai jokiu atžvilgiu ne- 
atitinka tikrovės, išmintingi ir atsargūs vyrai la- 
bai dažnai suabejoja, ar verta taip labai aukotis ir 
sudaryti tokį neadekvatų sandorį*. Poligaminėse 

* Tačiau daug daugiau yra tokių moterų, kurios nesugeba ištekė- 
ti. Kiekvienai iš jų gresia senmergystė: tokia moteris dažniausiai yra 


neaprūpinta ir bent jau todėl, kad jai nepasisekė realizuoti savo ly- 
ties tikrąją paskirtį, daugiau ar mažiau nelaiminga. Antra vertus, ne 

tautose kiekviena moteris būna aprūpinta, o ten, 
kur praktikuojama monogamija, ištekėjusių mo- 
terų skaičius yra ribotas, todėl begalė moterų lie- 
ka be paramos: iš aukštesniųjų luomų kilusiosios 
vegetuoja kaip nenaudingos senmergės, o iš že- 
mesniųjų — priverstos dirbti ne pagal jėgas sun- 
kius darbus arba tampa prostitutėmis, gyvenan- 
čiomis šitokį nelinksmą ir negarbingą gyvenimą, 
bet tomis sąlygomis jos pasidaro būtinos vyrų ly- 
tiniams geiduliams tenkinti, todėl reiškiasi kaip 
viešai pripažintos profesijos atstovės, turinčios spe- 
cialų tikslą apsaugoti nuo suvedžiojimo minėtas 
palankaus likimo moteris, radusias vyrus arba tu- 
rinčias vilčių juos susirasti. Vien Londone tokių 
yra aštuoniasdešimt tūkstančių. Kas gi yra šitos 
monogaminėje visuomenėje taip baisiai nuskriaus- 
tos moterys — tikros aukos ant monogamijos au- 
kuro? Visos čia minimos į tokią prastą padėtį 
įstumtos moterys yra neišvengiama sąskaita, mo- 
kama už Europos damą su jos pretenzijomis ir 
arogantiškumu. Vadinasi, moterų giminei kaip vi- 
sumai poligamija yra visai neblogas dalykas. Kita 
vertus, protu sunku suprasti, kodėl vyras, kurio 
žmona serga nepagydoma liga, yra nevaisinga ar- 
ba pasidarė jam per sena, neturėtų teisės parsi- 
vesti antros žmonos. Tai, kas mormonams padeda 


vienas vyras turi žmoną, kuri netrukus po vestuvių susirgo chroniš- 
ka liga, trunkančia trisdešimt metų. Ką jam daryti? Kito žmona 
paseno, trečias teisėtai nebegali jos pakęsti. Jiems visiems nevalia 
šalia šios imti antrą pačią, kaip yra visoje Azijoje ir Afrikoje. Jei 
monogamijos sąlygomis sveikas, tvirtas vyras savo lytinį potraukį 
nuolat... Haec nimis vulgaria et omnibus nota sunt. [Tai pernelyg 
paprasti ir visiems žinomi dalykai.) 

pritraukti tiek daug konvertitų, atrodo, yra pri- 
gimčiai priešingos Monogamijos pašalinimas*. O 
suteikus moterims nenatūralias teises, ant jų pe- 
čių buvo užkrautos ir nenatūralios pareigos, ku- 
rias pažeidus, jos vis dėlto darosi nelaimingos. Kai 
kuriems vyrams dėl luomo ir turto, jei nėra kokių 
nors ypač palankių aplinkybių, vedybos nepatar- 
tinos. Toks vyras verčiau norės išsirinkti moterį 
tokiomis sąlygomis, kuriomis, be kita ko, galėtų 
garantuoti jos ir vaikų likimą. Kad ir kokios tos 
sąlygos būtų teisingos, protingos ir atitiktų daly- 
ko esme, moteris nusileidžia, nereikalaudama tų 
labai didelių teisių, kurias suteikia vien tik vedy- 
bos; taip pasielgdama ji užsitraukia tam tikrą ne- 
garbę, nes vedybos yra pilietinės visuomenės pa- 
matas, ir jai tenka ne itin linksmas gyvenimas, 
nes tokia jau žmogaus prigimtis, kad pernelyg ver- 
tiname kitų nuomonę. O jeigu ji nenusileidžia, ta- 
da rizikuoja arba santuokoje priklausyti šlykščiam 
vyrui, arba nuvysti kaip senmergė, nes laiko gy- 
venimui susitvarkyti ji turi labai mažai. Dėl šio 
mūsų Monogamiškos institucijos aspekto labai ver- 
ta paskaityti itin mokslišką Tomazijaus veikalą 
„De concubinatu“, iš kurio aiškiai matyti, kad vi- 
sose civilizuotose tautose ir visais laikais iki pat 
Lutherio reformacijos konkubinatas buvo leidžia- 
ma, net tam tikru mastu įstatymais pripažinta ir 
garbės nežeminanti gyvensena, kurią iš šito sta- 
tuso išstūmė Lutherio reformacija, įžvelgusi čia 


* Lyčių santykio prasme jokia pasaulio dalis nėra tokia amorali 
kaip Europa dėl gamtai priešingos monogamijos. 

pretekstą pripažinti dvasininkų santuoką; katali- 
kams ir šiuo atžvilgiu nereikėjo atsilikti. 

Dėl polizamijos visai neverta ginčytis, o geriau 
žiūrėti į ją kaip į visur gyvuojantį reiškinį, kurį 
tik būtina sureguliuoti. Kur tie tikrieji monoga- 
mininkai? Mes visi bent tam tikrą laiką, o daž- 
niausiai visados gyvename poligamijos sąlygomis. 
Kadangi kiekvienam vyrui reikia ne vienos mo- 
ters, nieko nebūtų teisingesnio, kaip duoti jam lais- 
vę, net įpareigoti rūpintis daugeliu moterų. Šitaip 
ir moteris, kaip subordinuota būtybė, užims tei- 
singą ir natūralią vietą visuomenėje, o dama, tas 
Europos civilizacijos monstras ir toji krikščionių- 
germanų kvailybė su visomis savo juokingomis pa- 
garbos ir garbinimo pretenzijomis, išnyks iš gyve- 
nimo, ir bus tada tik moterys, bet nebeliks 
nelaimingų moterų, kurių dabar Europoje per akis. 
Mormonai yra teisūs. 


$ 371 


Indijoje jokia moteris niekada nebuvo laisva: 
pagal Manu įstatymą (sk. 5, 148 eil.) iš pradžių ją 
prižiūrėjo tėvas, paskui — vyras arba brolis. Kad 
našlės susidegina kartu su vyro palaikais, yra, be 
abejo, siaubinga, bet kad turtą, kurį vyras, guos- 
damasis, jog dirba savo vaikams, įgijo nenuilsta- 
mu viso gyvenimo triūsu, ji paskui su meilužiu 
prašvilpia, taip pat yra siaubinga. Mediam tenu- 
ere beati. [Laimingieji laikosi vidurio.]?! Įgimta mo- 
tinos meilė vaikams — tiek gyvūnijos pasaulyje, 
tiek žmonių visuomenėje — yra grynai intuityvi ir 

liaujasi vaikams įveikus fizinį bejėgiškumą. Tada 
ją turi pakeisti įpročiu ir protu grindžiama meilė, 
kurios, deja, dažnai nebūna, ypač jei motina tėvo 
nemylėjo. Tėvo meilė vaikams yra kitokia ir pa- 
grįstesnė: ji remiasi vidinės savasties atpažinimu 
vaikuose, vadinasi, yra metafizinės prigimties. 
Beveik visose senosiose ir naujosiose pasaulio 
tautose, net hotentotų bendruomenėje“, turtą pa- 
veldi tik vyriškoji palikuonių linija: tiktai Europo- 
je, išskyrus aristokratiją, šito buvo atsisakyta. Tai, 
kad vyrų dideliu ir ilgu darbu bei pastangomis 
sunkiai įgytas turtas paskui patenka į rankas mo- 
terims, kurios, nieko negalvodamos, per trumpą 
laiką jį iššvaisto ar šiaip paleidžia vėjais, irgi yra 
didelis ir dažnas nesusipratimas, kuriam reikėtų 
užkirsti kelią apribojant moterims paveldėjimo tei- 
sẹ. Man atrodo, geriausia būtų, kad moterys — 
našlės ar dukterys — gautų iki gyvos galvos ipote- 
tiškai garantuotą rentą, bet ne žemę ir ne kapita- 
lą, nebent visai nebeliktų jokio vyriškos giminės 
palikuonio. Turtą paveldi vyrai, o ne moterys, to- 
dėl joms nereikėtų numatyti besąlygiškos turto 
paveldėjimo teisės ir įgaliojimų jį valdyti. Bent 
jau moterys neturėtų laisvai disponuoti paveldėtu 


* Chez les Hottentots, tous les biens d'un père descendent 4 Vainė 
des fils, ou passent dans la méme famille au plus proche des måles. 
Jamais ils ne sont divisés, jamais les femmes ne sont appelves à la 
succession. [Pas hotentotus visą tėvo turtą paveldi vyriausias sūnus 
arba jis atitenka tos pačios šeimos kitam artimiausiam vyriškam 
asmeniui. Turtas niekada nedalijamas, niekada jis neatitenka mote- 
rims.) (Charles George Leroy, „Lettres philosophiques sur V'intelli- 
gence et la perfectibilitė des animaux, avec quelques lettres sur lhom- 
me“ [„Filosofiniai laiškai apie gyvulių protingumą ir tobulumą ir keli 
laiškai apie žmogų“]; Nouvelle édition, Paris, an X (1802), pag. 298). 

tikruoju turtu, vadinasi, kapitalu, namais ir dva- 
rais. Moterims reikia nuolatinės globos, todėl jos 
jokiu būdu neturėtų gauti savo vaikų globos tei- 
ses. Moterų tuštybė, net jeigu ji ir nebūtų didesnė 
už vyrų, bloga tuo, kad moterys beatodairiškai lin- 
kusios į materialius dalykus, pirmiausia į tai, kad 
gražiai atrodytų, o paskui — į išorinį blizgesį, praš- 
matnumą ir prabangą, tad ir draugijos yra jų di- 
džiausias pomėgis. Todėl jos, ypač kad to proto 
turi ne per daugiausia, linkusios išlaidauti; todėl 
vienas senovės graikas yra pasakęs: Aazavypov 
gúosı yov [Moteris iš prigimties yra švaistūnėj. 
O vyrų tuštybė dažnai susijusi su nematerialių 
pranašumų, tokių kaip protingumas, mokytumas, 
drąsa ir pan. siekiais. Aristotelis savo „Politikoje“ 
(kn. 2, sk. 9) aiškina, kiek daug žalos spartiečiams 
pridarė tai, kad jų moterys turėjo per daug tei- 
sių — paveldėjimo, kraičio — ir didelių laisvių, ir 
kaip visa tai esmiškai prisidėjo prie Spartos žlu- 
gimo. Ar ne Liudviko XIII laikais prasidėjęs nepa- 
liaujamas moterų įtakos didėjimas yra kaltas dėl 
vis labiau pražūtin besiritančio dvaro ir valstybės 
valdymo, atvedusio prie pirmosios prancūzų revo- 
liucijos, kurios padariniai buvo visi po to vykę per- 
versmai? Šiaip ar taip, neteisinga moterų giminės 
padėtis visuomenėje, o ryškiausias tokios padėties 
simptomas — tai mūsiškis damos kultas, yra pa- 
grindinis visuomenės būklės negalavimo ženklas, 
negalavimo, kuris savo neigiamą įtaką iš širdies 
negali neskleisti po visą kūną. 

Tai, kad moteriai iš prigimties lemta būti pa- 
klusniai, matyti iš to, kad kiekviena, kuri atsidu- 

ria visiškoje jos natūraliai padėčiai prieštaraujan- 
čioje absoliučios laisvės padėtyje, veikiai prisišlie- 
ja prie kokio nors vyro, atsiduodama jo vadovavi- 
mui ir valdžiai, nes jai reikia viršininko. Jei 
moteris jauna, tai būna meilužis, jei sena — nuo- 
dėmklausys. 


2 37 S 
Ilygininai, 
„fkkalotės 


$ 379 


„Žzaubtas veidrodis gali būti pamatas įvai- 
riems palyginimams, pvz., kaip anksčiau probėgš- 
mais užsiminta, jį galima lyginti su genijumi, nes 
ir jis savo jėgą koncentruoja į vieną tašką, kad, 
kaip ir įgaubtas veidrodis, siųstų išorėn ne tikrą, 
bet pagražintą daiktų vaizdą arba apskritai su- 
telktų šviesą ir šilumą nuostabiems efektams. O 
elegantiškasis daugiažinis, priešingai, panašus į 
išgaubtą sklaidomąjį veidrodį, kuris savo pavir- 
šiumi nedaug tepajėgia vienu metu parodyti daik- 
tų, kaip ir sumažintą saulės vaizdą išsklaidyda- 
mas daiktus į visas puses; įgaubtas veidrodis veikia 
tik viena kryptimi ir iš žiūrovo reikalauja būti 
tam tikroje vietoje. 

Antra, ir kiekvieną tikrą meno kūrinį galima 
lyginti su įgaubtu veidrodžiu, nes tai, ką jis iš 
tikrųjų praneša, nėra jo tikroji apčiuopiamoji pa- 
tybė, jo empirinis turinys, o tai, kas glūdi už jo 
ribų, ne kas į rankas paimama, o tai, ką vejasi 
fantazija kaip sunkiai pagaunamą dalyko dvasią. 

Šiuo klausimu dar siūlau pasižiūrėti mano pagrin- 
dinio veikalo antro tomo 34 skyrių, p. 407 [t. 2, 
p. 521-527]. 

Galiausiai dar gali ir beviltiškas įsimylėjėlis sa- 
vo žiauriąją gražuolę epigramiškai palyginti su 
įgaubtu veidrodžiu, kuris, kaip ir šioji, blizga, už- 
dega ir naikina, o pats lieka šaltas. 


$ 380 
Šveicarija panaši į genijų: graži ir iškilni, ta- 
čiau mažai tetinka žemės ūkiui. O Pomeranija ir 
Holšteino maršos yra nepaprastai derlingos ir pa- 
jamingos, bet plokščios ir nuobodžios kaip tas nau- 
dingas filisteris. 


$ 3802 


Stovėjau negailestingai žmonių išmindžiotoje 
bręstančių javų brydėje. Tarp begalės vienas į ki- 
tą absoliučiai panašių, tiesių, sunkias varpas lai- 
kančių stiebų išvydau įvairių įvairiausių mėlynų, 
raudonų ir violetinių gėlių, kurios savo natūralia 
lapija maloniai traukė akį. Tačiau, galvojau aš, 
jos niekam nereikalingos, maistui netinka, nes iš 
tiesų yra vien piktžolės, kurios čia pakenčiamos 
tik todėl, kad jų negalima išnaikinti. Vis dėlto jos 
vienintelės šiam vaizdui suteikia grožį ir žavesį. 
Tad jų vaidmuo visais atžvilgiais yra toks pat, 
kaip poezijos ir dailiųjų menų rimtame, naudin- 
game ir vaisingame miestiečio gyvenime; štai ko- 
dėl tas gėles galima laikyti poezijos ir dailiųjų 
menų alegorija. 


JI 


$ 381 


Žemėje yra tikrai gražių vietovių; tačiau stafa- 
žas visur vertinamas nekaip, todėl nereikia juo 
piktintis. 


$ 3812 


Miestas su savo architektūriniais puošmenimis, 
paminklais, obeliskais, fontanais ir panašiais da- 
lykais, be to, dar turintis varganą grindinį, kaip 
įprasta Vokietijoje, yra panašus į moterį, pasida- 
binusią auksu ir brangakmeniais, bet vilkinčią ne- 
švarią, sudriskusią suknelę. Jei norite savo mies- 
tus išgražinti kaip Italijoje, tai ir grindinius 
grįskite kaip Italijoje! Ir dar ta proga: nestatykite 
paminklų ant namo aukščio postamentų, o dary- 
kite, taip kaip daro italai. 


$ 382 
Begėdiškumo ir akiplėšiškumo simboliu reikė- 
tų laikyti musę: visi gyvūnai žmogaus baisiausiai 
bijo ir sprunka iš tolo jį pamatę, o musė tupia jam 
ant pačios nosies. 


$ 363 


Du kinai Europoje nuėjo pirmą kartą į teatrą. 
Vienas visą laiką suko galvą, norėdamas suvokti, 
koks scenos mechanizmas; tai jam pasisekė. Ant- 
ras, nors ir nemokėdamas kalbos, stengėsi išnar- 
plioti vaidinimo prasmę. Pirmasis prilygsta astro- 
nomui, antrasis — filosofui. 

$ 384 


Stovėjau prie pneumatinio aparato? gyvsidab- 
rio vonios ir, pasėmęs metaliniu šaukštu kelis gyv- 
sidabrio lašus, išmesdavau juos į viršų ir vėl šaukš- 
tu pagaudavau; jei nepasisekdavo, lašai krisdavo 
atgal į vonią, ir niekas nepradingdavo — tik jų 
forma, todėl man buvo vis tiek, ar pavyks pagau- 
ti, ar ne. Taip elgiasi natura naturans® [kurian- 
čioji gamta] arba vidinė visų daiktų esmė su indi- 
vidų gyvybe ir mirtimi. 


$ 385 


Išmintis, kurią žmogus turi tik teoriškai ir ku- 
ri netaikoma praktiškai, panaši į tuščiavidurę ro- 
žę, kuri savo spalva ir kvapu teikia malonumą 
kitiems, bet nuvysta neužmezgusi vaisiaus. 

Nėra rožių be spyglių, tačiau yra spyglių be 
rožių. 


$ 386 
Šuo teisėtai yra ištikimybės simbolis, o iš au- 
galų juo turėtų būti eglė, nes ji vienintelė su mu- 
mis ištveria tiek gerus, tiek blogus laikus ir neap- 
leidžia mūsų kartu su saulės malone kaip kiti 
medžiai, augalai, vabzdžiai ir paukščiai, kurie su- 
grįžta, kai dangus vėl mums šypsosi. 


$ 3862 


Už puikiu žiedų nuometu pasidabinusios pla- 
čiašakės obels aukštyn savo smailią, tamsią vir- 

31. Palyginimai, parabolės ir pasakėčios 
šūnę kėlė liauna eglė. Obelis jai tarė: „Pažiūrėk į 
tūkstančius nuostabių akį džiuginančių žiedų, ku- 
rie mane visą gaubia! Ką tu gali parodyti? Tam- 
siai žalius spyglius“. „Taip, tiesa, — atsakė eglė, — 
tačiau, kai ateis žiema, tu stirksosi be lapų, o aš 
būsiu tokia pati, kokia ir dabar esu“. 


$ 387 


Kai kartą po ąžuolu rinkau augalus, tarp žolių 
aptikau vieną, kuris buvo tokio pat dydžio, kaip 
kitos žolės, — tamsios spalvos, glaustais lapais ir 
tiesiu stiebu. Kai tą augalą paliečiau, jis tvirtu 
balsu tarė: „Palik mane augti! Aš nesu žolelė tavo 
herbariumui kaip anos, kurioms gamta skyrė gy- 
venti tik vienus metus. Mano gyvenimas matuoja- 
mas šimtmečiais: esu nedidelis ąžuolas“. Taigi tas, 
kuriam lemta gyvuoti šimtmečius, būdamas vai- 
kas, jaunikaitis, dažnai net vyras, iš viso kaip gy- 
vas padaras, atrodo toks pat, kaip kiti, ir toks pat 
nereikšmingas, kaip ir jie. Bet tegu ateina laikas, 
o su juo ir žinovai. Toks nemiršta kaip kiti. 


$ 388 


Radau vieną laukų gėlę, stebėjausi jos grožiu, 
proporcijų tobulumu ir sušukau: „Bet juk visa tai — 
ji ir tūkstančiai kitų, tokių kaip ji, — sutviska ir 
nuvysta niekieno nepastebėta, jokio žvilgsnio ne- 
pamatyta!“ O gėlė atsakė: „Kvaily tu! Nejaugi ma- 
nai, jog aš žydžiuų, kad kas nors matytų? Dėl sa- 
vęs, o ne dėl kitų žydžių; žydžiu, kad man tai 

patinka: tai, kad žydžiu ir esu, yra mano džiaugs- 
mas ir pasitenkinimas“. 


$ 369 


Tais laikais, kai žemės paviršių dar tebesudarė 
vienoda, lygi granito pluta, o gyvybei rastis nebu- 
vo sąlygų, vieną rytą patekėjo saulė. Dievų pa- 
siuntinė Iridė, skridusi Junonos paliepimu, šūkte- 
lėjo plasnodama pro šalį: „Ko taip stengiesi 
patekėti? Juk nėra akių, kurios tave išvystų, ir 
nėra Memnono““* statulos, kuri suskambėtų!“ Atsa- 
kymas buvo toks: „Bet aš esu saulė ir pateku to- 
dėl, kad tokia esu — težiūri į mane, kas tik gali“*. 


$ 390 

Graži žaliuojanti ir žydinti oazė apsidairė ir ap- 
linkui išvydo vien dykumą; veltui stengėsi pama- 
tyti ką nors į save panašaus. Ir pradėjo raudoti: 
„O, aš nelaiminga, vieniša oazė! Esu priversta lik- 
ti viena! Niekur nėra tokios, kaip aš, net akių, 
kurios mane matytų ir džiaugtųsi mano pievomis, 
šaltiniais, palmėmis ir krūmais! Nieko, išskyrus 
liūdną, smėlingą, uolingą ir negyvą dykumą. Kas 
iš tų visų mano gėrybių, grožybių ir turtų šitoje 
vienatvėje!“ 

Tada prabilo sena pilkoji motina dykuma: „Ma- 
no vaike, jei būtų kitaip, jei aš būčiau ne liūdna, 
sausa dykuma, o žydėčiau, žaliuočiau ir būčiau 
gyvybinga, tada tu nebūtum oazė, pamėgtoji vie- 
ta, apie kurią jau iš tolo keliauninkas pasakoja 


* Apie labai panašų dalyką žr. „Vokiečių teologija“, p. 52. 

tave girdamas; tu būtum maža mano dalis, tiesą 
sakant, išnyktum ir liktum nepastebima. Štai ko- 
dėl turi kantriai kęsti tai, kas sudaro tavo išskir- 
tinumo ir šlovės sąlygą“. 


$ 391 


Kylančiam oro balionu atrodo, kad ne jis kyla, 
o vis gilyn ir gilyn grimsta žemė. Ką tai reiškia? 
Paslaptį, kurią tik vienminčiai supranta. 


$ 392 


Vertinant, katras žmogus yra didis, dvasiniam 
aspektui galioja atvirkščias fizikos dėsnis: fizinį 
dydį atstumas mažina, dvasinį — didina. 


$ 393 


Kaip gamta švelniu rasos pūku padengė mėly- 
nas vyšnias, taip ji visus daiktus aptraukė išori- 
niu grožio blizgesiu. Tapytojai ir poetai uoliai sten- 
giasi jį nuvalyti ir paskui sutirštintą pateikti 
mums, kad galėtume patogiai gėrėtis. Jau prieš 
ateidami į tikrąjį gyvenimą, mes jį godžiai siurbia- 
me į save. Kai paskui į jį įžengiame, visai natūra- 
lu, kad dabar daiktus išvystame netekusius ano 
blizgesio, kuriuo gamta juos buvo padengusi, nes 
menininkai jį visą sunaudojo, o mes iš anksto juo 
atsigėrėjome. Todėl dabar daiktai mums dažnai 
atrodo nemalonūs ir nepatrauklūs, net kelia pasi- 
bjaurėjimą. Tad, matyt, būtų geriau tą grožio ap- 
dangalą palikti, kad patys jį atrastume: tiesa, ta- 

da juo gėrėtumėmės ne tokiomis didelėmis porci- 
jomis, matytume ne tokį sutelktą į krūvą ištisų 
paveikslų ar eilėraščių pavidalu, bet užtat visus 
daiktus regėtume toje linksmoje ir džiuginančioje 
šviesoje, kurioje juos dabar tik retsykiais išvysta 
necivilizuotas žmogus iš anksto, tarpininkaujant 
dailiesiems menams, neišeikvojęs savo estetinių 
džiaugsmų ir gyvenimo žavesio. 


$ 394 


Mainco katedra, taip smarkiai užgožta šalia jos 
ir aplink ją pastatytų namų, kad kur beatsisto- 
tum, nepamatysi jos visos, man yra visko, kas pa- 
saulyje didinga ir gražu, simbolis, turįs egzistuoti 
vien dėl paties savęs, tačiau jis niekinamas iš vi- 
sų pusių kylančių interesų, kad prie jo šlietųsi, 
juo remtųsi ir šitaip jį uždengtų ir sugadintų. Tai, 
žinoma, nėra vienintelis nemaloniai nuteikiantis 
reiškinys šiame vargų ir reikmių pasaulyje, reik- 
mių, kurioms visur ir viskas privalo tarnauti ir 
kurios viską tempia, plėšia sau, kad iš to gautų 
naudos, net neatsižvelgdamos į tai, kas galėtų bū- 
ti sukuriama tik jų nebuvimo akimirkomis, t. y. 
grožis ir dėl pačios savęs ieškota tikrybė. 

Tai ypač paaiškėja ir pasitvirtina, kai imame 
nagrinėti dideles ir mažas, turtingas ir skurdžias 
institucijas, kurios buvo įkurtos kurioje nors epo- 
choje ir kuriame nors krašte žmonių žinojimui ir 
apskritai remti ir puoselėti intelektinius siekius, 
kurie iškelia mūsų giminę. Visur netrukus įsibrau- 

na šiurkščios gyvuliškos reikmės, kad, prisiden- 
gusios noru tarnauti tiems tikslams, išspaustų iš 
to naudos. Čia ir glūdi šarlatanystės šaknys, šar- 
latanystės, kuri dažnai aptinkama visose srityse 
ir kurios esmę, kad ir kokių skirtingų ji būtų pa- 
vidalų, sudaro tai, jog, nesirūpinant pačiu dalyku, 
būtų siekiama tik jo regimybės savo asmeniškiems, 
savanaudiškiems, medžiaginiams tikslams įgyven- 
dinti. 


$ 395 


Viena motina, norėdama, kad jos vaikai lavin- 
tųsi ir tobulėtų, liepė skaityti Ezopo pasakėčias. 
Tačiau netrukus jie grąžino knygą, o vyresnysis 
išmintingai, lyg koks senis, pareiškė: „Ta knyga 
ne mums - ji per daug vaikiška ir kvaila! Kad 
lapės, vilkai ir varnos mokėtų kalbėti, tuo mūsų 
nebejtikinsit, iš tokių kelnių mes seniai išaugę!“ 
Kas neatpažins šituose viltinguose berniukuose bū- 
simų supratingų racionalistų? 


$ 396 


Vieną speiguotą žiemos dieną dygliuočių ban- 
da, gelbėdamasi nuo šalčio, susispietė į krūvą, kad 
savo šiluma sušildytų vienas kitą. Tačiau netru- 
kus kiekvienas pajuto kaimynų dyglius, todėl vėl 
visi išsisklaidė. Bet kai reikalo sušilti spiriami iš 
naujo susibūrė, pasikartojo ta pati bėda, ir dyg- 
liuočiai ėmė blaškytis iš vieno kraštutinumo į ki- 
tą, kol pagaliau rado tokį atstumą, kurio laikyda- 
miesi geriausiai galėjo ištverti negandą. Taip ir 

visuomenės reikmė, kylanti iš kiekvieno individo 
vidaus pasaulio tuštumo ir monotonijos, stumia 
žmones vieną prie kito, tačiau daugybė jų šlykščių 
savybių ir nepakenčiamų ydų verčia trauktis. Vi- 
dutinis atstumas, kurį jie galų gale suranda ir 
kuris duoda galimybę būti drauge, yra mandagu- 
mas ir geros manieros. Tam, kuris šitą atstumą 
peržengia, Anglijoje primenama: Keep your dis- 
tance! [Laikykis savo atstumo!] Nors reikmė šil- 
dyti vienas kitą šitaip patenkinama ir nelabai to- 
bulai, užtat nejaučiama dyglių dūrių. Na, o tas, 
kuris turi daug vidinės šilumos, verčiau tegu ša- 
linasi visuomenės, kad neapsunkintų nei kitų, nei 
savęs. 


Šia knyga pradedama nauja „Pradų“ leidyklos knygų serija 
„Eseistika ir aforistika“, kurioje numatoma spausdinti pra- 
eities ir dabarties laikų užsienio šalių ir Lietuvos filosofų, 
rašytojų, mokslininkų, publicistų eseistinio pobūdžio tekstus — 
nedidelės apimties studijas ir straipsnius, eseistinius filoso- 
finių bei kitų mokslo sričių veikalų fragmentus, taip pat ir 
aforistinių minčių rinkinius. 

Ši žymaus vokiečių filosofo Arthuro Schopenhauerio 
(1788—1860) eseistikos rinktinė sudaryta iš šio autoriaus fi- 
losofinių studijų rinkinio „Parerga ir paralipomena“, kurio 
pirmasis leidimas pasirodė 1851 m. Jo pratarmėje A. Scho- 
penhaueris taip apibūdina šį savo dviejų tomų rinkinį: 

„Šiuose svarbesnius, sisteminius mano darbus papildan- 
čiuose tomuose spausdinami kai kurie straipsniai, skirti 
specifinėms, labai įvairioms temoms, bei pavienės mintys apie 
dar įvairesnius dalykus - viskas čia sudėta į viena, nes daž- 
niausiai dėl pačios medžiagos pobūdžio negalima buvo jiems 
rasti vietos minėtuose sisteminiuose darbuose, o kai kurie kiti 
nepateko vien dėl to, kad radosi per vėlai, todėl negalėjo ten 
užimti jiems deramos vietos. Sudarydamas šį rinkinį, pir- 
miausia turėjau galvoje skaitytojus, kurie, susipažinę su mano 
sisteminiais nelengvo turinio darbais, galbūt čia aptiks vieną 
kitą pageidaujamą paaiškinimą, bet šiaip tų tomų turinys, 

išskyrus nedaugelį vietų, bus suprantamas ir suvokiamas taip 
pat ir tiems, kurie anų darbų nėra skaitę. Tačiau kam teko 
įsigilinti į mano filosofiją, visados turės tam tikrą pranašumą, 
nes į viską, ką aš mąstau ir rašau, jinai meta savo spindulius, 
nors šie sklistų ir iš tolo; kita vertus, iš viso to, kas gimsta 
mano galvoje, ir ji pati vis dar susilaukia tam tikro nušvie- 
timo“. 

Į lietuvių skaitytojo rankas atiduodamoje pirmojoje eseis- 
tikos rinktinėje iš pirmojo tomo, pavadinto „Parerga“ (gr. 
zápepya — priedai, papildymai), spausdinami tik du pirmieji 
straipsniai, o visi likusieji paimti iš antrojo tomo - „Paralipo- 
mena“ (gr. zapaieizOUEva — praleidimai, pastabos). Knygoje 
išlaikoma originale esanti straipsnių eilės ir paragrafų nume- 
racija. 

Versta iš: Arthur Schopenhauer. Sämtliche Werke / Text- 
kritisch bearbeitet und herausgegeben von Wolfgang Frhr. 
von Lėhneysen. — Stuttgart; Frankfurt am Main: Surkamp - 
Taschenbuch Verlag, 1986. — Bd. 4-5, kur įtraukti visi auto- 
riaus antrajam leidimui rengti paaiškinimai. Lietuviškajame 
vertime jie spausdinami su žvaigždute puslapio apačioje. 


l! Turima galvoje knyga, kurią Jahvė įsakė Danieliui užant- 
spauduoti. Laužtiniuose skliaustuose pateikti citatų kitomis 
kalbomis vertimai į lietuvių kalbą — tų veikalų vertėjų ir 
leidėjų arba šios rinktinės vertėjo. 

Ž Turimas galvoje A. Schopenhauerio veikalas „Dvi pagrin- 


dinės etikos problemos“ („Die beiden Grundbegriffe der 
Ethik“). 


3 Tą patį vertinimą A. Schopenhaueris yra pateikęs jau 
savo pagrindinio veikalo „Pasaulis kaip valia ir vaizdinys“ 
(„Die Welt als Wille und Vorstellung“) antrame tome. A. Scho- 
penhauerio veikalų nuorodos iš leidinio: Arthur Schopenhauer. 

Sämtliche Werke / Textkritisch bearbeitet und herausgegeben 
von Wolfgang Frhr. von Löhneysen. — Stuttgart; Frankfurt 
am Main: Surkamp - Taschenbuch Verlag, 1986. 


4 Antrame A. Schopenhauerio veikalo „Pasaulis kaip valia 
ir vaizdinys“ tome sakoma: „Gamtą jis [Descartes'as] tiksliai 
suskaidė į dvasią ir materiją, t. y. į mąstančią ir tįsią 
substancijas ir lygiai taip pat absoliučiai supriešino Dievą ir 
pasaulį: Spinoza irgi, kol buvo Descartes'o sekėjas, visa tai 
aiškino savo veikale „[Appendix, continens] cogita metaphy- 
sica“, cap. 12, 1665 m. Tiktai paskutiniaisiais gyvenimo metais 
jis suvokė esminę šio dvigubo dualizmo klaidingumą, todėl jo 
paties filosofiją išties sudaro netiesioginis anų dviejų prieš- 
priešų šalinimas, kuriam jis vis dėlto, iš dalies nenorėdamas 
įžeisti savo mokytojo, iš dalies vengdamas pasmerkimo, visai 
dogmatiškai suteikė teigiamą formą, nors turinys daugiausia 
yra neigiamas. Šitą grynai neigiamą prasmę turi ir jo pasaulio 
tapatinimas su Dievu, nes pasaulį pavadinti Dievu nereiškia 
jį paaiškinti — jis liks mįslė, nors ir turės tiek šį, tiek kitą 
vardą. Tačiau minėtosios dvi negatyvios tiesos buvo vertingos 
anais laikais, kaip ir tais, kol dar esama sąmoningų ar nesą- 
moningų Descartes'o sekėjų. Drauge su visais filosofais iki 
Locke'o Spinoza darė tą bendrą klaidą, kad rėmėsi sąvokomis, 
iš pradžių nepatikrinęs jų kilmės, pavyzdžiui, substancija, 
priežastis ir kt., kurios, šitaip samprotaujant, tampa pernelyg 
reikšmingos“ (t. 2, p. 828). 


9 Tikslesnis vokiečių rašytojo Augusto Kotzebue (1761- 
1819) veikalo pavadinimas yra „Grafas Benovskis, arba są- 
mokslas Kamčiatkoje“. 

6 Plg. J. W. Goethe's „Fausto“ 1947-1949 eilutes: 


Schūler: Mir wird von alle dem so dumm, 
Als ging mir ein Mūkhlrad im Kopf herum, 


Studentas: Aš negaliu sau to įsivaizduoti, 
Galvoj man tartum girnos ūžia. 

Paaiškinimai 
1 Lot. vomitivum — vimdomasis vaistas. 


8 K. W. von Knebel (1744-1834) — Prūsijos kronprinco 
pulko karininkas, vėliau užėmęs princo Konstantino dvaro 
valdytojo postą Veimare. Yra išleidęs „Mažų eilėraščių rinkinį“ 
(1815) ir „Distichus“ (1872), tačiau labiausiai nusipelnė kaip 
puikus kai kurių antikos autorių — Propercijaus elegijų (1798), 
Lukrecijaus poemos „Apie daiktų prigimtį“ (1821), taip pat 
italų poeto Alfieri'o dramos „Saulius“ (1829) - vertėjas. Buvo 
išleistas trijų tomų K. W. von Knebelio „Literatūrinis paliki- 
mas ir susirašinėjimas“ (1835 ir 1840) ir ypač įdomus „Susi- 
rašinėjimas su Goethe“ (2 tomai, 1851). 


9 Marshall Hall (1790-1857) — žymus anglų gydytojas. 
Svarbiausi jo darbai: „Treatise on diagnoso“, „On the true 
spinal marrow and the electro-motor system of neves“ (1837), 
„Observations on various diseases pecular to women“ (1827). 
Minima sąvoka paimta iš M. Hallo straipsnio „Apie medulla 
oblongata ir medulla spinalis refleksines funkcijas“ („On the 
reflex function of the medulla oblongata and medulla spina- 
lis“). - „Philosophical Transactions“, 1833. 


10 C, S. M. Pouillet (1791-1868) - prancūzų fizikas, Pary- 
žiaus Menų ir amatų konservatorijos direktorius (1831), MA 
narys (1837), politinis veikėjas. A. Schopenhaueris remiasi jo 
daug leidimų susilaukusiu veikalu „Eksperimentinės fizikos 
ir meteorologijos pamatai“. 


11 Ludovico Ariosto (1474-1533) - žymiausias XVI a. italų 
poetas, studijavęs teisę, paskui humanitarinius mokslus, 
buvęs diplomatas. Jo poetinės kūrybos viršūnė yra didžiulė 
46 giesmių poema „Pašėlęs Rolandas“, („L'Orlando furioso“), 
kurią rašė kone dešimt metų ir kuri rodo nepaprastą autoriaus 
poetinį talentą, nors čia ir neiškeliama ypatingų dorovinių, 
religinių ar patriotinių idėjų. Joje, remiantis riterinių romanų 


siužetais, vaizduojamas renesanso epochos gyvenimas. 

L. Ariosto yra dar sukūręs lotyniškų eilėraščių, o italų kalba - 
komedijų ir satyrų. 


12 Baladėje vaizduojama, kaip dievobaimingą ir ištikimą 
grafienės tarną Fridoliną pavydus medžioklis Robertas ap- 
skundžia grafui esą tarnas turįs meilės romaną su grafiene. 
Grafas paliepia dviem geležies kasyklos, vadinamos Eisenha- 
meriu (Geležies kūju), darbininkams įmesti į krosnį tą, kuris 
atėjęs paklaus, ar šie įvykdę pono paliepimą. Su tokia užduo- 
timi grafas ten pasiuntė Fridoliną, bet tarnas iš pradžių užsu- 
ko pas valdovę pasiteirauti, ar ji neturinti jam užduočių. Gra- 
fienė liepė Fridolinui eiti į bažnyčią, kad už ją pasimelstų, 
nes pati negalinti - susirgo sūnus. Kadangi bažnyčioje nebuvo 
zakristijono (visi dirbo laukuose), Fridolinas ėmė tarnauti 
mišioms. Tik po visko jis nuėjo į liejyklą, bet darbininkai 
krosnį jau buvo užgesinę. Fridolinas liko gyvas. 

13 Praesagium (praesagio) — nuojauta, numatymas; 
pranašavimas, aiškiaregystė; pranašingas ženklas. 


14 Nagrinėdamas tikslingumo problemą gyvojoje ir negy- 
vojoje gamtoje, A. Schopenhaueris vartoja sąvokas „galutinės 
priežastys“ (causae finalis) ir „veikiančiosios (wirkende) prie- 
žastys“ (causae efficientes); nors nexus reiškia sujungimą, 


sukabinimą. ryšį, čia šis žodis verčiamas sąvoka „priežastis“. 


15 Medicinos terminas, reiškiantis evoliucijoje išnykusių 
požymių atsiradimą tam tikru ontogenezės laikotarpiu; čia — 
atgimimas. 

16 Jasonas - sen. graikų mitologijos personažas, vienas iš 
argonautų. Kai Jasonas pareikalavo iš Kolchidės valdovo Ajeto 
auksinio avies kailio, Ajetas liepė Jasonui dviem ugnį spjau- 
dančiais jaučiais suarti lauką ir jį apsėti Tėbų slibino dantimis, 
iš kurių išauga kareiviai. Jiems išaugus, Medėja, Jasoną 


pamilusi Ajeto duktė, patarė mylimajam sviesti į kareivius 

akmenį ir pasislėpti. Kareiviai pradėjo tarp savęs kautis ir 
daugelis vienas kitą išžudė. Likusius pribaigė Jasonas. 


17 Riteris, kuris karūnuojant Anglijos karalių, kviečia 
dvikovon nenorinčius pripažinti jo teisėtu dviejų karalysčių 


valdovu. 
18 Taip Aristotelis, Descartes'as ir kiti vadina metafiziką. 


19 Pulčinela (it. Pulcinella arba Policinello) — italų liaudies 
komedijos commedia dell'arte personažas, dažniausiai tar- 
nas, — mažas sukrypėlis, vilkįs baltomis pliuškėmis kelnėmis 
ir tokiu pat apsiaustu, apsagstytu raudono audeklo širdimis, 
persijuosęs odos diržu arba virve, ant galvos — smaila kepurė 
su raudonu bumbulu; pokštininkas ir gudročius. Prancūzijo- 
je — ir masonų teatro personažas. 


20 Čia nelabai tiksliai cituojamas Cicerono traktatas „Apie 
gėrio ir blogio ribas“ (3, 16, 52). Cicerono žodžiai yra tokie: Re 
enim intellecta in verborum usu faciles esse debemus (Dalyką 
išties supratę, privalome kalbėti paprastai). 


21 Plg.: A. Schopenhauer. Pasaulis kaip valia ir vaizdinys / 
Iš vokiečių kalbos vertė A. Šliogeris. — Vilnius: Pradai, 1995. — 
P. 45. 


22 Užrašas Izidės šventykloje Saise. 


23 Žr.: Mt 19, 28: „Iš tiesų sakau jums: pasaulio atgimi- 
me...“; Tit 3, 5: „jis išgelbėjo mus Šventosios Dvasios 
atgimdančiu ir atnaujinančiu nuplovimu...“ 


24 Tai citata iš J. W. Goethe's dramos „Satyras, arba 
sudievintas girinis“ (II veiksmas, 17-18 eilutės); plg. vokiškai: 


Mir geht in der Welt nichts ūber mich: 
Denn Gott ist Gott, und ich bin ich. 


25 Turimas galvoje J. W. Goethe's eilėraštis „Dvasios 
pasveikinimas“ („Geistes-Grufš“); plg. vokiškai: 

Hoch auf dem alten Turme steht 
Das Helden edler Geist... 


26 Platono terminas. 


2 Plg. Voltaire'o mintį: „Prasimušama šiame pasaulyje 
tik išsitraukus špagą ir mirštama su ginklu rankoje“, kurią 
A. Schopenhaueris cituoja „Gyvenimo išminties aforizmuose“ 
(iš vokiečių kalbos vertė A. Tekorius. — Vilnius: Pradai, 1994. — 
P. 261). 


2 Skyrius vadinasi „Lytinės meilės metafizika“ (t. 2, 
p. 678-718). 


2 Plg.: lot. defunctus sum — aš tai padariau (miriau). 
30 Plg.: Pr. 1, 31. Taip Dievas tarė, baigęs šeštą dieną 


kurti dangų ir žemę. 


31 Nuoroda į „Parerga und Paralipomena“ pirmame tome 
išspausdintos studijos „Filosofijos istorijos fragmentai“ 
(„Fragmente zur Geschichte der Philosophie“) 13 paragrafą. 


32 Turimas galvoje straipsnis „Apie teisės mokslą ir poli- 
tiką“ („Zur Rechtslehre und Politik“); pagrindinė § 121 mintis 
yra tokia: „Kiekvienas turi teisę daryti viską, kas nepažeidžia 
kito“. 

33 Žr. taip pat: A. Schopenhauer Pasaulis kaip valia ir 
vaizdinys / Iš vokiečių kalbos vertė A. Šliogeris. — Vilnius: 
Pradai, 1995. - P. 534—535. 


34 Čia akivaizdi klaida: ne Sofoklis, o Euripidas. 
35 Žr. 30 šios knygos paaiškinimą. 


36 „Trejopų skausmų antplūdis žadina gynybos būdų 
paiešką. Tai būtina, net jei ir pastebima galimybė tokiai 


gynybai, nes tie skausmai nėra nei amžini, nei išvengiami“. 

37 Linga (skr.) - falas, dieviškos, kuriančios jėgos hindu- 
izme, o išplitus šivaizmo kultui, — Šivos simbolis. Moteriškasis 
linga atitikmuo yra joni, kuris simbolizuoja Šivos žmoną Par- 
vatę. Pagal pirminį sanskrito tekstą šis posakis skambėtų 
taip: „Brangus akmuo yra lotoso žiede“. Mat linga 
vaizduojamas kaip akmens stulpas, kylantis iš joni; jis 


laikomas kiekvienoje Šivos šventykloje. 


3 Smulkiau apie tai žr.: A. Schopenhauer. Pasaulis kaip 
valia ir vaizdinys / Iš vokiečių kalbos vertė A. Šliogeris. — 
Vilnius: Pradai, 1995. — P. 539 ir kt.; taip pat žr. šio veikalo 
antrą tomą (t. 2, p. 808). 


39 Plg. romėnų poeto Marko Valerijaus Marcial (40-104) 
antros knygos 41 epigramą: Ride, si sapis, o puella, ride! 
(Jeigu protinga esi, mergužėle, juokis!). 

4 Vokiškai gluosnis svyruoklis — Trauerweide; išvertus 
pažodžiui būtų liūdintis gluosnis. 

41 Iš Horacijaus „Satyrų“ („Saturae“, 1, 4, 10) matyti, kad 
Lucilijus dažnai dar tebeeidamas — iš čia ir pasakymas 
„stovėdamas ant vienos kojos“ — padiktuodavo du šimtus eilių. 


42 Plg. vokiškai: 


Ich singe, wie der Vogel singt, 

Der in den Zweigen wohnet. 

Das Lied, das aus der Kehle dringt, 
Ist Lohn, der reichlich lohnet. 


43 Plg. F. Schillerio „Vyrų savigarba“ („Männerwürde“). 


4 A. W. Ifland (1759-1814) - žymus vokiečių aktorius, 
režisierius ir dramaturgas. Aktoriaus išsilavinimą gavo Gotoje, 
o scenos meistro karjerą pradėjo tada garsiame Manheimo 
teatre. Nuo 1796 m. — Berlyno Nacionalinio teatro direk- 

torius. Kaip aktorius pasidarė žinomas visoje Vokietijoje. 
Vienodai sėkmingai vaidino tragiškus ir komiškus vaidmenis. 
Ilgai Vokietijos teatrų repertuaruose išliko tokios jo pjesės 
kaip „Medžiotojai“, „Tarnybinė pareiga“, „Advokatai“, „Globo- 
tiniai“, „Senberniai“. 


435 A. B. S. Raupach (1784-1852) — vokiečių dramaturgas. 
1801 m. Halėje studijavo teologiją, paskui dešimt metų dirbo 
Rusijoje auklėtoju, 1816 m. Sankt Peterburgo universitete 
dėstė vokiečių literatūrą, skaitė istorijos kursą. 1822 m. dėl 
prasidėjusių persekiojimų iš Rusijos išvyko. Po kelionės į Ita- 
liją apsigyveno Berlyne. Parašė per šimtą tragedijų, komedijų 
bei sentimentalių pjesių. Iš komedijų pažymėtinos „Kritika ir 
antikritika“, „Kontrabandininkai“, „Laiko dvasia“. Buvo geras 
stilistas, puikiai išmanė teatro galimybes ir pasižymėjo este- 
tiniu skoniu, todėl jo veikalus publika mėgo. 


46 Plg. poetinį Aleksio Churgino vertimą: 


Jei tu, Jupiteri, dėl mūs kaltės 


Ant kryžiaus taurę kankinio išgėrei... 
47 Plg. vokiškai: 


Was eben, wahr ist aller Orten, 
Das sag' ich mit ungescheuten Worten. 


48 Iki šiol neaišku apie kokį paveikslą kalbama. 


49 Broliai Boisserėe: Sulpizas (1783-1854) ir Melchioras 
(1786-1851) — senojo vokiečių meno rinkėjai ir puoselėtojai. 
Gimę Kelne, Nyderlandų išeivių šeimoje, studijavę filosofiją, 
klausę F. Schlegelio paskaitų, susipažinę su Napoleono iš 
visur sugabentais lobiais, nuo 1804 m. sukaupė daug senojo 
originalaus meno pavyzdžių iš pradžių Heidelberge, paskui 
Viurtenberge; 1836 m. vertingiausią dalį perdavė Miuncheno 
pinakotekai. Abu yra paskelbę vertingų meno studijų. 

50 Jan van Scorel (1495-1562) — žinomas Nyderlandų 
tapytojas. Meno mokėsi Amsterdame pas žymiausią to meto 
tapytoją ir medžio drožėją J. Cornelį. Kelne ir Špėjeryje gilinosi 
į architektūrą ir perspektyvos dalykus, Niurnberge susipažino 
su Albrechtu Dūreriu. 1820 m. nuvyko į Veneciją, paskui 
trejus metus praleido Jeruzalėje. Grįžęs į tėvynę, apsigyveno 
Utrechte, kurio šv. Marijos bažnyčiai nutapė keturių dalių 
altoriaus paveikslą, o šį 1549 m. nupirko Pilypas II ir išsivežė 
į Ispaniją. 

91 Hans Memling (iš pradžių klaidingai vadinamas Hem- 
lingu; 1440-1494) - vėlyvosios gotikos Nyderlandų tapytojas. 
Mokėsi pas Rogierą van der Weydeną Briuselyje ir pas 
D. Boulą. Gyveno Briugėje. Jo paveikslams būdingos subtilios 
spalvos, puikus detalių atlikimas, dinamiškos grupinės kom- 
pozicijos. Žymiausi kūriniai: „Septyni Marijos džiaugsmai“ 
(Miunchenas), „Septyni Marijos sopuliai“ (Turinas), „Kristaus 
nukryžiavimas“ (Liubekas). 


52 Pirma, Laurence'o Sterne'o (1713-1768) romano nesu- 
trumpintas pavadinimas yra toks: „Džentelmeno Tristramo 
Šendžio gyvenimas ir mintys“ (9 tomai, parašytas 1759- 
1767 m.); antra, A. Schopenhaueris, versdamas citatą, su- 
painioja anglų tun (statinė) su ton (tona), todėl vertime turėtų 
būti: „.. yra verta statinės kitų žmonių proto“. 


5 Justiniano teisyną „Corpus iuris civilis“ į vokiečių kalbą 
išvertė Otto, Schillingas ir Simtenis. 


94 Alexander Pope (1688-1744) — vienas iš žymiausių anglų 
šviečiamojo klasicizmo poetų. Dvylikos metų pašalintas iš 
Tvifordo (netoli Vinčesterio) mokyklos dėl paskvilio apie vieną 
mokytoją, daugiau niekur nebesimokė, o atsidavė poetinei 
kūrybai. „Esė apie kritiką“ (1711) iki šiol tebelaikomas gra- 
žiausiu anglų didaktinės poezijos pavyzdžiu. Jo, kaip satyriko, 
talentas atsiskleidė poemoje „Garbanų pagrobimas“ (1712, 

1714). Į anglų kalbą išvertė „Iliadą“ (1713-1725) ir „Odisėją“ 
(su bendraautoriais), leido W. Shakespeare'o veikalus. Svar- 
biausias jo satyrų rinkinys yra „Dunsiada“ (pirmosios trys 
knygos pasirodė 1728, ketvirtoji - 1742 m.). Vienintelė (beveik 
nesatyrinė) yra filosofinė jo poema „Esė apie žmogų“ (1733-— 
1734). A. Pope'o poezijai būdingas subtilus formos pajautimas, 
lengvas eiliavimas, taikli aforistiška frazė. 


55 Citata iš J. W. Goethe's „Fausto“ (II, 682—683). Plg. 
vokiškai: 
Was du ererbt von deinen Vätern hast, 
Erwirb es, um es zu besitzen. 


5 A. Schopenhaueris ne kartą yra mėginęs išsamiau 
aptarti genijaus ir genialumo prigimtį; žr.: A. Schopenhauer 
Pasaulis kaip valia ir vaizdinys / Iš vokiečių kalbos vertė 
A. Šliogeris. — Vilnius: Pradai, 1995. - 5 36; taip pat žr. šio 
veikalo antrojo tomo 31 skyrių „Apie genijų“ („Vom Genie“). 


5 Tai skyrius „Apie etiką“, kuris šiame rinkinyje nespaus- 
dinamas. 


5 Užrašas Delfų Apolono šventykloje, priskiriamas 
Chilonui Lakedaimoniečiui. 


99 Plg. Hesiodo „Darbai ir dienos“, 25. 


60 Salijų teisynas (Lex Salica) sudaro dalį Barbarų teisyno 
(Leges barbarorum), kurį V-IX a. sukūrė buvusios Vakarų 
Romos imperijos teritorijoje atsiradusios germanų valstybės. 
Salijų teisynas buvo surašytas viduramžių lotynų kalba V a. 
Paprotinės teisės pagrindu jis kodifikavo to meto aktualias 
teisės normas. Jame užfiksuota frankų teisės nuostata, kad 
moterys negali paveldėti vyrams priklausančių žemių. Ši 
norma buvo perkelta į frankų, vėliau ir į prancūzų monarchijos 


sosto paveldėjimo teisę. 

61 1613 m. mirusio Vitenbergo universiteto profesoriaus 
Taubmanno mėgstamas posakis. 


62 Pneumatinis aparatas - įrenginys vonioje dujų sudėčiai 
tirti. Dujoms nuo atmosferos oro apsaugoti naudojamas 
vanduo, o toms dujoms, kurias absorbuoja vanduo, 
naudojamas gyvsidabris. 


63 B. Spinozos filosofijos terminas. 


64 Memnonas — mitinis Etiopijos valdovas, trojiečių sąjun- 
gininkas Trojos kare, žuvęs nuo Achilo rankos. Viena iš Tė- 
buose Egipto faraono Amenchotepo III laikais pastatytų 
milžiniškų statulų buvo laikoma Memnono atvaizdu. Nuken- 
tėjusi nuo žemės drebėjimo, ši statula rytui brėkštant skleis- 
davo garsą: buvo manoma, jog tai Memnonas sveikina savo 
motiną. 


Achilas (mit.) 

Addison, Joseph 101 

Adrastas (mit.) 47 

Ajetas (mit.) 

Amenchotepas III 
Anakreontas 92 

Apulėjus 60, 325 

Arimanas (mit.) 153 

Ariosto, Ludovico 53, 225 
Aristotelis 5, 110, 121, 163, 332 
Augustinas, Aurelijus 155, 166 


Bacon, Francis 10, 22, 251, 277 

Bayle, Pierre 12 

Beethoven, Ludwig van 206 

Bende Bendsenas 48 

Berkeley, George 20-22, 24 

Bertolotti 279 

Byron, George Gordon 216, 226, 
314, 326 

Böhme, Jakob 36, 88, 203 

Boisserėe, Melchior 234 


Boisserėe, Sulpiz 234 
Boul, D. 

Bruno, Giordano 9, 117 
Budha Šakjamūnis 180 


Carlyle, Thomas 183 

Cervantes, Miguel de 221, 222 

Chamfort, Nicolas-Sėbastien de 
101, 324 

Ciceronas, Markas Tulijus 155 

Cornel, J. 

Correggio 236, 237 


Danielius (bibl.) 

Dante Alighieri 221-225 

Descartes, Renė 5, 7-9, 13, 14, 
17, 18, 22, 27, 29, 30, 34, 39, 
40, 97 

Diderot, Denis 243 

Dionisijas Areopagitas 88 

Dürer, Albrecht 

Dzeusas (mit.) 223 


397 


Edipas (mit.) 47, 216 

Eyck, Jan van 235, 236 

Empedoklis 155 

Eriugena, Jonas Škotas 9, 71, 88, 
251 

Euripidas 

Ezopas 342 


Fichte, Johann Gottlieb 30, 33, 
36-38, 86, 88, 89, 249 


Gluck, Christoph Willibald 211 

Goethe, Johann Wolfgang 55, 94, 
135, 193, 204, 221, 224, 226, 
227, 242, 243, 249, 257 

Gozzi 183 

Gracian y Morales, Baltasar 294, 
296 


Haydn, Franz Joseph 206 

Hall, Marshall 51 

Hamilton, William 253 

Hardy, Spence 120 

Hegel, Georg Wilhelm Friedrich 
30, 33, 41—43, 86, 123, 243, 
244 

Helvecijus, Claude Adrien 101 

Hemling, Hans žr. Memling, 
Hans 

Henrikas IV 232 

Herakleidas Pontietis 163 

Heraklis (mit.) 279 

Herbart, Johann Friedrich 260 

Herder, Johann Gottfried 265 


Herodotas 47, 55 

Himenajas (mit.) 171 

Hipokratas 67 

Hobbes, Thomas 10, 22, 251 

Homeras 226 

Horacijus Flakas, Kvintas 16, 60, 
282 

Huarte 323 

Hugo, Victor 248 

Hume, David 25, 28, 34, 164, 165 


Iffland, A. W. 218 
Yriarte 251 

Iridė (mit.) 339 
Izidė (mit.) 122 


Jacobi, Johann Georg 88 
Jahvė (mit.) 153, 172 
Jamblichas 60 
Jasonas (mit.) 81 
Jeremijas (bibl.) 55 
Jonas Solsberietis 251 
Jouys 314 
Julijus II (pop.) 66 
Junona (mit.) 339 
Jupiteris (mit.) 223 
Juvenalis, Decimas Junijus 281, 
301 


Kant, Immanuel 7, 9, 17, 25, 26, 
28, 30, 34, 36-39, 63, 64, 67, 
75, 83, 85, 88, 100, 123, 129, 
249 

Karolis Didysis 

Klaudijus 154 


JI8 


Klėja (mit.) 230 

Klemensas Aleksandrietis 58, 
155, 176 

Knebel, K. W. von 50, 51 

Koheletas (b:bl.) 91 

Kotzebue, August 20, 218 

Kristoforas, šv. 235 

Kristus 172 

Kroisas 47 


Labruyėre, Jean de 43, 101 

Lachesė (mit.) 59 

Lajas (mit.) 216 

Laktancijus Celijus Firmianas 
166 

Laplace, Pierre Simon de 63 

Larochefoucauld, Francois de 101 

Leibniz, Gottfried Wilhelm 10- 
12, 14, 15, 22, 25, 37, 140, 
153, 260 

Leroy, Charles George 331 

Lessing, Gotthold Ephraim 218, 
220 

Lichtenberg, Georg Christoph 
101, 265 

Link 243, 244 

Liudvikas XIII 332 

Liudvikas XIV 232, 233 

Locke, John 10, 17, 20, 22-29, 
34 

Lukas, šv. 235 

Lukianas Samosietis 55 

Lukrecijus Karas, Titas 220, 222 

Lulijus, Raimundas 251 


Luther, Martin 329 

Malebranche, Nicolas 8-12, 15, 
34, 89 

Marcialis, Markas Valerijus 

Marija, šv. 235 

Medėja (mit.) 

Memling, Hans 235 

Memnonas (mit.) 339 

Menandras 58, 63, 317 

Mizonas (mit.) 310 

Montaigne, Michel de 101 

Moore, Thomas 326 

Mozart, Wolfgang Amadeus 206, 
212, 231 


Napoleonas I 324 
Nesas (mit.) 279 
Newton, Isaac 243 


Origenas 155 

Ormuzdas (mit.) 153 

Ovidijus Nazonas, Publijus 53, 
290, 291, 296 


Paracelsas, Pilypas Aureolas 60, 
101 

Paul, Jean 107, 221, 226 

Petrarca, Francesco 225 

Pilypas II 

Pitagoras 155, 192 

Platonas 59, 60, 79, 84, 88, 89, 
100, 121, 130, 131, 137, 166, 
170, 185, 186, 189, 190, 192, 
194-197, 296 


259 


Plautas, Titas Makcijus 218 

Plinijus Vyresnysis, Gajus 162, 
232, 239 

Plotinas 6, 36 

Plutarchas 58, 61, 118 

Pope, Alexander 256 

Porfirijas 59 

Pouillet, C. S. M. 52 

Pranciškus I 233 

Pranciškus Asyžietis 180 

Proklas Diadochas 60 

Propercijus, Sekstas 


Rachel 295 

Raffaello Santi 193, 236, 237 

Rameau 206 

Raupach, A. B. S. 218, 252 

Rembrandt 193 

Ristori 295 

Rossini, Gioacchino 206, 208, 212 

Rousseau, Jean-Jacgues 166, 
221, 322 


Saliamonas (mitt.) 205 

Salustijus Krispas, Gajus 291 

Sand, George 299 

Sangermano 120 

Schelling, Friedrich Wilhelm 10, 
16, 30, 33, 35—42, 86, 88, 89, 
249 

Schiller, Friedrich 56, 122, 218, 
243, 314 

Schlegel, Friedrich 218 

Schleiermacher, Friedrich 86, 


123 


Scipionas Emilianas Afrikietis, 
Publijus Kornelijus 232 

Scorel, Jan van 235 

Scott, Walter 221, 279 

Seneka, Lucijus Anėjus 57, 70, 
163, 264 

Servijus 120 

Shaftesbury, Anthony Ashley 
Cooper 101 

Shakespeare, William 54, 102, 
193, 216, 227, 295 

Shenstone 101 

Sofoklis 164 

Sokratas 100 

Spinoza, Benediktas 9, 12-20, 22, 
29, 30, 34, 36, 37. 40—42, 89, 
260 

Sterne, Laurence 122, 221, 241 

Stilling, Jung 48 

Stobajas, Jonas 58, 59, 63, 114, 
163 

Strabonas 163 


Šiva (mit.) 


Tasso, Torguato 225 

Taubmann 

Tauler, Johannes 88 

Teofrastas 310 

Teofrastas Bombastas Hohenhei- 
mietis, žr. Paracelsas 

Terencijus Afras, Publijus 218 

Tomazijus, Kristijonas 329 


360 


Vardų rodyklė 


Valerijus Maksimas 162, 163, Voltaire 23, 92, 229 
299 
Vanini, Giullio Cezare 155 Weyden, Rogier van 
Vauvenargues, Luc de Clapiers  Wernsdorff 120 
de 16, 86 Whewell 253 
Vergilijus Maronas, Publijus 120, Wolff, Christian 10, 25, 34 
222, 223 


Turinys 


ISTORINĖ IDEALUMO IR REALUMO TEORIJOS APYBRAIŽA 
TRANSCENDENTINĖ SPEKULIACIJA APIE TARIAMĄ 


11. 


TIKSLINGUMĄ INDIVIDO LIKIME ..... aaa 
1. APIE FILOSOFIJĄ IR JOS METODĄ 
5. KELETAS ŽODŽIŲ APIE PANTEIZMĄ 
10. 


DĖL TEORIJOS APIE MŪSŲ TIKROSIOS ESMĖS 


NEIŠNYKIMĄ MIRŠTANT ...... i aaaaaaaaaasae saaa aaa aaa aaa 


TEORIJOS APIE BŪTIES NEREIKŠMINGUMĄ 


BAPILDYMAI L insisnsiisnis Adaidas a a a a 
. TEORIJOS APIE PASAULIO KANČIĄ PAPILDYMAI ............ 
JAPIE SAVIZUDYBE ss iii i i a a i 


„TEORIJOS APIE VALIOS GYVENTI TEIGIMĄ IR NEIGIMĄ 
PAPILDYMA Fri i Aaaa salei e i i a i a 


„APIE MOKYTUMĄ IR MOKYTUOSIUS J. 
„SAVARANKIŠKAS MĄSTYMAS ......aaiaaaa kasa ianaiaakaeaaaaaaaais 
. PSICHOLOGINĖS PASTABOS ......Laaaaaiaaaiakakaaaasaaaeaasas asas 


36 


TTT TTT TTT TTT TTT TTT TTT TTT TTT 


(TTT ITT III TTT ITT TTT ITT 


Schopenhauer, Arthur 

Sc 59  Parerga ir paralipomena: filosofiniai sampro- 
tavimai apie filosofiją, būtį, kančią, grožį, moteris 
ir savižudybę / Arthur Schopenhauer. - Vilnius: 
Pradai, 2001. - 363 p. - (Eseistika ir aforistika) 


Vardų r-klė: p. 357-361. 
ISBN 9986-943-66-3 


Pirmojoje serijos „Eseistika ir aforistika“ knygoje spaus- 
dinami eseistiniai straipsniai iš vokiečių filosofo A. Schopen- 
hauerio (1788-1860) dviejų tomų veikalo „Parerga und Para- 
lipomena“. 


UDK 1(430)+141+165 


Arthur Schopenhauer 
PARERGA IR PARALIPOMENA 
Filosofiniai samprotavimai 
apie filosofiją, būtį, kančią, grožį, moteris 
ir savižudybę 
Iš vokiečių kalbos vertė 
Alfonsas Tekorius 


Sudarė ir redagavo Antanas Rybelis 
Dailininkė Audronė Uzelaitė 
Korektorė Ingrida Sutkevičienė 
Maketavo Irutė Stukienė 
SL 1573. 2001 09 20. Užsakymas 


Išleido UAB „Pradai“ leidykla, T. Vrublevskio g. 6, 2000 Vilnius 
Spaudė „Spindulio“ spaustuvė, Gedimino 10, 3000 Kaunas 


Printed in Lithuania 


Alį 


kad pasaul 


zmogui jame natůðxalu, 
ir kaip tik todėl, ~ 
kad žmogui natūralu, 


pasaulis yra blogas 


FILOSOFINIAI SAMPROTAVIMAI 
APIE 
FILOSOFIJA, 
BŪTI], 
KANČIA, 
GROZŽI, 
MOTERIS 
IR 
SAVIŽUDYBĘ 


I | 
7 


I) 


